Millers Gustavs Hindmanis

Sapņu grāmata

Gustavs Hindmanis Millers

SAPŅU GRĀMATA

A

Bet viņam sēžot uz soģa krēsla, viņa sieva sēdēja pie tā, un lika sacīt: "Liec mierā šo taisno, jo es- šonakt sapnī daudz cietu Viņa dēļ."

Mateja evaņģēlijs, 27:19

āboli

Tas ir ļoti labvēlīgs sapnis, ja jums rādās nobrieduši, sārti āboli zaļā lapotnē, lai gan pirms jebkādu turpmāko lēmumu pieņemšanas vajag pamatīgi apsvērt visus apstākļus. Ja sapnī rādās, ka ēdat tārpainus ābolus, tas var nozīmēt pārmaiņas uz slikto pusi. Augstu kokos augoši āboli atgādina nepieciešamību saskaņot savas vēlmes ar iespējām. Krītoši āboli brīdina no lišķiem. Bet sapuvuši āboli simbolizē jūsu pūliņu iespējamo neauglību.

āboliņš

Pastaigāties pa smaržīga āboliņa lauku ir labvēlīga zīme. Liktenis piepildīs jūsu senlolotos sapņus. Taču, ja āboliņš ir sažuvis, - tā ir nelabvēlīga zīme, un varat šo to zaudēt. Āboliņš sola uzplaukumu. Ja jauna sieviete sapnī redz čūsku, kas rāpo pa āboliņa lauku, viņa var vilties mīļotajā. Viņai būs jāliekuļo un jāslēpj savs īstenais stāvoklis,neizrādot bēdas. Apkārtējiem šāds sapnis sola lielisku ražu, bet jaunekļiem un meitenēm - negaidītu bagātību.

aborts

Ja sieviete sapnī piekrīt izdarīt abortu, - sapnis brīdina nepieļaut rīcību, kas var aptraipīt viņas godu un cieņu. Ja ārsts sapnī redz abortu, tas atgādina viņam par Hipokrata zvērestu, kas vienmēr jāatceras.

Acis

Acis ir nelabvēlīga zīme. Ta brīdina, ka nelabvēļi meklē mazāko iespēju jums kaitēt. Mīlētājam šāds sapnis vēsta, ka uzradīsies sāncensis. Brūnas acis nozīmē krāpšanu un nodevību, zilas acis pareģo bezspēcību, pelēkas brīdina, ka jums var kaitēt lišķība. Sapnis, kurā esat zaudējis vienu aci vai jūsu acis ir slimas, sola nepatikšanas. Ja sapnī rādījies cilvēks ar vienu aci, jums draud krietni zaudējumi.

Āda

Ja sapnī redzat kāda dzīvnieka ādu, tas nozīmē, ka realitātē esat gatavi labprāt nodoties iemīļotajam darbam un jūsu dzīve ritēs mierīgi.

ādas izstrādājumi

Āda ir labvēlīgs simbols. Šāds sapnis sola komerciālus panākumus, bet meitenēm - veiksmīgu laulību. Ja sapnī redzat, ka esat tērpušies ādas apģērbā, jums veiksies biržas darījumos. Ja sapnī redzat ādas izstrādājumus, tas liecina par uzticību un paļāvību ģimenē. Ja tirgojat ādu - pietiekami saprātīgi un nosvērti pārzināt savus darījumus.

Ādams un Ieva

Sapnī redzētie Ādams un Ieva sola stāvokļa pasliktināšanos. Kailā Ieva paradīzes dārzā ar čūsku, kas apvijusies viņas ķermenim, un Ādams ar vīģes lapu pareģo labklājības beigas. Ja redzat vai dzirdat, kā Ieva sarunājas ar čūsku, tas liecina, ka viltība jums var nodarīt ļaunu.

Adata

Ja sapnī šujat ar adatu, jāvairās no nepatikšanām. Turklāt varat zaudēt tuva cilvēka mīlestību. Ja verat adatā diegu - tieši jums būs jāuzņemas rūpes par ģimenes vecākajiem locekļiem. Ja meklējat adatu - tas norāda uz nevajadzīgām rūpēm. Ja atrodat adatu - gaidāma patīkama iepazīšanās. Ja salaužat adatu - cietīsiet lielus zaudējumus.

Adīšana

Adīšana sapnī nozīmē rāmu mieru mājās un paklausīgus bērnus. Ja vīrietis nonāk adīšanas cehā - būs veiksme. Sapnis, kurā jauna sieviete redz, ka kāds ada, sola drīzu, laimīgu laulību. Ja viņa redz, ka ada pati - viņai būs cēlsirdīgs un uzticams mīļotais. Sabojājusies adāmmašīna liecina par lauztu sirdi. Vīrietim šāds sapnis sola bagātību un panākumus darbā.

audžubērns

Ja sapni redzat savu audžubērnu vai kādu no audžuvecākiem, tas nozīmē, ka gaidāma liela veiksme un svešu cilvēku palīdzība. Ja sapnī redzat, ka jūs vai kāds cits adoptē bērnu, tas liecina, ka būs neveiksmīgi jāmaina dzīvesvieta.

Advokāts

Ja sapnī redzat, ka esat advokāts un uzstājaties tiesā, - nemainīsiet savu pārliecību un vienmēr būsiet godīgi pret sabiedrību. Tas var arī nozīmēt, ka pildīsiet draugiem dotos solījumus.

Āfrika

Sapnis, kurā redzējāt sevi Āfrikā, kanibālu ielenkumā, nozīmē konfliktus un nepatikšanas no nelabvēļu puses. Sievietei šādos gadījumos sapnis pareģo vienmuļu ceļojumu, kura laikā viņa garlaikosies un negūs nekādu prieku.

ahāts

Sapnī redzētais ahāts sola zināmus panākumus biznesā.

aitas

Ja sapnī cērpat aitas, - dzīve nostādīs jūs izvēles priekšā. Ja sapnī redzat aitu baru, kas mierīgi ganās pļavā, drīzumā

varēsiet baudīt apmierinātības un labklājības laiku. Ja sapnī rādījušās miegainas aitas, jūsu plāni neīstenosies, lai kā jūs censtos. Sapnis, kurā ēdat aitas gaļu, ir ļauna zīme: jūs var izmantot nelabvēļi.

aizbildnis

Sapnis, kurā redzat savu aizbildni, nozīmē nepatīkamu uzdevumu. Taču, ja sapnī viņš jūs kaut kur aizved, jaunais darbs būs garlaicīgs un nekur nederīgs. Dažkārt līdzīgs sapnis pareģo tuvo cilvēku cieņu un uzmanību. Taču, ja aizbildnis sapnī jūs aizvaino, gaidāmi zaudējumi.

Aizbīdņi nozīmē, ka jums ceļā radušies nepārvarami šķēršļi. Ja aizbīdņi un aizšaujamie ir veci vai sarūsējuši, nepiepildīsies daudzi jūsu sapņi.

aizkaitināt

Ja sapnī jūtat, ka esat ārkārtīgi aizkaitināti, nomodā gaidāmi uztraukumi. Pēc šāda sapņa nevajag pārāk agri celties. Sapnis nozīmē arī to, ka jums ir nelabvēļi, kas darbojas pret jums. Dusmas, īgnums, kurus izjūtat sapnī, acīmredzot drīz vien izpaudīsies nākamās dienas sīkajās nepatikšanās. Ja sapņojat, ka neviļus esat kļuvuši par kāda dusmu iemeslu, - gaidāmi pārpratumi, ar kuriem būs godam jātiek galā.

aizkari

Ja sapnī pie logiem vai durvīs redzat aizkarus, nomodā būsiet gatavi nelūgto viesu apmeklējumam. Ja redzat netīrus vai saplēstus aizkarus - gaidāmi konflikti.

Aizkavēšanās, novēlošanās

Kavēšanās ir nelabvēlīga zīme, kas liecina, ka apkārtējie vēlas traucēt jūsu laimei. Esiet sevišķi piesardzīgi!

Aizņemties (aizdot)

Sapnis, kurā redzat, ka aizdodat naudu, pareģo grūtības rēķinu apmaksā. Ja aizdodat kādas mantas, - nostāsieties uz cēlsirdīgā palīdzības citiem cilvēkiem ceļa un tādējādi nonāksiet pie domas par nepieciešamību pilnveidoties. Ja sapnī atsakāties aizdot mantas, tas pareģo, ka modīsies milzīga interese par savu biznesu, kura vadīšana raisīs cieņu apkārtējos. Sapnis, kurā kāds piedāvā aizdot vai aizdod mantas, ir ciešas draudzības apliecinājums.

Aizņemties  naudu

Ja sapnī lūdzat naudu, esiet gatavi vientulībai un atbalsta trūkumam. Ja baņķieris sapnī aizņemas naudu - viņa banka var bankrotēt daudzo pieprasījumu dēļ atdot noguldījumus. Ja sapnī aizdodat kādam naudu - īstie draugi jums palīdzēs, ja nonāksiet nelaimē.

aizšaujamais

Ja sapnī redzat, ka aizslēdzat durvis ar aizšaujamo, tas liecina, ka varat kļūt vienaldzīgi pret saucieniem pēc palīdzības. Ja redzat salauztu aizšaujamo, tas norāda uz ķildu ar draugu un slimību.

aizvainojums

Ja sapnī esat kādu aizvainojuši, nomodā centīsieties analizēt dzīvi un būsiet neapmierināti ar savu izturēšanos. Šāds sapnis nozīmē - lai sasniegtu mērķus, būs jānoslēdz derības ar sirdsapziņu. Jaunai sievietei sapnis, kurā viņu ir aizvainojuši vai viņa kādu ir aizvainojusi, liecina, ka nomodā tā nožēlos pārsteidzīgus slēdzienus un necienīgu attieksmi pret vecāku cilvēku domām. Šāds sapnis var pareģot vilšanos. Ja sapnī jūtaties dziļi aizvainoti, gaidāma virkne nepatikšanu. Pēc šāda sapņa apkārtējie izturēsies pret jums ārkār tīgi piesardzīgi. Līdzīgs sapnis nekad nesola neko labu.

avots

Sapnis, kurā smeļat ūdeni no avota, nozīmē, ka atkāpsieties dzīves grūtību priekšā. Ja iekrītat akā - ļausieties izmisumam. Ja nolaižaties akā - jūsu plāniem nav lemts īstenoties nelabvēļu intrigu dēļ. Tukša aka simbolizē nepatikšanas, ar kurām saskarsieties pārliekas lētticības dēļ. Ja akā ir sūknis, reālajā dzīvē būs iespēja paplašināt savas izredzes. Ja kāri dzerat akas ūdeni, nomodā varēsiet apmierināt savu kaisli. Tomēr, ja ūdens ir duļķains un negaršīgs, gaidāmas nepatikšanas.

Akadēniija

Ja sapnī apmeklējat akadēmiju - nožēlosiet neizmantoto iespēju, un tur vainojams būs jūsu laiskums, slinkums un pasivitāte. Ja sapnī redzat sevi kā akadēmijas rektoru - radīsies nepiepildāmas vēlmes, kuras neļaus apliecināt sevi realitātē. Ja jauna meitene redz, ka atgriežas mājās pēc mācību beigšanas akadēmijā, tas norāda uz cīņas sākumu ar dzīves nedienām.

aklums

Ja sapnī redzat, ka esat akli, tas nozīmē negaidītas pārmaiņas: no bagātības un pārpilnības pēkšņi nonāksiet gandrīz galējā trūkumā. Ja redzat, ka citi ir akli, - kāds cienījams cilvēks vērsīsies pie jums pēc palīdzības.

akmeņi

Sapnis, kurā redzat akmeņus, pareģo dažādas problēmas un neveiksmes. Sapnis, kurā iegūstat akmens sāli, nozīmē, ka par spīti iepriekšējām neveiksmēm gaidāma veiksme komercdarījumos. Taču, ja nav izdevies iegūt rūdu, paredzama vilšanās. Ja ļoti uztraucaties sakarā ar darbu pārtraukšanu raktuvēs, nomodā jums veiksies, pērkot un pārdodot to, kas šķiet ienesīgs. Akmentiņi un oļi pareģo lielu uztraukumu un rūpes, kas jūs kaitinās. Ja sapņojat, ka metat akmeni, būs iemesls brīdināt kādu par briesmām. Sapnis, kurā redzat, ka gribat mest ar akmeni draugam, nozīmē, ka jūsu stingrā pārliecība var lauzt jebkuru pretestību. Ja sapnī redzat, ka pastaigājaties klinšu un akmeņu vidū, apzinieties, ka jūsu ceļš uz zvaigznēm ved caur ērkšķiem.

akmeņlauztuve

Sapnis, kurā nonākat akmeņlauztuvē, nozīmē sarežģījumus karjeras izaugsmē. Pamesta akmeņlauztuve pareģo izdevumus, bet dažkārt pat nāvi.

Aknas

Ja sapņojat, ka jums ir slimas aknas, tas nozīmē, ka par jūsu sievu kļūs īgna un ar visu neapmierināta sieviete, piepildot māju ar strīdiem un nepamatotām raizēm. Ja sapnī redzat, ka ēdat aknas, tas liecina, ka uz jūsu izredzētās labvēlību pretendē melīgs radinieks.

Akordeons;

Ja sapnī klausāties akordeona spēli, tas sola garastāvokļa uzlabošanos, kā arī atbrīvošanos no skumjām pagātnes atmiņām. Ja jauna sieviete sapnī redz, ka spēlē akordeonu, šāds sapni pareģo nelabvēlīgus notikumus. Tomēr nav vērts uztraukties, galu galā šie notikumi beigsies ar to, ka sieviete satiks savu izredzēto. Ja sapnī dzirdat, ka sieviete nepareizi spēlē akordeonu, tas liecina par tuva cilvēka slimību.

akrobāti

Sapni redzētie akrobāti bieži vien brīdina par nepamatotu risku. Liela nozīme tajā būs jūsu draugiem. Ja redzējāt sevi kā akrobātu uz skatuves, reālajā dzīvē jābūt modriem: nāksies atbildēt par kādu notikumu un uzvarēt ļaunumu. Sievietes akrobātes sapnī pareģo tenkas un neveiksmi biznesā. Ja jauna sieviete redz akrobātes cieši pieguļošos tērpos - viņu gaida piekrišana vīriešu vidū.

āksts

Raibās drēbēs tērpies āksts un tā cepure ar zvārgulīšiem simbolizē, ka pārlieku izdabājat savām iegribām, nevērīgi izturoties pret biznesu un garīgo attīstību.

Aktieris un aktrise

Ja sapnī redzat aktrisi, gaidāmas nevainīgas izpriecas. Raudoša, skumja aktrise sola draugam nelaimi, no kuras jūs viņu izglābsiet. Ja sieviete sapnī redz, ka ir aktrise, - reālajā dzīvē viņai būs jāmeklē darbs. Tomēr beigās pūliņi tiks atalgoti un darbs neliksies apnicīgs, bet sagādās prieku. Ja sapnī redzat, ka esat iemīlējušies aktierī (vai aktrisē), jūsu pieredze vai nojauta viegli palīdzēs paveikt darbu. Sapnis, kurā redzat, ka aktieris mirst uz skatuves izrādes laikā, simbolizē nelaimi, kas neļaus īstenot plānus. Ja sapnī redzat klejojošus, nabadzīgus aktierus, tas nozīmē biznesa pagrimumu. Ja jauna sieviete sapņo, ka saderinās ar aktieri un apprecas ar viņu, - viņas mīlestību nomainīs rūgta vilšanās.

Ala

Ja sapnī redzat alu, kas noslēpumainā mēness gaismā paveras acu priekšā, - radīsies daudz grūtību, un jūsu panākumi būs nenozīmīgi nelabvēļu iejaukšanās dēļ. Gaidāmi sarežģījumi veselībā. Ja nonākat alā, tas sola pārmaiņas. Iespējams, attālināsieties no tiem, kuri jums ir ļoti dārgi. Ja jauna sieviete sēž alā ar mīļoto vai draugu, - viņa iemīlēs negodīgu cilvēku vai zaudēs patiesus draugus.

albums

Ja aplūkojat vai turat rokās albumu, - gūsiet panākumus dzīvē vai uzticamus draugus. Ja jauna sieviete sapnī aplūko fotogrāfijas - viņa satiks mīļoto, ar kuru būs laimīga.

Aleja

Ja sapnī redzat aleju - liktenis vairs nebūs jums tik labvēlīgs kā agrāk. Var negaidīti rasties daudz nepatikšanu un rūpju. Ja jauna sieviete sapnī redz, ka naktī klīst pa aleju, tas ir brīdinājums par neuzticamiem draugiem, kuri var mest ēnu uz viņas reputāciju.

Alga

Ja sapnī redzat, ka esat saņēmuši algu, jūs gaida panākumi visās jomās. Ja sapņojat, ka jums pazeminājuši algu, bīstieties no konkurentiem, kuri rīkosies zemiski, lai jums laupītu peļņu. Turpretī, ja jums paaugstinājuši algu, šāds sapnis pareģo negaidītu peļņu. Ja sapnī izmaksājat algu citiem, jūs piemeklēs dziļa vilšanās.

algots strādnieks

Ja sapnī jums uzbrūk algots strādnieks, nomodā gaidāmas nepatikšanas. Ja strādnieks sapnī ir godbijīgs un čakls, gaidāma īpaša veiksme.

altāris

Ja sapnī redzat altāri, jums jāsargājas no kļūdas pieļau- šanas. Šāds sapnis var liecināt par drīzu nožēlu. Ja sapnī redzat priesteri pie altāra, tas nozīmē ķildas, nesaskaņas ģimenē un darbā. Laulības pie altāra - skumji notikumi draugu dzīvē.

alumīnijs

Ja sapnī redzat alumīniju, - priecājaties par saviem panākumiem neatkarīgi no to svarīguma. Ja sieviete sapnī redz blāvus, nespodrus traukus, viņu gaida neparedzētas, bet īslaicīgas skumjas. Turklāt viņa var zaudēt kaut ko dārgu.

alus bārs

Ja sapnī redzat alus bāru, jābūt piesardzīgiem darbā, tādēļ ka nelabvēļi jūs novēro.

alus darītava

Ja sapnī redzat sevi milzīgā alus darītavā, tas liecina par netaisnīgu vajāšanu no valsts ierēdņu puses. Taču jūs varēsiet pierādīt savu nevainīgumu un kļūsiet pārāki par vajātājiem. Ja sapnī redzat kaut ko saistītu ar alus darīšanu, tas sola rūpes, kuras laimīgi beigsies ar gandarījumu un pārticību.

dzerat alu

Ja sapnī pie bāra letes dzerat alu, tas sola vilšanos. Ja vērojat, kā alu dzer citi, tas nozīmē, ka drīzumā cilvēki, kas vērpj pret jums intrigas, liks atvadīties no visgaišākajām cerībām. Ja šā dzēriena cienītājs sapnī bauda alu patīkamā, dabiskā un mierīgā gaisotnē — viņa reālās izredzes pareģo līdzsvaru un saskaņu.

Amerika

Ja sapnī ceļosiet pa Ameriku, reālajā dzīvē gatavojieties nepatikšanām. Redzot šādu sapni, vadītājiem un direktoriem uzmanīgāk jāizturas pret saviem pienākumiem.

Ametists

Šāds akmens vai juvelierizstrādājums sola gandarījumu par godīgi paveiktu darbu. Ja sieviete pazaudē ametistu, tiks atsaukta saderināšanās vai mīļotais kļūs pret viņu neuzmanīgs.

amputācija

Ja sapnī redzat kādas ķermeņa daļas amputāciju, gaidāmas sīkas neveiksmes darbā. Ja sapnī redzat roku vai kāju amputāciju, iespējama lejupslīde biznesā. Cilvēkus, kuriem ir lielas bēdas, sapnis aicina sakopot dvēseles spēkus skarbu pārbaudījumu priekšā. Jūrniekiem šāds sapnis pareģo vētru, draud ar vērtīgu mantu zaudējumu.

Āmurs

Ja sapnī redzat āmuru - jāatrisina kādas nopietnas problēmas. Citādi negūsiet panākumus. Ja sapnī redzat izsoli un pievēršat uzmanību tās vadītāja āmuram - drīzumā jums uzgulsies patīkamu rūpju slogs. Sapnis, kurā vadāt izsoli, brīdina par pārlieku uzmācību tuviniekiem.

Ananasi

Sapnī redzētie ananasi ir ļoti laba zīme, kas liecina par veiksmīgiem darījumiem nākotnē. Ja sapnī vācat ananasus vai tos ēdat, panākumi neliks ilgi gaidīt. Taču, ja sapnī redzat, ka, mizojot ananasus, esat iegriezuši pirkstā, reālajā dzīvē varat sagaidīt nelielu vilšanos biznesā, kas beigās sagādās gandarījumu.

Anekdote

Sapnis, kurā stāstāt anekdoti, liecina, ka dodat priekšroku vētrainai un izlaidīgai, nevis intelektuālai sabiedrībai un jūsu stāvoklis būs tikpat nepastāvīgs kā jūs paši. Jaunai sievietei šāds sapnis nozīmē, ka viņa nokļūs tādu cilvēku sabiedrībā, kuri alkst apšaubāmu izpriecu.

Angīna

Sapnī ieraugot, ka slimojat ar angīnu, esiet gatavi rutinētam, garlaicīgam darbam. Ja esat nosapņojuši, ka citi slimo ar angīnu, uztrauksieties kādas citas slimības dēļ.

Angļi

Sapnis, kurā esat nonākuši angļu sabiedrībā, pareģo savtīgas intrigas, kas sagādās daudz rūpju.

Antilope

Antilope nozīmē pārlieku augstas ambīcijas. Tomēr, lai tās īstenotu, jums būs jāpapūlas. Ja jauna sieviete redz, ka antilope paklūp un nokrīt no klints, mīlestība, pēc kuras viņa tiecas, negūs pretmīlu.

Apbalvojumi godalgas

Ja sapnī redzat godalgas - jūsu veiksmi nodrošinājuši labi draugi. Sapnis, kurā sieviete atdod savus apbalvojumus citiem, norāda uz apšaubāmiem panākumiem.

Apdegumi

Apdegumi ir laba zīme. Ja apdedzināties ar tīru liesmu, tas nozīmē nodomu godīgumu un draugu atzinību. Ja apdedzināt kājas, tas liecina, ka spējat īstenot jebkuras ieceres, lai cik neiespējamas tās liktos apkārtējiem. Šāds sapnis sola labu veselību. Tomēr, ja uguns jūs pārsteigusi, sapnis pareģo, ka intereses cietīs nodevēju dēļ.

Apdrošināšanas aģents

Apdrošināšanas aģents norāda uz pārmaiņām ģimenē. Ja sapnī jūtat nepatiku pret viņu, arī nomodā ģimenes dzīve mainīsies uz slikto pusi.

Apelsīni

Apelsīnu koki ar nobriedušiem augļiem nozīmē veselību un patīkamu sabiedrību. Tomēr, ja sapnī esat apēduši apelsīnu, tā ir zīme, kas brīdina par drauga vai radinieka slimību. Šāds sapnis arī liecina, ka biznesa aprindas pārņems neapmierinātības gaisotne. Taču, ja apelsīni bijuši svaigi un aromātiski, liktenis jums būs labvēlīgs. Jauna sieviete, kas redzējusi sapnī, ka ēd apelsīnus, var zaudēt mīļāko. Taču, ja viņai sapnī rādās milzīgs apelsīns pašā koka galotnē, reālajā dzīvē tā izvirzīs pārlieku augstas prasības nākamajam vīram. Sapnis, kurā esat paslīdējuši uz apelsīna mizas, var pareģot radinieka nāvi.

Apgaismojums

Ja sapnī redzat dīvainu, noslēpumainu apgaismojumu - gaidāmas neveiksmes un skumīgi notikumi. Ja sapnī rau- gāties rēgainas mēnesgaismas apspīdētajās debesīs ar nedabiska lieluma zvaigznēm vai sarkanu sauli, - nelaimes, kuras drīzumā notiks, skars ne tikai jūs, bet arī visu zemi. Sapnis, kurā redzat, kā apspīdētajās debesīs pēkšņi iezīmējas bērnu stāvu apveidi, brīdina par netaisnību, kuru varat pieļaut neapvaldītu jūtu uzplūdā. Ja gaišās debesīs parādās cilvēku (vai dzīvnieku) figūras - tas liecina par nepārvaramām grūtībām. Sapnis, kurā redzat, kā kāds šauj uz šīm apspīdētajām figūrām un jūs vērojat, kā tās krīt no debesīm, pareģo lielas nākotnes raizes, kuras pārdzīvot palīdzēs apņēmība un gara stiprums.

Apģērbs

Sapnis, kurā redzat apģērbu, ir pareģojums. Jūsu stāvokļa panākumi ir atkarīgi no tā, kāds apģērbs bijis sapnī: vesels un tīrs vai notraipīts un saplēsts. Ja sapnī pastaigājaties ar cilvēku baltā apģērbā, tas norāda uz slimību un bēdām, ja vien tā nav jauna sieviete vai bērns. Pēdējā gadījumā gaidāmi patīkami notikumi. Ja sapnī redzat sevi un citus baltās drēbēs - būs ķildas, vilšanās un nevēlami ceļabiedri braucienā. Komercdarbība neattaisnos jūsu vēlmes. Ja redzat dzeltenu apģērbu, gaidāma interesanta izklaidēšanās un finansiāli panākumi. Ja redzat klusi slīdošu parādību dzeltenās drēbēs nedabiskā gaismā, paredzamas pārmaiņas uz slikto pusi. Ja sapnī redzēsiet skaistu, dzeltenu apģērbu, var cerēt uz veiksmi. Gaišzilas drēbes nozīmē, ka enerģija palīdzēs piepildīt vēlmes. Draugi jūs atbalstīs. Ja sapnī redzat aveņkrāsas tērpus, tas liecina, ka tiksiet vaļā no briesmīgajiem nelabvēļiem, laikus mainot savus nodomus. Zaļas drēbes nozīmē cerības uz uzplaukumu un laimi. Ja redzat košus apģērbus, tas pareģo straujas pārmaiņas un labā un sliktā mijiedarbību nākotnē. Ja sapnī redzat sev mugurā slikti piegulošu apģērbu, tas liecina, ka drīzumā izplēnēs daža laba aizraušanās. Iespējams, pieļausiet kļūdu kādā pasākumā. Ja redzat vecu cilvēku vai jaunekli labi pašūtā uzvalkā - uzņemsieties nepatīkamus un grūtus uzdevumus. Ja sievietei sapnī nepatīk apģērbs, tas norāda, ka viņa sastapsies ar sāncensību, gūstot panākumus sabiedrībā. Ja viņa jūsmo par citu drēbēm - draugam būs greizsirdīgas aizdomas. Ja sapnī pazaudējāt kādu tualetes detaļu, tas nozīmē traucējumus komercdarbībā un sarežģījumus mīlestībā. Ja jauna sieviete sapnī redz sevi melnā kostīmā, tas pareģo skumjas un vilšanos. Taču, ja viņa sapnī redz aveņkrāsas tērpā citu sievieti, kuras seju sedz krepa sēru plīvurs, - tas nozīmē, ka viņu pārspēs sāncense, kuru sieviete uzskatījusi par sev līdzvērtīgu. Skaidrojot sapni par apģērbu, jāpievērš uzmanība tam, vai redzamie priekšmeti ir dabiski. Ja sejas ir izkropļotas un gaisma nedabiska, lai gan krāsas ir spilgtas, - esiet piesardzīgi, jo svarīgu plānu īstenošanā jums draud neveiksme. Netīrs un saplēsts apģērbs vienmēr brīdina par krāpšanu saskarē ar nepazīstamiem cilvēkiem. Sācis sapnis arī pareģo rīcību, ar kuru varat aptraipīt savu reputāciju. Turpretī tīrs apģērbs liecina par labklājību. Ja sapņojat, ka jums ir daudz spilgtu un skaistu tērpu, šāds sapnis brīdina: esiet piesardzīgi, citādi aplamā rīcība sagādās zaudējumus un jums trūks pat visnepieciešamākā. Jaunam cilvēkam šāds sapnis nozīmē nepiepildītas cerības. Viegls, patīkams kokvilnas tērps sola, ka apstākļi drīzumā vērtīsies jums par labu. Kokvilnas apģērbs sapnī pareģo veiksmīgas laulības ar uzņēmīgu un saimniecisku cilvēku, precētām sievietēm - mājīguma un saticības solījums. Ja sapnī redzat sevi neapģērbtu, tas draud ar tenkām ap jūsu vārdu. Ja sapnī redzat neapģērbtu kādu svarīgu personu, tas nozīmē sarūgtinājumu un sāpes par tuviem cilvēkiem. Ja sapnī redzat, ka citi ir neapģērbti, tas liecina par laupīto prieku. Ja redzat lielisku, bet nemodernu apģērbu, tas pareģo, ka jums veiksies, bet noniecināsiet vērtīgas idejas. Ja atsakāties no drēbēm, kas vairs nav modē, drīzumā pametīsiet pašreizējo sabiedrību, uzsāksiet jaunu biznesu un jaunus mīlas sakarus. Tas jūs pilnībā izmainīs. Ja redzat sevi un citus baltās drēbēs, tas liecina par pārmaiņām un gandrīz vienmēr bēdīgām.

Aplidošana

Nav apskaužama tā sieviete, kurai sapnī rādās, ka viņu aplido. Viņa dzīvos, pastāvīgi gaidot bildinājumu, un viņas sirdī iemājos vilšanās. Ja vīrietis sapnī redz, ka kādu aplido, tas nozīmē, ka nomodā viņš nebūs spējīgs darīt laimīgu nevienu krietnu sievieti.

Aplis

Ja sapnī redzat apli, esiet gatavi tam, ka nesasniegsiet cerēto rezultātu, lai arī izdarījāt visu tā sasniegšanai. Jaunai sievietei sapnis, kurā viņa redz apli, nozīmē, ka viņa var pieļaut virkni vieglprātīgu rīcību.

Aploksne

Ja sapnī redzat aploksni, būs bēdīgas ziņas.

apļu mešana

Ja sapnī spēlējat spēli ar apļu mešanu, varat zaudēt izdevīgu amatu un ieslīgt parādos. Sapnis, kurā zaudējat spēlē, pareģo drīzas nepatikšanas.

Apmaiņa, nomaina

Ja sapnī veicat kādu apmaiņu, tas sola peļņu no izdevīgiem darījumiem. Jaunai sievietei sapnis, kurā viņa apmainās pielūdzējiem ar draudzeni, nozīmē, ka tagadējais pielūdzējs viņai nav īstais.

apmelojums

Sapnis, kurā jūs apmelo, simbolizē neuzticēšanos apkārtējiem. Ja sapnī apmelojat citu cilvēku, reālajā dzīvē sava rakstura dēļ ar visiem sastrīdēsieties.

Apmetums

Ja sapnī redzat gludi apmestas sienas, tas brīdina par panākumu nedrošību. Ja apmetums birst, esiet uzmanīgi - jums var draudēt briesmas.

Applaucēt

Ja sapņojat, ka jūs kāds applaucējis, - jūsu cerības izjauks bēdīgs notikums.

Apreibums

Apreibums sapnī liecina, ka izdabājat savām zemiskajām tieksmēm.

Aprikožu dārzi

Aprikožu dārzi sapnī nozīmē, ka nākotnē jūs sagaida bēdas un vilšanās, lai gan pašlaik nekas neliecina par šādu notikumu attīstību. Ja sapnī ēdat aprikozes, gaidāmas nepatikšanas. Ja sapnī redzat kādu citu ēdam aprikozes -jums būs garlaicīgi ar draugiem un jūs veltīgi izšķiedīsiet laiku.

Apsaldējums

Apsaldējums pareģo dalību kādā nelāgā lietā, kurā jūs neatlaidīgi mēģinās iesaistīt draugi. Iespējams arī, ka sapnis norāda uz saslimšanu vai nelaimes gadījumu.

Apse

Apse ir nelaimes simbols. Sievietes var zaudēt cienījamu un tikumīgu cilvēku cieņu. Nikni ienaidnieki centīsies apkaunot jūsu vārdu. Mīlētāji nodarīt viens otram ļaunu.

Āpsis

Āpsis nozīmē veiksmi pēc ilga neveiksmju perioda.

Ja sapnī apskaujaties ar laulāto draugu vai laulāto draudzeni, nomodā starp jums var rasties problēmas. Šāds sapnis arī brīdina par drīzu slimību. Radinieku apskāvieni pareģo veselības sarežģījumus. Ja mīlētāji sapnī redz, ka laimes pārpilni apskaujas, visdrīzāk viņi ilgi dzīvos saticībā. Taču, ja viņiem nav šo jūtu, kopējā dzīve tos apgrūtinās. Sapnis, kurā apskaujat nepazīstamu cilvēku, sola negaidītus ciemiņus.

Apsūdzība

Sapnis, kurā apsūdzat kādu zemiskā rīcībā, nozīmē, ka varat aizrauties un zaudēt pašcieņu. Taču, ja sapnī apsūdz jūs, jābīstas no skandāla, kurā viltīgā un ļaunprātīgā veidā tiksiet iesaistīti pretēji jūsu gribai.

Apšuvums

Apšuvuma darbi nozīmē, ka jūs krāpjat sevi un neviļus krāpjat arī savus draugus.

saules aptumsums

Ja sapni redzat saules aptumsumu, jūs gaida neveiksmes biznesā un ģimenes nesaskaņas. Mēness aptumsums brīdina par slimībām.

Arestētais ieslodzītais

Ja sapnī redzat nepazīstamu cilvēku arestu - tas nozīmē, ka neuzdrošināsieties īstenot iecerētās pārmaiņas, apslēpti bažījoties par neveiksmi. Sapnis, kurā arestētie izrāda pretestību, liecina, ka veiksmīgi īstenosies jūsu jaunie nodomi.

Arfa

Ja sapnī dzirdat sērīgu, melanholisku arfu - izdevīgais darījums beigsies nelabvēlīgi. Sabojājusies arfa liecina par slimību. Šāda arfa arī brīdina mīlētājus par nodevību un krāpšanu. Tiem, kas redzējuši sapnī, ka spēlē arfu, tas ir brīdinājums par pārlieko uzticēšanos, arī mīlestībā.

arhibīskaps

Sapnī redzētais arhibīskaps vai augsta ranga priesteris paredz grūtības, kuras būs jāpārvar, lai sasniegtu rezultātu un gūtu atzinību. Ja redzat arhibīskapu laicīgā tērpā, - gūsiet ietekmīgu cilvēku atbalstu un līdzdalību darbā. Ja jauna sieviete sapnī redz arhibīskapu, kas viņu laipni pamāca, tas sola patiesu draudzību.

arhitekti

Sapnī redzētie arhitekti, kas strādā pie saviem projektiem un rasējumiem, norāda uz lielām pārmaiņām biznesā, kas sagādās jums tikai zaudējumus. Jaunu sievieti šāds sapnis brīdina par grūtībām, kas viņu sagaida, cenšoties apprecēties.

Arka

Sapnī redzētā arka nozīmē, ka darbs un mērķtiecība nodrošinās jums slavu un bagātību. Ja sapnī izgājāt zem arkas, reālajā dzīvē nelabvēļi, kas jūs noniecinājuši, centīsies pieglaimoties. Jaunai sievietei sapnis par vecu, saplaisājušu arku sola nākotnes cerību sabrukumu.

Arkls

Arkls sola nepieredzētus panākumus; jūsu darījumi sasniegs virsotnes. Ja sapnī redzat zemnieku, kas iet pakaļ arklam, gūsiet sekmes dzīvē un paplašināsiet savu redzesloku. Ja meitene sapņo, ka mīļotais ar zemi ar arklu, - viņa dabūs brīnišķīgu un cienījamu vīru. Viņas prieks būs dziļš un nesatricināms. Sapnis, kurā paši ejat pakaļ arklam, pareģo prieku un drīzu labklājības pieaugumu.

Ārprāts

Ja sapnī redzat sevi ārprātīgu, gaidāmas nepatikšanas. Iespējams, jums draud slimība, kuras dēļ zaudēsiet īpašumu. Ja redzat citus zaudējam prātu, tas nozīmē draugu nodevību un spožu nākotnes izredžu beigas. Jaunai sievietei ārprāts sapnī liecina par drīzu šķiršanos.

ārsts

Sapnis, kurā ārsts nav paņēmis no jums naudu par ārstēšanu, sola veselību un uzplaukumu. Jaunai meitenei sapnis, kurā viņa apprecas ar ārstu, pareģo krāpšanu. Ja nosapņojat, ka ārsts cenšas jums izdarīt iegriezumu ādā, tomēr viņam tas neizdodas, sargieties no nepatikšanām, kas saistītas ar naudu. Ja jauna meitene sapnī redz ārstu, - viņa upurēs savu skaistumu vieglprātīgu izpriecu dēļ. Ja meitene sapņo, ka ir slima un ārsts uztraucas par viņas stāvokli, viņu gaida zaudējumi. Taču, ja ārsts ir mierīgs, viņas veselība drīz uzlabosies.

raudāt

Ja sapnī raudat - drīz vien gaidāma nelaime. Ja sapnī redzat raudošus cilvēkus, tas nozīmē, ka jūsu bēdas un nelaimes aizkustinās apkārtējos.

Asinis

Sapnis, kurā redzat drēbes ar asins traipiem, brīdina par konkurentu ļaunprātībām. Jums jāvairās no nejauši sastaptiem cilvēkiem un dīvainiem paziņām. Ja sapnī rādās, ka asinis plūst no rētas, tas liecina par slimību un citām nepatikšanām. Turklāt iespējamas problēmas biznesā neveiksmīgu darījumu dēļ (sevišķi ar ārzemju partneriem).

Sapnis, kurā redzat savas rokas asinīs, paredz problēmas, ja nepievērsīsiet nepieciešamo uzmanību sev un saviem darījumiem. Ja sapnī redzat asiņošanu - tā ir nelāga zīme, kas pareģo nopietnas problēmas kā biznesā, tā arī veselībā līdz pat mūža galam.

Asinsgrēks

Sapnis, kurā redzat ko līdzīgu asinsgrēkam, nozīmē, ka varat zaudēt darbu, kas novedīs līdz bankrotam.

Asiņošana

Ja sapnī redzat asiņošanu, vairieties no kāda slimības vai pat negaidītas nāves nelaimes gadījuma dēļ. Asiņošana var arī pareģot dažādas grūtības reālajā dzīvē.

Askētisms

Ja sapnī redzat sevi kā askētu, - pārvērtēsiet uzskatus par apkārtējo pasauli. Jūs zaudēsiet vecos draugus, bet iegūsiet jaunus, kurus pilnībā savaldzināsiet.

Aste

Ja sapnī redzat dzīvnieka asti, nomodā saskarsieties ar nepatikšanām tur, kur cerējāt uz panākumiem. Ja sapņojat, ka esat nocirtuši dzīvniekam asti, reālajā dzīvē jūsu vieglprātīgā izturēšanās sagādās daudz nepatikšanu. Sapnis, kurā jums izaugusi aste, nozīmē, ka ne sevišķi tikumīgā dzīve novedīs strupceļā.

Atbalss

Ja sapnī dzirdat atbalsi, tas simbolizē gaidāmās skumjas. Varat pamest darbu nopietnas slimības dēļ, bet draugi novērsīsies no jums visgrūtākajā brīdī.

Atbildība, atbildīgs darbinieks

Ja nodarbojaties ar ko atbildīgu,-gaidāmi, lai arī nelieli, panākumi tirdzniecības operācijās, likumdošanas darbībā. Taču sapnis, kurā redzat sevi kā svarīga uzņēmuma darbinieku, sola diezgan riskantu plānu īstenošanu.

Atdarināšana, mēdīšana

Ja sapņojat, ka jūs kāds atdarina, bīstieties tikt piekrāpti.

Atdzimšana

Ja sapnī redzat, ka atdzimstat, esiet gatavi pārmaiņām. Tomēr neuztraucieties, jūs pārvarēsiet visas grūtības un jūsu sapņi piepildīsies. Sapnis, kurā redzat cilvēku atdzimšanu, ir nelāga zīme. Tomēr ar draugu palīdzību varēsiet nomierināties.

Atdzīvināšana

Ja sapņojat, ka jūs esat atdzīvināti, tas nozīmē, ka būs daudz jāpārdzīvo. Taču neskumstiet, jūs gūsiet vairāk, nekā esat zaudējuši. Ja atdzīvināt citu cilvēku, tas liecina, ka nodibināsiet jaunas, draudzīgas saites, kas cels jūs sabiedrības acīs.

Atkāpšanās no amata

Ja sapnī atsakāties no piedāvātā amata - nomodā jums neveiksies. Ja sapnī jums paziņo par kāda atcelšanu no amata - reālajā dzīvē tas norāda uz nelabvēlīgām ziņām.

Atklāsme

Ja sapnī jums bijusi atklāsme un turklāt patīkama, - gaidāmas lieliskas izredzes. Taču, ja atklāsme ir skumja, jūsu ceļā būs daudz grūtību.

Atkitumi

Atkritumi pareģo problēmas personiskajā dzīvē un ne veiksmes biznesā.

Atkusnis

Kūstošs ledus nozīmē, ka tas, kas jums sagādā milzum daudz nepatikšanu, drīzumā iepriecinās jūs un darīs bagātu. Ja sapnī redzat pēc ilgā sala kūstošu zemi, tas sola drīzu veiksmi.

Atlants,karte

Ja sapnī aplūkojat atlantu - tas nozīmē, ka apsvērsiet visas pozitīvās un negatīvās puses, iekams dosieties ceļojumā vai uzsāksiet biznesu.

Atpūta

Sapnis, kurā redzat, ka atpūšaties, pareģo, ka drīzumā iepazīsieties ar patīkamiem cilvēkiem. Ja jauna sieviete sapnī ir vīlusies atpūtā - tas nozīmē, ka viņu pārsteigs pašas nekaunība atņemt sāncensei bijušo pielūdzēju.

atraitne

Ja sieviete sapnī redz, ka ir atraitne, - viņa cietīs no ļaunām mēlēm. Vīrietim sapnis, kurā viņš precas ar atraitni, pareģo, ka senlolotās ieceres sagādās vilšanos.

atriebība

Ja sapnī kādam atriebjaties, jāpadomā par savu uzvedību reālajā dzīvē, tādēļ ka jūsu vājuma dēļ var ciest citi. Ja sapnī redzat, ka jums kāds atriebjas, esiet gatavi nelabvēļu ļaunprātībām.

ātršuvējs

Ja sapnī redzat mapi ar ātršuvēju, tas nozīmē neizdevīgus pasākumus. Ja ātršuvējā atrodas svarīgi dokumenti, gaidāmas debates par nozīmīgiem jautājumiem, kuri jūs ļoti interesē.

Atslēgas

Atslēgas nozīmē pārmaiņas. Atslēgu zaudēšana sola diezgan nepatīkamus piedzīvojumus. Atslēgu atrašana nozīmē ģimenes laimi un veiksmi biznesā. Ja sapnī redzat salauztas atslēgas - nomodā gaidāma šķiršanās greizsirdības dēļ. Jaunai sievietei sapnis, kurā viņa ir pazaudējusi atslēdziņu no juvelierizstrādājuma, pareģo ķildu ar mīļoto.

Ja sieviete sapnī redz, ka atslēdz durvis ar savu atslēgu, drīzumā viņai uzradīsies jauns pielūdzējs. Ja aizslēdz durvis ar atslēgu, tas sola veiksmīgu laulību. Ja sieviete atdod atslēgu - viņa kaitēs savai reputācijai ar muļķīgu izrunāšanos.

atslēgas caurums

Ja vērojat kādu pa atslēgas caurumu - nomodā neviļus atklāsiet svešus noslēpumus. Ja sapnī šķitīs, ka neesat trāpījis atslēgas caurumā, - nomodā nepamatoti aizvainosiet draugu. Ja sapnī pieķersiet kādu lūram pa atslēgas caurumu - tie, kurus uzskatījāt par draugiem, sekos jums, lai ieņemtu jūsu vietu.

Attālums

Ja sapnī esat tālu no mājām, tas nozīmē ilgu ceļojumu un jaunus draugus, kas dažādos jūsu dzīvi. Ja sapnī redzat senus draugus, tas sola vilšanos. Ja tālumā redzat sievietes, sapnis brīdina par tikšanos, kas sagādās tikai nepatīkamus brīžus.

Atvadas

Ja sapnī redzat, ka līksmi atvadāties no cilvēkiem, tas nozīmē, ka paredzamas patīkamas vizītes un smalkas izpriecas; taču, ja atvadāties skumji, gaidāmi zaudējumi. Ja sapnī atvadāties no mājām un dzimtenes - jūs gaida neveiksmīgs brauciens. Ja sūtāt gaisa skūpstus tiem, kurus mīlat, vai bērniem, tas norāda, ka drīzumā aizbrauksiet un nekas neaptumšos braucienā gūtos iespaidus. Dažkārt atvadas sapnī pareģo, ka saņemsiet nepatīkamas ziņas. Ja jauna sieviete sapnī atvadās no drauga - viņu attiecībās iespējams atsalums. Ja viņa ir jautra - to drīz vien iepriecinās pieķeršanās citam.

Atvase pēctecis

Ja sapnī redzat savas atvases, tas nākotnē sola mundrumu, bērnu un kaimiņu līksmās balsis mājās. Mājdzīvnieku metiens sapnī nozīmē labklājības pieaugumu.

Aube

Ja meitene sapnī redz, ka valkā aubi, nomodā viņa sastaps lielisku, bet precējušos kavalieri.

Audums

Ja sapnī redzat kādu audumu, tas nozīmē, ka draugi, kuros esat vīlušies, liks šķēršļus ceļā uz nosprausto mērķi. Rupjš audums pareģo, ka nomodā būs jāatvaira skauģu uzbrukums, jo tie darīs visu, lai no jums novēršas veiksme.

Augļi

Ja sapnī redzat augļus, kas briest kokā starp lapām, tas parasti sola plaukstošu nākotni. Zaļi augļi nozīmē veltīgus pūliņus un neapdomīgu rīcību. Ja jauna sieviete sapnī ēd augli, tas pareģo viņai garīgu pagrimumu un mantojuma zaudējumu. Ja sapnī ēdat augļus - tas ir nelabvēlīgs sapnis. Ja pērkat vai pārdodat augļus, tas norāda uz lieliem, bet diezgan neizdevīgiem darījumiem. Ja sapnī redzat vai edat gatavu augli, tas sola veiksmi un prieku.

Augonis

Ja sapnī redzat piebriedušu augoni, nomodā jūs piemeklēs neveiksmes, taču sirdī saglabāsiet līdzjūtību citu cilvēku nelaimēm. Ja sapņojat, ka no augoņa sūcas asinis un strutas, - drīzumā gaidāmi ne sevišķi patīkami notikumi. Ja sapnī redzat, ka augonis jums ir galvā, gaidiet ziņu par kāda tuvinieka slimību.

Augs

Ja sapnī redzat kādu zaļu augu, tas pareģo rūpes, kuras pārvarot, izbaudīsiet gandarījumu. Ja sapnī kāds paskaidro, ka šis augs ir indīgs, tas brīdina par iespējamām intrigām. Ja sapnī redzat derīgus augus, tas sola labas attiecības draugu lokā, siltumu un omulību ģimenē. Ja redzat mūžzaļu augu vai krūmu līdzās mājai, tas norāda uz labklājību un zināšanu apgūšanu, kas palīdzēs kļūt laimīgiem.

Augšā, virs kaut kā

Sapnis, kurā virs jums karājas kāds priekšmets, pareģo briesmas. Ja priekšmets jums uzkrīt, gaidāma nelaime vai izputēšana. Ja priekšmets nokrīt blakus, jūs neaizskāris, izdosies veiksmīgi izvairīties no bankrota. Ja priekšmets būs cieši nostiprināts un nevarēs nokrist, varat neuztraukties, tādēļ ka jūsu materiālais stāvoklis sāks pamazām uzlaboties.

Augu, minerālā eļļa, smaržvielas un ziedes

Sapnis, kurā jums bija kas jāieziež, pareģo, ka kļūsiet par līderi. Ja sapnī redzat daudz eļļas, tas simbolizē, ka esat aizrāvušies ar ko patīkamu. Ja vīrietis sapnī tirgo eļļu, jābūt uzmanīgam, jo tas sola neveiksmi mīlas lietās, lai gan viņš cerēja uz vieglu uzvaru. Taču, ja sieviete kaut ko ieziež ar eļļu, viņai radīsies izdevība pievērsties kam saistošam.

Aukla/ (sk.diegs )

Aukla pareģo ar darbu saistītas problēmas, kuras gan varēsiet ātri atrisināt.

Aukle

Ja sapnī redzat aukli mājās, tas pareģo uztraukumus, slimības vai ķildas ar draugiem. Ja jauna sieviete redz sevi kā aukli, ar uzupurēšanos viņa iegūs dziļu cilvēku cieņu. Ja viņai rādās, ka ir slimnieku kopēja un atvadās no pacienta sapnī, nomodā tā ļausies krāpšanai. Ja redzat, ka aukle aiziet no mājām, tā ir laba zīme, kas pareģo veselību un labklājību ģimenē. Šāds sapnis var solīt pieticīgu dzīvi, bez jebkāda atbalsta no radinieku un tuvinieku puses.

Auklēt

Ja sieviete sapnī redz, ka auklē savu bērnu, tas nozīmē patīkamus notikumus. Ja bērns sapnī ir svešs, viņa atradīs jaunu darbu un iemantos cieņu. Ja vīrietis sapnī redz sievu ar bērnu, tas liecina, ka drīzumā viņš dzīvos harmonijā ar apkārtējo pasauli.

aukstums

Ja sapnī jūtat aukstumu, nomodā jābūt īpaši piesardzīgiem, lai nepieļautu nelabvēļu iejaukšanos biznesā. Sekojiet arī veselībai.

auns

Nocirpts auns reālajā dzīvē pareģo ļoti izdevīgus naudas darījumus. Ja sapnī redzat aunu baru, daudzus lopkopjus gaida peļņa. Taču kārni un vārgi auni nozīmē, ka jums draud bankrots nenotikušu darījumu dēļ, no kuriem cerējāt gūt prāvu summu. Ja sapnī ēdat jēra gaļu - tas ir brīdinājums no ļauniem cilvēkiem, kuri var ņirgāties par jūsu jūtām.

Ja sapnī redzat kāda ausis - tas ir brīdinājums: kāds nelabvēlīgi noskaņots cilvēks piekasīgi uzklausīs katru jūsu viedokli, cenšoties atrast iemeslu jūs apvainot.

auskari

Ja sapnī redzat auskarus - gaidāmas labas ziņas un interesants darbs. Ja redzat, ka tie ir salauzti, tas liecina, ka jums var kaitēt ļaunas baumas, ja nerīkosieties gudri un piesardzīgi.

Aust

Ja sapnī aužat, jūsu labklājībai nekas nevar traucēt. Ja sapnī redzat, kā auž citi, tas nozīmē, ka jūs gaida miers un citas patīkamas emocijas. Diemžēl jūs nevarēsiet to pienācīgi novērtēt.

austeres

Ja sapnī redzat, ka ēdat austeres, tas norāda, ka pārkāpsiet visas morāles normas, tiecoties pēc zemiskām izpriecām un izdabājot kaislei un azartspēlēm. Ja ēdat vai redzat austeres - tā ir zīme, ka būsiet pārgalvīgi, cenšoties savaldzināt mīļoto vai gūt panākumus. Ja sapnī redzat austeres gliemežvāku, tas liecina par veltīgiem centieniem atbalstīt citus ceļā uz panākumiem.

autobusa vadītājs

Tas sapnī pareģo aizraujošu ceļojumu laimes, panākumu un naudas meklējumos.

Automobilis

Ja sapnī redzat sevi pie automobiļa stūres - gaidāmi panākumi biznesā un pārmaiņas uz labo pusi. Ja sapnī nokļūstat autokatastrofā, pēc šāda sapņa jums neizdosies atslābināties un atpūsties. Ja sapnī izdodas novērst autokatastrofu, tā ir laba zīme: jums nebūs jāsacenšas ar nelabvēli.

autors

Ja autors sapnī uzzina, ka izdevējs nav pieņēmis viņa manuskriptu, - viņš nebūs drošs par savu darbu, bet galu galā tas tiks atzīts par veiksmīgu un labu. Sapnis, kurā autors uzmanīgi pārlūko savu sacerējumu, pareģo nepatikšanas darbā vai jums tuva cilvēka dzīvē.

Auzas

Auzas ir labvēlīga zīme, sevišķi zemniekam. Šāds sapnis pareģo veiksmi visiem, neatkarīgi no nodarbošanās veida. Ja sapnī redzat pūstošas auzas - spožās cerības nomainīs skumjas.

auzu biezputra

Ja sapnī ēdat auzu biezputru, tas sola negaidītu bagātību. Ja meitene sapnī vāra auzu biezputru, tas nozīmē, ka drīzumā viņa ieņems augstu stāvoša vadītāja amatu.

aužamās stelles

Ja sapnī vērojat aužamo steļļu darbu, tas nozīmē, ka gaidāms satraukums un kauns par savu rīcību. Iespējams, kļūsiet par muļķīgu tenku objektu. Ja sapņojat, ka pie stellēm sēž skaista sieviete, nomodā satiksiet mīļoto cilvēku un jūs gaida drīzas kāzas. Sievietei, kura ieraudzījusi, ka strādā pie senām stellēm, sapnis pareģo turīgu vīru un jaukus bērnus, kas vērtīs dzīvi laimīgu. Salauztas stelles pareģo kāda spītības izraisītas rūpes.

avantūrists

Ja sapnī ciešat no avantūrista - netiks īstenotas visas jūsu ieceres. Var gadīties, ka jums apkārt ir liekulīgi cilvēki un krāpnieki. Ja jauna sieviete redz sevi meklējam piedzīvojumus kā avantūriste - sapnis brīdina par egoistiskām nosliecēm. Ignorējot šo sapni, sieviete var kļūt par vieglu upuri viltīgam krāpniekam.

Avenes

Sapnis, kurā redzat avenes, nozīmē, ka ceļā gadīsies kāds apstāklis, kuru sākumā uztversiet kā aizraujošu piedzīvojumu. Tomēr, līdzko viss beigsies, nobīsieties, atskārtusi, cik lielā mērā esat riskējuši. Sievietei sapnis, kurā viņa ēd avenes, paredz tenkas.

Avīze

Ja sapnī redzat avīzi, vairieties no negodīgiem cilvēkiem, kuru rīcības dēļ var ciest jūsu reputācija. Ja paši izdodat avīzi, drīzumā gaidāmas jaunas tikšanās un ceļojumi. Sapnis, kurā gribat palasīt avīzi, bet kaut kāda iemesla dēļ tas neizdodas, pareģo neveiksmi šaubīgā lietā.

Āzija

Sapnis, kurā redzat, ka ceļojat pa kādu Āzijas valsti, sola negaidītas pārmaiņas. Tomēr neceriet no šīm pārmaiņām gūt naudas ienākumus.

B

Kopā ar nakls parādību ierosinātajām, domām laikā, kad miegs mēdz pakļaut cilvēkus savai varai; Tad mani sagrāba bailes, un šaušalas un iztrūcināja visus manus kaulus. ījaba grāmata, 4:13-14

bagātība

Ja esat nosapņojuši, ka jums pieder bagātība, būs veiksme. Tomēr esiet gatavi negaidītiem likteņa pavērsieniem.

bagāža

Sapnī redzētā  sola dažādas rūpes. Jums radīsies problēmas nelabvēļu dēļ, kuri meklēs iespēju kaitēt. Ja sapnī redzēsiet personisko bagāžu, nomodā būsiet tā pārņemti ar saviem pārdzīvojumiem, ka nemanīsiet apkārtējo ciešanas. Ja pazaudēsiet bagāžu, tas nozīmē neveiksmes biržā vai ķildas ar mīļoto. Neprecētiem cilvēkiem sapnis pareģo saderināšanās atsaukumu.

bailes

Ja sapnī izjūtat bailes no kaut kā vai kāda - drīz gaidāma vilšanās un zaudējums. Ja sapnī redzat izbiedētu cilvēku, tas liecina, ka dziļi pārdzīvosiet tuvinieku nelaimi. Ja sapnī baidāties turpināt kādu darījumu vai braucienu, tas liecina par gaidāmo neveiksmi. Iespējams, kāds tuvinieks atteiks nepieciešamo palīdzību.

bāka

Ja sapnī redzat vētras laikā mirgojam bākas gaismu, drīzumā jūs nomāks problēmas. Tomēr tās drīz vien atrisināsies un jūsu bizness uzplauks. Ja sapnī redzat bāku, kas spoži spīd mierīgā jūrā, gaidāmi klusi ģimenes prieki. Sapnis, kurā jūrnieks redz bākas gaismu, pareģo rāmu jūru un laimīgu braucienu. Slimniekam šāds sapnis sola drīzu izveseļošanos. Ja sapņojat, ka vētras laikā bāka apdzisusi, jums draud briesmas.

bakurētas

Ja sapnī redzat bakurētainu cilvēku, jums draud negaidīta, briesmīga slimība, iespējams, kāda bīstama infekcija. Iespējams arī plānu sabrukums.

balets

Ja sapnī redzat baletu, - mīļotais cilvēks jūs krāpj, gaidāmas neveiksmes darījumos, komercijā, mīlētāju ķildas un greizsirdība.

balkons

Ja cilvēks, kas ir iemīlējies, redz sapni ar ilgām atvadām uz balkona, tas ir brīdinājums par iespējamo šķiršanos. Balkons var nozīmēt arī nepatīkamus jaunumus par draugiem, kas ir ceļā.

balle

Ja sapnī redzat skaistus un grezni tērpušos cilvēkus, kuri dejo lieliskas mūzikas pavadībā, tā ir ļoti patīkama un laba zīme. Ja ballē jums ir slikts garastāvoklis un neviens nepievērš uzmanību, drīzumā gaidāmi satraucoši notikumi, iespējama tuva cilvēka nāve.

ballīte,

Ja sapnī redzat sevi jautrā un trokšņainā ballītē - drīzumā iepazīsiet visus dzīves jaukumus. Sapnis, kurā jums ballītē uzbrūk nepazīstami cilvēki, cenšoties atņemt naudu vai dārglietas, nozīmē, ka pret jums ir apvienojušies nelabvēļi. Ja tiksiet laukā no sadursmes sveiki un veseli, atrisināsiet visas problēmas darbā un mīlestībā.

Baloži

Baloži un to dūdošana ir labvēlīga zīme. Šāds sapnis sola mieru mājās un lieliskus bērnus. Jaunai sievietei tas pareģo drīzu un veiksmīgu laulību. Sapnis, kurā jūs izpriecas pēc šaujat baložus, liecina, ka aiz tikumības aizsega jūsos pavīd nežēlība. Esiet žēlsirdīgi pret cilvēkiem.

Turklāt sapnis brīdina no ļaušanās zemiskām tieksmēm. Ja redzat lidojošus baložus - drīzumā saņemsiet ziņas no prom esošajiem dra ugie m.

balsināšana

Ja sapnī balsināt, tas nozīmē, ka centīsieties atjaunot labas attiecības ar draugiem. Šai nolūkā pat atmetīsiet kaitīgos ieradumus. Meitenei šāds sapnis pareģo sāncensi, kas mēģinās atņemt mīļoto. Atgūt mīļoto viņa varēs, izmantojot dažādas viltības un krāpšanos.

balsošana

Ja esat nosapņojuši, ka piedalāties balsošanā, jūs varat ļauties satraukumam, kas pārņēmis sabiedrību. Ja sapnī redzat, ka balsošanā viltoti fakti, alkatība ņems pārsvaru pār jūsu labajiem nodomiem.

Balss

Ja sapnī dzirdat kāda balsi - gaidāma samierināšanās tai gadījumā, ja balss ir mierīga un patīkama. Taču, ja balss ir spalga un saraustīta, gaidāmas vilšanās un neveiksmes. Raudoša balss pareģo nepamatotu pārestību. Taču, ja sapnī dzirdējāt Dieva balsi, jums jāieklausās Viņā, tādēļ ka Viņš dod iespēju rīkoties cēlsirdīgi un iemantot gudru cilvēku cieņu. Ja māte sapnī izdzird bērna balsi - viņas lolojumam draud briesmas. Ja sapnī dzirdat balsi, kas brīdina par kaut ko, pār jums savelkas mākoņi. Ja pazināt sapnī dzirdēto balsi - bīstieties no slimības vai nelaimes gadījuma.

balzamēšana

Ja sapnī redzat, kā balzamē mirušā ķermeni, tas nozīmē pārmaiņas uz slikto pusi, bankrotu un aizmirstību. Jums jāparāda savs raksturs, sava nelokāmība. Taču sapnis, kurā balzamē jūs, pareģo neveiksmīgu iepazīšanos un var iesaistīt jūs sabiedrībā, kas atšķiras no tās sabiedrības, pie kuras esat pieraduši.

Banāni

Sapnī redzētie banāni pareģo tikšanos ar garlaicīgu un nepatīkamu kompanjonu. Ja sapnī ēdat banānus - grūtu un riskantu darījumu, kuru paši sev esat uztiepuši. Ja redzat sapuvušus banānus - nepatīkamu lietu, ar kuru būs jānodarbojas. Ja tirgojaties ar banāniem - drīzumā aizrau- sieties ar muļķībām.\

Banka

Ja sapnī ieraudzīsiet banku, kurā uzmanību saistīs laiskie kasieri, - tuvākajā laikā būs jācieš zaudējumi, biznesa sabrukums. Sapnis, kurā redzat, ka ieguldāt bankā zelta naudu, liecina par jūsu vieglprātību, nevērību, neuzmanību. Ja saņemat naudu, arī reālajā dzīvē gaidāmi lieli ienākumi un uzplaukums. Ja redzat daudz sudraba monētu un banknošu, tas nozīmē cieņu un panākumus. Jūs gūsiet dziļu cieņu visos sabiedrības slāņos.

bankets

Sapnī redzētais bankets ir laba zīme. Draugi jums būs labvēlīgi. Sapnis, kurā redzat sevi līksmu un grezni tērpušos viesu vidū pie lepni klāta galda ar dārgiem, izturētiem vīniem, pareģo milzīgu veiksmi un draugu atzinību. Ja redzat nelabvēlību viesu vidū, tukšus galdus, būs nesaskaņas un ķildas.

bankrots

Ja sapnī rādījies bankrots un nespējat atmaksāt parādus, reālajā dzīvē esiet gatavi biznesa kraham un garīgo spēku izsīkumam. Tas var būt arī brīdinājums pārtraukt spēlēt biržā.

bārda

Ja sapnī redzējāt bārdu, gatavojieties tam, ka jums radīsies sāncensis, kas izraisīs ārkārtīgi negatīvas emocijas. Iespējams, jūs gaida cīņa par varu, un varat zaudēt naudu. Ja bārda ir sirma, tas pareģo grūtu likteni. Sapnis, kurā redzat bārdainu sievieti, nozīmē, ka jūs gaida apšaubāmi sakari un slimības. Ja esat nosapņojis, ka jūs kāds rausta aiz bārdas, iespējams, būs jāupurē savs īpašums, lai izvairītos no riska. Ja sukājat bārdu un jūsmojat par to, tas liecina, ka jūsu godkārība vairosies reizē ar labklājību. Tas var kļūt par nesaskaņu iemeslu ar draugiem. Jaunai sievietei sapnis, kurā viņa jūsmo par kāda bārdu, nozīmē, ka radīsies vēlēšanās apprecēties. Tomēr viņai nav jāsteidzas, tādēļ ka tas, kurš piedāvā savu roku un sirdi, var nebūt tas labākais pretendents.

bārdas nazis

Ja sapnī redzat bārdas nazi - gaidāmi konflikti. Sagriežoties ar bārdas nazi, jums draud neveiksme uzsāktajā biznesā. Ja iegriežat kādam ar bārdas nazi - būsiet dziļi vīlušies, uzzinot patiesos lietas apstākļus. Salauzts vai sarūsējis asmens ir nenovēršama posta zīme. Ja redzat, ka skujaties ar bīstamu bārdas nazi, nomodā šaubīsieties par savas rīcības pareizību. Ja sapņojat, ka skujaties ar trulu bārdas nazi, reālajā dzīvē nesaņemsiet gaidīto atalgojumu par paveikto darbu.

bārenis

Ja sapnī jūtat līdzi bārenim, tas nozīmē, ka bez pieska- tīšanas un rūpēm atstāti cilvēki modinās jūsu līdzcietību un liks atteikties no daudzām izpriecām. Ja bārenis ir radinieks, uzņemsieties jaunus pienākumus, kas atsvešinās jūs no draugiem un labvēlīgi noskaņotiem cilvēkiem.

bārmenis

Ja jauneklim sapnī rādās bārmene, tas nozīmē apslēptas zemiskas tieksmes viņa dvēselē un noslieci uz gadījuma sakariem. Jaunai sievietei šāds sapnis ir bēdīga zīme, kas liecina par attiecībām ar vieglprātīgiem cilvēkiem, kuru dēļ viņa pārkāps pieklājības normas un aptraipīs savu godu.

barometrs

Sapnī redzētais barometrs sola labvēlīgas pārmaiņas: drīzumā jūsu darījumi strauji uzlabosies un būs krietni ienesīgi. Ja barometrs ir sabojājies, gaidāmas nepatikšanas karjeras izaugsmē.

basām kājām

Klaiņošana naktī basām kājām liecina, ka jūsu cerības nepiepildīsies. Ļaunie spēki jums traucēs.

Bass

Ja biznesmenis sapnī redz, ka dzied basa partiju, tas ir brīdinājums, ka biznesā radīsies problēmas krāpnieka dēļ, kuram viņš uzticas. Ja sapņosiet, ka skaisti dziedat basā, šāds sapnis sola ķildas ar mīļoto.

baznīca

Ja sapnī redzat baznīcu, tas nozīmē vilšanos. Ja ieejat tumsas apņemtā baznīcā, tas norāda, ka nomodā būs jāpiedalās bērēs. Jūs gaida drūmas izredzes.

Bebrs

Ja sapnī redzējāt bebru - ar savām pūlēm un pacietību varat panākt to, par ko tagad tikai sapņojat. Ja esat nosapņojuši, ka vērtīgās kažokādas dēļ nogalinājāt bebru, nomodā jums neizdosies izvairīties no apsūdzības netaisnīgā attieksmē pret cilvēkiem.

bedre

Ja sapnī lūkojaties dziļā bedrē - nepamatoti riskējat biznesā. Ja šādu sapni redz meitene, tas liecina, ka viņa uztrauksies līgavaiņa dēļ. Ja sapnī iekrītat bedrē, tas pareģo lielu nelaimi. Taču, ja esat laikus pamodušies, varat izvairīties no nepatikšanām. Ja sapņojat, ka nokāpjat bedrē, tas nozīmē, ka riskējat ar veselību augstu panākumu sasniegšanas dēļ.

BĒNIŅI

Ja sapnī uzkāpjat bēniņos, nomodā pārāk bieži par izejas punktu izmantojat teorētiskos pamatus, kuri nav apliecināti praksē. Bēniņi ir labvēlīga zīme trūcīgiem cilvēkiem, tādēļ ka sola viņiem drīzu labklājību. Tomēr, ja neesat sevišķi turīgi, šāds sapnis liecina, ka drīzumā gaidāms patīkams pārsteigums. Sieviete, kas redzējusi šādu sapni, var nonākt izvēles priekšā, kas palīdzēs atgūt savaldīšanos.

BĒRES

Ja jaukā, saulainā dienā piedalāties radinieka bērēs, tas liecina par tuvinieku labo veselību; iespējams arī, ka drīz piedzīvosiet laimīgāku likteni. Taču, ja līst lietus un ir drūms laiks, drīzumā gaidāmas slimības un sliktas ziņas, kā arī panīkums biznesā. Ja piedalāties nepazīstama cilvēka bērēs, iespējami negaidīti sarežģījumi attiecībās ar citiem. Jūsu bērna bēres pareģo veselību un mieru ģimenei, taču būs problēmas draugiem. Ja sapnī dzirdat sēru zvanu, tas nozīmē negaidītas skumjas ziņas un promesoša cilvēka slimību. Ja zvanāt sēru zvanu paši - tas simbolizē slimības un neveiksmes.

bērna barošana

Sapnis, kurā sieviete redz, ka baro ar krūti bērnu, sola viņai patīkamas nodarbības reālajā dzīvē. Ja jauna sieviete redz, ka rotaļājas ar bērnu, - viņa gūs sabiedrības cieņu. Sapnis, kurā vīrietis redz, ka sieva baro bērnu, sola harmoniju un laimīgu laulību.

Bērni

Sapnis, kurā redzat daudz jauku bērnu, sola labklājību un uzplaukumu. Ja māte sapņojusi, ka viņas bērns ir slims, nomodā viņam gluži pretēji būs stipra veselība, tomēr no citām nepatikšanām neizdosies izvairīties. Bērni, kas pievērsušies mācībām vai citām rāmām nodarbībām, nozīmē mierīgu dzīvi. Ja sapnī redzat mirušu bērnu - drīzumā gaidāmas problēmas un vilšanās. Sapnis, kurā rotaļājaties ar bērniem, sola veiksmi mīlestībā un biznesā, jūs priecāsieties par dzīvi un baudīsiet visu, ko tā sniedz. Sapnis, kurā redzat noskumušus bērnus, brīdina par nepatikšanām, kuras sagādās nelabvēļi. Ja redzat bērnus mācāmies - mājās vienmēr valdīs miers un saticība.

bērni (zīdainis)

Ja sapnī redzat jaundzimušu bērnu - gaidāms pārsteidzošs notikums. Ja jauna sieviete sapnī redz sevi kā mazu bērnu - viņu apsūdzēs citu izlaidīgās dzīves atbalstīšanā. Sapnis, kurā redzat, kā mazgā zīdaini, pareģo izkļūšanu no grūta stāvokļa.

Ja sapnī jūsu bērns raud, tas pareģo arī ar veselību saistītas problēmas. Sapnis, kurā redzat veselīgu un jauku mazuli, simbolizē abpusēju mīlestību un ciešu draudzību. Sapnis, kurā bērns sper pirmos patstāvīgos soļus, nozīmē, ka reālajā dzīvē varat pilnībā paļauties uz pašu spēkiem un neņemt vērā svešas domas. Ja auklējat bērnu, tas liecina par tuva cilvēka krāpšanu. Ja ņemat rokās slimu bērnu - tā ir nelabvēlīga zīme: gaidāmas dziļas skumjas un dvēseles mokas.

Bezdelīga

Bezdelīga simbolizē mieru un ģimenes harmoniju. Ja sapnī ieraudzījāt ievainotu vai mirušu bezdelīgu, nevarēsiet izvairīties no skumjām.

bezdibenis

Ja sapnī lūkojaties bezdibenī - jums draud īpašuma zaudējums. Iespējami arī strīdi, kas neļaus risināt nozīmīgas problēmas. Ja sieviete raugās bezdibenī - būs nevēlamas rūpes. Ja viņa iekrīt bezdibenī, to gaida dziļa vilšanās, bet, ja noturas, - visas problēmas viņai izdosies atrisināt.

bez zobiem

Ja sapnī redzat, ka jums nav zobu, - nevarēsiet veidot karjeru, bet jūsu plānus sagraus slimība. Ja redzat kādu citu bez zobiem - nelabvēļi nevarēs jūs nomelnot.

Bībele

Bībele sola gaišu un nevainīgu prieku. Ja sapnī redzat, ka kritizējat Bībeli, nomodā ļausieties kārdinājumam.

Bibliotēka nozīmē, ka pamazām pieaug jūsu neapmierinātība ar apkārtējiem cilvēkiem. Iespējams, sāksiet interesēties par senām civilizācijām un ieražām, kas sagādās jaunu pazīšanos. Ja nonāksiet bibliotēkā ar nezinātniskiem mērķiem, pievilsiet draugus, kas noticējuši jūsu literārajām nosliecēm.

bietes

Ja sapnī redzat dobē augošas bietes, šai gadā būs bagāta raža. Sapnis, kurā kopā ar kādu ēdat bietes, nozīmē, ka gaidāmas labas ziņas. Tomēr nelabvēlīgs ir sapnis, kurā redzat sagatavotās bietes netīrā šķīvī, tādēļ ka šāds sapnis pareģo daudz nepatikšanu un raižu.

bifelis

Ja sieviete sapnī redz, ka nogalina bifeli, - viņa uzsāks ļoti svarīgu darījumu un, izrādot neatlaidību, atsakoties no naudas, iemantos vīriešu labvēlību un iegūs senkāroto. Turklāt bifelis sapnī pareģo spēcīgus, bet stulbus nelabvēļus, kuri atklāti vērsīsies pret jums. Tomēr jūsu takta izjūta un džentlmeniskā izturēšanās palīdzēs viņus uzvarēt.

Bikses

Ja sapnī redzat bikses, reālajā dzīvē varat ļauties kārdinājumam pievērsties negodīgam biznesam. Ja sapnī esat ačgārni uzvilkusi bikses, nomodā jūs iesaistīs glaimu un viltus tīklos.

biljards

Ja sapnī redzējāt biljardu, reālajā dzīvē jābūt gataviem nedienu virknei - ķildām, tenkām, kā arī tiesvedībai īpašuma dēļ. Ja redzat biljarda galdu, pie kura neviena nav, jums jāsargājas no tiem, kuri uzdodas par jūsu draugiem.

Bīskaps

Bīskaps radošiem cilvēkiem nozīmē ciešanas un spēcīgus pārdzīvojumus saistībā ar milzīgo darba apjomu. Ja tirgotājs sapnī redz bīskapu, tas liecina par kļūmi, kuras dēļ viņš zaudēs daudz naudas. Tas, kurš sapnī redz bīskapu, nomodā tūdaļ sastopas ar smagu darbu un slimībām. Taču, ja bīskaps sapni uzslavē, gaidāmi panākumi visās jomās, sevišķi biznesā.

biskvīti

Sapnis, kurā cepat biskvītus un tos ēdat, liecina par sliktu veselību. Iespējams, muļķīgas ķildas radīs nopietnas problēmas.

Bites

Bites pareģo veiksmīgus un izdevīgus darījumus un vienošanās. Virsniekam šāds sapnis sola paklausīgus, disciplinētus padotos un veselīgu vidi. Darījuma cilvēkiem - tirdzniecības apgrozījuma pieaugumu. Vecākiem - daudz prieka, kuru sagādās bērni ar savu centību. Sapnis, kurā bite iedzeļ, pareģo zaudējumu vai kāda drauga apvainojumu. Ja sapņojat, ka jūs vajā vesels bišu spiets, tas sola veselību. Sevišķi labvēlīgs ir sapnis, kurā bišu spiets uzbrūk bērnam.

Blaktis

Ja sapnī redzat blaktis, negaidiet no dzīves neko labu: būs sarežģījumi un slimības. Turklāt ģimene var ciest kalpotāju pieredzes trūkuma dēļ.

Blēšana, maurošana

Ja sapnī dzirdat mājdzīvnieku blēšanu vai maurošanu - jums radīsies citi pienākumi, tomēr gluži iespējams, ka jaunās rūpes būs diezgan patīkamas.

Blusas

Blusas nozīmē, ka cilvēki, kuriem esat uzticējušies, vērpj ap jums intrigu tīklus. Jaunai sievietei sapnis, kurā viņai kož blusas, draud ar neslavas celšanu. Taču, ja viņa redz blusas uz mīļotā ķermeņa, jāsargājas no tā neuzticības.

Bļoda

Sapnis, kurā redzat bļodu, nozīmē, ka gaidāmas patīkamas rūpes, kuru iznākums iepriecinās ne vien jūs, bet arī tuviniekus. Ja sapnī mazgājaties bļodā tīrā ūdenī-nomodā varēsiet īstenot senlolotos plānus. Turklāt ar savu izturēšanos saistīsiet mīļu cilvēku. Tiču nelabvēlīgs ir sapnis, kurā redzat vecu vai netīru bļodu, jo tā brīdina jūs, ka rūgti nožēlosiet savus pārkāpumus.

Brālēns vai māsīca

Brālēns vai māsīca nozīmē bēdas. Šāds sapnis sola skumjus likteņa pavērsienus. Ja sapnī redzat, ka esat saņēmuši vēstuli no brālēna vai māsīcas, - starp jūsu ģimenēm iespējams konflikts.

brāļadēls, māsasdēls

Ja sapnī redzat brāļadēlu (māsasdēlu), tas nozīmē, ka drīzumā atskārtīsiet savu pārticību, ja brāļadēls (māsasdēls) ir skaists un labi izskatās. Pretējā gadījumā jūs gaida vilšanās un rūpes. Ja sieviete sapnī redz brāļameitu (māsasmeitu), tas liecina, ka liktenis viņai gatavo neparedzētus pārbaudījumus un lielu sarūgtinājumu, ar kuriem būs godam jātiek galā.

Brāļi

Ja sapnī redzat brāļus veselus un dzīvespriecīgus - priecāsieties par savu vai viņu laimīgo likteni. Taču, ja viņi ir nabadzīgi, bēdājas vai lūdz palīdzību, gaidāma nelaime.

Brasls

Tas, ka sapnī pārejat tīru upi braslā, nozīmē, ka piedalīsieties smalkās izpriecās, kas drīz vien beigsies. Ja ūdens upē ir netīrs, varat saslimt. Tīrā upē bradājoši bērni - laimīgs sapnis, kas sola veiksmi. Ja jauna sieviete sapnī redz, ka iet pa tīru ūdeni, gaidāms vēlmju piepildījums.

braucat ar velosipēdu vai automašīnu

Ja sapnī braucat ar velosipēdu vai ar automašīnu - biznesā var notikt pārmaiņas uz slikto pusi. Jūs varat saslimt. Ja sapnī braucat ar nelielu ātrumu, tas norāda, ka būsiet neapmierināti ar darba rezultātiem. Ja sapnī braucat ar lielu ātrumu - gaidāma liela katastrofa, kurā varat aiziet bojā.

Brendijs

Sapnis, kurā dzerat brendiju, brīdina, ka jābūt modram un atbildīgam par savu rīcību, kā arī nav jāslinko, tādēļ ka tas traucēs biznesā.

brīdinājums

Ja sapnī brīdināt savu bērnu vai kādu jaunu cilvēku - cēlie nodomi nodrošinās likteņa labvēlību. Jūs drīz vien atskārtīsiet, ka labās īpašības vēl vairāk izpaužas veiksmes un panākumu apstākļos.

Briedis

Briedis ir labvēlīga zīme, tā sola skaidru, dziļu draudzību jauniešiem un mierīgu, līdzsvarotu dzīvi laulātajiem. Ja nogalināt briedi - jūs vajās nelabvēļi. Fermeriem un darījuma cilvēkiem brieža medības sapnī nozīmē neveiksmi iecerētajā biznesā. Ja sapnī redzat briedēnu, nomodā drīz vien iegūsiet drošus un taisnīgus draugus. Jauniem cilvēkiem šāds sapnis sola skaidras un paļāvīgas jūtas.

briesmas

Ja sapnī redzat sevi nāves briesmās, tas nozīmē, ka kļūsiet populāri un ieņemsiet cienījamu stāvokli. Taču, ja nespēsiet izvairīties no nenovēršamajām briesmām un sapnī nomirsiet vai tiksiet ievainoti, nomodā cietīsiet zaudējumus, bet mājās kaitinās sīkas nepatikšanas. Ja esat iemīlējušies, sapnis pareģo, ka nākotnes plāni neizturēs laika pārbaudi un jūs no tiem atteiksieties.

brilles

Ja sapnī redzat brilles, tas nozīmē, ka sekos pārmaiņas un tām par iemeslu būs nepazīstami cilvēki, bet krāpnieki ļaunprātīgi izmantos jūsu uzticību. Sapnis, kurā redzat aizsargbrilles, brīdina par līdzās esošo cilvēku sliktās reputācijas varenību. Ja aizsargbrilles sapnī redz jauna sieviete, tas nozīmē, ka viņa veltīgi ieklausās melīgos apgalvojumos, kuri var apmulsināt. Sapnis, kurā valkājat brilles, brīdina par uzmācīga un apnicīga cilvēka sabiedrību. Ja meitene redz sapnī savu izredzēto brillēs - neizbēgama ķilda vai šķiršanās. Sadauzītas brilles nozīmē, ka šķiršanās ar tuvu cilvēku mudinās jūs baudīt aizliegtos priekus.

brokastis

Sapņi par brokastīm ir vislabvēlīgākie garīgā darba cilvēkiem. Ja sapņojat, ka brokastīs ēdat olas un augļus, uzdzerot virsū svaigu pienu, nomodā jūs gaida gan mazliet pāragras, bet patīkamas pārmaiņas. Ja brokastojat vientulībā, reālajā dzīvē nonāksiet nelabvēļu izliktajos tīklos. Taču, ja brokastojat patīkamā sabiedrībā, nomodā gaidāma tikšanās ar mīļoto cilvēku. Jaunai sievietei sapnis, kurā viņa gatavo brokastis, nozīmē, ka tā bez īpašām pūlēm varēs sasniegt vēlamo. Vīrietim šāds sapnis sola pārmaiņas vai piespiedu šķiršanos ar tuviniekiem. Ja sapnī redzat, ka brokastojat pārāk vēlu vai, gluži pretēji, pārāk agri, jūsu ieradumi gūst pār jums virsroku.

bronhīts

Ja sapņojat, ka sirgstat ar bronhītu, tuvinieku slimība traucēs īstenot plānus. Turklāt, ja bronhīts sagādā ciešanas, lolotā sapņa sasniegšanā radīsies nepārvarami šķēršļi. Lai gan sapnī slimot ar bronhītu dažreiz nozīmē, ka radīsies mulsinošas perspektīvas, kamēr centīsieties iegādāties senkāroto mantu.

Bronza

Sapnis, kurā sieviete redz bronzas statuju, nozīmē, ka viņai nav lemts apprecēties ar cilvēku, ar kuru tā saistījusi savas cerības. Ja bronzas statuja atdzīvojas, sievietei būs romāns, kas nebeigsies ar laulībām. Šāds sapnis var sagādāt arī vilšanos. Ja sapnī redzat bronzas čūskas un kukaiņus - citu skaudība traucēs īstenot plānus. Ja sapnī rādās bronzu saturoši metāli, drīzumā jārēķinās ar to, ka kāda situācija nenoskaidrosies.

Brūce

Ja sapņojat, ka esat ievainoti, gaidāmas nepatikšanas un problēmas biznesā. Ja ievainots kāds cits, esiet gatavi draugu netaisnīgai attieksmei. Sapnis, kurā pārsienat brūci, nozīmē, ka varat cerēt uz lielu veiksmi.

bruņucepure, ķivere,

Ja sapnī redzat, ka esat paņēmuši rokās bruņucepuri un cenšaties to uzlikt galvā, īstenībā ar savu enerģiju un uzņēmību varat izkļūt no grūta finansiālā stāvokļa. Ja sapnī redzat ogļraču ķiveri, tas sola prāvu mantojumu.

bruņurupucis

Ja sapnī redzat bruņurupuci, tas nozīmē - kāda neparasta situācija radikāli mainīs jūsu dzīvi uz labo pusi. Ja sapnī ēdat bruņurupuča gaļas zupu, nomodā gūsiet prieku riskantās intrigās.

Būdiņa

Ja sapnī rādījusies būdiņa, tas nozīmē, ka jūs, cerot uzlabot veselību, pametīsiet savas mājas. Šāds sapnis arī brīdina par labklājības mazināšanos tuvākajā laikā. Ja sapnī ieejat pamestā būdiņā, tas norāda uz pašsajūtas pasliktināšanos. Ja būdiņa sapnī ir mājīga un jūs jūsmojat par apkārtējo zaļo ainavu - sapnis sola labklājību un laimi, kas nebūs ilga.

Bufete

Ja sapnī redzat bufeti, kurā ir daudz skaistu trauku, nomodā varat pilnībā paļauties uz veiksmi. Ja ieraudzījāt tukšu, netīru bufeti, neceriet uz likteņa labvēlību.

Buldogs

Ja sapnī esat iegājuši svešā mājā un jums metas virsū buldogs, nomodā būs jārisina sarežģītas problēmas saistībā ar to, ka mērķu sasniegšanai centīsieties pārkāpt negrozāmus likumus. Ja redzat mierīgi guļošu buldogu - jums dzīvē veiksies par spīti kritikai un nelabvēļu intrigām.

Bullis

Ja sapnī jums pakaļ dzenas bullis, gaidāmas konkurentu radītās nepatikšanas biznesā. Ja bulli sapnī redz jauna sieviete, drīzumā kāds viņai piedāvās roku un sirdi. Taču, iespējams, tas nebūt nav labākais variants. Sapnis, kurā bullis cenšas sabadīt cilvēku, pareģo neveiksmi, kas saistīta ar nepārdomātu sveša īpašuma izmantošanu. Ja sapnī redzat baltu bulli - sasniegsiet augstāku līmeni nekā tie, kas neapdomīgi seko modei. Šāds sapnis vienmēr nozīmē peļņu.

Bultas

Ja sapnī turat rokās bultu - šim sapnim sekos izpriecas. Gaidāma izklaidēšanās, svētki un patīkami ceļojumi. Ciešanas beigsies un uz ilgu laiku. Veca vai salauzta bulta pareģo vilšanos mīlestībā un biznesā.

Bumbieri

Ja sapnī ēdat bumbierus, panākumi, uz kuriem bijāt tā paļāvušies, būs nenozīmīgi. Sapnis, kurā jūsmojat par nobriedušiem augļiem, kas noplūkti no augstas bumbieres, nozīmē, ka liktenis jums būs labvēlīgs. Ja redzat, ka vācat bumbierus, - sekos priecīgi notikumi. Ja vārāt bumbieru kompotu, nomodā radīsiet sevī spēkus uztvert dzīves nedienas filozofiski. Ja cepat vai žāvējat bumbierus - jūs gaida nelaimīga laulība un iespējamā šķiršanās.

Bungas

Ja sapnī dzirdat bungu rīboņu - kāds draugs ir nonācis nelaimē un aicina jūs palīgā. Bungas nozīmē, ka drīzumā kāds izrādīs draudzīgumu un jums radīsies ciešas, patiesas attiecības. Jūrniekiem un zvejniekiem šāds sapnis sola veiksmi un uzplaukumu. Bungas ir ļoti labvēlīga zīme zemniekiem un cilvēkiem, kas nodarbojas ar tirdzniecību.

Būris

Ja sapnī redzat pilnu putnu būri, nomodā kļūsiet par milzīgas bagātības īpašnieku un jums būs daudz apburošu bērnu. Ja būrī ir tikai viens putns, jūs gaida izdevīgs darījums. Taču, ja būris ir tukšs, - zaudēsiet tuvinieku. Meža zvēri būrī liecina, ka gūsiet uzvaru pār nelabvēļiem. Tomēr, ja būrī kopā ar dzīvniekiem ieraudzīsiet sevi, jāvairās no dažāda veida katastrofām.

Burkas

Sapnī redzētās tukšās stikla burkas simbolizē grimšanu nabadzībā un trūkumu. Ja sapnī burkas ir ar kaut ko piepildītas - būs panākumi. Ja pērkat burkas - jūsu panākumi ir nedroši un vilšanās nasta būs smaga. Ja sapnī redzat sadauzītu burku, tas pareģo smagu slimību un dziļu vilšanos.

Burkāni

Burkāni sola uzplaukumu un veselību. Ja meitene redz, ka ēd burkānus, - viņu gaida agra laulība un daudz pēcnācēju.

Burvis

Ja sapnī uzrodas burvis, darījumos gaidāms patīkams pavērsiens: nejaušība palīdzēs godīgos centienos gūt laimi un bagātību. Iespējams, izveidosiet lielu ģimeni, kurā ciešās saites būs atkarīgas no jūsu pacietības. Jauniem cilvēkiem šāds sapnis sola ķildas un nelaimes.

Burvju triki

Ja sapnī rādāt burvju trikus vai redzat, kā tos rāda citi, reālajā dzīvē nokļūsiet diezgan riskantā situācijā, no kuras izkļūt varēsiet, vienīgi sakopojot visus spēkus.

Burvju vārdi

Sapnis, kurā izrunājat burvju vārdus, nozīmē, ka nevarēsiet izvairīties no ģimenes scēnām. Ja sapnī burvju vārdus saka citi, esiet gatavi meliem no paziņu puses.

C

un tad viņš apgūlās un aizmiga zem kāda tuksneša krūma, bet te, redzi, eņgelis stāvēja viņa priekšā un tas viņam sacīja: Celies, un ēd un dzzer. Pirmā Kēninu grāmata, 19:5

Cāļi

Ja sapņojat, ka redzat cāļu perējumu, nomodā jūs gaida daudz rūpju, kas gan beigās var nest peļņu. Ja sapnī redzat paaugušos cāļus, tas simbolizē veiksmīgas ieceres. Tomēr jebkurā gadījumā būs jāpieliek daudz pūļu, lai gūtu panākumus. Ja sapnī redzat, ka cāļi uzlaižas laktā, - esiet gatavi, ka reālajā dzīvē nelabvēļi perina viltīgus plānus, lai jums kaitētu. Sapnis, kurā redzat ceptu cāli, nozīmē, ka jūsu egoisms rada problēmas saskarsmē ar cilvēkiem.

caurspīdīgs audums

Ja sapnī ietērpjaties viegla, caurspīdīga auduma drēbēs - varat kļūt par nenoteiktības upuri. Ja meitene šādā tērpā nostājas vīrieša priekša - viņš kļūs tai par gudru padomdevēju.

Caurule

Caurules simbolizē mieru un aprimumu pēc ilgas cīņas. Kanalizācijas, gāzes un tām līdzīgas caurules pareģo neparastu apkārtējo godbijību un uzmanību pret jums. Veca vai salūzusi caurule sapnī liecina par vāju veselību vai panīkumu darbā. Sapnis, kurā smēķējat pīpi, sola tikšanos ar senu draugu; turklāt arī samierināšanos pēc strīda.

cehs vai darbnīca

Ja sapnī esat kādā cehā vai darbnīcā, reālajā dzīvē varat pārvarēt visas radušās grūtības.

Celmi

Ja sapnī redzat celmus - būs jāmaina dzīvesveids. Ja redzat veselu celmu lauku - nespēsiet izvairīties no kādas nelaimes. Ja laužat celmus - tiksiet laukā no trūkuma, atmetot sentimentalitāti un lepnību un raugoties patiesībai acīs, ar apņēmību pārvarēt jebkurus šķēršļus.

Ceļgals

Ja sapnī ceļgali jums šķitīs pārāk lieli - gaidāma nelaime. Ja sapnī tie sāp - tā ir slimības zīme. Sievietei, kura sapnī ieraudzījusi savus skaistos ceļgalus, būs piekrišana vīriešu vidū. Tomēr viņai nav jāpaļaujas uz nopietnām attiecībām. Ja sapnī redzat notašķītus ceļgalus, nopietnāk jāpievēršas veselībai.

Ceļojums

Ja sapnī redzat, ka ceļojat, - jums veiksies gan darījumos, gan personiskajā dzīvē. Taču, ja sapņojat, ka ceļojat pa drūmām, nepazīstamām vietām, - jums draud briesmas un smaga slimība. Ja pārvarat kailas, stāvas klintis, jūs nešaubīgi gaida veiksme, bet tai sekos zaudējumi un vilšanās. Ja sapnī pavērusies kalni un pauguri ir zaļi un ziedoši - gaidāma laime un labklājība. Ja ceļojat ļaužu pārpildītā mašīnā, tas nozīmē, ka gaidāmi aizraujoši piedzīvojumi un jaunas, interesantas tikšanās. Sapnis, kurā redzat, ka draugi līksmi pošas braucienam, sola patīkamas pārmaiņas dzīvē. Taču, ja draugi aiziet noskumuši, - realitātē gaidāma ilga šķiršanās. Ja ātri un negaidīti pārrodaties no ceļojuma, kas solījās būt grūts un ilgs, tas liecina par liela darba veiksmīgu nobeigumu.

Ceļotājs

Ja sapnī redzat ceļotāju, tas nozīmē, ka, veicot nevajadzīgu, tālu ceļojumu, jūs tikai zaudēsiet naudu. Sievietēm šāds sapnis sola patīkamu un negaidītu tikšanos.

Ceļš

Ja sapnī redzējāt, ka braucat pa izdangātu ceļu, jūsu darījumi sagādās vienīgi problēmas. Ja sapnī rādās ceļš, gar kuru aug mežs, gaidāmi panākumi. Ja ceļā pavada draugi - jums lemta laimīga ģimenes dzīve, rātni bērni un uzticīga sieva (vai uzticīgs vīrs).

Ja sapnī apmaldāties - esat pieļāvuši kļūdu, par kuru nāksies dārgi maksāt.

Šāds sapnis ir brīdinājums: izmetiet no galvas domas par bijušajām veiksmīgajām operācijām, tādēļ ka jūsu biznesam draud bankrots. Sapnis mudina izrādīt lielāku centību darbā.

ceļu krustojums

Ja sapnī stāvat ceļu krustojumā, tas nozīmē, ka pratīsiet izmantot labvēlīgus apstākļus, lai sasniegtu mērķus. Sapnis, kurā nespējat izšķirties, pa kuru ceļu iet, pareģo daudz sīku rūpju. Ja sapnī izvēlēsieties vienu no ceļiem, nomodā liktenis jums būs labvēlīgs. Šāds sapnis mudinās atrisināt kādu nopietnu problēmu - vai nu darbā, vai mīlestībā.

ceptuve

Ja sapnī redzat ceptuvi, ļoti uzmanīgi jāizturas pret pārmaiņām karjerā. Uz katra soļa var rasties lamatas. Ja jauna sieviete redz sevi ceptuvē - tas norāda, ka viņas reputācija tiks pakļauta bargam nosodījumam. Viņai jārīkojas ārkārtīgi piesardzīgi.

cepure

Ja sieviete sapnī redz cepuri, tas var nozīmēt ielūgumu uz saviesīgu vakaru vai kādām citām svinībām. Taču, ja meitene redz mīļoto ar cepuri galvā, tas liecina, ka viņa būs pārāk bikla un kautrīga tā klātbūtnē, un šis fakts var traucēt saprašanos. Sapnī redzētā arestanta cepure ir brīdinājums, ka izšķirošā situācijā jums var pietrūkt vīrišķības. Ja sapnī redzat krāšņu kažokādas cepuri, tas norāda, ka varat nepildīt savu pienākumu pret tuvākajiem cilvēkiem un laime kādu laiku jūs pametīs.

Ja sapnī paņemat rokās cepuri, realitātē, iespējams, būs jāaizstāv savs gods un labā slava. Ja meitene sapnī pielaiko jaunu cepuri, viņu gaida interesanta iepazīšanās, bet varbūt arī īsta mīlestība. Taču, ja cepure ir melna, izredzētais var viņu pievilt. Ja vīrietim sapnī rādās jauna platmale, viņam var uzsmaidīt veiksme. Ja sapnī uzliekat vieglu vasaras cepuri, tas pareģo jaunu draugu rašanos. Ja sapnī pazaudējat cepuri, tas norāda uz sarežģījumiem biznesā. Ja sapnī cepuri aizpūtis vējš, tas var būt nelabvēlīgs sapnis.

ceremonija

Ja sapnī piedalāties svinīgā ceremonijā, tas nozīmē panākumus karjeras izaugsmē. Ja meitene šāda sapņa laikā jūt aizkaitinājumu vai skumjas - viņas cerības nepiepildīsies.

ciedri

Slaidi ciedri nozīmē panākumus jebkurā jomā. Sausi, bojāti ciedri - izmisuma zīme, neko labu šāds sapnis nesola.

cielava

Ja sapnī redzat cielavu, tas norāda, ka kļūsiet par nepatīkamu tenku upuri. Bizness attīstīsies ar milzīgiem zaudējumiem.

ciešanas

Sapnis par ciešanām ir nelabvēlīgs sapnis. Tas nākotnē pareģo lielus uztraukumus, kas gan būs saistīti ar priekiem.

Sapnis, kurā izjūtat ciešanas, simbolizē bēdas un vilšanos, kas jūs gaida nomodā. Ja esat citu cilvēku ciešanu iemesls, reālajā dzīvē piedzīvosiet neveiksmi tur, kur visvairāk cerējāt uz panākumiem. Ja sapnī cenšaties atvieglot citu cilvēku ciešanas, nomodā gaidāmi panākumi kā biznesā, tā mīlestībā.

Ja sapnī ciešat no naudas vai īpašuma zaudējuma, tas nozīmē, ka slimība vai panīkums tuvinieku biznesā skaudri ietekmēs jūsu garīgo līdzsvaru, un būs krietni jāpiepūlas, lai neapjuktu.

cietoksnis

Ja sapņojat, ka esat ieslodzīts cietoksnī, - nelabvēļiem izdosies jūs iedzīt strupceļā. Ja sapnī redzat cietoksnī ieslodzītus citus cilvēkus - jūs spējat ietekmēt sievietes.

Cietums

Ja sapnī nonākat cietumā, tas liecina, ka uzstāsiet, lai tiek piešķirtas privilēģijas cilvēkiem, kuriem jūs bez ierunām ticat. Ja jauna sieviete sapnī redz mīļoto cietumā - viņa pamatoti vilsies tā godprātībā. Ja sapnī redzat sevi cietumā, tas pareģo notikumus, kas slikti ietekmēs jūsu biznesu. Ja laimīgi izvairāties no cietumsoda, tas sola dalību vairākos ienesīgos pasākumos. Vislabvēlīgākais sapnis par cietumu, kas pareģo, ka izvairīsieties no nelaimes vai tiksiet ar to galā, ir sapnis, kurā redzat cietumnieka atbrīvošanu. Ja sapnī redzat cietumu ar spoži apgaismotiem logiem, tas nozīmē, ka tālredzība palīdzēs paglābties no nelaimes.

cietumsargs

Ja sapnī redzat cietumsargu, tas nozīmē, ka jūsu interesēm traucēs citu nodevība. Turklāt jūs var savaldzināt necienīgas sievietes. Bēgšana no cietuma ir ļaunuma vēstnese. Iespējams, šāds sapnis pareģo - kāds paziņa par katru cenu mēģinās jums nozagt naudu.

ciltskoks

Ja sapnī redzat savu ciltskoku, būs problēmas ģimenē. Varat rast aizmiršanos kur citur. Ja sapnī redzat cilvēkus, kas pēta savu ciltskoku, jūs gaida trūkums. Ja ciltskokā nav zaru, nomodā nepamanīsiet drauga panākumus karjerā.

Cimboles Cimbalas

Ja sapni dzirdat cimboles skaņas, tas nozīmē, ka īstenosiet radošās idejas. Sievietei šāds sapnis sola atbrīvošanos no skaudības, kas visiem nes nelaimi.

Cimdi

Ja sapnī uzvelkat jaunus cimdus - būsiet uzmanīgi, taupīgi, bet ne savtīgi, sadarbojoties ar citiem cilvēkiem. Lai gan gaidāma tiesāšanās vai nepatikšanas biznesā - viss nokārtosies. Ja valkājat vecus vai saplēstus cimdus - tiksiet piekrāpti un cietīsiet zaudējumus. Ja sapnī esat pazaudējuši cimdus - jūs pametīs, tomēr atradīsiet sevī spēkus, lai saglabātu dzīvesprieku. Ja atrodat cimdu pāri, tas nozīmē laimīgu laulību vai jaunu aizraušanos. Ja vīrietis uzvelk dāmu cimdu, tas liecina, ka uzradīsies cilvēks, kas draudēs viņam ar atmaskošanu. Ja novelkat cimdus - gaidāma neliela veiksme biznesā un mīlestībā.

Cinks

Sapnis, kurā strādājat ar cinku vai tikai redzat to, pareģo strauju progresu. Jūsu biznesam nodrošināta strauja attīstība. Ja sapnī redzat cinka rūdu - gaidāmi milzīgi panākumi.

Cīnīties

Ja sapnī cīnāties ar kādu, tas liecina, ka nākotnē sa- stapsieties ar nopietnām grūtībām, taču, ja sapņojot esat guvuši uzvaru, - pārvarēsiet visas grūtības. Ja sapnī vērojat cīņu-veltīgi šķiežat laiku un līdzekļus. Darījuma cilvēkus šāds sapnis brīdina par nesaskaņām ar partneriem. Sievietei šāds sapnis iesaka neieklausīties tenkās. Ja meitene vēro mīļotā cīņu - tā ir zīme, ka viņš nav tās cienīgs. Ja cīņas laikā guvāt ievainojumu - būs materiāli zaudējumi. Ja sapnī nogāžat no kājām pretinieku, tas norāda uz iedzīvošanos jebkuriem līdzekļiem. Ja vērojat divkauju ar pistolēm - galu galā visas grūtības atrisināsies labvēlīgi.

Cipari

Ja sapnī redzat ciparus, tas nozīmē, ka pārlieku sasprindzināt smadzenes, tādēļ varat pieļaut kļūdu. Reālajā dzīvē iespējami prāvi zaudējumi, ja nebūsiet pietiekami piesardzīgi rīcībā un sarunās.

Ja sapnī dzirdat, kā sirsina circenis, nomodā gaidāmas nepatīkamas ziņas. Sapnis, kurā redzat circeņus, pareģo bēdas un zaudējumus.

cirpējēde

Ja sapņojat, ka jums ir cirpējēde, - slimība, ar kuru saslimsiet nomodā, nebūs bīstama. Ja sapnī redzat, ka citiem ir cirpējēde, reālajā dzīvē pie jums vērsīsies pēc palīdzības ubagi un trūcīgie.

Cirslītis

Cirslītis brīdina par nepieciešamību atbalstīt draugu, kuru vienīgi jūs spēsiet iepriecināt. Jums būs jāpapūlas, jo tas nebūs tik viegli, kā šķiet.

cīruļi

Ja sapnī redzat lidojošus cīruļus, nomodā izvirzīsiet sev augstus mērķus, kuru sasniegšana palīdzēs pilnveidoties. Ja klausāties cīruļa treļļus - būsiet ārkārtīgi laimīgi jaunajā mājā un darījumi sekmēsies. Ja nogalināt cīruli - ar savām izdarībām nodarīsiet pāri nevainīgam cilvēkam. Ja sapnī redzat, ka cīrulis strauji metas zemē, turklāt joprojām dzied, reālajā dzīvē jūs pārņems melanholija, nesaskatot izeju no radušās situācijas. Ja noķerat cīruli un iesēdināt to būrī, tas liecina, ka drīz iegūsiet kāda mīlestību. Ievainots vai beigts cīrulis pareģo skumjas vai nāvi. Ja sapnī redzējāt, ka pretī lido cīruļi, nomodā jums noteikti uzsmaidīs laime. Sapnis, kurā cīruļi knābā sēkliņas, pareģo bagātu ražu.

Cirvis

Cirvis pareģo, ka tikai no jūsu pūlēm un enerģijas būs atkarīga iegūtā bauda un prieks. Ja redzat ar cirvi citus, tas sola enerģiskus un jautrus draugus, un dzīve līdzās viņiem sagādās prieku. Jaunai sievietei šāds sapnis pareģo, ka radīsies cienījams, lai arī ne visai turīgs pielūdzējs. Salauzts vai sarūsējis cirvis norāda uz slimību, naudas un īpašuma zaudējumu.

citronkoks

Ja sapni redzar skaistu citronkoku, nomodā cietīsiet no nepamatotas greizsirdības. Ja sapņojat, ka ēdat citronus, jūs gaida vilšanās. Zaļi citroni nozīmē slimību. Savītis vai sakrunkojies citrons brīdina, ka laulātajiem draugiem draud šķiršanās, bet mīlniekiem - attiecību pārtraukšana.

Cūka

Ja sapnī redzat treknu cūku, tas norāda, ka gaidāmi pelnīti panākumi. Cūkas, kas vārtās dubļos, liecina, ka jāsargājas no kolēģiem, jo tie var visu sabojāt. Meitenei šāds sapnis sola greizsirdīgu un skopu vīru. Viņa prāvais īpašums nelīdzēs tam iegūt viņas sirdi.

Cūkgaļa

Ja sapnī ēdat cūkgaļu - būs jāsaskaras ar nopietnām nepatikšanām, taču, ja tikai redzat cūkgaļu, - jūsu problēmas tiks sekmīgi pārvarētas.

cukura standziņas

Ja sapnī lietojat cukura standziņas, nomodā jūs var aizskart kāda netaisnīga izturēšanās.

Cukurs

Ja sapnī redzat cukuru, nomodā gaidāmas nesaskaņas ģimenē. Centieties, lai nepamatotā greizsirdība nesabojātu jūsu attiecības. Sapnis, kurā ēdat cukuru, nozīmē, ka, par spīti pašreizējām grūtībām, viss nokārtosies. Ja sapnī tirgojat cukuru, reālajā dzīvē būs jāpieliek daudz pūļu, lai izvairītos no zaudējumiem. Ja nosakāt cukuram cenu, tas pareģo nelabvēļu draudus. Ja redzat, ka no maisa birst cukurs, tas nozīmē, ka zaudējumi nebūs globāli.

Č

Un Ēģiptes ķēniņa galvenais dzērienu, devējs un galvenais maizes cepējs, kas bija tagad apcietināti cietumā, abi sapņoja vienā naktī katrs savu sapni ar savu nozīmi.

Pirmā Mozus grāmata, 40:5

čības

Ja sapnī redzat nomītas mājas čības - iecerētās laulības saites nebūs veiksmīgas. Jaunai sievietei šāds sapnis var pareģot, ka viņa iesaistīsies attiecībās ar precētu vīrieti. Taču, ja čības visiem patīk, nomodā vieglprātīgā uzvedība metīs ēnu uz jūsu reputāciju.

čemodāns

Ja sapnī redzat čemodānu, tas nozīmē tālus braucienus. Ja kravājat čemodānu - drīzu, patīkamu ceļojumu. Ja sapnī redzat čemodānu, no kura izmestas un nekārtībā izsvaidītas mantas, jums jāatsakās no iecerētā brauciena. Centieties arī izvairīties no ķildām. Tukši čemodāni mēdz rādīties cilvēkiem, kuri piedzīvojuši vilšanos mīlestībā un ģimenes dzīvē. Ja komersants sapnī redz, ka pārbauda čemodāna saturu, tas nozīmē, ka, saprātīgi rīkojoties, viņu gaida panākumi. Labvēlīgs ir arī sapnis, kurā viņš atklāj, ka visas mantas čemodānā neietilpst, - tas sola biznesa paplašināšanos.

čigāni

Sapnis, kurā atbraucat uz čigānu nometni, liecina, ka saņemsiet vilinošu piedāvājumu. Ja jauna sieviete sapnī redz, ka čigāniete pareģo viņai nākotni, tas simbolizē, ka viņa pārāk steidzas apprecēties. Taču, ja viņa jau ir precējusies, nomodā būs ļoti greizsirdīga uz vīru. Ja vīrietis sapnī redz, ka sarunājas ar čigānieti, - reālajā dzīvē viņš nevarēs izvairīties no īpašuma zaudējuma. Ja sapnī esat iesaistījušies komercuzņēmumā, kurā piedalās čigāni, - sargieties no partneru krāpšanas un vairieties no riskantiem darījumiem.

čuksti

Ja sapnī dzirdat kāda čukstus, realitātē jūs uztrauks tenkas. Ja sapņojat, ka jums dod padomu vai čukstus brīdina, īstenībā būs vajadzīgs draugu atbalsts.

Čūla

Ja sapnī redzat uz ķermeņa čūlas, tas var liecināt par saslimšanu vai draugu nodevību. Vecākiem cilvēkiem tas var norādīt uz slimību vai vientulību. No čūlām palikušās brūces nozīmē nākamos panākumus teātra jomā vai politikā.

Čūskas

Sapņi par čūskām brīdina par ļaunumu tā dažādajās izpausmēs. Sapnis, kurā jauna sieviete redz, ka viņai kož beigta čūska, liecina par briesmām, kas viņu sagaida no cilvēka, kurš izliekas par draugu. Ja redzējāt čūsku, kas lokās, būs jācīnās ar likteni. Ja sapņojat, ka nogalināt čūsku, reālajā dzīvē būs jāpieliek pūles, lai aizstāvētu savas intereses. Drīzumā redzēsiet, ka esat uzveikusi savus nelabvēļus. Ja sapnī ieraudzījāt, ka esat spiesti pārkāpt pāri čūskām, tas ir brīdinājums, ka jūsu veselībai draud briesmas, bet konkurenti cenšas jūs izdzīvot.

Ja sapņojat, ka jums iekodusi čūska, būs grūti noturēties pret nelabvēļiem, kuri centīsies kaitēt. Ja sapnī ieraudzījāt, kā jums apvijusies čūska un mēģina iekost, - reālajā dzīvē gaidāma situācija, kurā būsiet bezspēcīgi nelabvēļu priekšā. Taču, ja sapnī redzējāt, ka turat čūsku rokās, - ar savu cēlsirdību jums izdosies pieveikt nelabvēļus. Sapnis, kurā redzat, ka matu vietā uz galvas mudž čūskas, liecina, ka pārlieku lielu uzmanību pievēršat sīkumiem, ja sapnī rādās nedabiska veida, formas vai krāsas čūskas, nomodā sastapsieties ar nepatikšanām, kuras, ciešāk raugoties, izrādīsies pilnīgi nenozīmīgas.

Ja sapnī redzējāt, ka braslā pārejat upi, kurā ir pilns čūsku, esiet piesardzīgi, tādēļ ka tur, kur cerējāt gūt panākumus, jūs gaida problēmas. Ja redzat, ka čūskas kož citiem, nav izslēgts, ka paši sarežģīsiet attiecības ar paziņām, izvirzot viņiem pārāk augstas prasības. Ja sapnī rādījies vesels kamols mazu čūskiņu, nevajag būt pārlieku atklātiem ar cilvēkiem, jo tie var izmantot jūsu uzticību un jūs piekrāpt.

Ja sapnī redzat, ka bērni rotaļājas ar čūskām, iespējams, dzīvē radīsies sarežģīta situācija, kad būs jāizšķiras, kurš ir ienaidnieks, bet kurš - draugs. Ja sieviete sapnī dzird šņākšanu, tas brīdina, ka viņa būs spiesta atteikties no tā, uz ko bija tiesības paļauties. Ja sapnī redzat draugu, kuram no mugurpuses rāpo klāt čūska, jums izdosies paglābt viņu no nepatikšanām un, iespējams, atklāt pret viņu vērstu sazvērestību. Taču, ja čūskas pakļaujas draugam, varat cerēt, ka ārējais spēks palīdzēs izvairīties no nelaimes. Sapnis, kurā sieviete jūt, ka viņu hipnotizējusi čūska, pareģo, ka viņas tiesības tiks ierobežotas, tomēr ar uzticamu draugu atbalstu un likumu izdosies aizstāvēt savas intereses.

D

'"Jo patiesi es jums saku: daudzi pravieši un taisnie, Ir gribējuši redzēt, ko jūs redzat, un nav redzējuši, un, dzirdēt, ka jūs dzirdat, un nav dzirdējuši.

Mateja evaņģēlijs, 13:17

daiļrunība

Ja sapnī tīksmināties par savu daiļrunību - drīz uzzināsiet patīkamus jaunumus par darba devēju. Ja pēkšņi manīsiet, ka jūsu daiļrunības spējas nepatīk apkārtējiem, gaidāms pamatīgs juceklis naudas darījumos.

dakšas

Ja sapnī redzat dakšas, reālajā dzīvē būs jāpierāda savas tiesības uz cienīgu dzīvi. Ja esat nosapņojuši, ka, bruņojies ar dakšām, kāds jums uzbrucis, nomodā radīsies personiskie nelabvēļi, kurus nekas neatturēs jums kaitēt.

dakšiņa

Sapnis, kurā redzat dakšiņu, brīdina par konkurentu intrigām. Sievietei dakšiņa pareģo ģimenes nesaskaņas.

Dālijas

Šie svaigie, maigie ziedi sola laimi tam, kurš tos redzējis sapnī.

dambrete

Ja sapnī rādījies, ka spēlējat dambreti, realitātē gaidāmi nopietni pārbaudījumi. Turklāt tā var būt kāda cilvēka nekaunīga iejaukšanās jūsu dzīvē. Ja vinnējāt dambretes partiju, tas sola panākumus, lai gan šaubīgā darījumā.

darbs

Ja sapnī redzat, ka smagi strādājat, tas nozīmē, ka, sakopojot visu enerģiju, gūsiet pelnītus panākumus. Ja sapnī rādās, ka strādā citi, jūs gaida interesanta tikšanās. Ja sapņojat, ka meklējat darbu, esiet uzmanīgi un nepalaidiet garām izdevību kļūt turīgiem. Ja sapnī paliekat bez darba, tas pareģo bezbailīgu izturēšanos pret gaidāmajām grūtībām: optimisma pamatā būs ticība saviem spēkiem un savai prasmei strādāt. Ja sapņojat, ka savu darbu uzticat citam, sapnis liecina par nepatikšanām. Ja sieviete sapnī redz, ka strādā par mājkalpotāju, tas pareģo ilgu, nožēlojamu darbu, kura dēļ viņa ziedos laiku un izpriecas. Ja sapnī vērojat ar smagu nastu apkrautu mājdzīvnieku, tas nozīmē, ka gūsiet panākumus biznesā, tomēr ne vienmēr būsiet taisnīgi pret kolēģiem. Ja redzat vīriešus, kas strādā smagu fizisku darbu, tas sola veiksmīgas nodarbības un labu veselību. Ja sapni redzējis zemnieks, tas sola viņam bagātu ražu.

dārglietas

Sapnis par dārglietām pareģo dažādus priekus. Ja sapnī valkājat dārglietas, nomodā varēsiet sasniegt augstu stāvokli un apmierināt godkāri. Ja sapnī dārglietas valkā citi, tuviniekus gaida panākumi. Sapnis, kurā redzat dārgakmeņiem rotātas drānas, sola panākumus. Iespējams, saņemsiet mantojumu vai veiksies azartspēlēs. Ja saņemat mantojumā dārglietas - kļūsiet bagāti, bet tas nesagādās pienācīgo gandarījumu. Ja sapnī atdodat dārglietas, jums jāsargājas no briesmām. Taču, ja saņemat dāvanā vērtīgas rotas, - tā ir labvēlīga zīme. Sievietei tas pareģo veiksmīgu laulību. Ja atrodat dārglietas, gaidāmi nopietni panākumi. Ja iegādājaties dārglietas - veiksme svarīgos darījumos un sevišķi mīlestībā. Meitenei šāds sapnis pareģo virkni patīkamu notikumu.

Dārgumi

Ja sapņojat, ka esat atraduši dārgumus, tas sola negaidīti dāsnu attieksmi: tā ļoti palīdzēs jūsu centienos pēc laimīgas dzīves. Ja pazaudējat dārgumus, tas pareģo neveiksmi biznesā un draugu neuzticību.

darva

Sapnis par darvu brīdina par nelabvēļu nodevību. Ja sapnī redzat darvu uz rokām vai apģērba - gaidāmas slimības un nelaimes.

dārzeņi

Ja sapnī ēdat dārzeņus, jums lemta liela veiksme. Tomēr nepagūsiet tai noticēt, kad tā no jums novērsīsies. Ja sapnī redzat sapuvušus vai apvītušus dārzeņus, gaidāma vilšanās un sarūgtinājumi. Jaunai sievietei sapnis, kurā viņa gatavo dārzeņu ēdienu, nozīmē, ka lepnības dēļ tā zaudēs apskaužamu līgavaini. Viņa var arī vilties savā biznesā.

Dārzs

Ja sapnī redzat, ka ar mīļoto ejat cauri ziedošam augļu dārzam, tas nozīmē ilgās aplidošanas brīnišķīgu nobeigumu. Ja dārzs ir pilns ar nobriedušiem augļiem, tas sola atalgojumu par uzticīgu kalpošanu vai pilntiesīgu vadību uzņēmējdarbībā. Sievietēm šāds sapnis pareģo laimīgu māju, uzticīgu vīru un paklausīgus bērnus. Ja sapņojat, ka dārzā redzat cūkas, kas ēd kritušos augļus, - tā ir zīme, ka zaudēsiet īpašumu. Ja lasāt gatavos augļus - tā ir pārpilnības zīme visiem cilvēkiem. Ja dārzs ir pilns kaitēkļu, tas sola nožēlojamu eksistenci citu pārticības un prieka apstākļos. Ja, ejot cauri dārzam, iebrienat kazenēs, tas brīdina par greizsirdīgiem sāncenšiem vai skaļiem skandāliem. Ja sapņojat, ka redzat neauglīgu dārzu, jums nebūs iespējas kāpt augstāk pa karjeras kāpnēm. Ja redzat dārzu bez lapotnes, tas nozīmē, ka, baudot tagadni, būsiet vieglprātīgi attiecībā uz nākotni. Ja redzat dārzu, kuru pluinī viesuļvējš, tas nozīmē, ka uzradīsies nevēlams viesis vai būs jāpilda nepatīkami pienākumi.

dateles

Ja sapnī redzat dateles, kas aug kokos, - jums nodrošināts uzplaukums. Ja sapņojat, ka ēdat nopirktās dateles, - reālajā dzīvē piedzīvosiet trūkumu.

Dāvanas

Ja sapnī saņemat dāvanas - tā ir zīme, ka būsiet neparasti laimīgi. Darījuma cilvēkiem dāvana sola veiksmīgas finanšu operācijas. Ja sūtāt kādam dāvanu - varat zaudēt labvēlīgu iespēju atrisināt problēmas. Iespējams arī, ka saņemsiet no kāda rājienu, kas jūs aizkaitinās. Ja jauna sieviete sapnī saņem lielisku dāvanu, nomodā viņu gaida precības ar turīgu un garā tuvu cilvēku. Sapnis, kurā dzimšanas dienā saņemat dāvanas, sola vienreizēju veiksmi visās jomās. Ja sirsnīgā gaisotnē paši kādam pasniedzat dāvanu, tas nozīmē, ka realitātē nejūtat pienācīgu cieņu pret šo cilvēku.

Debesis

Ja sapnī redzat skaidras, zilas debesis, gaidāma tikšanās ar interesantiem cilvēkiem un saistoši braucieni. Ja sapni debesis no zilām kļūst par asinssarkanām, iespējamas kataklizmas sabiedrisko nekārtību un dumpja veidā. Sapnis, kurā paceļaties debesīs, nozīmē, ka varēsiet sasniegt nosprausto mērķi, tomēr tas nesagādās cerēto prieku. Ja šādu sapni redz jaunietis, tas var pareģot uzkāpšanu pa slavas kāpnēm. Taču, ja debesis ir apmākušās, sapnis simbolizē problēmas. Sapnis, kurā lidojat debesīs fantastisku radījumu vidū, ir ļauna zīme. Vairieties no greizsirdības, neļaujieties tai.

degunradzis

Ja sapnī redzat degunradzi, nomodā cietīsiet prāvus zaudējumus, kas saistīti ar nelabvēļu intrigām. Ja sapņojat, ka esat nogalinājuši degunradzi, reālajā dzīvē pārvarēsiet radušās grūtības.

Deguns

Ja sapnī redzat savu degunu, tas liecina, ka spējat sasniegt jebkuru nosprausto mērķi. Ja sapnī deguns šķiet mazāks, nekā tam jābūt, gaidāmas neveiksmes biznesā. Ja sapnī redzat, ka uz deguna izauguši mati, nomodā uzsāksiet kādu neparastu darbu un veiksmīgi novedīsiet to līdz galam. Ja sapņojat, ka deguns asiņo, tas brīdina par slimībām un nelaimēm.

Degvīns

Ja sapnī dzerat degvīnu - nelietderīgi pavadīsiet laiku un iztērēsiet visu naudu draugu kompānijā. Šāds sapnis liecina par veltīgi izšķiestu laiku un enerģiju apšaubāmu izpriecu dēļ.

Dejas

Sapnis, kurā redzat dejojošus, līksmus bērnus, ģimenes cilvēkiem sola jaukus pēcnācējus un mājas laimi, bet neprecētiem - priecīgu, bezrūpīgu dzīvi. Ja sapņojat, ka dejo vecāki cilvēki, - gaidāmi spoži panākumi darījumos. Taču, ja paši dejojat, gaidāma veiksme.

Deju skolotājs

Sapnī redzētais deju skolotājs nozīmē, ka varat zaudēt darbu vieglprātības dēļ. Ja meitene sapnī iemīlas deju skolotājā, nomodā viņa satiks cēlsirdīgu un garā tuvu cilvēku.

Dēles

Dēles pareģo nelabvēļus, kuri cenšas kaitēt jūsu interesēm. Ja sapnī ārstniecības nolūkiem izmantojat dēles, jūsu ģimenē kāds nopietni saslims. Ja redzat, kā citi lieto dēles, tas norāda uz nesaskaņām draugu vidū. Ja dēles piesūkušās ķermenim - jums draud briesmas un jāpievērš nopietna uzmanība šim sapnim kā brīdinājumam.

Delfīns

Sapnis, kurā redzat delfīnu, ir nelabvēlīga zīme. Tomēr tas simbolizē lojālu attieksmi pret jauno valdību vai tās vadītājiem.

Dēļi

Ja meitene sapnī redz, ka pa veciem, sadrupušiem dēļiem pāriet pāri netīrai upei ar netīru ūdeni, - viņai būs grūti pārdzīvot tuvinieku vienaldzību. Viņa var pieļaut muļķīgu un neapdomīgu rīcību. Ja sapnī ejat pa stipriem dēļiem - tā ir laba zīme. Tas, kuram rādījies šāds sapnis, nedrīkst pārlieku daudz atļauties.

Dēls

Ja jums ir dēls un sapnī redzat viņu glītu un paklausīgu, tas nozīmē, ka jums ir ar ko lepoties, taču jūs tieksieties pēc augstāka pagodinājuma. Ja sapnī redzat kroplu vai ciešanu pārņemtu bērnu, jums jāsargājas no kādas nelaimes. Ja māte sapnī redz, ka dēls iekritis akā, un viņa dzird kliedzienus - gaidāmas lielas bēdas. Taču, ja viņai izdodas izglābt dēlu, - draudošās briesmas tūdaļ tiks novērstas un sapnis jāuztver kā mudinājums būt piesardzīgiem.

Derības

Ja sapņojat, ka zirgu skriešanas sacīkstēs noslēdzat derības, jums jābūt ārkārtīgi piesardzīgiem, vadot biznesu un parakstot līgumus. Ja zaudējat derībās - jūs sakropļos necienīgs radinieks, kas pieder pie jūsu sabiedrības aprindām. Ja vinnējat derībās, tas nozīmē, ka liktenis atkal būs jums labvēlīgs. Taču, ja nespējat piedalīties derībās, tas liecina, ka būsiet apstulbināti un pazemoti nelabvēlīgu apstākļu dēļ.

Desa

Ja sapnī vārāt desu - jums nodrošināti panākumi visās jomās. Ja ēdat desu, drīz gaidāma tuvinieku jaunā dzīvokļa iesvētīšana.

Diegi

Sapnis, kurā redzat diegus, nozīmē, ka ceļš uz laimi būs līkumots. Ja redzat saraustītus diegus, tas norāda uz iespējamiem zaudējumiem, kurus radījusi to cilvēku nodevība, kas bija uzdevušies par draugiem.

diegu spolīte

Ja sapnī redzat diegu spolīti, tas norāda uz grūtu uzdevumu, taču, tikuši ar to galā, iegūsiet visjaukākās izredzes. Ja sapnī redzat tukšu diegu spolīti, varat kaut kur vilties.

Diena

Gaiša, skaidra diena sapnī nozīmē biznesa stāvokļa uzlabošanos un patīkamu iepazīšanos. Drūma vai mākoņaina diena pareģo zaudējumus un neveiksmes jūsu darbībā.

Dieva zaimošana

Ja sapnī redzat Dieva zaimošanu, sargieties no cilvēka, kas uzdodas par draugu, bet cenšas jums kaitēt. Ja redzat, ka pats sevi nolādat, liktenis nebūs jums labvēlīgs. Ja sapnī jus nolād citi, gaidiet mierinājumu, labestību un saskaņu ģimenē.

dievināšana, dievināt

Ja sapnī redzat, ka jūs dievina, - saglabāsiet to cilvēku mīlestību, kuri bija ap jums agrāk, lai gan drīzumā ieņemsiet augstu stāvokli sabiedrībā.

Dievs

Pēc šāda sapņa nevajag gaidīt neko labu. Ja sapnī esat redzējuši Dievu, nomodā varat uzveikt varaskāru sievieti, kas slēpjas aiz dievbijīgas kristietes veidola. Ja Dievs runā ar jums, vairieties no apkārtējiem cilvēkiem, tādēļ ka jūs var apmelot, un mājas pārņems daudzas nelaimes. Šāds sapnis draud ar veselības pasliktināšanos vai pat ar pēkšņu nāvi. Ja Dievs sapnī palīdzēs, jūsu ticība nostiprināsies. Pēc šāda sapņa paplašināsies jūsu zināšanas par kristietību. Jūs var sodīt par kādu nepārdomātu soli, kas uzvēlis grēku. Dievs biežāk runā ar tiem, kuri grēko, nekā ar tiem, kuri ir dievbijīgi. Uzvest aklos grēciniekus uz taisnā ceļa - ir dievišķā likumu krājuma garā. Elija, Dāvids un Pāvils nožēloja grēkus, tikai pastāvīgi cīnoties ar sevi. Ja esat ieraudzījuši sevi lūdzam Dievu, jums jānožēlo grēki. Redzot šādu sapni, nedrīkst atkāpties no desmit baušļiem. Ja sapnī redzējāt, ka Dievs jums ir labvēlīgs, gaidāma iepazīšanās ar ievērojamu cilvēku un viņa aizgādnība. Viņš palīdzēs jums gūt panākumus.

dīkdienība

Ja sapnī nododaties dīkdienībai - gaidāma neveiksme darījumos, nepiepildītas ieceres. Ja redzat, ka draugi pavada laiku dīkdienībā, - drīzumā dzirdēsiet par viņu nelaimi. Ja jauna sieviete sapnī pavada laiku dīkdienībā - viņai radīsies kaitīgi ieradumi un gaidāma neveiksmīga laulība.

Dīķis

Ja sapnī redzat dīķi - turpmākie notikumi jūs nesarūgtinās, bet liktenis ļaus saglabāt mierīgu skatījumu uz lietām. Ja dīķis sapnī ir netīrs - gaidāmas ģimenes nesaskaņas vai kāda cilvēka slimība. Ja redzat tīru dīķi, kurā plunčājas zivis, nomodā darījumi būs veiksmīgāki nekā iepriekš un paredzamas izpriecas. Ja iekrītat tīrā dīķī - tā ir nenoliedzamas veiksmes un abpusējas mīlestības zīme; ja iekrītat netīrā dīķī - tas ir nelabvēlīgs sapnis.

dimanti

Ja sapnī turat rokās dimantus - tā ir labvēlīga zīme: gaidāma ietekmīgu cilvēku uzmanība. Ja jauna sieviete pieņem briljantus no mīļotā, viņu gaida brīnišķīga, izdevīga laulība, kas ļaus tuviniekiem lepoties ar viņu. Tomēr sapnis, kurā pazaudējāt briljantus un nevarat tos atrast, var pareģot negodu, nožēlojamu stāvokli un pat nāvi. Pārdrošai sievietei sapnī redzētie briljanti sola lieliskas dāvanas, pārticību un labklājību. Biznesmenim šāds sapnis pareģo izdevīgus darījumus. Briljanti vienmēr sola panākumus, izņemot tos gadījumus, ja tie nozagti mirušajam, - šai gadījumā sapnis pareģo, ka jūsu krāpšanās kļūs zināma draugiem.

dinamīts

Ja sapnī redzat dinamītu (vai ko līdzīgu dinamītam) - problēmas jūs nepārsteigs nesagatavotus. Ja sapnī esat nobijušies no dinamīta - bīstieties slepenā pretinieka. Nogaidiet kādu laiku, un šis cilvēks sevi atmaskos, paužot savu bezpalīdzību, vienīgi esiet piesardzīgi.

Divas sievas vai divi vīri

Vīrietim sapnis, kurā viņam ir divas sievas, nozīmē, ka pēdējā laikā viņa garīgās un fiziskās spējas ir krietni zemākas nekā agrāk. Sievietei sapnis par divvīrību pareģo baumas un tenkas, kuras izraisīs viņas uzvedība.

Dokumenti

Ja esat nosapņojuši, ka jākārto svarīgi dokumenti, nomodā tiksiet iesaistīti tiesvedībā. Jaunai sievietei šāds sapnis nozīmē, ka mīļotais ar savu izturēšanos izraisīs viņas neapmierinātību.

Domino

Ja sapnī spēlējat domino un zaudējat, nomodā jūs nopietni aizvainos draugs. Turklāt jābūt piesardzīgākiem attiecībās ar sievietēm, lai turpmāk nebūtu jānožēlo pieļautā rīcība. Ja sapnī redzat, ka esat vinnējuši domino partiju, - nomodā godkārību uzkurinās skaudīgu cilvēku glaimojošās atsauksmes.

Drāma

Ja sapnī redzat, ka teātrī skatāties drāmu, drīz gaidāma priecīga tikšanās ar draugiem. Ja sapnī garlaikojaties drāmas izrādē, nomodā būsiet spiesti sadarboties ar nepiemērotu partneri. Sapnis, kurā pats rakstāt dramatisku sacerējumu, pareģo nelaimi un parādus. Tikai brīnums jūs var paglābt no šī stāvokļa.

Draugs

Ja sapnī redzat laimīgu draugu - gaidāmi patīkami jaunumi, iespējama pat tikšanās ar kādu radinieku vai tuvinieku. Ja draugs sapnī izskatās kā dzīvnieks, esiet uzmanīgi - nelabvēļi cenšas jūsu dzīvē sēt naidu. Ja draugs tērpies spilgti sarkanā apģērbā - jums draud nepatikšanas un zaudējumi. Ja sapnī redzat draugu nekustīgi stāvam uz paaugstinājuma, varat cerēt uz lieliem panākumiem, vienlaikus saglabājot iepriekšējos uzskatus un nezaudējot labās attiecības ar draugiem. Tomēr, ja draugs stāv zemāk, par panākumiem būs jāmaksā, zaudējot draugu. Ja draugs stāv vienā līmenī ar jums, neceriet uz panākumiem. Ja sapņojat, ka draugs no jums attālinās, nomodā, iespējams, centīsieties dzīvē ieviest pārmaiņas, riskējot zaudēt draugus. Ja draugs sapnī cenšas noslēpt seju, esiet gatavi viltībai no tā cilvēka puses, kurš uzdodas par jūsu labvēli. Ja spiežat roku tam, kas jums ir nepatīkams, - varat zaudēt tuvu cilvēku. Ja redzat draugus bēdu vai slimības pārņemtus - viņiem draud sarežģījumi ar veselību. To pašu nozīmē sapnis, kurā redzat draugu ar satumsušu seju.

drēbnieks

Ja sapnī redzat drēbnieku - gaidāmais brauciens sagādās papildu rūpes. Starp jums un drēbnieku radušies pārpratumi liecina, ka jūsu ieceres nesniegs gandarījumu. Ja sapnī jums noņem mēru, tas nozīmē, ka gaidāmas ķildas un vilšanās.

Dromedārs, kamielis

Vienkupra kamielis sapnī nozīmē, ka par jums negaidīti radīsies interese. Mīlētāju pāris var gaidīt laimi un daudz bērnu.

Drūmums

Ja sapnī esat nonākuši drūmos apstākļos, kur visa apkārtne ir neglīta un nepievilcīga, gaidāmas dzīves grūtības, kuras varēs pārvarēt, sakopojot gribasspēku.

Drupas

Drupas ir nelabvēlīga zīme. Mīlētājiem šāds sapnis pareģo šķiršanos, darījuma cilvēkiem - neveiksmes komercijā, fermeriem - neražas gadu, visiem - veselības pasliktināšanos. Tomēr, ja redzat seno celtņu un piļu drupas, tas var solīt interesantus braucienus.

Dubļi

Sapnis, kurā rādījies, ka pie kokiem, krūmiem vai ziediem uzradušies svaigi dubļi, ir veselības un labklājības zīme. Ja sapnī kāds sviež jums ar dubļiem, nomodā sargieties no nelabvēļu intrigām. Sapnis, kurā redzat savu apģērbu, notašķītu ar dubļiem, - jums draud slimība, kuru izārstēt varēs tikai ārpus mājas.

duets

Sapnis, kurā dzirdat muzikālu duetu, ir labvēlīga zīme. Mūziķiem sapnis pareģo muzikālus konkursus un noskaņo darbībai. Duets sapnī sola priecīgas ziņas no seniem draugiem. Mīlētājiem šāds sapnis nozīmē harmoniju attiecībās, bet darījuma cilvēkiem - sāncensību pieļaujamo normu robežās.

dumbrājs

Ja sapnī mēģināt izkļūt no dumbrāja, tas sola neparedzētas problēmas, kuras traucēs īstenot plānus.

dūmi

Ja sapņojat, ka apkārt visu klāj dūmi, nomodā šaubas un bažas neļaus saprātīgi domāt. Sargieties arī no skauģiem, kuri ar glaimiem un lišķību var nodarīt ļaunu.

Duncis

Ja sapnī redzat dunci, reālajā dzīvē jāsargājas no nelabvēļu intrigām. Ja sapnī redzējāt, ka izrāvāt dunci no cita rokām, nomodā tiksiet galā ar jebkuru problēmu.

Durklis

Ja sapnī redzat durkli, tas nozīmē, ka nelabvēļi centīsies darīt visu iespējamo, lai piespiestu jūs rīkoties pēc savas gribas. Tomēr, ja sapnī turēsiet durkli rokā, apstākļi būs jūsu pusē.

Durvis

Sapnis, kurā atverat kādam durvis, brīdina pa nelabvēļu apmelojumiem. Ja esat iegājuši pa bērnības durvīm - tā ir laba zīme. Ja sapnī redzat vecāku mājas durvis - gaidāma pārpilnība un uzplaukums. Ja sieviete sapnī lietainā vakarā atver durvis, viņa būs koķeta un vieglprātīga. Vīrieti šāds sapnis brīdina par iespējamo bankrotu vai negaidītu tikšanos. Ja sapņojat, ka pa durvīm ieiet citi cilvēki, cietīsiet neveiksmi, mēģinot nokārtot savus darījumus. Literātiem šāds sapnis nozīmē pēdējā sacerējuma izgāšanos. Ja sapnī ieraudzījāt, ka durvis, kādu savainojot, izgāzušās no eņģēm, draugiem draud nepatikšanas jūsu aplamā padoma dēļ.

Durvju zvans

Pie durvīm atskanējis zvans simbolizē negaidītus jaunumus. 1a var būt gan tiesas pavēste, gan ziņa par kāda tuvinieka slimību.

Dusmas

Ja sapnī dusmojaties uz kādu, reālajā dzīvē nesaticīgā rakstura dēļ varat zaudēt draugus. Ja sapnī jūtat, ka uz jums kāds dusmojas, nomodā sargieties no nelabvēļu intrigām, jo viņi slēpjas aiz draudzības maskas.

Ja sapnī jūtat dusmu uzliesmojumu, nomodā tuviniekus gaida ķildas un nesaskaņas. Sapnis, kurā redzat kādu dusmu pārņemtu, nozīmē, ka jāsargājas no neveiksmēm darījumos. Ja jauna sieviete redz mīļoto dusmu pārņemtu - viņu attiecībās var rasties plaisa. Ja redzat dusmu pārņemtus draugus vai radiniekus, jums būs jāsamierina divi tuvi cilvēki.

Dvēsele.

Ja sapnī redzat, ka dvēsele pamet ķermeni, - tā ir slikta zīme: jūs esat briesmās. Jūs cenšaties īstenot plānus, kas sabojās autoritāti un padarīs jūs par materiālistu. Ja mākslinieks redz, ka viņa dvēsele tagad atrodas cita cilvēka ķermenī, - viņš tiks atzīts, ja veltīs sevi darbam. Ja jūtat, ka jūsos iemiesojusies cita dvēsele, - no nelaimes jūs izglābs nepazīstams cilvēks. Ja meitene redz uz skatuves dvēseles tēlu - viņa varēs apliecināt sevi mūzikā. Ja sapnī dzirdat runājam par dvēseles nemirstību - pievērsīsiet sev ietekmīgu cilvēku uzmanību un nokļūsiet radošo aprindu vidū.

Dvīņi

Dvīņi nozīmē stabilu stāvokli biznesā un mīlestības attiecībās. Pēc šāda sapņa jūs gaida priecīgi notikumi ģimenē.

dzeguze.

Dzeguze nozīmē bezrūpīgā dzīves posma beigas. Iemesls tam varētu būt ar draugu notikusī nelaime. Sapnis, kurā dzirdat dzeguzes kūkošanu, pareģo slimību vai nelaimi, kas var gadīties draugam.

Dzēliens

Sapnis, kurā redzat, ka jums iedzēlis kāds kukainis, nozīmē nelaimi un bēdas. Ja jauna sieviete sapnī redz, ka viņu sadzēlis kukainis, - nomodā viņu pārņems skumjas. Viņai nav jāuzticas nepazīstamiem vīriešiem.

dzeltenais ķauķis

Ja sapnī redzat vai dzirdat dzelteno ķauķi - jūs uzaicinās labi draugi. Šāds sapnis sola panākumus biznesā. Ja meitene sapnī redz ievainotu vai beigtu dzelteno ķauķi, nomodā viņa šķirsies ar mīļoto.

dzelzceļš

Dzelzceļš sapnī liecina, ka drīz atskārtīsiet, cik maz uzmanības veltījat darbam un ka nelabvēļi grib ieņemt jūsu vietu. Ja meitene sapnī redz dzelzceļu - viņa dosies ceļojumā, lai apciemotu draugus un atpūstos kopā ar viņiem. Ja sapnī redzat barjeru pie dzelzceļa pārbrauktuves, piedzīvosiet nodevību. Ja sapnī staigājat pa dzelzceļa uzbērumu, būs uztraukums un smags darbs. Tas arī norāda uz to, ka sasniegsiet laimi profesionālo īpašību dēļ. Ja sapnī redzat ar skaidru ūdeni applūdinātu dzelzceļu, jūs īslaicīgi piemeklēs nelaime, taču drīz atgūsieties.

dzelzs,

Dzelzs ir nelabvēlīga zīme. Sapnis, kurā saliecaties zem dzelzs smaguma, pareģo dvēseles apmulsumu un materiālus zaudējumus. Ja sapnī kaļat dzelzi, nomodā izmantosiet negodīgus paņēmienus mērķu sasniegšanai. Tirgošanās ar dzelzi nozīmē apšaubāmus panākumus. Ja turklāt esat uzzinājuši, ka dzelzs cenas krītas, reālajā dzīvē sapratīsiet, ka liktenis ir ļoti mainīgs. Tomēr, ja dzelzs cenas ceļas, ieraudzīsiet gaismu tuneļa galā. Sarūsējusi dzelzs pareģo trūkumu. Sapnis, kurā redzat līdz sarkankvēlei nokaitētu dzelzi, brīdina par neveiksmēm savu spēju nepareizas izmantošanas dēļ.

dzēriens

Ja sapnī dzerat kādu dzērienu un nekādi nespējat remdēt slāpes, nomodā mēģināsiet nelegāli piesavināties svešu īpašumu. Sapnis, kurā pārdodat dzērienus, sola pieticīgus ziedojumus. Ja dzerat kādu dzērienu, drīz satiksiet īstus draugus, kuri palīdzēs atrisināt visas problēmas. Ja sapnī redzat dzērienus mucās, tas liecina par pārticību, taču vairieties no nepatīkamiem starpgadījumiem mājās, kuru dēļ sabiedrība var jūs nosodīt. Ja redzat dzērienus pudelēs tas sola materiālu labumu. Sievietei sapnis, kurā viņa dzer no pudeles, nozīmē garlaicīgu, vienmuļu dzīvi.

dzēriens (alkohols)

Ja sapnī jums piedāvā malku alkohola, tas liecina par sāncensību vai ķildu neliela īpašuma dēļ. Ja sapnī domājat, ka esat atmetuši dzeršanu, vai redzat, ka to izdarījuši citi, tas pareģo, ka jūsu tagadējais stāvoklis sabiedrībā uzlabosies un pārticība sagādās gandarījumu.

Dzērves

Ja sapnī redzat no dienvidiem uz ziemeļiem lidojošas dzērves, nomodā jūsu izredzes uz panākumiem nav lielas. Sievietēm šāds sapnis pareģo vilšanos. Taču, ja dzērves lido no ziemeļiem uz dienvidiem, būs jauka tikšanās ar draugiem. Mīlētājiem šāds sapnis sola laimi laulībā. Ja dzērves sapnī tup zemē, tas nozīmē, ka paši spējat izlemt savu likteni.

Dzēšlapa

Dzēšlapa ir brīdinājums, ka jūs grib apkrāpt un izputināt. Saburzīta un saplēsta dzēšlapa liecina par ilgstošām ķildām ģimenē.

dziedāšana, dziesmas

Sapnī dzirdētā dziedāšana sola prieku un saskaņu. Iespējams, drīz saņemsiet solīto vēstuli no tāla drauga. Jums rādās sapnis: jūs dziedat, bet tikmēr viss apkārtējais vilina ar laimes gaidām. Pēc šāda sapņa kvēli apšaubīsiet laimes iespējamību. Ja dziedāšanai būs skumīga pieskaņa - jūs nepatīkami pārsteigs darījumu pavērsiens. Rupja, bramanīga dziedāšana sapnī nozīmē briesmīgus un izšķērdīgus tēriņus.

dziednieks.

Dziednieks nozīmē, ka jūsu iedomība vairosies, par ko paši nebūt nepriecāsieties.

dzimšana

Sapnis, kurā redzat, ka jums dzimst bērns, pareģo dzīves apstākļu uzlabošanos, un, iespējams, gaidāma jauka bērniņa nākšana pasaulē. Ja jauna sieviete vēl pirms kāzām redz sapni par mazuļa piedzimšanu, tas brīdina viņu par nepieciešamību rūpīgāk izturēties pret reputāciju un sargāt savu cieņu. Sapnis var norādīt arī uz priecīgiem notikumiem, mantojuma saņemšanu un tamlīdzīgi.

dzirnavnieks,, dzirnavas

Ja sapnī redzat dzirnavas, jūsu ieceres būs sekmīgas, bet dzīvi var uzskatīt par turīgu. Ja sapnī ieraudzījāt izpostītas dzirnavas, jābūt gataviem visdažādākajām slimībām un neveiksmēm. Sapnis, kurā redzat, kā dzidrs ūdens plūst uz dzirnavām, nozīmē, ka liktenis būs jums labvēlīgs. Taču, ja ūdens ir netīrs un duļķains, gaidāmi zaudējumi. Ja sapnī dzirnavu rats ir nekustīgs, un tam virsū nelīst ūdens, nomodā neceriet uz panākumiem komercdarījumos. Jaunai sievietei sapnis, kurā dzirnavniekam neizdodas palaist dzirnavu ratu, nozīmē, ka būs jāviļas mīļotajā.

dzirnavu aizsprosts

Ja sapnī redzat dzirnavu aizsprostu ar tīru ūdeni, tas sola panākumus lēmumiem, kas pieņemti darījumu un sabiedriskajā jomā. Taču, ja ūdens ir piesārņots, gaidāms apbēdinājums. Pēc šāda sapņa neceriet uz peļņu biznesā. Ja sapnī redzat izžuvušu aizsprostu, tas ir brīdinājums, ka veiksme var jūs pamest.

dzīvs aprakts

Ja redzat sevi dzīvu apraktu, tas ir brīdinājums, ka varat pieļaut kļūdu, kuru vēlāk izmantos nelabvēļi, lai jūs aizvainotu un pazemotu. Ja izglābjaties un tiekat laukā no kapa - varēsiet rast pareizu izeju no sarežģītā stāvokļa.

dzīvsudrabs

Ja sapnī redzat dzīvsudrabu, tas liecina par nelaimīgām pārmaiņām dzīvē. Ja sieviete sapņo, ka saindējusies ar dzīvsudrabu, viņa tiks pamesta un šķirta no ģimenes.

Dzīvžogs

Dzīvžogs liecina par labu gaisotni ģimenē. Kails, nokaltis dzīvžogs - nelaimes un aplamu darījumu zīme. Ja sieviete redz sevi ar mīļoto pie dzīvžoga - kāzas vairs nav aiz kalniem. Sapnis, kurā pārkāpjat pāri dzīvžogam, brīdina, ka jums kāds var traucēt profesionālajā izaugsmē. Tie var būt savtīgi partneri vai nelabvēļi.

džems

Ja sapnī redzat, ka ēdat džemu, būs negaidīta dāvana vai ceļojums. Ja sieviete sapnī vāra džemu, viņu gaida laimīga laulība.

E, Ē

Tas ir Mans bauslis, lai jūs cits citu mīlat, kā es Јūs esmu mīlējis .

Jāņa evaņģēlijs, 15:12

ēdiena gatavošana

Ja sapnī gatavojat ēdienu, tas nozīmē, ka drīzumā jums tiks uzticēts patīkams pienākums. Jūs apciemos mīļi draugi. Ja ēdiena gatavošanas laikā kaut kas neizdodas - gaidāmi notikumi, kas izraisīs uztraukumu un vilšanos.

ēdiens

Ēdiens brīdina par nenozīmīgām rūpēm, kas var traucēt nopietnu ieceru īstenošanai. Ja redzat, ka ēdat viens, būs zaudējumi un skumjas, bet, ja ēdat kopā ar citiem, - panākumus savstarpējos sakaros un darījumos. Ja sapņojat, ka jūsu meita nes projām šķīvi ar gaļu, kad vēl neesat beiguši ēst, gaidiet nepatikšanas, kas saistītas ar padotajiem vai no jums atkarīgajiem cilvēkiem.

Efeja

Kokus un mājas apvijusī efeja norāda uz veselību un labu garastāvokli. Jaunai sievietei sapnī redzētā efeja paredz popularitāti nākotnē. Mēness apspīdēta efeja sola romantisku tikšanos. Nokaltusi efeja - skumjas izjauktās saderināšanās dēļ.

Egle

Sapnis, kurā redzat egli, sola patīkamus notikumus, kas neliks ilgi gaidīt. Ja redzat, kā novāc sapostu egli, - jūsu prieki nebūs ilgi. Gaidiet mājās nelaimi.

Eiropa

Ja sapnī ceļojat pa Eiropu, drīzumā tiešām uzsāksiet ilgstošu braucienu, kas būs ļoti noderīgs. Brauciena laikā atspirgsiet fiziski un krietni nopelnīsiet. Jaunai sievietei sapnis, kurā viņa ir vīlusies savā braucienā pa Eiropu, nozīmē, ka tā nevarēs pienācīgi izmantot radušās iespējas.

Ēkas

Ja sapnī redzat skaistas, lielas ēkas, kuras ieskauj labi kopti skvēri un zālieni, jums lemta ilga, laimīga un pārticīga dzīve ar daudziem piedzīvojumiem un ceļojumiem. Ja sapnī redzat jaunas, nelielas celtnes - jūsu ģimenes dzīve būs laimīga. Taču, ja mājas ir vecas un nolaistas, tas liecina par veselības pasliktināšanos, par konfliktiem un citām problēmām. Sapnis, kurā redzat milzīgu augstceltni, pareģo, ka drīz jūsu dzīvē notiks kas tāds, kas mainīs priekšstatus par labo un ļauno. Ja sapnī jākāpj augšējā stāvā bez lifta, esiet pārliecināti, ka jums pietiks spēka tikt galā ar dzīves nedienām. Ja sapņojat, ka jāuzkopj ļoti liela ēka, padomājiet par to, vai vērts uzņemties svešu problēmu risināšanu. Ja sapnī esat apmaldījušies un nevarat atrast vajadzīgo ēku, reālajā dzīvē jūs pārņēmušas piedzīvojumu alkas. Taču, ja neorientējaties ēkas iekšpusē, nomodā vairāk jāpaļaujas uz intuīciju.

ekipāža (komanda)

Ja sapnī redzat ekipāžu kuģim, kas dodas jūrā, nomodā gaidāmi neparedzēti apstākļi, kuri var likt atteikties no aizraujoša ceļojuma. Ja sapnī ekipāža ar kapteini priekšgalā varonīgi cīnās ar vētru, tas simbolizē stihisku nelaimi.

ekipāža (satiksmes līdzeklis)

Ja sapnī redzat braukšanai iejūgtu ekipāžu, tas nozīmē, ka būs jādodas daudzās vizītēs, bet tas jūs nenogurdinās, drīzāk sagādās prieku. Ja sapņojat, ka braucat ekipāžā, - uzmanieties - varat sajust vieglu nespēku, kura dēļ vismaz kādu laiku pasliktināsies bizness, taču drīz vien viss normalizēsies. Ja sapnī gaidāt vai meklējat brīvu ekipāžu, tas norāda, ka uzņemsieties smagu, bet labi apmaksātu darbu.

Ekstāze

Ja sapnī izdevies piedzīvot ekstāzi, īstenībā notiks sengaidītā tikšanās ar draugu. Taču, ja jūs pārņēmušas trauksmainas domas, - tas ir brīdinājums par nelaimi.

Elkoņi

Ja sapnī redzat savus elkoņus, katru dienu būs smagi jāstrādā. Jaunai sievietei šāds sapnis sola labu līgavaini. Ja sapņojat, ka jums ir netīri elkoņi, ģimenei draud briesmas.

elks, dieveklis

Ja sapnī redzējāt savu elku, jūsu ceļš pretī bagātībai un slavai būs pārāk ilgs. Ja sapnī viļaties elkā, nomodā spēsiet pilnībā kontrolēt domas un rīcību. Sapnis, kurā vispāratzītos elkus pielūdz citi, nozīmē, ka jūsu neatkarīgā nostāja bieži kļūst par iemeslu konfliktiem ar apkārtējiem.

elle, pekle

Ja sapnī nokļūstat ellē, tas nozīmē, ka netiksiet galā ar kārdinājumu, tādēļ zaudēsiet cieņu sabiedrības acīs. Ja sastopat ellē draugus, tas norāda, ka jūs un radiniekus gaida virkne mājas rūpju. Ja sapnī mokāties un degat elles ugunīs, tas liecina, ka nokļūsiet lamatās, kuras ierīkojuši nelabvēļi. Šajā situācijā nepalīdzēs pat draugi.

Elpa

Ja sarunas laikā stāvat tik tuvu, ka jūtat sarunu biedra svaigo elpu, reālajā dzīvē izturēsieties gluži cienīgi. Darījumi būs ienesīgi. Ja elpa nav svaiga, esiet gatavi slimībām un nepatikšanām.

enciklopēdija

Ja sapnī redzat, ka meklējat enciklopēdijā kādu uzziņu, tas liecina, ka varat gūt lielus panākumus literatūras laukā, lai gan atteiksieties no komforta un labklājības.

Enkurs

Enkurs ir sevišķi labvēlīgs jūrniekiem, bet citiem pareģo šķiršanos ar tuviniekiem, dzīvesvietas maiņu vai ilgu ceļojumu. Ja mīlētājs sapnī redzējis enkuru - iespējama ķilda ar izredzēto.

Eņģeļi

Ja sapnī esat redzējuši eņģeļus, reālajā dzīvē sagaidīsiet notikumu, kas var satraukt un aizkustināt jūsu sirdi. Labiem cilvēkiem eņģeļi sapnī pareģo nožēlu un mierinājumu. Patīkams sapnis nozīmē labas ziņas no draugiem vai mantojuma saņemšanu no nepazīstamiem radiniekiem. Sapnis var būt arī brīdinājums par iespējamām tenkām, kas ietekmēs darījumus un personiskās attiecības.

Epidēmija

Ja sapnī uzzināt par epidēmijas draudiem, tas ir brīdinājums, ka esat pārpūlējušies un jums jāatpūšas, pretējā gadījumā saskarsieties ar daudzām rūpēm. Dažkārt šāds sapnis liecina par tuva cilvēka slimību.

ērces

Sapnis, kurā jums ir piesūkušās ērces, - ir vājas veselības zīme. Iespējams, būs jādežurē pie slimnieka gultas. Ja saspiežat uz sava ķermeņa ērci - jūs tirdīs nelabvēļu nodevība. Ja redzat lielas ērces kokā - kāds grib atņemt jums īpašumu.

Ērglis

Sapnis, kurā redzat virs sevis lidināmies ērgli, pareģo izmisīgu cīņu savu cildeno mērķu īstenošanā; tomēr cīņa beigsies ar jūsu uzvaru un vēlamā sasniegšanu. Sapnis, kurā vērojat ērgli, kas lido augstu debesīs, sola visu iespējamo labumu sasniegšanu. Ja redzat ligzdu ar ērgļa mazuļiem, tas norāda uz jūsu ciešo lietišķo draudzību ar ietekmīgiem cilvēkiem un veiksmi biznesā. Ja sapnī nogalināt ērgli, tas nozīmē jūsu neparasto apņēmību pārvarēt visus šķēršļus, kas traucē virzību augšup. Ja ēdat ērgļa gaļu, tas liecina par rakstura milzīgo spēku, kas palīdzēs izturēt jebkurus pārbaudījumus un neatkāpties nāves draudu priekšā. Ja redzat nogalinātu ērgli - tā ir zīme, ka liktenīgs gadījums atņems jums visu iegūto. Sapnis, kurā sēžat ērgļa mugurā, pareģo interesantu ceļojumu uz tālām, mazizpētītām zemēm, kur ārkārtīgi daudz uzzināsiet un apgūsiet.

ērģeles

Sapnis, kura dzirdat svinīgu, majestātisku ērģeļu melodiju, pareģo ilgu draudzību un drošu labklājību. Ja sapnī redzat ērģeles baznīcā, tas nozīmē ģimenes bezcerīgu sabrukumu un citus skumjus notikumus. Ja ērģeļu izpildījumā saklausāt melodisku, patīkamu mūziku - būsiet veiksmīgi ceļā uz dzīves labumiem un gūsiet plašu popularitāti. Ja dzirdat sērīgu dziedājumu ērģeļu pavadījumā - gaidāms nogurdinošs darbs un, iespējams, draugu vai sabiedriskā stāvokļa zaudējums.

Ērģelnieks

Ja sapnī redzat ērģelnieku, tas nozīmē, ka draugs sagādās milzīgas rūpes ar savu pārsteidzīgo rīcību. Sapnis, kurā jauna sieviete redz, ka viņa ir ērģelniece, pareģo, ka pārliecīgais prasīgums attiecībās ar mīļoto var atvēsināt viņa jūtas.

ērkšķi

Ja sapnī redzat ērkšķus un dzeloņus, tas nozīmē, ka būs grūti sasniegt izvirzīto mērķi. Taču, ja starp ērkšķiem ieraudzīsiet jaunas, zaļas lapiņas, tas brīdina par draudiem pašreizējai labklājībai.

ērkšķogas

Ja sapnī redzat ērkšķogas - varēsiet izvairīties no grūta un apnicīga darba. Ja sapnī lasāt ērkšķogas, jūsu dzīvē beidzot sāksies prieka un veiksmes periods. Ja nosapņojat, ka ēdat zaļas ērkšķogas, nomodā varat kļūdīties dzīves mērķu izvēlē. Jaunu sievieti sapnis, kurā viņa ēd ērkšķogas, brīdina par iespējamo vilšanos. Ērkšķogas vienmēr sola atbrīvošanos no kāda sloga.

Ērzelis, kumeļš

Sapnis, kurā redzat ērzeli, nozīmē, ka drīzumā radīsies reāla iespēja uzlabot materiālo stāvokli. Ja jājat ar šķirnes ērzeli, tas sola labklājību. Tomēr šai gadījumā jūsu sirdsapziņa var nebūt pilnīgi tīra. Ja sapnī manīsiet ērzelim trakumsērgu, nomodā varat zaudēt draugus augstprātības dēļ. Ja sapnī redzat kumeļu - būs jaunas iespējas.

Etiķis

Sapnis par etiķi parasti ir nelabvēlīgs. Ja sapnī dzerat etiķi, nomodā būsiet satraukti un aizkaitināti, tādēļ ka jūs iesaistīs lietā, kas radīs nelāgas priekšnojautas. Ja sapņojat, ka, gatavojot ēdienu, pievienojat etiķi, jūsu stāvoklis vēl vairāk pasliktināsies.

Ēzelis

Sapnis par ēzeli visbiežāk brīdina par nepatīkamiem notikumiem un daudziem šķēršļiem ceļā uz kāroto mērķi. Ja dzirdat spalgo ēzeļa brēcienu, sapnis sola nekaunīga cilvēka publisku aizvainojumu. Šāds sapnis var nozīmēt, ka sāksies kāda sarežģīta lieta. Ja tālumā saklausāt ēzeļa brēcienus, tas liecina par veiksmīgu biznesa attīstību: iespējams, atbrīvosieties no parādiem un tiksiet pie bagātības. Labvēlīgs ir sapnis, ja redzat sevi ēzelim mugurā. Tas sola interesantus braucienus un jaunu zināšanu apgūšanu Ja redzat citus jājam uz ēzeļa - tā ir zīme, ka tuviniekus gaida grūta dzīve. Ja sapņojat, ka skubināt ēzeli, tas nozīmē, ka drīz būs jāparāda drosme, lai aizstāvētu sava labā vārda godu. Sapnis, kurā ēzelis jums iespēris, ļaus saskatīt baiļu un uztraukuma iemeslu: visdrīzāk tas slēpjas apziņā par jūsu sakaru nelikumību. Nastām apkrauti ēzeļi pareģo milzu darbu, kas prasīs lielu pacietību, taču jūs gūsiet sekmes. Ja sapnī bailēs bēgat no ēzeļa, kas jums dzenas pakaļ, - par jums baumo un tenko. Ja stingri vadāt ēzeli, turot rokās pavadu, sapnis liecina, ka kļūsiet par noteicēju diezgan sarežģītā stāvoklī. Mīlestībā pārvarēsiet divdomīgu situāciju. Ļoti labvēlīgs ir sapnis, kurā redzat bērnus jājam uz ēzelīšiem. Beigts ēzelis sapnī - aplamas rīcības, pat amorālas uzvedības zīme. Veiksmi nesola sapnis, kurā esat nokrituši no ēzeļa. Ja sapnī dzerat ēzeļmātes pienu - tas nozīmē, ka izdabāsiet savām kaprīzajām vēlmēm par sliktu pienākumiem. Sapnis, kurā redzat svešu ēzeli savā pagalmā, pareģo panākumus biznesā vai izdevīgas laulības noslēgšanu. Balts ēzelis sola nodrošinātu, pārticības un mīlestības pilnu dzīvi.

Ezers

Ja jauna sieviete sapnī redz, ka ir viena nemierīga ezera netīrajos ūdeņos, tas sola daudz pārmaiņu: drīz viņa nožēlos pagātnes kļūdas. Ja sapnī redzat, ka peldat tīrā un mierīgā ezerā kopā ar patīkamiem un tuviem draugiem, - gaidāma laime un bagātība, kas atbilst jūsu priekšstatiem. Netīrs ezers, kuram apkārt ir kaili akmeņi un sausi koki, pareģo plānu sabrukumu. Tīrs ezers ar zaļiem krastiem liecina, ka jūsu rakstura morālais spēks gūs pārsvaru pār kaislību, vēršot enerģiju droša ceļa meklējumos. Ja ūdens apšļāc laivu, taču, sparīgi airējoties, sieviete tomēr sasniedz sauszemi, - viņu ietekmējusi viltus pārliecība, kuru tā galu galā mainīs un atgūs cieņu un godu. Šāds sapnis arī pareģo kāda tuvinieka slimību. Ja sieviete vēro laivu, kurā jauns pāris, riskējot ar dzīvību, uzveic stihiju, - tas nozīmē, ka draugs, lai arī rīkosies neglīti, tomēr pratīs atgūt viņas labvēlību. Ja ezers ir dzidrs un klinšu ieskauts, tas liecina, ka jūsu nodrošināto dzīvi sagraus vieglprātīga rīcība. Ja redzat savu atspulgu ezera skaidrajā ūdenī, tas norāda, ka gaidāms prieks un mīloši draugi. Ja ūdens spogulī redzat lapotni, tas pareģo prieku, baudot mīlestību un laimi. Ja redzat ezera briesmīgos iemītniekus, kas tuvojas un apdraud jūs, tas nozīmē neveiksmes un sarūgtinājumus tukši izšķiestā laika, spēka un veselības dēļ. Drīzumā būs jāatzīst, ka dzīve nebūt nav tik jauka.

F

un viņš atkal iemiga un redzēja otru sapni: un redzi, septiņas vārpas auga uz viena stiebra, un viņas bija skaistas… Pirmā Mozus grāmata, 41:5

fabrika

Ja sapnī redzat fabriku, tas nozīmē, ka jūsu uzņēmumā palielināsies darba apjoms.

fabulas

Sapnis, kurā lasāt vai stāstāt fabulas, nozīmē, ka gaidāmas patīkamas literāras nodarbes. Jauniešiem šāds sapnis sola kaislīgu aizraušanos. Ja klausāties vai stāstāt mītus par reliģiozām tēmām, šāds sapnis nozīmē, ka kļūsiet ļoti dievbijīgi.

faķīrs

Indiešu faķīrs pareģo nopietnas pārmaiņas dzīvē, kas ne vienmēr būs patīkamas.

fazāns

Dzīvs fazāns simbolizē stipru un patiesu draudzību. Ja sapņojat, ka ēdat fazāna gaļu, - sieva ar savu greizsirdību var aizbaidīt visus jūsu draugus. Fazānu medības liecina par upuriem, kuri būs jānes, lai gūtu panākumus.

Februāris

Februāris sapnī brīdina par ilgstošu slimību un skumjām. Taču, ja februāra diena sapnī būs saulaina, liktenis jums dāvās dvēseles līdzsvaru.

feja

Ja sapnī redzat feju - tā ir ļoti labvēlīga zīme, tādēļ ka brīnišķīgas sievietes seja vai gaišs bērna smaids vienmēr sagādā prieku un laimi.

ferma, zemnieku saimniecība

Ja sapņojat, ka dzīvojat fermā, reālajā dzīvē veiksies visās jomās. Ja sapnī pērkat fermu, nomodā neatkarīgi no jūsu darbības veida gūsiet panākumus biznesā. Sapnis, kurā esat ieradušies fermā, sola patīkamu iepazīšanos.

Jicuita

Ja sapnī dzirdat burvīgas flautas skaņas, reālajā dzīvē gaidāmas patīkamas tikšanās ar draugiem. Jaunai sievietei sapnis, kurā viņa spēlē flautu, nozīmē, ka tā iemīlēs vīrieti viņa smalko manieru un ārējā spožuma dēļ.

flotile

Ja sapni redzat flotili, tas pareģo uzvaru cīņā ar dažādiem šķēršļiem. Šāds sapnis sola ceļojumus un izpriecas. Ienaidnieka sakauta flotile norāda uz neveiksmīgiem biznesa partneriem un nelaimīgu mīlestību. Ja vērojat, ka lielas flotiles kuģi ātri virzās uz priekšu, - tas ir sapnis, kas bieži rādās pirms strauja aktivitātes pieauguma un ievērojamām pārmaiņām darījumu dzīvē.

Forele

Forele nozīmē labklājības pieaugumu. Ja sapnī ēdat foreli - drīzumā nonāksiet ļoti labvēlīgos apstākļos. Ja sapnī izmakšķerējat foreli - jums nodrošināta pārticība. Ja noķertā forele noraujas no āķa un iekrīt ūdenī - laime nebūs visai ilga. Ar tīklu noķertā forele sola nepieredzētu uzplaukumu. Ja sapnī redzat foreli duļķainā ūdenī, nomodā mīlestība sagādās bēdas un vilšanos.

fosfors

Ja sapnī redzat fosforu, tas nozīmē, ka jutīsiet acumirklīgu prieku. Meitenei šāds sapnis sola spožus, bet īslaicīgus panākumus pielūdzēju vidū.

fotoaparāts

Ja sapnī redzat fotoaparātu, tas sola pārmaiņas, kas saistītas ar pēkšņām nepatikšanām. Ja jauna sieviete sapnī redz, ka fotografē, tas drīzumā pareģo daudz nepatīkamu notikumu. Draugs sagādās rūgtu vilšanos.

fotogrāfija

Ja sapnī redzat fotogrāfiju, drīzumā tiksiet piekrāpti. Ja sapnī saņemat mīļākā fotogrāfiju - ielāgojiet, ka viņš nav pilnībā uzticīgs, bet tikai cenšas radīt labu iespaidu. Ja ģimenes cilvēki sapnī iegūst kāda fotogrāfiju, tas nozīmē, ka tiks atmaskota kāda cilvēka rīcība. Ja sapņojat, ka esat nofotografējuši sevi, - neviļus nodarīsiet ļaunumu sev un citiem.

frizieris

Ja sapnī redzat vīriešu frizieri, nomodā gūsiet panākumus, tomēr būs jāpieliek milzum daudz pūļu. Sapnis, kurā frizieri redz jauna sieviete, simbolizē lolotā mērķa šķietamo sasniegšanu. Ja sapnī apmeklējat frizieri, tas norāda uz kādu skandalozu notikumu, kurā var ciest jūsu reputācija. Vīrietim tas būs saistīts ar liktenīgo sievieti. Sapnis, kurā jauna sieviete krāso matus citā krāsā, nozīmē, ka ap viņas labo vārdu skauģi izplatīs briesmīgas baumas. Taču, ja viņa veido kuplu matu sakārtojumu, tās vieglprātīgā uzvedība sagādās daudz rūpju.

G

Tad tie atkārtoja un sacīja: Lai ķēniņš pastāsta saviem kalpiem savu sapni tad mēs to izskaidrosim. prav Daniela 2:7

Gadatirgus

Ja sapnī redzat skaļu un ļaužu pilnu gadatirgu, tas sola ienesīgus darījumus un labus draugus.

gailis

Ja sapnī redzat gaili - jums ārkārtīgi veiksies un pieaugs jūsu prestižs, tomēr šī izaugsme vērtīs jūs par godkārīgu un augstprātīgu cilvēku. Sapnis, kurā redzat gaiļu cīņu, brīdina par gaidāmajām ķildām un sāncensību. Ja sapnī dzirdat gaiļa rīta dziedāšanu, tā ir laba zīme, kas jauniešiem pareģo veiksmīgu laulību un pārticību mājās. Ja sapņojat, ka gailis dzied naktī vai vakarā, - būs jāraud un ne vienreiz vien. Tapat kā apustulis Pāvils, izdzirdējis gaiļa dziedāšanu, atcerējās Kristus pareģojumu, arī jūs šis sapnis brīdina no maldiem un kļūdām.

gaisa balons

tā ir neauglīgu cerību un nelaimju zīme. Jūsu darījumos gaidāms pagrimums. Lidojums ar gaisa balonu sapnī pareģo neveiksmīgu braucienu.

gaisa pūķis

Lidojošs gaisa pūķis, kuru sapnī palaižat gaisā, nozīmē, ka liktenis jums ir labvēlīgs. Gaidiet bagātību un labu darbu, par spīti tam, ka būs grūti to izmantot. Ja pūķis nokrīt zemē - būs neveiksme un vilšanās biznesā. Ja sapnī redzat, ka izgatavojat gaisa pūķi, nomodā spēlēsiet biržā, bet personiskajā dzīvē centīsieties atrast savu otro pusi, neatklājot darījumu nelabvēlīgo stāvokli. Ja sapnī redzat bērnus, kas līksmi palaiž gaisā pūķi, - jūs gaida priecīgi notikumi. Ja sapnī gaisa pūķis pazūd aiz mākoņiem, jūsu sapņi var nepiepildīties. Atbildīgus lēmumus labāk atlikt uz citu laiku.

gaisma

Sapnis, kurā redzat gaismu, nozīmē, ka jūs gaida veiksme. Ja sapnī rādās noslēpumaina, mirgojoša gaisma, iespējams, jūsu plāniem nav lemts īstenoties. Ja redzat blāvu gaismu, tas norāda, ka jums izdosies piepildīt tikai pusi iecerēto nodomu.

gaiss

Ta vai citādi, bet ar gaisu saistītie sapņi nesola neko labu. Sapnis, kurā elpojat pārāk karstu gaisu, nozīmē, ka būsiet spiesti pieļaut kādu rīcību pretēji savai gribai. Auksts gaiss simbolizē atsalumu mīlestībā. Mikls gaiss nozīmē, ka zaudēsiet optimismu un ticību sev.

gaišredezība

Ja sapnī jums ir gaišreģa spējas, tas nozīmē, ka nomodā varat mainīt darbu un beigās būs jāsaskaras ar šarlatāniem un neuzticamiem cilvēkiem. Ja sapnī apmeklējat gaišreģi, tas var pareģot neveiksmes komercdarījumos un nelaimīgu laulību.

galda piederumi

Sapnī redzētais galda piederumu komplekts liecina, ka mājas darbi sagādās prieku un gandarījumu. Ja sapņojat, ka esat pazaudējuši galda piederumus, nomodā jums centīsies piedēvēt kādu sliktu rīcību. Ja sapnī nozogat karoti vai kādu citu priekšmetu, tas nozīmē, ka esat skops cilvēks un, sīkumaini piekasoties, bojājat dzīvi mājiniekiem. Salauzti vai netīri galda piederumi pareģo zaudējumus un nelaimes. Uz spodra galda skaisti izvietoti mirdzoši galda piederumi sola dalību svētkos, pēc kuriem dzīve mainīsies uz labo pusi.

Galdnieks

Ja sapnī redzat galdnieku, tas sola patīkamu darbu, kuru veicot, sastapsieties ar daudzām problēmām, kas prasīs visu jūsu uzmanību.

Galds

Ja sapnī redzat pusdienām klātu galdu, tas nozīmē, ka drīz jūs gaida patīkamas iepazīšanās un labvēlīgi apstākļi. Ja sapnī redzat tukšus galdus - vairieties no ķildām un nesaskaņām. Ja sapnī nokopjat galdu, tas norāda, ka miers un prieks drīz pārtaps par skumjām un vienaldzību. Ja sapnī ēdat pie galda bez galdauta, tas nozīmē, ka drīz sasniegsiet tik neatkarīgu stāvokli, ka jūs nesarūgtinās pat citu labklājība. Ja sapnī galds dīvainā veidā kustas - drīz jutīsiet dziļu neapmierinātību ar dzīvi un meklēsiet pārmaiņas. Saplēsts galdauts pareģo ķildas ģimenē. Salauzts galds nozīmē pagrimumu, pārmaiņas uz slikto pusi. Ja sapnī dzirdat klauvēšanu pa galdu, tas pareģo, ka drīzumā mainīsiet attieksmi pret draugiem un jūsu liktenis būs apdraudēts. Šāds sapnis brīdina, ka daudz ko zaudēsiet, ja noniecināsiet tuviniekus un draugus. Ja sapnī sēžaties pie rakstāmgalda, tas brīdina un mudina būt piesardzīgiem. Nauda, kas ir uz jūsu galda, pareģo, ka laimīgi tiksiet vaļā no grūtībām.

Galerts

Ja sapnī redzat, ka ēdat galertu, tas nozīmē, ka ceļā uz mērķi jūs gaida daudz šķēršļu, bet tie tiks viegli pārvarēti.

Ja sieviete redz galerta vārīšanu, tas pareģo patīkamu tikšanos ar draugiem.

Galoda

Galoda sola pārdzīvojumus un atgādina par problēmām darbā. Šāds sapnis pareģo arī neplānotu komandējumu.

Galva

Ja sapnī redzat skaistu galvu, nomodā tiksieties ar ietekmīgiem cilvēkiem, kas palīdzēs gūt panākumus. Ja sapnī rādījusies sava galva, jums draud nervu sabrukums vai galvassāpes. Nogriezta galva pareģo vilšanos un cerību beigas. Sapnis, kurā redzat, ka jums ir divas vai pat vairākas galvas, sola straujus panākumus dzīvē, bet diez vai tie būs pastāvīgi. Ja sapnī jums sāp galva, nomodā gaidāmas nopietnas nepatikšanas. Ja sapnī esat redzējuši nedabiski lielu galvu, liktenis jūs dāsni atalgos. Bērna galva sapnī sola prieku un finansiālu uzplaukumu. Dzīvnieka galva brīdina, ka jūsu vēlmes ir zemiskas. Ja sapnī mazgājat galvu - būs panākumi sabiedrībā.

galvaskauss

Ja sapnī redzējāt smīnīgu galvaskausu - nevarēsiet izvairīties no konfliktiem ģimenē. Ja sapnī ņemat galvaskausu rokās - pēc šāda sapņa, lai ko jūs uzsāktu, viss kritīs no rokām ārā. Sapnis, kurā redzat drauga galvaskausu, nozīmē, ka jūsu draudzība izjuks viņa skaudības dēļ. Ja redzat savu galvaskausu, tas liecina par nožēlu.

Galvas sega

Skaista galvassega nozīmē, ka kļūsiet populāri un gūsiet apkārtējo cieņu. Veca, apvalkāta galvassega brīdina par īpašuma zaudējumu.

galvojums

Tam, kurš sapnī meklē galvojumu, var negaidīti rasties nopietnas nepatikšanas. Taču, ja sapnī galvojat par kādu, nepatikšanas un sarežģījumi gaida jūs arī nākotnē, lai gan zaudējumi vairs nebūs tik lieli.

gaļa

Jēla gaļa brīdina jaunu sievieti, ka būs jāsastopas ar daudziem šķēršļiem ceļā uz nosprausto mērķi. Taču, ja viņa sapnī redz jau sagatavotu gaļu, tas brīdina, ka citi viņu var apsteigt.

gani

Sapnis, kurā gani pieskata savus ganāmpulkus, fermeriem sola bagātīgu ražu un veiksmīgu saimniecības vadīšanu, bet citiem dažādus priekus un panākumus. Ja gani sapnī pavada laiku bezdarbībā, sargieties no slimībām un smagiem zaudējumiem.

garderobe

Sapnis, kurā redzat savu garderobi, nozīmē, ka nomodā varat nonākt nepatīkamā situācijā. Necentieties izlikties turīgāki, nekā esat patiesībā. Ja sapņojat, ka jūsu garderobe nav pārāk liela, reālajā dzīvē centīsieties saskarties ar noslēpumaino un neizbaudīto.

garšvielas

Ja sapnī rādās garšvielas, dzīšanās kārē pēc izpriecām varat kaitēt savai reputācijai. Ja meitene sapnī redz, ka ēdienam pieliek garšvielas, tas nozīmē - kāda cilvēka maldinošā āriene drīz vien saistīs viņas lētticīgo sirdi.

gāzes

Ja sapnī esat sajutuši gāzes smaku, varat izveidot nepamatoti sliktu uzskatu par dažiem cilvēkiem. Nepieņemiet pārsteidzīgus lēmumus. Ja sapnī jūtat elpas trūkumu - tas nozīmē nelaimi, kurā nokļūsiet nevērības un vieglprātības dēļ. Ja esat nosapņojuši, ka aizdedzat gāzes degli, nomodā varēsiet rast izeju no šķietamā strupceļa. Taču, ja nodzēšat degli, muļķības dēļ varat izpostīt savu laimi. Ja vēdināt māju no gāzes smakas - sargieties no nelabvēļiem, kuri uzdodas par jūsu draugiem.

getras

Ja sapnī valkājat getras - būs patīkami dzīves iespaidi.

glābšanas laiva

Ja sapņojat, ka braucat glābšanas laivā, nomodā izvairīsieties no katastrofas. Ja laiva sāk grimt, jūs gaida nopietnas nepatikšanas, kurās būs vainojami draugi. Ja pēc ilgiem klejojumiem atklātā jūrā beidzot piestāsiet krastā, dzīve drīz vien stabilizēsies.

Glezna, gravīra, zīmējums

Glezna nozīmē krāpšanu. Sapnis, kurā paši gleznojat, simbolizē līdzdalību neglītā lietā. Ja sapnī bojājat gleznas, tas liecina, ka, aizstāvot savas tiesības, izmantosiet rupjas metodes, tomēr jums tiks piedots. Ja pērkat gleznas, tas norāda, ka jūsu veikalnieciskā aktivitāte nesagādās vēlamo rezultātu. Ja sapņojat, ka esat telpā, no kuras sienām uz jums noraugās šedevri, iespējams, jūtat kvēlu vēlēšanos gūt vēl lielākus panākumus nekā līdz šim.

gliemeži

Ja sapnī redzat rāpojošus gliemežus, nomodā jūs apņem neveselīga gaisotne. Ja esat uzkāpuši uz gliemeža, būs darīšanas ar nepatīkamiem cilvēkiem.

gliemežvāki

Ja sapnī redzat gliemežvākiem vai ūdensaugiem klātus sēkļus, tas pareģo labklājību un pārticību, tādēļ ka pieliktās pūles vainagosies ar cerību piepildījumu. Ja sapnī rādās vientulīgi sēkļi, tas norāda uz zaudējumiem, kas radīs grūtsirdību un dvēseles apmulsumu. Ja sapnī vācat gliemežvākus, nomodā jūsu vieglprātīgā attieksme pret dzīvi sagādās daudz problēmu, ko vēlāk rūgti nožēlosiet.

gludināšana

Ja sapnī gludināt drēbes, nomodā spēsiet radīt mājīgumu savā namā. Ja sieviete sapnī redz, ka apdedzinājusies ar gludekli, nomodā viņas sirdi krimtīs nepamatota greizsirdība. Taču, ja viņa sadedzinājusi drēbes, iespējams, radīsies reāla sāncense. Ja esat nosapņojuši, ka gludeklis, ar kuru gludināt, ir pārāk vēss, jums jāsargājas no atsaluma ģimenē.

gobelēns

Ja sapnī redzat dārgu gobelēnu, jūs gaida lepna un priekpilna dzīve. Ja gobelēni ir krāšņi, visas jūsu vēlmes piepildīsies. Ja jauna sieviete redz, ka viņas istabas rotā gobelēni, viņu gaida precības ar turīgu un interesantu cilvēku.

golfs

Sapnis, kurā spēlējat vai vērojat golfa spēli, nozīmē kvēlāko vēlmju piepildījumu. Sarežģījumi spēles laikā liecina, ka jūs aizvainos kāda neapdomāta rīcība.

Gongs

Gonga sitiens pareģo vērtīgas mantas zaudējumu. Sekojiet savai veselībai.

govis

Sapnis, kurā redzat skaistas, veselīgas slaucamas govis, sola peļņu un visu vēlmju piepildījumu.

grabažas

Ja sapnī redzat grabažas, tas nozīmē daudzus gandrīz neatrisināmus uzdevumus un trūcīgu atalgojumu, neapmierinātības izjūtu. Ja redzat kaudzi degošu grabažu, tas pareģo ienākumus no negaidīta avota. Kaudze salauztu mēbeļu - brīdinājums no nesaprātīgas rīcības, kas var nest nelaimi.

grābeklis

Ja sapnī strādājat ar grābekli, nomodā, ja vēlaties, lai darbs būtu paveikts kvalitatīvi un laikā, pašiem būs jāķeras klāt, nevis jāuztic tas citiem. Ja ar grābekļiem strādā citi - jūs priecāsieties par tuvinieku laimi. Ja sapnī redzat salauztu grābekli - jūsu plānus izjauks pēkšņa slimība vai nelaimes gadījums.

grabulis

Ja sapnī redzat, kā bērns rotaļājas ar grabuli, - tā ir laba zīme, kas sola mieru un saticību ģimenē, kā arī godīgu un ienesīgu uzņēmējdarbību. Meitenei šāds sapnis pareģo agru laulību, kurā par viņu maigi rūpēsies vīrs. Ja iedodat bērnam rokā grabuli, tas nozīmē neveiksmīgu kapitāla ieguldījumu.

grāmatas

Ja sapni lasāt grāmatas, nomodā jums nodrošināta slava, gods un cieņa, lada pati nozīme ir sapnim, kurā pārdomājat izlasītā jēgu. Ja autors sapnī redz savu darbu publicētu - viņa grāmatas ceļš pie lasītāja nebūs viegls. Sapnis, kurā redzat lasošus bērnus, liecina, ka jaunie cilvēki, ar kuriem jāsatiekas, būs savas paaudzes cienīgi pārstāvji. Ja sapnī redzat senas grāmatas - jāsargājas no ļaunuma jebkurā tā izpausmē. Grāmatām pilns grāmatskapis simbolizē, ka jūsu darbs un atpūta būs saistīti ar zinību iegūšanu. Tukši grāmatplaukti pareģo nožēlojamu stāvokli līdzekļu trūkuma vai darba zaudējuma dēļ. Ja sapnī redzējāt, ka atrodaties grāmatveikalā, jūs pārņems iedvesma.

gramatika

Ja sapnī mācāties gramatiku - drīzā laikā nāksies izdarīt sarežģītu izvēli.

grāmatskapis

Sapnis, kurā redzat grāmatskapi, nozīmē, ka jums tiek dota iespēja apvienot darbu ar ko citu. Ja sapnī redzat tukšus grāmatskapjus - par jūsu nedienu iemeslu kļūs naudas vai normālu darba apstākļu trūkums.

grāmatveikals

Sapnis, kurā apmeklējat grāmatveikalu, liecina par jūsu vēlmi nodarboties ar literatūru, lai gan tas traucēs darbam.

gramofons

Ja sapnī klausāties gramofonu - reālajā dzīvē sastapsiet interesantu paziņu. Iespējams, jūsu attiecības ar šo cilvēku izvērtīsies par laimīgu laulību. Sabojājies gramofons brīdina par briesmām, kas sagraus jūsu iekšējo harmoniju.

Granāts

Granāts simbolizē robežšķirtni starp saprātīgu un nesaprātīgu rīcību. Ja sapnī redzējāt šo augli, nomodā varēsiet veiksmīgi izmantot savu talantu. Ja mīļotā sapnī dāvina jums granātu, bīstieties no sieviešu viltus valdzinājuma, kas cenšas jūs pievilināt. Ja ēdat granātu - par spīti iedzimtajai piesardzībai, ļausieties sievišķības burvībai un nokļūsiet veikli izliktajos tīklos.

grants

Ja sapnī redzat granti, nomodā jums piedāvās dalību neizdevīgos projektos un pasākumos. Ja redzēsiet ar dubļiem sajauktu granti - iespējams neveiksmīgs darījumu iznākums un īpašuma zaudējums.

Graudi

Graudi ir labvēlīga zīme. Šāds sapnis sola stipru veselību un laimi ilgus gadus. Jaunai sievietei sapnis, kurā viņa redz gludus, skaistus graudus, nozīmē, ka uzsmaidīs veiksme, bet ceļā gadīsies tikai labi cilvēki.

grāvis

Ja sapnī esat iekrituši grāvi, nomodā jābūt gataviem zaudējumiem. Iespējams arī pazeminājums amatā. Labvēlīgs ir sapnis, kurā pārlecat pāri grāvim, jo tas simbolizē visu dzīves nedienu pārvarēšanu.

gredzens

Ja sapnī valkājat gredzenus, tā ir zīme, ka jūsu ieceres būs sekmīgas. Ja gredzenus valkā citi - vairosies labklājība un paplašināsies draugu loks. Ja jaunai sievietei sapnī rādījies, ka viņai uzdāvināts gredzens, - tā ir laba zīme. Mīļotā izturēšanās viesīs mieru viņas sirdī, tādēļ ka viņš visu laiku veltīs tikai viņai un viņu kopīgajai nākotnei. Sapnis, kurā ieraudzījāt salauztu gredzenu, liecina par gaidāmajām ķildām, ģimenes nesaskaņām un šķiršanos.

greizsirdība

Ja sapnī esat greizsirdīgs uz sievu, nomodā nonāksiet nelabvēļu un aprobežotu cilvēku ietekmē. Taču, ja esat greizsirdīgs uz mīļoto, reālajā dzīvē jums neizdosies tikt galā ar sāncensi. Sievietei sapnis, kurā vīrs ir greizsirdīgs uz viņu, nozīmē, ka ceļā uz laimi gadīsies daudz sīku šķēršļu. Meitenei sapnis, kurā viņa jūt greizsirdību uz mīļoto, var kļūt pravietisks, un drīzumā viņa uzzinās par tā neuzticību.

grēku atlaide.

Ja sieviete sapnī redz grēku atlaidi, tas nozīmē, ka apkārtējie izplatīs tenkas viņas uzvedības dēļ.

greznība

Ja sapnī redzat sevi greznības vidū, tas pareģo milzu bagātību. Tomēr vieglprātīgais, izlaidīgais dzīvesveids un egoisms mazinās jūsu īpašumu, ja neapvaldīsiet sevi. Ja nabadzīga sieviete redz sevi dzīvojam greznībā, tas nozīmē drīzu apstākļu pārmaiņu.

grieķu valoda

Ja sapnī lasāt grieķu valodā - visi jūsu ierosinājumi tiks uzklausīti, pieņemti un īstenoti kādā svarīgā lietā. Ja sapnī redzat, ka cenšaties, bet nespējat atšifrēt grieķu rokrakstu, dzīvē būs jāsastopas ar nopietnām grūtībām, lai panāktu vēlamo.

griezt

Ja sapnī redzat, ka griežat putna gaļu, - būsiet slikti nodrošināti kā materiālajā, tā visādā citādā ziņā. Sabiedrotie jūs kaitinās ar savu ierasto slikto noskaņojumu. Ja griežat gaļu, tas norāda uz neizdevīgu naudas ieguldījumu, taču izredzes būs labākas, ja mainīsiet kaut ko savā biznesā.

grozs

Ja sapni redzat un jo sevišķi nesat pilnu grozu, nomodā jūs gaida milzīgi panākumi. Taču, ja grozs ir tukšs, esiet gatavi, ka īstenība raisīs jūsos neapmierinātību.

groži

Sapnī redzētie groži pareģo jebkuru šķēršļu pārvarēšanu ceļā uz panākumiem un laimi. Ja sapnī saraujat grožus - piekāpsieties saviem pretiniekiem.

grūtniecība

Ja sieviete sapnī ir grūta - viņa nevarēs saprasties ar vīru, un bērni būs neglīti. Nevainīgai meitenei šāds sapnis draud ar negodu un dažādām slimībām. Taču, ja patiešām esat stāvoklī, sapnis pareģo labvēlīgas un ātras dzemdības.

Sapnis, kurā redzat gružus, nozīmē, ka netiksiet galā ar saviem darījumiem un pienākumiem. Ja sapnī rādījušās gružu kaudzes, komercdarījumos nekas labs nav gaidāms. Sievietei šāds sapnis nozīmē, ka viņas tikumi netiks novērtēti.

gudrība

Ja sapņojat, ka esat apguvuši dzīves gudrību, nomodā esat tuvu uzvarai. Ja jūtat, ka jums trūkst gudrības, reālajā dzīvē veltīgi izšķiežat iedzimto talantu un spējas.

gulbji

Ja redzat rāmi peldošus baltus gulbjus, tas ir ļoti labvēlīgs sapnis, kas sola uzplaukumu un pārticību. Melns gulbis simbolizē tieksmi baudīt aizliegtā koka augļus. Beigts gulbis nozīmē, ka esat jau pārsātinājušies ar laicīgiem priekiem. Ja sapnī redzat lidojam gulbju kāsi, jūsu sirdi pārņēmušas līksmas gaidas, kas drīz vien piepildīsies.

gulta

Tīra un balta gulta nozīmē, ka beigušies uztraukumi un rūpes. Ja sieviete sapnī redz, ka klāj gultu, tas pareģo jauna sirdsdrauga parādīšanos un patīkamas nodarbības. Ja redzat sevi gultā nezināmā istabā, tas liecina, ka jūs negaidīti apmeklēs draugi. Ja slimnieks redz sevi gultā - viņa slimībai gaidāmi jauni sarežģījumi. Ja sapnī redzat, ka guļat gultā svaigā gaisā, tas pareģo interesantas nodarbības un iespējas uzlabot savu materiālo stāvokli. Ja redzat draugu ļoti bālu guļam gultā, tas nozīmē, ka jūsu draugus ietekmēs dīvaini apstākļi, izraisot neapmierinātību. Ja māte sapnī redz, ka viņas bērns gultā apčurājies, tas pareģo ārkārtīgu uztraukumu un rūpes par slimajiem, kuri tik drīz neatveseļosies. Tam, kurš redz sapnī, ka gultā apčurājies, gaidāmas slimības vai kāds traģisks notikums, kas izjauks ierasto dzīves gaitu.

guļamistaba

Ja sapnī redzat jaunu guļamistabu, tas nozīmē laimīgas pārmaiņas dzīvē vai ceļojumu uz tālām zemēm jaukā sabiedrībā.

gumija

Ja sapņojat, ka esat uzvilkusi gumijas apģērbu, nomodā augstie morāles principi būs jūtams atbalsts dzīvē. Taču, ja gumijas apģērbs ir saplēsts, nav izslēgts, ka ap jūsu labo vārdu klīst ļaunas tenkas. Ja sapnī redzat gumijas izstrādājumus, reālajā dzīvē esat diezgan noslēgts cilvēks, kas bieži kļūst par tuvinieku atsvešināšanās iemeslu. Sapnis, kurā ekstremitātes izstiepjas kā gumija, nozīmē, ka jūs apdraud slimība.

Gurķis

Gurķis pareģo lielisku veselību un uzplaukumu biznesā. Slimniekiem šāds sapnis sola drīzu izveseļošanos. Mīlētājiem - jaukas pārmaiņas.

gurni

Skaisti gurni sola pārmetumus no mīļotā puses. Taču, ja meitene tīksminās par saviem gurniem, - viņa var vilties mīļotajā. Ja vērojat treknus dzīvnieku gurnus - būs miers un labpatika. Sapnis, kurā jauna sieviete redz sev vājus gurnus, pareģo saslimšanu un bēdas, bet, ja gurni šķiet apaļīgi - negodu.

gūsteknis

Ja redzat sevi kā gūstekni, - būs jāsaskaras ar nodevību. Ja sapnī nespējat izbēgt no gūsta, cietīsiet pāridarīju- mus, aizvainojumus un neveiksmes. Ja redzat, ka jūs kādu saņemat gūstā, tas liecina, ka radīsies kopējas intereses ar viszemākā sabiedrības slāņa cilvēkiem. Ja jauna sieviete sapnī redz sevi kā gūstekni, tas norāda, ka vīrs būs greizsirdīgs uz tuviem draugiem vai arī to nosodīs par pārgalvīgu rīcību.

Ģ

ģeogrāfija

Ja sapnī mācāties ģeogrāfiju - gaidāms tāls ceļojums, jaunas iepazīšanās.

Ģerbonis

Ģerbonis vai vairogs ar ģerboņa attēlu ir slikta zīme. Visi jūsu centieni ieņemt augstu stāvokli sabiedrībā būs veltīgi.

ģērbties

Ja sapnī kāds neļauj jums apģērbties, tas nozīmē, ka jūs apgrūtinās nejauki cilvēki, traucējot jūsu mieru. Ja nespējat apģērbties laikus, steidzoties uz staciju, - būsiet ārkārtīgi aizkaitināti citu vieglprātības dēļ. Šāds sapnis mudina ikvienu vairāk paļauties uz sevi, rīkoties ar lielāku pārliecību par savām iespējām un spēkiem, kas garantēs panākumus.

ģībonis, (bezsamaņa

Ja sapnī redzat, ka jums uznācis ģībonis, jābūt gataviem, ka tuviniekiem draud nopietna slimība. Jaunai sievietei sapnis, kurā viņa zaudē samaņu, pareģo pašsajūtas pasliktināšanos, kas var būt saistīta ar dvēseles pārdzīvojumiem.

ģimene

Ja sapnī redzat kādu draudzīgu un laimīgu ģimeni, tas sola veselību un nodrošinātību, bet, ja ģimenē nav ne miera, ne veselības, - tas pareģo grūtsirdību un vilšanos.

ģipsis, apmetums

Apmestas sienas sapnī nozīmē panākumus. Vecs, krītošs apmetums sola nelaimi. Ja sapnī redzat strādājam apmetējus - no šā laika nejutīšiet nekādu trūkumu.

ģitāra

Ja sapnī spēlējat ģitāru, nomodā gaidāmas patīkamas nodarbības. Ja meitene sapnī redz noskaņojušos vai salauztu ģitāru, viņu gaida vilšanās mīlestībā. Ja sieviete sapnī dzird ģitāras strinkšķināšanu, viņai jābūt ļoti uzmanīgai un nav jāuzklausa saldkairi vārdi, pēc kuriem var palikt tikai rūgtums. Vīrietim šāds sapnis nozīmē, ka viņš var zaudēt galvu liktenīgās sievietes dēļ.

H

Tajā naktī ķēniņam nenāca miegs, un viņš pavēlēja, lai atnes laika grāmatu , kurā bija atzīmēti notikumi valsta dzīvē un viņi lasīja tos ķēniņam priekšā…

Esteres grāmata, 6:1

haizivis

Ja sapnī redzat haizivis, sargieties no viltīgiem nelabvēļiem. Ja sapnī redzat, ka jums uzbrūk haizivis, - neveiksmes ir neizbēgamas, tās izraisīs apjukumu. Ja redzat haizivis draiskojamies dzidrā ūdenī-kamēr atpūšaties un priecājaties par panākumiem personiskajā dzīvē, kāds skauģis grib noskaust jums laimi. Beigta haizivs nozīmē, ka jūs atkal atgūsiet mieru.

Hameleons

Hameleons ir viltus un egoisma zīme. Ja sapnī rādās, ka mīļotais ved saitē hameleonu, viņš ļoti drīz jūs nodos.

harēms

Vīrietim sapnis, kurā viņš redz sevi kā harēma īpašnieku, nozīmē, ka viņš dzīvo pāri saviem līdzekļiem. Esiet uzticīgs sev un savām jūtām. Jaunai meitenei sapnis, kurā viņa nonākusi harēmā, pareģo milzum daudz problēmu. Ja sieviete sapnī redz, ka harēmā ir vismīļākā sieva, - viņai pārlieku interesē nauda un bagātība, nevis patiesā mīlestība. Ja vērojat harēma dzīvi no malas, tas liecina, ka esat tik ļoti noguruši no rūpēm, ka atteiksieties palīdzēt tuviniekiem.

hiacintes

Ja sapni plūcat hiacintes, drīz šķirsieties no drauga. Taču ielāgojiet - tas ir tikai uz labu.

Hiēna

Hiēna pareģo problēmas darbā to darbinieku dēļ, kuri nepiekrīt jūsu centieniem. Ja mīlētāji sapnī redz hiēnu, viņiem jāvairās no ķildām un ģimenes nesaskaņām. Ja sapnī redzat, ka jums uzbrukusi hiēna, iepazīsieties ar interesantu cilvēku. Tomēr nevajag viņam uzticēties, jo viņš var jūs nomelnot.

hieroglifi

Ja sapnī redzat hieroglifus, jūs samulsinās daži dzīves apstākļi, tādēļ varat ciest prāvus zaudējumus. Ja sapņojat, ka izprotat hieroglifu nozīmi, jums veiksies cīņā ar ļaunumu.

hinīns

Pudelīte ar hinīnu sapnī liecina, ka gūsiet laimi, lai gan kļūt bagātam var arī neizdoties. Ja sapņojat, ka lietojat hinīnu, - nomodā izveseļosieties. Turklāt šāds sapnis sola jaunus, lietišķus kontaktus.

hiromantija

Likteņa pareģošana pēc rokas līnijām nozīmē, ka jums gribēs izvirzīt nepamatotas apsūdzības. Ja sieviete sapnī nolasa savu likteni pēc rokas līnijām, šāds sapnis viņai sola daudz pielūdzēju, tomēr draudzenes viņu apskaudīs. Ja viņai sapnī rādās, ka tā kādam zīlē, nomodā tās izglītība un takta izjūta sagādās popularitāti. Taču, ja sieviete sapnī zīlē svarīgam politiķim, - viņai jāuztraucas par savu augsto stāvokli sabiedrībā. Tur viņu atbalstīs draugi.

Ja sapnī pētāt astroloģisko prognozi, nomodā jūs gaida ievērojamas pārmaiņas. Taču, ja sapnī uzzināsiet likteņa pareģojumus pēc debess spīdekļu izvietojuma, jābūt gataviem jebkura veida vilšanās riskam.

I

Vai pasaulei apgrēcības dēļ! Apgrēcībai gan jānāk. Bet vai tam cilvēkam, caur kuru tā atnāks. Mateja evaņģēlijs, 18:7

ideāls

Ja jauna meitene sapnī redz savu skaistuma ideālu, reālajā dzīvē piepildīsies daudzas viņas vēlmes. Ja šis ideāls būs vecpuisis, sapnis pareģo veiksmi biznesā.

idiots

Ja sapnī redzat idiotu - gaidāmas nesaskaņas ģimenē. Ja sapnī redzat sevi kā idiotu, nomodā jutīsieties pazemoti un nomākti, tādēļ ka zaudēsiet visas cerības īstenot savus plānus. Sapnis, kurā redzat plānprātīgus bērnus, norāda, ka dzīvē notiks bēdīgas pārmaiņas.

iela

Ja sapņojat, ka pastaigājaties pa ielu, - bīstieties no neveiksmēm. Jūs varat krist izmisumā, cenšoties sasniegt nereālu mērķi, kuru esat izvirzījuši. Ja sapnī rādījies, ka esat nonākuši nepazīstamā ielā nezināmā pilsētā, - nomodā jūs gaida ceļojums, kas nesagādās ne labumu, ne prieku. Taču, ja iela ir spilgti apgaismota, prieks, pēc kura esat tiekušies, būs īslaicīgs. Ja sapņojat, ka braucat pa ielu un baidāties no bandītiem, reālajā dzīvē uzņemsieties risku, lai sasniegtu panākumus biznesā.

ielāpi

Ja sapnī redzat ielāpus apģērbā - drīzumā nokārtosiet visus parādus, kuri sen jūs nomākuši. Sapnis, kurā redzat cilvēkus ar salāpītu apģērbu, brīdina par nabadzību. Ja sieviete sapņo, ka lāpa drēbes, viņai būs jānodarbojas ar lietām, kas viņai nebūt nav pa prātam. Taču sapnis, kurā viņa lāpa tuvinieku drēbes, sola mieru un savstarpēju saprašanos ģimenē, bet nesola pārticību. Jaunai sievietei sapnis, kurā viņa redz ielāpu jaunajā kleitā, nozīmē, ka reālajā dzīvē viņu gaida vilšanās brīdī, kad viņa noticēs savai laimīgajai zvaigznei. Ja meitene sapnī mēģinās noslēpt ielāpus, nomodā viņa centīsies būt labāka, nekā ir patiesībā.

ieleja

Ja sapnī redzat, ka pastaigājaties pa skaistu ieleju, jums ir nodrošināti panākumi kā biznesā, tā arī mīlestībā. Taču, ja ieleja šķiet nedzīva, jūs vajās neveiksmes. Purvaina ieleja pareģo nepatikšanas un slimību.

ielūgums

Ja sapnī no kādas biedrības saņemat ielūgumu, tas pareģo, ka ļoti drīz būs iemesls pārliecināties, ka draugi jūt pret jums patiesas simpātijas, bet pretinieki ir nelabvēlības pilni. Iespējams, gūsiet popularitāti. Ja sapnī ielūdzat citus, tas sola laipnu uzņemšanu dažādās aprindās, kas izskaidrojams ar jūsu cieņu un labo izturēšanos pret cilvēkiem. Sapnis, kurā redzat, ka ielūdzat savā mājā viesus, pareģo apkārtējo uztraukumus un rūpes. Ja viesos ielūdz jūs - būs neizbēgamas nelaimes.

ienaidnieks

Ja sapnī izdevies uzviekt ienaidnieku, arī nomodā tiksiet galā ar visām dzīves nedienām un noteikti panāksiet savu. Sapnis, kurā jūs apmelojuši ienaidnieki, nozīmē, ka draud neveiksmes biznesā. Esiet piesardzīgi savā rīcībā. Taču, ja esat cietuši sakāvi, - uzmanieties, tas var būt pravietisks sapnis.

ienākumi

Sapnis, kurā gūstat ienākumus, brīdina par krāpšanu, kas turpmāk sagādās daudz nepatikšanu ne vien jums, bet arī mājiniekiem. Sievietei sapnis, kurā viņa nožēlo, ka zaudējusi ienākumus, nozīmē brīdinājumu par gaidāmajām grūtībām. Ja sapnī atskāršat, ka jūsu izdevumi ir lielāki par ienākumiem, esiet gatavi nepatikšanām, par kurām uzzināsiet no radiniekiem vai tuviniekiem. Ja sapnī redzat, ka tuvs cilvēks saņēmis mantojumu, nomodā jums veiksies biznesā.

ieroči

Tas ir nelaimes un posta sapnis. Ja dzirdat ieroču žvadzoņu, tas nozīmē iespējamu darba zaudējumu un kļūmi uzņēmuma vadīšanā. Ja šaujat uz kādu, jūs gaida negods. Ja sapņojat, ka esat nošauts, - jums darīs raizes slikti cilvēki. Iespējams, jūs gaida slimība. Ja sieviete sapnī dzird ieroču apšaudi, nomodā iespējami skandalozi notikumi, kas slikti ietekmēs viņas reputāciju. Precētai sievietei šāds sapnis sola nelaimes, kurās vainojamas būs daiļā dzimuma pārstāves.

iesals

Iesals norāda uz stabilu stāvokli sabiedrībā. Ja redzat, ka dzerat iesala dzērienu, nomodā jūs var saistīt ienesīgs, taču riskants darījums.

ieslodzītais

Ieslodzītie pareģo nelaimes un satraucošas ziņas. Ja jauna sieviete redz vīru cietumnieka apģērbā - viņš ir nepatiess un kaut ko slēpj no viņas. Sapnis, kurā redzat sevi kā ieslodzīto, liecina, ka nomodā būs krietni jāuztraucas par darbu, tomēr beigās jūsu bažas izrādīsies nepamatotas.

ietekme

Ja sapņojat, ka esat guvuši panākumus un ar ietekmīgu cilvēku atbalstu sasnieguši stāvokli sabiedrībā, reālajā dzīvē jūsu vēlmēm nav lemts piepildīties. Sapnis, kurā redzat sevi kā ietekmīgu cilvēku, pareģo spožas nākotnes izredzes. Ja sapnī rādījušies ietekmīgi draugi, nomodā veiksies ar darījuma partneriem un nepatikšanas jūs neskars.

Ieva

Ja sapnī redzat Ievu, dzīvē notiks zināmas pārmaiņas, kas neļaus gūt panākumus biznesā. Ja redzat ar vīģes lapu apsegušos Ādamu un Ievu, kuru apvijusi čūska, jāsargājas no nodevības un likteņa triecieniem. Ja sapnī redzat vai dzirdat, kā Ieva sarunājas ar čūsku, jums jābīstas no viltīgas sievietes, kas var aptraipīt jūsu vārdu un izpostīt dzīvi. Jaunai sievietei sapnis, kurā viņa redz sevi kā Ievu, norāda uz to, ka jābūt uzmanīgai. Viņa var būt gudrāka par savu ciltsmāti, taču kārdinātāja velna kalpi bieži parādās skaistu vīriešu veidolā.

ilgoties pēc mājām

Ja sapnī redzat, ka esat noilgojušies pēc mājām, tas norāda, ka zaudēsiet laimīgo iespēju doties ceļojumā, atpūsties un uzzināt daudz jauna.

Imperatore

Imperatore sola uzslavu. Tomēr lepnības dēļ daudzi var novērsties no jums. Imperatore un imperators sapnī nav slikta zīme, taču naudu šāds sapnis nesola.

Imperators

Tikšanās ar imperatoru ārzemju brauciena laikā nozīmē, ka tiksiet sūtīti ar briesmām un lielām rūpēm saistītā komandējumā.

inde

Ja sapņojat, ka jūs saindējuši, jābīstas no sliktas ietekmes. Ja sapnī redzat saindētu cilvēku - reālajā dzīvē varat kādu novest no pareizā ceļa. Ja meitene sapnī mēģina noindēt sāncensi, nomodā viņai var neizdoties noturēt mīļoto cilvēku. Sapnī izmestā indes pudelīte brīdina, ka īstenībā būs jāpieliek pūles, lai atrisinātu problēmas. Ja sapņojat, ka bērni vai tuvinieki noindējušies, esiet gatavi negaidītam ļaunumam. Taču, ja sapnī saindēts ienaidnieks vai sāncensis, viegli pārvarēsiet visas grūtības. Ja sapnī iedzerat strihnīnu vai kādu citu indīgu preparātu, drīzumā varat uzsākt riskantu darbību.

instrumenti

Instrumenti nozīmē, ka nebūsiet apmierināti ar darba iznākumu. Ja redzējāt salauztus instrumentus, paredzama drauga slimība. Apciemojiet tuviniekus, citādi jūs pārsteigs neveiksmes darbā.

invalīds

Ja sapnī redzat invalīdu, nomodā kāds partneris centīsies ietekmēt darījumu norisi. Sapnis, kurā redzat sevi kā invalīdu, ir brīdinājums, ka gaidāmi ne sevišķi patīkami notikumi.

inženieris.

Ja sapnī redzat inženieri, nomodā paredzams nogurdinošs brauciens, kura iespaidus tīkamākus darīs jauka satikšanās.

īpašums

Ja sapnī redzat, ka jums pieder milzīgs īpašums, nomodā gaidāma liela veiksme biznesā un savstarpēji izdevīga partnerība.

irbes,

Ja sapnī redzat irbes, nomodā liktenis jums sniegs iespēju uzlabot materiālo stāvokli un iegādāties kādu īpašumu. Sapnis, kurā irbe aizlido jums garām, sola vilinošas nākotnes izredzes. Ja noķerat irbi, tas liecina, ka jūsu cerības nav veltīgas un viss beigsies laimīgi. Ja nogalināt irbi - jums veiksies, bet var gadīties, ka rezultātus izmantos citi. Ja ēdat irbes gaļu - izjutīsiet gandarījumu pelnītās slavas dēļ.

īrnieki

Sapnis, kurā sieviete ielaidusi mājā īrniekus, nozīmē, ka viņai kāds atklās savus noslēpumus, tomēr tas nesagādās prieku. Ja sapnī redzējāt, ka īrnieks brauc projām, nesamaksājis īri, jāgatavojas sarežģījumiem ar pretējo dzimumu. Ja sapnī tomēr esat saņēmuši no īrnieka naudu, gaidāma veiksme un materiāla neatkarība.

īves koks

īves koks nozīmē bēdas un saslimšanu. Ja meitene sapnī nonāk zem īves koka, viņai jāpārlūko sava attieksme pret mīļoto. Pēc šāda sapņa jābīstas par savu dzīvību. Ja sapnī meitene redz mīļoto pie īves koka, viņš var saslimt. Ja sapnī jūsmojat par īves koku, tas liecina par strīdu ar radiniekiem. Nokaltusi īve - par nelaimi.

izaicinājums

Ja sapnī jūs izaicina uz divkauju - gaidāmas nepatikšanas. Būs jāatvainojas nelabvēļiem, lai nezaudētu tuvu draugu. Ja esat pieņēmuši izaicinājumu - būs jācīnās ar ļaunumu, lai to uzvarētu.

izbēgšana

Sapnis par izbēgšanu ir nelabvēlīga zīme. Ja to redz precēts cilvēks - sapnis mudina viņu stingrāk paraudzīties uz savu dzīvesveidu. Ja neatteiksieties no kaitīgiem ieradumiem, cietīs jūsu reputācija un kļūs skaidrs, ka līdz šim esat ieņēmuši sevis necienīgu vietu. Jauniem cilvēkiem šāds sapnis sola sarūgtinājumu attiecībās ar mīļoto cilvēku. Ja sapņojat, ka jūsu mīļotā slepus aizbēgusi ar citu, nomodā tas liecina par viņas neuzticību. Sapnis, kurā redzat, ka draugs aizbēdzis ar jums dziļi nesimpātisku cilvēku, tas pareģo nepatīkamas ziņas.

izbijies

Sapnis, kurā esat izbijušies, draud ar īslaicīgiem pārdzīvojumiem.

izdevējs

Ja sapnī redzat izdevēju, nomodā gaidāms ilgstošs ceļojums. Ja sapņojat, ka izdevējs noraidījis jūsu manuskriptu, reālajā dzīvē piedzīvosiet šo neveiksmi. Ja sapnī redzat, ka izdevējs pieņēmis jūsu manuskriptu, - priecāsieties par cerību piepildījumu. Sapnis, kurā izdevējs pazaudējis jūsu manuskriptu, liecina, ka cietīsiet no nepazīstamu nelabvēļu intrigām. Sievietei sapnis, kurā viņa redz savu vīru kā izdevēju, nozīmē, ka tā būs greizsirdīga uz viņu daudzo pazīstamo sieviešu dēļ, tādējādi izraisot vētrainas izskaidrošanās scēnas.

izglābšanās

Izglābšanās no ievainojuma vai nelaimes gadījuma ir laba zīme. Sapnis, kurā esat izbēguši no cietuma, sola izaugsmi karjerā. Izvairīšanās no infekcijas slimības - veselību un naudu. Neveiksmīga bēgšana pareģo sakāvi, ko izraisīs nelabvēļu ļaunprātības un krāpšanās. Izglābšanās no nelaimes sapnī nozīmē, ka nomodā nonāksiet situācijā, no kuras viegli tiksiet laukā. Ja sapnī paši kādu izglābjat, nomodā gūsiet apkārtējo atzinību un cieņu ar saviem krietnajiem darbiem.

izglītība, mācības

Ja sapni cenšaties iegūt izglītību, nomodā jūsu raksturīgākā īpašība ir tieksme pēc zināšanām. Ja liktenis būs jums labvēlīgs, šis apstāklis palīdzēs ieņemt augstu sabiedrisko stāvokli. Ja sapnī redzat sevi augstākajā mācību iestādē - iegūsiet ietekmīgus paziņas.

izgudrotājs

Ja sapnī redzat izgudrotāju, reālajā dzīvē ar pašaizliedzīgu darbu padarīsiet slavenu savu vārdu. Ja sapnī ierau- dzījāt, ka esat kaut ko izgudrojuši vai interesējaties par kādu izgudrojumu, - nomodā jums veiksies plānu īstenošanā.

izkapts, pļaut

Ja sapnī redzat izkapti - slimība vai nepatikšanas jūs "kā ar izkapti nopļaus" un, protams, traucēs jūsu plāniem. Ja sapnī redzējāt sarūsējušu izkapti, jums neizdosies izvairīties no neveiksmes darījumos un no konfliktiem ar apkārtējiem.

izklaide

Ja sapnī redzat kādu izklaides pasākumu ar mūziku un dejām, reālajā dzīvē jūs gaida priecīgi jaunumi vai notikumi.

Izmeklēšana

Izmeklēšana sapnī sola bezgalīgi daudz nepatikšanu un lielu vilšanos. Ja sapnī nostājaties tiesas priekšā apsūdzībā par noziegumu, tas nozīmē, ka nespēsiet aizstāvēt sevi no ļauniem apmelojumiem.

izmisums, bezcerība

Ja redzat sevi izmisumā, tas liecina, ka gaidāmas daudzas smagas nepatikšanas biznesa jomā. Ja redzat, ka citi ir izmisuma pārņemti, tas norāda uz kāda radinieka vai drauga bēdīgo stāvokli.

izpirkšana

Sapņi par vainas izpirkšanu ir labvēlīga zīme. Tie pareģo priecīgu tikšanos ar draugiem. Jauniešu mīlestība beigsies ar laimīgu laulību. Kāda cita cilvēka upuris jūsu untuma pēc var brīdināt par nelaimi, kas piemeklēs jūs vai draugus. Jaunai sievietei sapnis, kurā kāds cenšas izpirkt vainu viņas priekšā, nozīmē, ka gaidāma vilšanās.

izrāde

Ja meitene sapnī redz, ka skatās izrādi, viņu gaida laulība, kas pilnībā atbilst viņas priekšstatiem. Ja sapnī redzētā izrāde jūs aizkustinājusi, tas pareģo negaidītus, visdrīzāk, patīkama rakstura notikumus.

izraidīšana

Jaunai sievietei šāds sapnis sola ceļojumu, kura laikā viņa satiks daudz interesantu cilvēku.

izsole

Ja sapnī redzēsiet izsoli, tā ir labvēlīga zīme. Izsoles vadītāja balss, kas nosauc likmes, sola veiksmi un panākumus biznesā, kas saistīts ar lielu risku. Komersantam sapnis par pirkumu izsolē pareģo izdevīgus darījumus, savukārt zemniekam - veiksmi lopu audzēšanā. Ja izsoli sapnī redz sieviete, tas nozīmē tikai ko labu. Tomēr, ja pēc šāda sapņa palikusi nepatīkama sajūta, viņai uzmanīgāk jāizturas pret savu darbu.

izšūšana

Sapnis, kurā sieviete nodarbojas ar izšūšanu, nozīmē, ka drīzumā viņas cēlsirdība tiks ievērota. Nav arī noslēpjams, ka protat novest līdz galam jebkuru darbu. Precētam vīrietim šāds sapnis ir laba zīme: drīz mājās uzradī- sies bērns. Vīrietim, kas iemīlējies, sapnis pareģo gudru un cienījamu sievu. Ja izšujat skaistu, bet ļoti sarežģītu rakstu - jābūt ārkārtīgi uzmanīgiem, lai atšķetinātu neatrisināmu jautājumu.

izvarošana

Ja sapnī redzējāt kādu paziņu izvarotu, jūs satrieks nelaime, kas notikusi tuviniekiem. Jaunai sievietei sapnis, kurā viņa kļuvusi par izvarošanas upuri, nozīmē, ka viņai draud nepatikšanas, kas sāpīgi aizskars viņas patmīlību. Iespējama arī ķilda ar mīļoto.

J

Pēc divi gadiem faraonam bija sapnis. Viņš stāvēja upes grīvā… Pirmā Mozus grāmata, 41:1

Jahta

Lieliska jahta sola bezrūpīgu atpūtu tālumā no ikdienas rūpēm un uzmācīgiem radiniekiem. Taču, ja jahta ir uzsēdusies uz sēkļa vai izmesta krastā, tas nozīmē, ka izklaidēšanās jūs neapmierina un šķiet neinteresanta.

Janvāris

Janvāris brīdina, ka bērni var sagādāt daudz rūpju, bet ar darījuma partneriem būs vajadzīga īpaša uzmanība.

Jasmīni

Jasmīni nozīmē patīkamu satraukumu, kas nebūs ilgstošs.

Jašma

Jašma ir laimīgas mīlestības simbols. Taču, ja sieviete sapnī redzējusi, ka pazaudējusi rotu ar jašmu, - starp viņu un mīļoto var rasties nepatīkams pārpratums.

Jaungads

Ja sapnī redzat sevi pie Jaungada galda, saņemsiet negaidītu bagātību. Jauniešiem tas pareģo laimīgu laulību. Taču, ja esat apbēdināti un nelīksmojaties, var rasties konflikti darbā un ģimenē.

jaunība

Ja sapnī redzat sevi jaunu - mēģināsiet "panākt aizejošo vilcienu", tomēr jums tas nebūs pa spēkam. Sapnis, kurā redzat jaunus cilvēkus, jaunekļus un meitenes, liecina, ka ir labvēlīgākais laiks jebkurām iecerēm. Ja māte redz savu pieaugušo bērnu mazbērna vecumā, viņas dzīvē sākas cerību laiks, kā arī radīsies iespēja īstenot to, par ko viņa sapņojusi jaunībā. Ja sapņojat, ka esat jauni un mācāties bērnības skolā, centieties pārvarēt nostalģiju. Sapnis, kurā redzat pie debesīm jaunu mēnesi, pareģo bagātību un harmonisku laulību.

jaunumi

Ja sapnī dzirdat labus jaunumus, nomodā veiksies biznesā. Taču, ja tie ir slikti jaunumi, gaidāmas dažnedažādas nepatikšanas.

jautājumi

Ja sapnī uzdosiet jautājumus, nomodā centīsieties dzīvot godīgi, un jums tas izdosies. Ja sapnī redzējāt, ka uzdodat jautājumu par kādiem priekšmetiem, reālajā dzīvē cietīsiet nepamatotas greizsirdības dēļ un vienlaikus kau- nēsieties par savām aizdomām. Taču, ja jautājumus uzdos jums, jābūt gataviem, ka pret jums izturēsies netaisnīgi.

jauka sabiedrība

Ja esat nosapņojuši, ka līksmojaties jaukā sabiedrībā, nomodā gaidāmi patīkami notikumi, bet darījumos - veiksme.

jēri

Ja sapnī rādījušies jēri, kas spriņģo pa zaļu lauku, tas var nozīmēt, ka gaidāmi vienkārši un pieticīgi prieki vai stipra draudzība. Ja šādu sapni redz zemkopis, tas var liecināt par labu ražu. Ja sapnī redzat beigtu jēru, tas liecina par izputēšanas draudiem. Asins traipi uz jēra baltās vilnas brīdina par to, ka, iespējams, tiksiet netaisnīgi apsūdzēti. Ja sapnī meklējat jēru, kas noklīdis no aitu bara, jābūt piesardzīgākiem savā rīcībā. Aitas vilna simbolizē, ka mieru baudīsiet uz citu rēķina; ja sapnī redzat, kā nokauj jēru, - labklājības sasniegšanai daudz kas būs jāziedo. Ja sapnī rādās jēra sitenis, tas var liecināt par slimību. Jērs, kas zīž māti, nozīmē, ka mājās valdīs miera un mīlestības gaisotne. Ja sapnī jēru saplosa vilki, tas brīdina, ka jūs vai kāds cits no tuvākajiem cilvēkiem var kļūt par intrigu upuri. Ja sapnī dzirdat jēra blēšanu - gūsiet apkārtējo cieņu cēlsirdības dēļ. Nosaluši jēri var pareģot vilšanos. Ja sapnī nesat jēru uz rokām, pret jums izturēsies ar maigumu un rūpēm. Ja sapnī rādās, ka cērpjat jēru, tas var nozīmēt, ka savstarpējās attiecībās ar partneriem būsiet godīgi, lai gan taupīgi un nežēlīgi.

josta

Ja sapnī jums ir apģērbs ar jostu, tas nozīmē, ka centīsieties saglabāt pieķeršanos tam cilvēkam, kas ar jums koķetē. Ja meitene sapnī pērk jostu - viņa būs uzticīga mīļotajam, kā arī izpelnīsies cieņu ar savu atklāto un laipno izturēšanos. Ja sapnī jūtat, ka josta jums ir par šauru, tas norāda, ka nokļūsiet nevēlamā ietekmē. Ja redzat citiem dārgas un skaistas jostas - tā ir zīme, ka pārlieku daudz spēka veltīsiet īpašuma iegādei, pretēji iepriekšējiem plāniem. Ja sieviete sapnī saņem dāvanā skaistu jostu, nomodā viņu gaida daudzu cilvēku cieņa un atzinība.

jūgs

Jūgs simbolizē, ka realitātē būs jāpakļaujas svešai gribai. Taču, ja sapņojat, ka esat paņēmuši jūgu rokās, lai iejūgtu lopus, tad, gluži pretēji, visi ieklausīsies jūsu padomos. Ja sapnī redzat, ka nevarat uzlikt jūgu vērsim, būs jāparūpējas par pārāk izšķērdīgu draugu.

jumts

Sapnis, kurā redzat sevi uz jumta, sola kolosālus panākumus. Jumta klāšana vai labošana - drīzu panākumu zīme. Ja guļat uz jumta - par spīti nelabvēļu intrigām, gūsiet panākumus. Šāds sapnis sola arī stipru veselību. Ja sapnī nokrītat no jumta - lai arī sasniegsiet dažas virsotnes, tomēr diez vai tajās noturēsieties. Ja sapnī rādījies, ka mājas jumts iegāzies, jums draud nelaime.

jūra

Sapņi par jūru ir nepiepildītu cerību un centienu simbols. Pat ja īstenojušās materiālās, atliek garīgās vajadzības. Ja sapnī dzirdat vienmērīgu paisuma šalkoņu, kas uzvēdī skumjas, tas var pareģot bezjēdzīgu un smagu dzīvi, kurā nebūs vietas draudzībai un mīlestībai. Sapnis, kurā jaunai sievietei rādījies, ka viņa ar iemīļoto brauc pa mierīgu jūru, sola jaunības ilgu piepildījumu un ilgu, laimīgu dzīvi.

jūras putas

Ja sieviete sapnī redz jūras putas, viņa var ļauties kārdinājumam un atkāpties no pieļautajām uzvedības normām. Sapnis, kurā jūras putas gluži kā kāzu plīvurs apsedz viņai galvu, brīdina, ka viņa var dot priekšroku miesas, nevis garīgajiem priekiem un likt mocīties tiem, kuri izturēsies neiecietīgi pret viņas godkārību.

jūrascūciņa

Ja sapnī redzat jūrascūciņu - nelabvēļi centīsies iegrožot jūsu biznesa intereses, tāpēc jums jācenšas piesaistīt sev citu cilvēku interesi.

Jūrnieki

Jūrnieki pareģo ilgus, aizraujošus ceļojumus. Jaunai sievietei sapnis, kurā viņa redz jūrniekus, draud ar šķiršanos no mīļotā muļķīgas rīcības dēļ. Ja sapnī redzat sevi kā jūrnieku, paredzams interesants brauciens. Sapnis, kurā kuģis aizbrauc bez jums, brīdina par nelabvēļu intrigām.

juvelierizstrādājumi

Ja sapni redzat juvelierizstrādājumus, kas ir salauzti vai saskaldīti, tas liecina, ka, sasniedzot iecerēto mērķi, varat piedzīvot dziļu vilšanos. Šāds sapnis brīdina, ka no jums var novērsties draugi, bet jūsu pleciem uzgulsics smagā rūpju nasta.

K

un tas Kungs sacīja: klausiet tagad manus vārdus!

Ja jūsu vidū ir pravietis, tad es, tas Kungs, viņam atklājos vai nu parādībās, vai es ar viņu runāju sapņos. Ceturtā Mozus grāmata, 12:6

kabatas

Sapnis, kurā redzat savas kabatas, nozīmē nelabvēļu ļaunprātības.

kabatlakats

Ja sapnī redzat kabatlakatu - drīzumā iepazīsieties ar interesantu cilvēku, kas mainīs jūsu dzīvi. Netīrs kabatla- kats - brīdinājums no paviršības draugu izvēlē. Kaudzīte tīru kabatlakatu pareģo, ka godam parādīsiet sevi darbā, kas vēlāk izvērtīsies par lielu veiksmi. Krāsaini kabatla- kati nozīmē, ka uzsāksiet riskantu biznesu, bet pratīsiet to ievirzīt labvēlīgā gultnē, izvairoties no nosodījuma un dvēseles mokām. Ja sieviete sapnī redz, ka māj kādam ar kabatlakatu vai redz, kā to dara citi, tas pareģo viņai bīstamu ceļojumu, atgriežoties no kura tā saņems vispārēju nosodījumu. Ja esat pazaudējuši kabatlakatu - ne jau jūsu vainas dēļ iecerētais nav īstenojies. Saplēsts kabatlakats paredz niknus strīdus ar mīļoto. Ja sapnī redzat zīda kahatlakatu, tas nozīmē veiksmīgu sadarbību ar cilvēkiem jūsu atklātā rakstura dēļ.

kabatportfelis

Ar banknotēm un naudu pilns kabatportfelis sola lielu veiksmi, kas sagādās prieku un vēlmju piepildījumu. Vecs un nobružāts kabatportfelis pareģo liela un sarežģīta darba neapmierinošu iznākumu.

kadiķis

Ja sapnī redzat zaļu kadiķa krūmu, liktenis, atalgojot jūsu raksturu, mainīsies uz labo pusi. Ja kas tamlīdzīgs sapnī rādās jaunai meitenei, tas viņai pareģo spožu nākotni, bet slimniekam sola drīzāku izveseļošanos.

Kadriļa

Sapnis, kura dejojat kadriļu, nozīmē, ka līksmi pavadīsiet laiku patīkamā sabiedrībā.

kafejnīca

Ja sapnī dzerat kafejnīcā kafiju - iepazīsieties ar cilvēkiem, kas jūs necienīs. Iespējams, ka pēc jūsu tikumības un īpašuma sāks tīkot necienīgas sievietes.

Kafija

Ja sapnī redzat, ka dzerat kafiju, esiet gatavi tam, ka draugi nepiekritīs jūsu dzīvesdrauga izvēlei. Uzticamos draugus pēc šāda sapņa gaida domstarpības un ķildas. Ja jauna sieviete sapņo, ka vāra kafiju, viņa kļūs par tenku objektu. Taču, ja viņa grauzdē kafijas pupiņas, varēs izvairīties no tenkām, apprecoties ar ārzemnieku. Kafijas biezumi sola veiksmīgu cīņu ar nelabvēļiem. Zaļā kafija nozīmē, ka radīsies nikni ienaidnieki, kas jūs nesaudzēs un centīsies iznīcināt. Sapnis, kurā sēžat kafejnīcā, nozīmē, ka varat sadraudzēties ar necienīgiem cilvēkiem, kuri iesaistīs jūs intrigās. Ja sapnī ieraudzījāt kafijas dzirnaviņas, jūs stāvat bezdibeņa malā, tādēļ jāsakopo visi spēki, lai noturētos. Ja tirgojat kafiju - gaidāmas neveiksmes komercdarījumos. Ja pērkat kafiju - tā ir zīme, ka viegli atgūsiet biznesā ieguldīto naudu.

Kaija

Ja sapnī redzat kaijas, nomodā nodibināsiet attiecības ar uzmanības necienīgiem cilvēkiem. Mirušas kaijas pareģo ilgu šķiršanos ar tuviniekiem.

Kailums

Ja sapnī redzat sevi kailu, tas draud ar skandāliem un nepārdomātu rīcību. Ja sapnī redzat citus kailus, nomodā jūs centīsies pierunāt atteikties no ideāliem. Ja sapņojat, ka jums nav drēbju un mēģināt apslēpt kailumu, nomodā tieksieties pēc apšaubāmiem priekiem, lai gan par to kau- nēsieties. Ja jauna sieviete jūsmo par sava kailā ķermeņa skaistumu, reālajā dzīvē viņai izdosies saistīt daudzu cienījamu vīriešu uzmanību, tomēr būs grūti kādu no viņiem noturēt. Taču, ja viņas kailums ir neglīts, jāatturas no skandāliem. Ja sieviete sapnī redz, ka peld kaila dzidrā ūdenī pretī aizliegtajai, bet saldkairajai mīlai, pēc šāda sapņa tā tiks sodīta. Ja sieviete sapnī redz kailus vīriešus peldam tīrā ūdenī, viņai būs daudz pielūdzēju. Taču, ja ūdens ir netīrs un duļķains, kāds kaislīgs pielūdzējs izplatīs par viņu ļaunas baumas.

Kaimiņi

Ja sapnī redzat kaimiņus, tas nozīmē, ka nevajadzīgos strīdos varat zaudēt daudz dārgā laika. Kaimiņi, kas sapnī bijuši bēdīgi vai saniknoti, liecina, ka realitātē jums var rasties pamatīgas domstarpības.

Kaitināt, ķircināt

Ja sapnī kādu kaitināt - nomodā visus savaldzināsiet ar savu enerģiju un labvēlību. Taču, ja sapņojat, ka jūs kāds kaitina, reālajā dzīvē par jums izrādīs interesi šīs pasaules varenie. Ja jaunu sievieti sapnī kāds ķircina, viņa drīz sastaps mīlestību, tomēr kāzas tik drīz nenotiks. Šāds sapnis sola veiksmīgus darījumus tirdzniecībā.

Kājas

Vīrietim sapnis, kurā viņš jūsmo par daiļām sieviešu kājiņām, nozīmē, ka tas var zaudēt galvu kādas dāmas dēļ un izskatīties diezgan muļķīgi. Ja sapnī redzat neglītas kājas, būs jānodarbojas ar jau iepriekš zināmām, neveiksmīgām lietām, bet draugi paudīs savas sliktākās īpašības. Savainotas kājas sapnī nozīmē zaudējumus un slimības. Taču, ja sapņojat, ka jums ir koka kāja, izturēsieties negodīgi pret draugiem. Ja sapnī redzat, ka jūsu kājas klāj čūlas, nomodā varat būt pārlieku devīgs. Ja sapnī redzat, ka jums ir trīs vai pat vairāk kāju, - nelolojiet ilūzijas sakarā ar gaidāmajiem ienākumiem. Sapnis, kurā jums vairs neklausa kājas, draud ar trūkumu un grūtībām. Ja sapnī jums amputēta kāja, tas var izvērsties par draugu zaudējumu un nesaskaņām ģimenē. Jaunai sievietei sapnis, kurā viņa jūsmo par savām kājām, nozīmē, ka tā ir pārlieku godkārīga, un tas atbaidīs pielūdzēju. Ja sieviete sapņo, ka viņai ir spalvainas kājas, viņa slikti izturēsies pret vīru. Sapnis, kurā redzat, ka jums ir slaidas un glītas kājas, pareģo veiksmīgu nākotni un uzticamus draugus.

Kajīte

Ja sapnī redzat, ka esat kajītē uz kuģa, reālajā dzīvē pār jums savelkas mākoņi. Nav izslēgts, ka jūs iesaistīs lietas iztiesāšanā, kuras laikā cietīsiet liecinieka neprecīzo liecību dēļ.

kakao

Ja sapnī redzat kakao, reālajā dzīvē, lai izvirzītos darbā, būs jāuztur draudzīgas attiecības ar nepatīkamiem cilvēkiem.

kaklarota

Ja sieviete sapnī redz, ka viņai dāvina kaklarotu, - tā ir zīme, ka viņai ir lielisks vīrs un brīnišķīga māja. Ja sapnī redzat, ka jums ir skaista kaklarota, tas nozīmē augstāko pagodinājumu, par tiesībām uz kuru šaubīsieties. Sievietei šāds sapnis pareģo vairākus ne visai drošus pielūdzējus. Ja sieviete pazaudē kaklarotu - viņai būs agri jāizjūt smaga zaudējuma rūgtums.

Kakls

Ja sapnī redzat savu kaklu, tas nozīmē, ka ģimenes nesaskaņas var negatīvi ietekmēt biznesa jomu. Sapnis, kurā jums iepaticies kāda cilvēka kakls, liecina, ka ar savu cinismu varat sagraut citu ģimeni. Ja sieviete sapnī redz, ka viņai ir pārāk tievs kakls, tas ir brīdinājums: ja viņa sevi nekontrolēs, var kļūt pārlieku ķildīga un neiecietīga pret tuviem cilvēkiem.

kaķēns

Ja sieviete sapnī redz jauku, baltu kaķēnu, viņai jābūt uzmanīgai, tādēļ ka nelabvēļi ar viltu centīsies viņu ievilināt savos smalki vērptajos tīklos; viņai jāpaļaujas uz intuīciju un veselo saprātu. Ja sapnī rādās raibi, netīri un izvārguši kaķēni, nomodā sieviete kļūs par neuzmanības upuri. Vispār sapnis par kaķēniem sola grūtības, darba nomaiņu. Ja sapnī kaķēnam iekodīs čūska, jūs uzveiksiet savus nelabvēļus.

Kalēja lakta

Ja sapnī vērojat, ka kaļ nokaitētu dzelzs gabalu, - uz- ņemsieties darbu, kas jūs ļoti iepriecinās. Zemniekam šāds sapnis sola labu ražu. Sievietei šādi sapņi vienmēr ir labvēlīgi. Ja sapnī rādās maza lakta, jums pievērsīs uzmanību ietekmīgi cilvēki. Gūt panākumus varat tikai jūs paši, pārvarot lielas grūtības. Ja redzat sadauzītu laktu - iespēja ko panākt ir palaista garām.

Kaķis

Sapnis, kurā redzat kaķi, var simbolizēt neveiksmi, ja vien to nenovērsīsiet. Ja sapnī kaķis uzlēks jums virsū, nomodā gaidāmas nelabvēļu ļaunprātības. Tomēr, ja esat izvairījušies no kaķa, jums izdosies pārvarēt visus šķēršļus. Ja redzat izvārgušu, netīru kaķi - saņemsiet sliktas ziņas no tālumā esošajiem tuviniekiem. Kādam draugam notiks nelaime. Taču, ja padzīsiet kaķi, draugs izveseļosies pēc smagas slimības. Ja dzirdat kaķu ņaudēšanu - aiz drauga maskas slēpjas ienaidnieks. Ja kaķis sapnī jūs saskrāpējis, konkurentiem izdosies atņemt ienākumus, uz kuriem bijāt paļāvušies. Sapnis, kurā jauna sieviete tur rokās kaķēnu, liecina, ka viņai draud nepatikšanas citu cilvēku necienīgās izturēšanās dēļ. Sniegbalts kaķis sola nepatikšanas, kurām sākumā varat nepievērst uzmanību, bet kuras vēlāk izrādīsies daudz nopietnākas. Ja nodarbojaties ar tirdzniecību, sapnis par kaķi mudina iesaistīties darbā ar trīskāršu spēku, jo konkurenti cenšas jūs izdzīvot. Kaķis un čūska pareģo grūtu cīniņu ar nelabvēļiem.

kaleidoskops

Ja sapnī redzat kaleidoskopu, kas laistās krāsainos attēlos, nomodā gaidāma virkne labvēlīgu pārmaiņu.

Kalēja plēšas

Sapnis, kurā redzat darbojamies kalēja plēšas, nozīmē, ka jūsu pūles un centieni ir vērsti augstāka dzīves līmeņa sasniegšanai. Neļaujieties izmisumam, paies kāds laiks, un jūsu mērķtiecība gūs lieliskus rezultātus. Vecas, nolaistas kalēja plēšas nozīmē, ka veltīgi šķiežat laiku. Ielāgojiet arī, ka kalēja plēšas bieži norāda uz to, ka ar jums vēlas tikties seni draugi. Sapnis, kurā dzirdat, ka kāds strādā smēdē, liecina, ka kļūsiet spēcīgi okulto zinātņu jomā.

kalējs

Ja sapnī redzat kalēju - smags, nogurdinošs darbs drīz va inagosies panākumiem.

Kalendārs

Kalendārs norāda uz vilšanos. Ja atzīmējat kalendārā datumus, nomodā esat ļoti kārtīgs, organizēts un precīzs cilvēks.

kāpt kalnā

Ja meitene sapnī redz, ka kāpj kalnā kopā ar māsīcu vai mirušo brāli, veiksies darījumi. Tomēr viņa nedrīkst pilnībā paļauties uz draugiem, tādēļ ka viņi var piekrāpt. Ja sieviete redz, ka nogurusi grūtajā ceļā kalnup, - dzīvē viņu gaida vilšanās. Ja sapnī kāpjat kalnā pa šauru taku, jūsu karjera veidosies diezgan veiksmīgi. Ja sapnī redzat, ka nespējat sasniegt kalna virsotni, - jūs gaida grūtības, un nevarēs laiskoties, lai sasniegtu kāroto mērķi. Ja esat pamodušies brīdī, kad sasniedzāt kalna augstāko vietu, liktenis dāvās jums panākumus.

kalomels

Kalomels nozīmē, ka draugi var neviļus jūs apkrāpt un izputināt. Ja jauna sieviete sapnī redz, ka lieto kalomelu, - cilvēki, kuriem viņa uzticas, nodos viņu. Ja sieviete sapnī mana, ka citi lieto kalomelu, tas liecina, ka īslaicīgas baudas dēļ viņa ir gatava pievērt acis uz krāpšanu.

kalps

Sapnī redzētais kalps - jūsu nākamās, diezgan padrūmās veiksmes zīme. Šķiet, ka dusmas izraisīs veltīgus uztraukumus un bezjēdzīgas ķildas. Sapnis, kurā atlaižat kalpu, pareģo nožēlu un zaudējumus. Ja sapnī sastrīdaties ar kalpu, pamodušies, iespējams, saskatīsiet īsto neapmierinātības iemeslu ar to, kurš izvairās pildīt savu pienākumu. Ja sapnī kalps jūs ir aplaupījis, tas nozīmē, ka līdzās ir kāds, kas neciena īpašuma neaizskaramību.

kaļķi

Ja sapnī redzat kaļķus, jābūt gataviem smagiem likteņa pārbaudījumiem. Tomēr jums pietiks spēka un prāta, lai pārvarētu visas radušās grūtības. Ja sapnī redzat kaļķu apdedzināšanas krāsni, šis nav piemērotākais laiks nodoties pārdomām par mīlestību.

Kamanas

Ja sapnī redzat kamanas, esiet gatavi neveiksmei mīlestībā. Ja sapņojat, ka braucat kamanās, nomodā jums būs nosliece uz pārgalvīgu rīcību.

kameja

Sapnī redzētā kameja nozīmē, ka būs jāpamet viss negaidīta incidenta dēļ.

kamielis

Sapnis, kurā redzat ar nastām apkrautu kamieli, nozīmē, ka pat visbezcerīgākajā situācijā vienmēr var atrast izeju. Nezaudējiet savaldīšanos. Ja sapnī esat kamieļa saimnieks, nomodā jums izdosies izdevīgi ieguldīt naudu. Ja redzat tuksnesī kamieļu karavānu - par spīti bezcerīgai situācijai, pēdējā brīdī ieradīsies palīdzība. Šāds sapnis pareģo arī drīzu izveseļošanos slimajiem.

kampaņa

Ja sapni redzat, ka piedalāties kādā politiskā kampaņā, nomodā asi kritizēsiet konservatīvos uzskatus un varēsiet pierādīt savu taisnību. Jaunai sievietei sapnis, kurā viņa interesējas par kampaņu, kas vērsta pret pagrimušām sievietēm, nozīmē, ka reālajā dzīvē viņa cienīgi izturēs visus likteņa pārbaudījumus. Ja Baznīcas pārstāvji rīko kampaņas pret elku pielūdzējiem, sāksiet palīdzēt grūtdieņiem.

kanāls

Ja sapnī redzat, ka ūdens kanālā ir netīrs un smirdīgs, jums jāveic medicīniskie izmeklējumi, sevišķu uzmanību pievēršot kuņģa un zarnu traktam. Taču, ja ūdens kanālā ir tīrs, varat atslābināties un baudīt dzīves priekus. Jaunai sievietei sapnis, kurā viņa brauc pa kanālu laivā, nozīmē, ka viņai ir stingri dzīves uzskati, tādēļ viņa izpelnīsies vīra mīlestību un cieņu. Ja sieviete pāriet pāri kanālam pa tiltiņu un redz apakšā tīru ūdeni, viņa nodzīvos līksmu dzīvi, kurā nebūs jārūpējas par iztikas līdzekļiem. Taču, ja ūdens kanālā ir duļķains, dzīve izvirzīs viņai daudzas nopietnas problēmas.

kapela

Ja sapni redzat kapelu, nomoda jāgatavojas pārpratumiem un nesaskaņām. Ja sapņojat, ka esat kapelā, jūs gaida vilšanās un pārmaiņas biznesā. Jauniem cilvēkiem sapnis, kurā viņi ieiet kapelā, nozīmē, ka reālajā dzīvē viņiem radīsies nelabvēļi, bet mīlestība sagādās vilšanos.

Kanārijputniņš

Kanārijputniņš nozīmē prieku. Ja jauni cilvēki sapnī redz kanārijputniņu, liktenis viņiem dāvās popularitāti, slavu un mīlestību. Ja sapnī jums uzdāvināts kanārijputniņš, drīz vien saņemsiet mantojumu. Ja izlaižat kanārijputniņu no būrīša, vilsieties cilvēkā, kuram tik ļoti esat ticējuši. Beigts kanārijputniņš sapnī sola nepatikšanas, kas draud jūsu tuviniekiem. Ja sapņojat, ka kanārijputniņš brīvi lidinās pa skaistām, grezni iekārtotām istabām, nomodā varēsiet pilnībā izbaudīt visus dzīves priekus. Tomēr, ja istabās deg noslēpumaina, nedabiska gaisma, jāatzīst, ka pārlieku nododaties iluzoriem sapņiem. Centieties reālāk raudzīties uz dzīvi, citādi vilšanās var būt ļoti rūgta.

kandelabrs, lustra

Ja sapnī redzat kandelabru vai lustru - liktenis sniegs jums iespēju baudīt priekus un greznību. Ja kandelabri ir sadauzīti vai sliktā stāvoklī - neveiksmīgs darījums sagādās bēdas un novedīs trūkumā. Apdzisusi lustra vai kandelabrs pareģo slimību, kas traucēs īstenot plānus.

kaņepes

Ja sapnī redzat kaņepes, jums nodrošināta peļņa visos pasākumos, sevišķi lielos darījumos. Sievietei sapnis, kurā viņa cietusi no tā, ka audzē kaņepes, pareģo ķildas un šķiršanos ar mīļoto. Sapnis, kurā redzat kaņepju sēklas, nozīmē, ka jums radies drošs, uzticams draugs. Komersantam šāds sapnis sola iespējas nodrošināt materiālo stāvokli.

Kaplis

Kaplis ir brīdinājums, ka nelabvēļi centīsies jūs pazemot sabiedrībā. Salauzts kaplis simbolizē plānu sabrukumu. Ja sapnī rādās kaplis, tas bieži nozīmē, ka izpriecu laiks beidzies un pienācis brīdis nopietnam darbam, no kura būs atkarīga citu cilvēku dzīve. Ja sapnī paņemat rokā kapli un sākat strādāt, tas liecina, ka ar centīgu un auglīgu darbu pārvarēsiet naudas trūkuma posmu. Mīlētājiem šāds sapnis sola uzticību. Sievietei, kas redzējusi šādu sapni, gaidāma neatkarība un stabils stāvoklis sabiedrībā. Ja sapnī izvairāties no sitiena ar kapli - jūs centīsies piekrāpt.

kāpnes

Sapnis, kurā kāpjat augšā pa kāpnēm, pareģo veiksmi un laimi; ja kāpjat lejā - nepatikšanas biznesā un personiskajā dzīvē; ja nokrītat pa kāpnēm - varat kļūt par skaudības un ļaunu nodomu objektu. Ja redzat citus kāpjam lejā pa kāpnēm - gaidāmas nebūt ne labākās pārmaiņas dzīvē. Ja sapnī redzat platas, skaistas kāpnes, jums lemta bagātība un slava. Ja sapņojat, ka sēžat uz kāpņu pakāpieniem, - gaidāms uzplaukums. Tomēr neceriet uz drīziem rezultātiem.

kāposti

Kāposti nesola neko labu. Visās dzīves jomās gaidāmas sīkas neveiksmes un problēmas, ja sapnī redzat neienāku- šās kāpostu galviņas - paredzama neuzticēšanās mīlestībā un neuzticība laulībā. Ja novācat kāpostus, nevajadzētu būt tik izšķērdīgiem, tādēļ ka dāsnums jūs izputinās.

kaps, kapsēta

Kaps ir ļauna zīme. Pēc šāda sapņa gaidāmas neveiksmes un problēmas ar veselību. Ja redzat svaigu kapu, varat ciest citu kļūdu dēļ. Ja esat atnākuši pie svaiga kapa, pār jūsu galvu savelkas mākoņi. Ja klīstat pa kapiem, tas var nozīmēt kāda cilvēka drīzu nāvi, bet jaunai sievietei - neveiksmīgu laulību. Ja raugāties tukšā kapā, tas liecina, ka jūs piemeklēs rūgta vilšanās un zaudējumi. Sapnis, kurā redzat pazīstamu cilvēku kapā, līdz kaklam apbērtu ar smiltīm, viņam pareģo nelaimi, bet jums īpašuma zaudējumu. Ja sapnī redzat paša kapu, tas norāda, ka nelabvēļi pret jums kaut ko perina un jābūt ārkārtīgi piesardzīgiem. Ja rokat kapu - gaidāmas nelabvēļu radītas problēmas. Taču, ja esat izrakuši kapu līdz galam, jums ir pamats uzskatīt, ka izdosies tikt galā ar pretinieku. Ja turklāt visu apspīd saules gaisma, ļaunums pārtaps labajā. Sapnis, kurā gra- sāties apglabāt nelaiķi, bet viņš pēkšņi izgaist, nozīmē, ka nelaime nāks no turienes, no kurienes to vismazāk esat gaidījuši. Sievietei sapnis, kurā nakts viņu pārsteigusi kapsētā un viņa spiesta gulēt atklātā kapā, liecina, ka viņu piemeklēs dziļa vilšanās, kas saistīta ar tuva cilvēka nāvi vai krāpšanu. Viņa būs nelaimīga mīlestībā, un to vajās neveiksmes. Ja sapnī redzat vecus, pamestus kapus - tā ir dziļu skumju, izmisuma un grūtsirdības zīme. Tomēr, ja sīksti izturēsiet dzīves pārbaudījumus, liktenis jūs dāsni atalgos.

Ja jauneklis sapnī redz, ka viņš pastaigājas pa kapsētu, - viņam izdosies iemantot draugu mīlestību. Tomēr nav izslēgts, ka viņš nevarēs pārvarēt skumjas. Sapnis, kurā līgava ceļā uz laulību ceremoniju iet cauri kapsētai, nozīmē, ka viņa var zaudēt vīru ceļojuma laikā. Mātei sapnis, kurā viņa nes uz kapsētu svaigu puķu pušķi, liecina, ka ģimenes locekļi būs sveiki un veseli. Ja sapnī redzat, kā mazi bērni dzīvojas kapsētā, - gaidāmas veiksmīgas pārmaiņas. Turklāt šāds sapnis sola ilgu, laimīgu mūžu. Jaunai atraitnei sapnis, kurā viņa dodas uz kapsētu, nozīmē, ka nav izslēgta drīza jaunas laulības iespēja. Ja viņa turklāt ir skumjā noskaņojumā, tā nevarēs izvairīties no rūpēm un nožēlas. Ja veci cilvēki sapnī redz kapsētu, tas pareģo nāvi. Sapnis, kurā redzat sevi labi koptā kapsētā, sola jaukas ziņas no tā, par kura veselību uztraucāties. Turklāt ļoti iespējams, ka jums atdos ko tādu, kas ticis atņemts. Ja sapnī redzat aizaugušu, pamestu kapsētu - nodzīvosiet līdz tam laikam, kad visi radinieki un tuvinieki jūs pametīs, bet par jums rūpēsies sveši cilvēki.

kapteinis

Ja sapni redzat kapteini - jūsu cildenie nodomi piepildīsies. Ja sieviete sapnī redz mīļoto kā kapteini, viņu ilgi mocīs greizsirdība.

kāpurs

Ja sapnī esat ieraudzījuši kāpuru, nomodā iepazīsieties ar cilvēkiem, kam jūs uzticēsieties. Tomēr jums nav jāļaujas viņu valdzinājumam, tādēļ ka aiz tikumības maskas viņi slēpj viltīgus nodomus. Jums draud zaudējumi darbā un ģimenē. Būs jācīnās ar grūtībām, kas īslaicīgi jūs pārsteigs.

Karaliene

Karaliene nozīmē panākumus biznesā. Ja karaliene sapnī ir izdēdējusi un novārgusi, jūs gaida neveiksmes.

Karalis

Karalis norāda, ka, par spīti iekšējai cīņai, jūsu rīcību nosaka godkārība. Ja redzat sevi karaļa kronēšanā, kāpsiet pa karjeras kāpnēm. Ja karalis sapnī jūs soda - būsiet bezatbildīgi darbā. Sievietei, kas sapnī redz sevi blakus karalim, jābīstas no cilvēka, ar kuru drīz apprecēsies. Ja karalis pievērsīs viņai uzmanību, tā apprecēsies ar garīgi tuvu cilvēku.

karantīna

Ja sapņojat, ka atrodaties karantīnā, nomodā var rasties dažādas problēmas. Sargieties no nelabvēļu intrigām.

karātavas

Ja sapņojat, ka pakārts draugs, jums būs jāiztur smagi pārbaudījumi ar augstu paceltu galvu un apņēmīgu noskaņojumu. Pretējā gadījumā nevarēsiet izvairīties no lielākas nelaimes. Sapnis, kurā redzat sevi karātavās, pareģo, ka varat kļūt par upuri skauģiem. Ja sapnī glābjat kādu no karātavām, nomodā veiksiet senkārotos pirkumus vai kaut ko iegādāsieties. Ja jauna sieviete sapnī redz mīļoto karātavās - viņa apprecēsies ar necienīgu cilvēku. Taču, ja sapņojat, ka esat pakāruši nelabvēli, jūs gaida panākumi visās jomās.

karavīri

Ja sapnī redzat, kā maršē karavīri, tas nozīmē, ka nelaime ļoti kaitēs darbam, bet jūsu līdzcietība pārspēs saprāta robežas. Ja sapnī redzat sevi kā brašu karavīru - nomodā jūs gaida reāls ideālu iemiesojums. Ja sievietei sapnī rādās karavīri, viņas reputācija būs apdraudēta.

Kārdinājums

Ja sapnī jums apkārt ir kārdinājumi, tas nozīmē - kāds skauģis iesaistīs jūs lietā, kas liks draugiem novērsties no jums. Ja sapnī izdodas izvairīties no kārdinājumiem, tas liecina, ka jums veiksies biznesā, kuram ir daudz pretinieku.

Kardināls

Kardināls pareģo neveiksmes. Jums būs jāpārceļas uz citu pilsētu vai uz ārzemēm, lai sāktu visu no jauna. Sievietei šāds sapnis ir nāves simbols, ja nomodā viņa noticēs melīgiem solījumiem. Taču, ja sapnī redzētais priesteris ir jūsu skolotājs, kuram lūgsiet padomu, šāds sapnis ir brīdinājuma zīme.

kariete

Ja sapnī redzat karieti - reālajā dzīvē jūs gaida pagodinājums un dažādas uzslavas. Ja sapnī pamanāt, ka esat pazaudējuši karieti, jums būs krietni jāpapūlas, lai ar laiku tiktu pie turības. Ja redzat sevi karietē, tas draud ar drīzu, bet vieglu saslimšanu, pēc kuras varēsiet priecāties par veselo garu un panākumiem biznesā.

karnevāls

Ja sapnī līksmojaties karnevālā, tad drīzumā radīsies iemesls priecāties arī reālajā dzīvē. Ja sapņojat, ka viesu sejas karnevālā ir paslēptas aiz maskām vai apkārt virpuļo klauni, jums draud nepatikšanas visās dzīves jomās.

Ja sapnī nesat karogu, nomodā gaidāmas līksmas izpriecas. Ja sapnī redzat kādu ar karogu, tas liecina, ka apskaužat kolēģus.

karogs

Ja sapnī redzat nacionālo karogu - jums nodrošināta uzvara cīņā ar pretinieku, kā arī pienācīga peļņa biznesā. Ja sapnī redzat izbalējušu, noskrandušu savas valsts karogu, tas pareģo sakāvi karā. Jaunai sievietei sapnis, kurā viņa redz karogu, nozīmē, ka tā iemīlēs militāru personu.

Sapnis, kurā rādījies citas valsts karogs, pareģo attiecību atsalumu, kas var rasties kā starp mīlētājiem, tā starp nācijām. Sapnis, kurā jums ar karodziņu kaut ko signalizē, brīdina, ka uzmanīgāk jāizturas pret savu veselību un reputāciju.

Sapnis, kurā karogs ir saplēsts un netīrs, draud ar konfliktiem, no kuriem nevienam nebūs miera.

kārpas

Ja esat nosapņojuši, ka uz ķermeņa vai sejas ir kārpas, nomodā būs jāpieliek daudz pūļu, lai aizstāvētu savu godu. Taču, ja redzat, ka kārpas pašas izzūd no rokām, par spīti sāncenšu intrigām, jums izdosies pārvarēt visas grūtības. Ja redzat kārpas citiem, jums jāuzmanās no nelabvēļiem paziņu vidū. Sapnis, kurā cenšaties iznīcināt kārpas, nozīmē, ka jums neklāsies viegli, tādēļ ka būs jāuzņemas pienākums aizstāvēt ģimeni no nelaimēm un likstām.

karsonis, drudzis

Ja sapņojat, ka jums ir drudzis, nomodā pārlieku uzmanību veltījat sīkumiem, nepievēršoties galvenajam. Ja kādam tuviniekam sapnī ir paaugstināta temperatūra - viņš saslims ar kādu vieglu slimību. Pēc šāda sapņa jums jāsaņemas un jāpievēršas svarīgām lietām.

karš

Ja sapnī redzat karu, gaidāmas neveiksmes biznesā un nesaskaņas ģimenē. Ja jauna sieviete sapnī pavada karā mīļoto - viņa uzzinās par to ko pārsteidzošu. Ja sapņojat, ka jūsu valsts zaudējusi karu, gaidiet ekonomiskus un politiskus satricinājumus, kas gan neietekmēs jūsu labklājību. Turpretī uzvara karā sola veikalnieciskās darbības rosību un labklājību ģimenē.

karte

Sapnis, kurā raugāties kartē un to pētāt, nozīmē, ka drīzumā dzīvē notiks pārmaiņas, kuras, lai arī vairos ģimenes pārticību, tomēr neapšaubāmi jūs sarūgtinās. Ja sapnī meklējat karti, apkārtējie piespiedīs jūs mainīties, par ko vēlāk priecāsieties. Sievietei šāds sapnis nozīmē, ka viņa iegūs stāvokli sabiedrībā, pateicoties savām ambīcijām.

Kārtis

Ja sapnī redzat, ka spēlējat kārtis izklaides pēc, gaidiet to cerību piepildījumu, kas ilgi palīdzējušas jums "noturēties uz ūdens". Jūs pilnībā izveseļosieties. Taču sapnis par azartspēli uz naudu sagādās nopietnas problēmas. Ja sapņojat, ka paspēlējat kārtīs, jūs gaida cīņa ar nelabvēļiem, bet, ja vinnējat, tikai ar lielām grūtībām varēsiet attaisnoties likuma priekšā. Erceni kāršu spēlē nozīmē uzticību un omulīgu apkārtējo vidi; pīķi pareģo, ka sieviete kļūs par atraitni ar milzīgu īpašumu, kuru būs grūti pārvaldīt. Turklāt sapnis, kurā redzat, ka vinnējat kārtīs, pareģo diezgan nelaipnu uzņemšanu viesībās, taču gadījums sagādās patiesus draugus, kuri palīdzēs izturēt daudzus pārbaudījumus. Taču, ja zaudējat kārtīs, vilsieties tuvā draugā un nevarēsiet nokārtot savas saistības. Ja jauna sieviete sapnī redz, ka mīļotais spēlē kārtis, viņa nedrīkst būt pārlieku naiva.

kartons

Ja sapnī redzat kartonu - neuzticami draugi nepaziņos jums ko svarīgu. Ja sapnī saplēšat kartonu - atrisināsiet visas problēmas, lai ieņemtu izdevīgāku amatu.

kartupeļi

Sapņi par kartupeļiem ir labvēlīga zīme. Ja sapņojat, ka stādāt kartupeļus, reālajā dzīvē būs jāatrisina kāda globāla problēma, no kuras atkarīga jūsu labklājība. Ja sapnī aprušināt vai rokat izaudzētos kartupeļus - dzīvosiet samērā pieticīgu dzīvi, tomēr mājas durvis vienmēr būs atvērtas draugiem.

karuselis

Ja sapnī vizināties ar karuseli, nomodā biznesā sāksies stagnācijas periods. Sapnis, kurā redzat, kā citi vizinās ar karuseli, nozīmē, ka jūsu sapņiem un iecerēm nav lemts īstenoties.

kasieris

Ja sapnī redzat kasieri, reālajā dzīvē dažiem pret jums būs mantiskas pretenzijas. Ja sapnī paliekat parādā kasierim - mēģināsiet apzagt dažus turīgus cilvēkus.

Kastaņi

Ja sapnī redzējāt, ka turat rokās kastaņus, komerciālajos darījumos cietīsiet zaudējumus. Tomēr jūsu dusmas remdēs jaunais partneris, kas paliks uzticīgs ilgus gadus. Ja sapnī ēdat kastaņus, no jūsu bēdām drīz nepaliks ne miņas. Jaunai sievietei sapnis, kurā viņa cenšas zīlēt ar kastaņiem, nozīmē, ka drīzumā viņai uzradīsies turīgs pielūdzējs.

kaste

Ja sapnī ieraudzījāt kasti, kas pilna ar visdažādākajām mantām, tas sola prāvu īpašumu vai iespaidiem pilnu ceļojumu. Ja sapnī atverat kasti, bet tā ir tukša, tas ir brīdinājums, ka finansiālais stāvoklis kļūs sliktāks. Ar naudu pilna kaste nozīmē, ka drīzumā varēsiet pievērsties atpūtai un kādu laiku nedomāt par darījumiem.

kašķis

Ja sapnī vairāties no cilvēkiem, kas cieš no kašķa, reālajā dzīvē ceļā uz kāroto mērķi jūs pastāvīgi vajās bailes no neveiksmes. Ja sapņojat, ka pašiem ir kašķis, nomodā apkārtējie centīsies jūs izmantot, lai sasniegtu savus mērķus. Jaunām sievietēm, ieraugot šādu sapni, jāvairās no vieglprātīgas iepazīšanās.

katafalks

Ja sapnī redzat katafalku, nomodā neizdosies izvairīties no ģimenes nesaskaņām un problēmām darbā. Šis sapnis arī pareģo nelaimi kādam tuviniekam. Ja sapņojat, ka katafalks šķērso jums ceļu, nomodā būs jāiesaistās cīņā ar spēcīgu pretinieku.

Krahs, sabrukums

Šāds sapnis pareģo uztraukumu iespējamā finansiālā kraha un nabadzības dēļ. Taču, rīkojoties enerģiski, jūs spēsiet no tā izvairīties.

katastrofa

Ja sapnī kļūstat par katastrofas lieciniekiem, reālajā dzīvē piedzīvosiet neparedzētus notikumus, kas nenodarīs īpašu ļaunumu. Ja sapņojat, ka katastrofa skārusi tieši jūs, nomodā jāveltī īpaša uzmanība veselībai, pretējā gadījumā varat ilgstoši apdraudēt savu dzīvību. Ja katastrofā izglābjaties, tas sola veiksmi riskantā darījumā.

Katedra

Katedra pareģo vilšanos. Sapnis, kurā redzat sevi katedrā, nozīmē slimību un stagnāciju darbā.

katedrāle

Ja sapnī redzat milzīgu katedrāli, kas slienas augstu debesīs, tas nozīmē, ka jūsu greizsirdīgais raksturs un bezcerīgā tieksme pēc nesasniedzamā kā garīgajā, tā arī fiziskajā nozīmē sagādās sarūgtinājumu. Taču, ja ieejat katedrālē, dzīvē daudz ko sasniegsiet un jums apkārt būs gudri un izglītoti cilvēki.

kauja

Kauja sola cīņu par savas pozīcijas noturēšanu. Ja redzat sevi kā kaujas dalībnieku - būs jācīnās ar dzīves grūtībām, galu galā jūs gūsiet uzvaru. Ja kritīsiet kaujā, kāds centīsies reizi par visām reizēm sagraut jūsu plānus.

kaujas lauks

Sapnis, kurā redzat kaujas lauku, pareģo cīņu ar grūtībām un to pārvarēšanu. Tomēr, ja esat cietuši sakāvi, nelabvēļu intrigas traucēs īstenot plānus.

kauli

Ja sapņojat, ka esat novājējuši, ka zem ādas rēgojas kauli, reālajā dzīvē jāvairās no nelabvēļu izliktajiem tīkliem. Sapnis, kurā redzat kaulu kaudzi, nozīmē, ka jūs gaida bada gads.

Kauliņu spēle.

Kauliņu spēle nozīmē bankrotu, kas novedīs jūs trūkumā un, iespējams, izraisīs arī saslimšanu. Sapnis, kurā meitene redz mīļoto spēlējam kauliņu spēli, liecina, ka viņš nav tās uzmanības cienīgs.

Kauss

Ja dzerat ūdeni no sudraba kausa - būs nopietna vilšanās, kas uz ilgu laiku izsitīs jūs no līdzsvara. Ja sapnī ieraudzījāt senus kausus, jūs gaida nepazīstamu cilvēku labvēlība un liela peļņa. Ja sieviete pasniedz vīrietim kausu ar ūdeni, tas liecina, ka viņu vilina aizliegtais auglis.

' Kavalērija

Ja sapnī redzat kavalērijas nodaļu, nomodā varat cerēt uz dienesta stāvokļa uzlabošanos un popularitāti. Jūsu izaugsme un virzība pa karjeras kāpnēm būs pārsteigums visiem.

kaza

Ja sapnī redzat kazas, kas staigā pa pagalmu, tad, pieturoties jaukam laikam, šogad būs bagāta raža. Ja sapnī redzat, ka jūs bada āzis vai kaza, jābūt īpaši piesardzīgiem, vadot biznesu, lai nepieļautu informācijas noplūdi. Sievietei sapnis, kurā viņa jāj ar āzi, nozīmē, ka tās reputācija tiks apdraudēta neapdomīgas izturēšanās dēļ. Ja sievietei sapnī rādās, ka viņa dzer kazas pienu, tad, izvēloties vīru, tā vadīsies nevis no jūtām, bet gan no veselā saprāta. Kazlēns simbolizē aušīgu izturēšanos, kas var sarūgtināt tuviniekus.

kazaks'

Ja sapnī redzat kazaku, jūsu reputācija var tikt sabojāta neapdomības dēļ.

Kāzas, dzīres

Ja jauna sieviete sapnī redzējusi, ka precas slepus no visiem, tas var liecināt, ka ap viņas morālo veidolu ir pārāk daudz tenku. Ja sieviete sapņo, ka nolēmusi apprecēties, tas nozīmē, ka viņas tikumi būs pienācīgi novērtēti. Tomēr, ja vecāki nepiekrīt tās izvēlei, reālajā dzīvē viņa nevar paļauties uz tuvu cilvēku atbalstu. Ja sapnī ieraudzī- jāt, ka līksmojaties kāzās, esiet gatavi dzīves neveiksmēm. Ja līgava sapņo, ka mīļotais apprecējis citu, nomodā viņu tirdīs nepamatota greizsirdība. Ja sapnī redzat savas kāzas, gaidāmas nepatīkamas ziņas no tiem, kas tagad ir tālumā. Taču, ja kāzās visi viesi ir jautri un līksmi, arī ziņas būs patīkamas. Ja jauna sieviete nosapņojusi, ka savās kāzās redz cilvēku sēru tērpā, viņas laulība būs neveiksmīga. Tiču, ja viņa redz cilvēku sēru tērpā svešās kāzās, tas pareģo kāda drauga vai radinieka neveiksmīgu laulību. Tas var arī brīdināt par to, ka paredzēto braucienu aptumšos vai izjauks nepatīkamas ziņas. Ja sieviete sapnī redz, ka precas ar nevarīgu sirmgalvi, - šāds sapnis brīdina par slimību. Ja sapņojat, ka esat viens no daudzajiem kāzu viesiem, tas sola biznesa paplašināšanos. Turklāt tuva cilvēka izteiktās domas jūs ļoti iepriecinās. Ja jaunai sievietei sapnī rādās, ka viņa precas, bet jūtas nelaimīga vai vienaldzīga, tas liecina par vilšanos mīlestībā, kā arī par iespējamo slimību.

kazenes

Ja sapnī redzat vai lasāt kazenes, nomodā jābūt gataviem nepatikšanām un zaudējumiem.

kāzu  kleita

Ja sapnī redzat kāzu kleitu - drīzumā piedalīsieties patīkamos sabiedriskos darbos un sastapsiet tur jaunus draugus. Ja kleita ir notraipīta vai nekārtībā, tas pareģo, ka pārtrauksiet attiecības ar dievināto cilvēku.

Kažokādas

Skaista kažokāda ir bagātības zīme. Ja sapnī tirgojat kažokādas vai kažokādu izstrādājumus, esiet uzmanīgi un nepalaidiet garām veiksmi. Ja sapņojat, ka esat tērpušies kažokādās, tas sola uzplaukumu un dažādus dzīves jaukumus. Jaunai sievietei sapnis, kurā viņa valkā dārgu kažoku, pareģo izdevīgu laulību.

kladzināšana

Ja sapnī dzirdat vistu kladzināšanu, reālajā dzīvē būsiet nobijušies, saņemot paziņojumu no kāda paziņas. Šāds sapnis brīdina par tuvinieka nāvi vai šķiršanos.

klājs

Ja sapnī atrodaties uz kuģa klāja vētras laikā, liktenis jums sagatavojis nopietnus pārbaudījumus, lai lauztu jūsu gribu. Var notikt nelaime, kas satricinās laulības noturību. Taču, ja jūra ir mierīga un skaidri redzama bākas uguns, ceļš uz panākumiem ir atvērts. Mīlētājiem šāds sapnis sola laimi.

Klarnete

Klarnete brīdina par neapdomīgu rīcību, kas apdraudēs jūsu cildeno vārdu. Salauzta klarnete sapnī nozīmē, ka sastrīdēsieties ar tuvu draugu.

krīts, tāfele

Ja rakstāt ar krītu skolā uz klases tāfeles, gaidāmas sliktas ziņas par kādu slimību vai nelaimi. Var gadīties, ka jūsu īpašums tiks padarīts par nevērtīgu.

klauvējieni pie durvīm

Ja sapni dzirdat klauvējienu, tas nozīmē, ka drīz saņemsiet patīkamu ziņu. Ja šķietami esat pamodušies no klauvējiena pie durvīm, jaunumi, kurus dzirdēsiet, jūs ļoti pārsteigs.

klavieres

Ja sapnī redzat klavieres, tas pareģo kādu jautru notikumu. Ja sapnī dzirdat tvīksmainu melodiju - tā ir labas veselības un panākumu zīme. Ja sapnī dzirdat disonējošus, nesaskanīgus akordus - gaidāmi daudzi kaitinoši darījumi. Skumīga un žēlabaina melodija pareģo bēdīgas ziņas. Ja sapnī atklājat, ka klavieres ir sadauzītas un noskaņojušās, tas nozīmē, ka jūs tirdīs neapmierinātība ar saviem sasniegumiem un dusmas, ka nevarējāt gūt draugu cieņu. Sens pianīns atgādinās, ka, pārdzīvojot grūtus laikus, noniecinājāt labus padomus un neizmantojāt labvēlīgas iespējas. Sapnis brīdina - šāda kļūda nedrīkst atkārtoties. Ja meitene sapnī mācās grūtu, bet saviļņojošu melodiju, - viņa liks draugam, kas līdz šim nebija paudis mīlestību, kļūt par uzticīgu mīļoto.

Kleita, blūze

Ja jauna sieviete sapnī redz smalku, labi pašūtu blūzi (vai kleitu) - viņa izraisīs vispārēju sajūsmu ar savu meistarību un patīkamām manierēm. Sapnis, kurā viņa redz, ka kleita ir saplēsta, pareģo nosodījumu par neatļautām izdarībām. Ja sieviete pielaiko kleitu (blūzi) - viņa negaidīti satiks sāncensi, bet, ja sapņo, ka rūpējas par savu ķermeni, lai varētu nopirkt iepatikušos kleitu, tā sekmīgi uzveiks sāncensi un iemantos izredzētā mīlestību.

klēpja sunītis

Ja sapnī redzat klēpja sunīti - grūtā brīdī jūs atbalstīs draugi.

Ja sapnī ciešat no klepus - nevērīgi izturaties pret savu veselību. Tomēr, mainot dzīvesveidu, varat viegli sev palīdzēt. Ja sapnī dzirdat, kā klepo citi, būs jāsaskaras ar cilvēkiem, kuri neraisa simpātijas.

KIēts

Nobriedušu graudu pilna klēts plašā lauku sētā, kur ganās mājdzīvnieki, ir ļoti labvēlīgs sapnis, kas sola, ka drīzumā gaidāmi svētki, jūsu zvaigžņu stunda. Bet tukša klēts ar cauru jumtu sola skumjas.

Klibais

Klibs cilvēks nozīmē veltas cerības un vilšanos apkārtējos cilvēkos.

Klibot

Ja sapnī redzat, ka klibojat, — jūsu prieku aptumšos rūpes un likteņa lemtie uztraukumi. Ja sapnī redzat, ka klibo citi, reālajā dzīvē jūs ļoti aizvainos drauga izturēšanās. Turklāt dzīvi sarūgtinās nepatīkami sīkumi. Sievietei sapnis, kurā viņa redz klibus cilvēkus, nozīmē, ka nomodā viņas cerībām nav lemts piepildīties, bet izklaidēšanās nesagādās prieku.

Klintis nozīmē, ka jūs gaida neveiksmes, nesaskaņas un vispār nelaimīgs dzīves posms. Ja sapnī rāpjaties pa stāvām klintīm - tagadējā vide jūs neapmierina un jums ar kādu nekavējoties jāsāk cīņa.

kliņģerītes

Ziedošas kliņģerītes sapnī sola panākumus, kurus gūsiet centīgā rakstura dēļ.

klostera priekšnieks/ (priekšniece)

Ja sapnī esat klostera priekšnieks, tas nozīmē - kāds vēlas, lai zaudējat darbu. Sapnis, kurā jauna sieviete redz klostera priekšnieci, brīdina par dzīves pārbaudījumiem, kas var sagraut reputāciju. Viņai jācenšas neļauties kārdinājumam. Tomēr, ja klostera priekšniece sapnī būs laba un atsaucīga, sastapsiet īstus draugus, kuriem varēsiet uzticēties. Ja redzat klostera priekšnieci dievkalpojuma laikā - tas draud ar lišķu un krāpnieku intrigām.

klosteris

Ja sapnī redzat, ka meklējat klosteri, nākotnē nebūs rūpju un raižu, taču, ja, ieejot klostera ēkā, sastapsiet priesteri, jums bieži un velti būs jāmeklē mierinājums dažādās rūpēs un dvēseles satraukumos. Šāds sapnis parasti liecina par neapmierinātību ar savu stāvokli. Iespējams, jūtat neapzinātu sapīkumu no apkārtējo cilvēku puses. Sapnis par sagrautu klosteri, šķiet, nolemj neveiksmei jūsu plānus. Ja nonākat klosterī - iespējama slimība. Jaunai meitenei sapnī redzētais klosteris pareģo, ka citi šaubīsies par viņas tikumību un godīgumu.

Kniepadatas

Kniepadatas simbolizē ķildas un nesaskaņas ģimenē. Jaunu sievieti šāds sapnis aicina mainīt savu izturēšanos pret mīļoto. Ja sapņojat, ka esat norijuši kniepadatu, jums draud briesmas. Negaidīti apstākļi piespiedīs jūs riskēt. Ja pazaudējat kniepadatu, būs sīki zaudējumi un domstarpības. Ja saduraties ar kniepadatu - dusmas, kas ilgi nepāries. Ja redzat saliektu vai sarūsējušu kniepadatu - zaudēsiet cieņu vieglprātības dēļ.

Kodiens

Ja sapnī rādījies, ka jums kāds iekodis, jāsargājas no slimībām un neveiksmēm. Ja pēc šāda sapņa rodas vēlēšanās sagraut visu, kas radīts pašu spēkiem, attopieties un atcerieties, ka rīts ir gudrāks par vakaru.

Koka kājas

Koka kājas liecina par jūsu nedrošo stāvokli sabiedrībā. Ja sapnī nokrītat no koka kājām, nomodā nokļūsiet nelaimē lētticības dēl. Visbiežāk tas attiecas uz biznesu.

Koka tupele

Koka tupele pareģo vientulību un naudas trūkumu. Ja to redz mīlētāji - tā ir neuzticības zīme.

Kokarde

Kokarde nozīmē, ka nelabvēļi iesniegs pret jums prasību tiesā. Uzmanīgāk izturēties pret visu, kas apliecina jūsu tiesības uz mantojumu.

koki

Jaunas, zaļas lapotnes klāti koki sapnī - cerību piepildījuma zīme. Nokaltuši koki - skumju un zaudējumu simbols. Ja sapnī esat uzkāpuši kokā, jūs gaida spoža karjera. Tomēr jābūt uzmanīgiem ar naudu. Sapnis, kurā esat nozāģējuši vai nocirtuši koku, nozīmē, ka varat veltīgi izšķiest spēkus. Sapnis, kurā redzat svaigi nocirstu koku, pareģo pēkšņu nelaimi, kas uzgrūs kā sniegs uz galvas laimīgas un bezrūpīgas dzīves laikā. Ja sapnī esat ieraudzījuši plaukstošu koku, turpmāk jūs gaida bezbēdīgas atpūtas laiks, tomēr gatavošanās tam prasīs krietni daudz pūļu. Taču, ja redzat auglīgu koku, arī nomodā beidzot varēsiet baudīt sava darba augļus. Ja sapnī redzējāt no zemes izrautu koku, būs jācieš tuva cilvēka slimības dēļ. Ja sapnī esat nokrituši no koka un stipri sadauzījušies, par spīti visam, jums neizdosies novest līdz galam iecerēto. Iespējams, zaudēsiet darbu.

kokle

Ja sapnī spēlējat kokli, drīzumā saņemsiet patīkamu ziņu no sen nesastaptiem draugiem. Kokle ir laba zīme.

Kokogle

Kokogle nozīmē, ka esat par daudz ko sarūgtinati. Jūsu dzīvē var atgadīties bēdīgi notikumi.

Kokss

Kokss norāda, ka jūs gaida strīdu un pārdzīvojumu posms.

kokteilis

Ja sapnī redzat kokteili - nomodā izturaties divkosīgi, izliekoties par nopietnu cilvēku, lai gan patiesībā priekšroku dodat vieglprātīgām izpriecām. Sievietei šāds sapnis pareģo frivolu dzīvi un morālo principu ignorēšanu.

kokvilna

Jauniem cilvēkiem sapnis, kurā viņi audzē kokvilnu, pareģo globālus darījumus un labvēlīga perioda iestāšanos. Ja redzat nogatavojušos kokvilnu, tas sola visiem, neatkarīgi no darbības veida, sekmīgu biznesu un krietnu peļņu. Ja sapnī redzat novāktās kokvilnas kaudzes, tas pareģo spožas nākotnes izredzes.

komandēt

Ja sapnī redzat, ka jūs komandē, - jūsu uzvedība tiks apspriesta sabiedrībā. Ja sapnī redzat, ka komandējat jūs, tas norāda, ka darbā tiksiet ievērots. Ja komandējat augstprātīgi vai despotiski, gaidāmas problēmas biznesā.

komēdija

Ja teātrī piedalāties kādā komēdijas izrādē, reālajā dzīvē būs jārīkojas pret savu gribu. Sapnis, kurā vērojat labu komēdiju, nozīmē prieku un patīkamas rūpes.

komercija

Ja sapnī redzat, ka nodarbojaties ar komerciju, reālajā dzīvē varēsiet saprātīgi izmantot savas iespējas un gūt panākumus. Taču, ja komercija nesusi tikai zaudējumus, arī nomodā neizdosies izvairīties no nepatikšanām darījumos.

komēta

Ja sapņojat, ka redzat debesīs lidojošu komētu, būs jāsaskaras ar nopietniem pārbaudījumiem, kurus izturējuši kļūsiet pazīstami. Jauniem cilvēkiem šāds sapnis pareģo zaudējumus.

kompass

Ja sapnī redzat kompasu, reālajā dzīvē gaidāma sīva cīņa par izdzīvošanu. Ja sapņojat, ka kompasa bultiņa rāda nepareizu virzienu, esiet gatavi iespējamiem zaudējumiem un krāpnieclbai. Jūras kompass sola veiksmi.

koncerts

Sapnis, kurā klausāties koncertu, nozīmē, ka beidzot jūsu dzīvē pienācis laiks, kad varat pilnībā ļauties priekam. Sapnis, kurā redzat sevi operā, ir nelabvēlīgs, tādēļ ka pēc tam iespējamas nejaukas tikšanās un konflikti. Meitenēm šāds sapnis sola mīlestību, darījuma cilvēkiem - veiksmi biznesā.

konditorejas izstrādājumi

Sapnis, kurā redzat konditorejas izstrādājumus, brīdina, ka jūs var apkrāpt ļoti viltīgs cilvēks. Ja sapnī ēdat kūkas, tas nozīmē sirsnīgu draudzību. Ja jauna sieviete sapņo, ka cep kūkas, - viņa cietīs neveiksmi, cenšoties apkrāpt citus.

Karameles

Ja sapnī ēdat ledenes - drīzumā gaidāmas dažādas izpriecas. Pēc garšas skābās konfektes var simbolizēt slimību vai dusmas. Ja saņemat dāvanā konfektes - kļūsiet par pielūgsmes objektu. Šāds sapnis parasti sola labklājību. Ja sapnī paši darināt konfektes, varat gūt panākumus ar čaklumu un pacietību. Ja dāvināt konfektes - pieņemsiet lēmumu doties pie vīra vai apprecēties, tomēr savā izredzētajā varat arī vilties.

konfeti

Ja sapni kādās svinībās ieraudzījāt konfeti, nomodā nodosieties laiskai dzīvei, tomēr drīz vien nāksiet pie prāta.

koraļļi

Ja sapnī redzat koraļļus, gaidāma īsta draudzība. Sevišķi labvēlīgs ir sapnis, kurā redzat krāsainus koraļļus, tādēļ ka baltais korallis sapnī vienmēr brīdina par nodevību.

kordziedāšana

Sapnī dzirdētā kordziedāšana nozīmē, ka prieku drīz vien nomainīs skumjas. Sievietei šāds sapnis pareģo īslaicīgu aizraušanos ar pielūdzējiem.

korķējat pudeles

Ja sapnī redzat, ka banketā atkorķējat pudeles, - drīz iestāsies uzplaukums, kad patiešām būsiet laimīgi. Ja redzat medicīnā izmantojamos korķus, tas pareģo slimību un veltīgi izšķiestu spēku sajūtu. Ja sapnī redzat pludiņu, kas rāmi šūpojas mierīgā, skaidrā ūdenī, tas sola panākumus. Ja ūdens ir nemierīgs - jūs kaitinās neprincipiāli, netikumīgi cilvēki. Ja sapnī redzat, ka aizkorķējat pudeles, tas pareģo nosvērtās dzīves labi organizētos darījumus. Sapnis, kurā jauna sieviete redz, ka atkorķē šampanieša pudeles, sola prieku un skaistu mīļāko, kas pievērsīs viņai lielu uzmanību un apbērs ar dāsnām dāvanām. Pēc šāda sapņa jāparūpējas par savu reputāciju un jāieklausās vecāku brīdinājumos.

korķviļķi

Ja sapnī ar korķviļķi atverat vīna pudeli, tas liecina, ka jūsu garastāvoklis un pārdomas ir bīstami veselībai, bet varbūt pat dzīvībai. Ja sapnī korķviļķis ir salauzts, jums jāapsver, kā atbrīvoties no kaitīgām nosliecēm.

korsete

Ja sapnī redzat dāmu korseti, nomodā jūs apmulsinās tā cilvēka uzmanības apliecinājumu, kuru jau sen bijāt iekārojusi. Meitenei sapnis, kurā viņu kaitina noņemšanās ar korseti, nozīmē, ka tā būs noskaņota ķildai ar draugiem jebkura nenozīmīga iemesla dēļ.

Kovārnis

Kovārnis nozīmē slimību un ķildas. Ja jūs to noķersiet, varat pārspēt viltībā nelabvēļus. Ja sapnī nogalināt kovārni - saņemsiet mantojumā apstrīdamu īpašumu un tiksiet iesaistīti jau iepriekš zināmā neveiksmīgā tiesas procesā.

krabji

Ja sapnī redzat krabjus, nav izslēgts, ka darījumos radīsies daudz neparedzētu grūtību, kuru risināšanā būs jāliek lietā visas savas zināšanas un spējas. Mīlētāju pāris var gaidīt nākamās ģimenes rūpes.

krāpšana blēdība

Ja sapnī redzat, ka jūs tiekat krāpti biznesā, - saskar- sieties ar cilvēkiem, kuri centīsies likt šķēršļus ceļā uz panākumiem. Ja jaunieši sapnī redz, ka viņus krāpj kāršu spēlmaņi, tas pareģo, ka viņi šķirsies ar saviem mīļotajiem muļķīgu principu dēļ. Ja sapnī cenšaties kādu apspēlēt, tas liecina, ka savtīgi nolūki jūs mudinās uz necienīgu un vieglprātīgu rīcību, kas var aptraipīt jūsu vārdu. Ja sapnī ar rūgtumu atskāršat, ka esat pievilti, - tas norāda, ka pretinieki nespēs jums kaitēt.

krāsotas mājas

Sapnis, kurā redzat nokrāsotas mājas, nozīmē, ka jums veiksies smalki izdomātā plāna īstenošanā. Ja sapņojat, ka apģērbs ir notraipīts ar krāsu, esiet piesardzīgi un nepievērsiet uzmanību nelabvēļu kritikai. Ja sapnī redzat, ka paši turat rokā otu, tas sola gandarījumu par profesiju. Ja sapnī vērojat glezniecības šedevrus - draugi piekrāps jūs tur, kur vismazāk esat gaidījuši. Ja jauna sieviete sapnī redz, ka glezno, viņu piekrāps mīļotais, dodot priekšroku citai. Taču, ja sapnī vērojat drēbju vai audumu krāsošanu, tas sola vai nu veiksmi, vai neveiksmi - atkarībā no krāsas: gaišzilā, sarkanā un zeltainā krāsa ir labvēlīgas krāsas, melnā un baltā - ne visai.

krāsns,plīts

Ja sieviete sapnī redz, ka plīts ir nokaitēta līdz sarkankvēlei, tas nozīmē, ka viņu ļoti mīl ģimenē un draugi augstu vērtē par jauko un nesavtīgo raksturu. Ja sieviete kaut ko cep - viņu gaida īslaicīga vilšanās. Sapnis, kurā plīts ir salauzta, pareģo lielus uztraukumus bērnu dēļ. Sapnis, kurā redzat kurošos krāsni, vienmēr sola veiksmi, bet atdzisusi krāsns nozīmē sarežģījumus un aplamības attiecībās ar cilvēkiem. Ja apdedzināties pie plīts, nomodā paredzamas biznesa aprindu nelabvēļu intrigas.

krāsns kruķis

Ja sapnī redzat līdz sarkankvēlei nokaitētu krāsns kruķi - apņēmīgi cīnīsieties ar grūtībām. Jaunai sievietei sapnis, kurā viņa lieto krāsns kruķi, nozīmē, ka viņa atteiksies no vispārpieņemtajām uzvedības normām.

krastmala

Sapnis, kurā braucat automašīnā gar krastmalu, pareģo nelaimi. Ja brauciens būs veiksmīgs, jums izdosies pavērst nepatikšanas sev par labu. Taču, ja gar krastmalu jājat zirgā, varēsiet bez pūlēm pārvarēt visas grūtības ceļā uz iecerēto mērķi. Ja ejat kājām gar krastmalu - gaidāma cīņa par vietu zem saules, kurā jūs uzvarēsiet.

krauja, bezdibenis

Ja sapņojat, ka stāvat bezdibeņa malā un jūtat bailes, reālajā dzīvē jūs biedē kāda neordināra situācija, kurā jāpieņem svarīgs lēmums. Ja sapnī krītat bezdibenī - bēdas neļaus atgūties un vēl ilgi jūs tirdīs.

kraukļi

Ja sapnī redzat krauķus, nomodā bieži izjūtat neapmierinātību ar apkārtējiem, kuri, nebūdami slikti cilvēki, dažkārt liekas pārlieku sekli. Ja sapni redzējāt beigtu krauķi, reālajā dzīvē jums draud nepatikšanas.

kraupis

Sapnis, kurā redzat ar kraupi klātu cilvēku, pareģo slimību vai vientulību. Ja sapņojat, ka paši slimojat ar kraupi, sargieties no nelaimes gadījuma.

krekls

Ja sapnī uzvelkat kreklu - jūsu neuzticība kļūs par mīļotā cilvēka neuzticības iemeslu. Ja pazaudējat kreklu, tas nozīmē negodu kā darbā, tā mīlestībā. Saplēsts krekls pareģo nelaimi un mazvērtīgus apkārtējos cilvēkus. Ja krekls ir notraipīts - jums draud infekcijas saslimšana.

kremācija

Ja sapnī redzat, ka piedalāties kremācijā, nomodā nelabvēļi mēģinās jūs atcelt no amata. Sapnis, kurā kremē jūs, draud ar neveiksmi komercdarījumos. Ieklausieties saprāta balsī.

Krēsla

Ja sapnī redzat krēslu, tas nozīmē skumjas. Šāds sapnis pareģo priekšlaicīgu spēku pagurumu un nepiepildītas cerības. Iespējamas neveiksmes biznesā, sarežģījumi attiecībās ar cilvēkiem, ko pārvarēsiet, tikai sakopojot gribasspēku.

krēsls

Ja sapnī redzat krēslu, tas nozīmē, ka nespēsiet izpildīt saistības. Ja nespersiet piesardzības soļus, zaudēsiet arī ienesīgos darījumus. Ja redzat draugu, kas nekustīgi sēž uz krēsla, tas liecina, ka saņemsiet neiepriecinošas ziņas par viņu.

kristāla izstrādājumi

Sapnis, kurā redzat kristāla izstrādājumus, ir nelabvēlīga zīme. Šāds sapnis liecina par pagrimumu visās dzīves jomās. Pēc šāda sapņa iespējamas stihiskas nelaimes, kas nodarīs lielus zaudējumus pilsētai vai valstij. Ja sieviete sapnī redz zāli, kurā ir daudz kristāla izstrādājumu, tas nozīmē, ka viņa smagi vilsies tajos cilvēkos, kurus dievinājusi.

Kristīšana

Ja sapnī redzat kristīšanas rituālu, nomodā būs jāpadomā par nepieciešamību stiprināt garu, ierobežojot miesas priekus. Turklāt jābūt pārliecinātiem par sava pasaules uzskata pareizību, tādēļ ka neviens cits labāk nezina, kas nepieciešams tieši jums. Ja sapņojat, ka jūs kristī baznīcā, gaidāms pazemojums, ko ar nesalaužamu pārliecību izturēsiet citu labā. Ja sapnī redzat, kā Jānis Kristītājs kristī Jēzu Kristu, tas liecina, ka drīz nostāsieties uz īstenā ceļa.

kritiens

Sapnis, kurā krītat un izjūtat bailes, nozīmē, ka jūsu ceļā radīsies nopietni pārbaudījumi. Neļaujieties izmisumam, jūs ar tiem veiksmīgi tiksiet galā. Ja sapņojat, ka esat nokrituši un savainojušies, gatavojieties grūtībām un konfliktiem ar draugiem.

krīts

Ja sapnī rakstāt vai zīmējat ar krītu uz melnas tāfeles, neceriet uz panākumiem. Taču, ja sapnī tāfele ir citā krāsā, jūs gaida slava un sabiedrības atzinība. Ja sapņojat, ka esat notraipījuši ar krītu rokas, gaidāma rūgta vilšanās.

krizantēmas

Ja sapnī griežat baltas krizantēmas, nomodā nespēsiet izvairīties no zaudējumiem un vilšanās. Dažādu krāsu krizantēmas sola priecīgus notikumus. Ja sapnī redzat krizantēmu, tas simbolizē, ka atnāks mīlestība, taču muļķības dēļ aizlaidīsiet to garām. Sapnis, kurā klīstat pa dārzu ar dzeltenām un baltām krizantēmām, nozīmē, ka jaunie dzīves apstākļi piešķirs spēkus darbībai.

Krodzinieks

Krodzinieks nozīmē, ka palīdzēsiet nabagam un iedosiet viņam daudz naudas. Ja meitene sapnī redz krodzinieku, nomodā viņai būs jāšķiras ar mīļoto naudas trūkuma dēļ.

krokodils

Sapnis, kurā redzat krokodilu, ir brīdinājums. Tas pareģo nelaimi, ja vien krokodilu neizdosies nogalināt. Esiet gatavi tam, ka jūs piekrāps labākie draugi, bet nelabvēļi pastiprinās savus uzbrukumus. Ja uzkāpjat krokodilam uz muguras - liktenis jums gatavo smagus pārbaudījumus. Izmantojiet visus spēkus, lai pārvarētu dzīves nedienas. Neuzticieties nevienam.

Kronēšana

Kronēšana sola interesantu iepazīšanos un draudzību ar ievērojamiem cilvēkiem. Ja sieviete piedalās kronēšanā - viņai pievērsīs uzmanību šīs pasaules varenie. Taču, ja kronēšana kādu iemeslu dēļ tiek pārtraukta, viņu gaida nepatikšanas.

Kronis

Kronis sola krasas pārmaiņas jūsu dzīvē. Tas, kurš sapnī redzējis kroni, drīz dosies tālā ceļojumā, kur iepazīsies ar daudziem interesantiem cilvēkiem. Šāds sapnis var būt arī slikts, dažreiz tas pareģo nedziedināmu slimību. Ja sapnī redzat galvā kroni, gaidāms personiskās mantas zaudējums. Ja sapnī kronējat kādu - apkārtējie jūs augstu vērtē. Ja sapnī redzat, ka tērzējat ar Amerikas Savienoto Valstu prezidentu, reālajā dzīvē jūs var ieinteresēt politika. Ja vēlēsieties, varēsiet kļūt par politiķi.

krucifikss

Sapnis, kurā redzat krucifiksu, brīdina par gaidāmām nepatikšanām, kas gan skars jūs tikai netieši. Ja skūpstāt krucifiksu, tas simbolizē pazemību. Jaunai sievietei sapnis, kurā viņa tur rokās krucifiksu, nozīmē, ka ar labdarību viņa rada sev labu reputāciju.

krūka

Ja sapnī redzat krūku, nomodā būsiet pārpilni cēlsirdīgu nodomu un visas ieceres būs veiksmīgas. Daudzi uzticami draugi apvienosies, lai iepriecinātu jūs un būtu jums noderīgi. Ja redzat tukšas krūkas - jūsu izturēšanās atbaidīs draugus. Sadauzītas krūkas pareģo slimību un neveiksmes darbā. Ja sapnī dzerat vīnu no krūkas, tas pareģo labu veselību un ir zīme, ka jūs labprāt uzņems visās sabiedrības aprindās. Jūs iedvesmosiet citus cilvēkus ar savu optimismu. Ja dzerat no krūkas nepazīstamu dzērienu, tas nozīmē drīzu vilšanos un pat netīksmi, pārdzīvojot cerību sabrukumu.

kruķi

Sapnis, kurā staigājat ar kruķiem, liecina, ka reālajā dzīvē būsiet ļoti atkarīgi no citiem, paļaujoties uz viņu atbalstu un palīdzību. Ja sapņojat, ka citi staigā ar kruķiem, nomodā būsiet neapmierināti ar sava darba rezultātiem.

Krupis

Krupis sapni ir nelāga zīme. Iespējams, būs jādodas nevēlamā braucienā. Sievietei šāds sapnis nozīmē, ka par viņu izplatīsies dažnedažādas baumas. Ja sapnī ieraudzījāt, ka uzlikāt krupim plaukstu vai paņēmāt to rokās, nomodā varat neviļus kļūt par drauga nepatikšanu iemeslu. Ja sapnī nogalināt krupi, kādu jūsu rīcību asi nosodīs apkārtējie.

krusa

Ja sapņojat, ka esat nokļuvuši krusā, nomodā ne visas jūsu ieceres būs veiksmīgas. Sapnis, kurā redzat, ka cauri krusas mākoņiem spraucas saule, liecina, ka nedienas drīz vien nomainīs prieki. Jaunai sievietei šāds sapnis pareģo, ka viņa sastaps dzīves laimīgāko mīlestību. Pērkona dārdi sapnī nozīmē drīzas nepatikšanas.

Krusts

Krusts parasti sola nelaimi. Ja sapnī rādās cilvēks, kas nes krustu, tas jāuztver kā aicinājums uz labdarību un žēlsirdību.

krūtis

Ja jauna sieviete nosapņojusi, ka ievainota krūtī, viņai draud nelaime. Ir vērts pievērsties savai veselībai. Ja sieviete redz ļenganu krūti, būs vilšanās un daudzas sāncenses, kuras var aizvilināt mīļoto. Taču, ja krūts ir jauna un tvirta, gaidāma veiksme. Ja jauna sieviete nosapņojusi, ka mīļotais tīksminās par viņas krūtīm, nomodā viņa būs gatava dāvāt tam mīlestību.

kuģis

Sapnis, kurā redzat kuģi, norāda, ka jūs gaida slava. Šāds sapnis ari ir pašaizliedzīga darba un nenogurstošas enerģijas zīme. Ja sapnī redzat kuģa bojāeju, jums draud nepatikšanas biznesā. Ja aizejat bojā kuģa avārijā - būs jāparāda gribasspēks. Ja redzējāt, kā citi cieš kuģa bojāejā, jūsu centieni palīdzēt draugiem būs veltīgi. Ja ieraudzījāt vētras laikā braucošu kuģi, gaidiet neveiksmes, noslēdzot vienošanos.

Kukaiņi

Kukaiņi draud ar slimību. Ja redzat, kā nositat kukaiņus, jums laimēsies, lai gan šāds sapnis var būt iemesls uztraukumiem par nākotni: iespējama tuvinieku veselības paslik t in āša nās.

kukurūza

Ja sapnī ejat pa kukurūzas lauku un redzat briestošās vālītes, liktenis jums ir lēmis prieka un labklājības posmu. Ja sapņojat, ka esat pludmalē un pērkat vārītu kukurūzu, - esat pārāk noguruši no darba un jums laiks atpūsties. Ja sapnī redzat kukurūzas pārslas, tas liecina, ka tieksme visu pārspīlēt pārlieku bieži sagādā problēmas, no kurām varētu viegli izvairīties.

kulšana

Ja sapnī vērojat graudu kulšanu, tas liecina par ģimenes labklājību. Lai gan, ja ieraudzīsiet daudz salmu un sīku graudu, tas pareģo, ka nodarbosieties ar to, kas vēlāk jūs sarūgtinās. Ja kulšanas laikā savainojat roku - visnepiemērotākajā brīdī jūs var piemeklēt bēdas.

kupols

Ja sapnī lidojat zem cirka kupola - jūsu dzīvē gaidāmas pozitīvas pārmaiņas. Jūs kļūsiet pazīstami ārzemēs. Ja sapnī redzat ēkas kupolu, neceriet, ka šogad piepildīsies visas jūsu vēlmes. Mīlētāju pāris šādu sapni var uztvert kā gaidāmo ķildu vai nodevību.

kuprainis

Ja sapnī redzējāt kupraini, jābūt gataviem negaidītām, nepatīkamām dzīves pārmaiņām.

kurkuļi

Peldoši kurkulēni brīdina par viltotu līgumu parakstīšanu. Ja meitene redz kurkulēnu tīrā, skaidrā ūdenī, viņai gaidāma iepazīšanās ar bagātu cilvēku, taču viņa tieksmes var būt zemiskas.

kurmis

Ja sapnī redzat kurmi, jums jāsargājas no nelabvēļu intrigām. Ja sapņojat, ka esat noķēruši kurmi, nomodā viegli pārvarēsiet visus šķēršļus un gūsiet popularitāti. Sapnis, kurā redzat kurmi vai citus dzīvniekus uz cilvēka ķermeņa, pareģo slimības un ķildas.

kurpes

Ja sapnī jūsu kurpes būs saplēstas un netīras - varat iemantot ienaidniekus ar savu vispārējo kritiku. Ja sapnī kājās ir melnas kurpes - jums sekmēsies biznesā, bet kāds svarīgs notikums sniegs gandarījumu. Jaunas kurpes sola pārmaiņas, kas nāks jums par labu. Ja kurpes spiež, jūs aizvainos tie, kas vēlēsies pazoboties par jūsu mīļāko. Ja kurpju saites nav sasietas - gaidāms zaudējums, ķildas un slimības. Ja pazaudējāt kurpes, tas norāda uz to, ka ar jums pārtrauks attiecības un novērsīsies no jums. Ja sapnī jums nozog kurpes, bet kājās paliek zeķes, tas nozīmē, ka, zaudējot kaut ko, jūs šo to arī iegūsiet. Sapnis, kurā meitene redz, ka tīksminās par ērtajām kurpītēm kājās, brīdina viņu no pārliekas uzticēšanās un familiaritātes ar jauniem paziņām un sevišķi ar zināma rakstura vīriešiem, attiecībās ar kuriem jāievēro distance.

kurpnieks

Ja sapnī redzat kurpnieku, jābūt gataviem, ka apstākļi traucēs panākumiem. Jaunai sievietei sapnis, kurā viņa redz, ka vīrs vai mīļotais ir kurpnieks, nozīmē, ka nomodā viņa dzīvos pārpilnībā un visas vēlmes piepildīsies.

kvartets

Sapnis, kurā spēlējat vai dziedat kvartetā, nozīmē veiksmi biznesā un daudzveidīgu atpūtu. Ja piedalāties kvarteta koncertā, panāksiet visu, ko vēlaties.

kvēpi

Ja sapnī redzat kvēpus, tas sola neveiksmes. Mīlētājiem šāds sapnis pareģo ķildas.

kvieši

Ja sapnī redzat plašus kviešu laukus, tas sola labas izredzes tiem darījumiem, kuri šķiet īpaši saistoši. Ja kvieši ir nobrieduši-jūsu liktenis ir nodrošināts un jūs izbaudīsiet mīlestību. Ja redzat lielus, tīrus kviešu graudus pēc kulšanas - būs pārpilnība un uzplaukums. Ja redzat kviešus maisos, tas nozīmē, ka stingrā apņemšanās gūt panākumu virsotnes drīz īstenosies. Ja labības klēts jumts ir caurs un graudi samirkuši, sapnis liecina, ka, vairojot īpašumu, neesat parūpējušies, lai nostiprinātu savas tiesības uz to, un drīz vien manīsiet, ka jūsu intereses cieš no nelabvēļiem. Ja saberžat kviešu graudus rokā un pagaršojat tos, būs daudz jāstrādā, lai gūtu panākumus, taču jūs sasniegsiet iecerēto. Ja sapnī redzat, ka rāpjaties pa stāvu nogāzi, kuru klāj kviešu sējumi, un ķeraties pie to stiebriem - sasniegsiet milzu pārpilnību un uzplaukumu un gūsiet panākumus jebkurā darbā vai profesijā. Ja sapnī ejat pa jauno kviešu zaļo lauku, tas sola pārticību, ģimenes laimi, uzticamus draugus.

Ķ

Kopā ar nakts parādību ierosinātajām domām laikā, kad miegs mēdz pakļaut cilvēkus savai varai ;

tad mani sagrāba bailes un šaušalasvun iztrūcināja visus manus kaulus. ījABA GRĀMATA, 4:13-14

ķēdes

Ja sapnī redzat ķēdes, tas nozīmē, ka jūs apvij apmelojumu un tenku tīkli. Ja sapņojat, ka esat iekalti ķēdēs, izvairieties no liekiem pienākumiem, kurus centīsies uzvelt jūsu pleciem. Taču, ja sapnī izdosies atbrīvoties no ķēdēm, arī nomodā varēsiet tikt vaļā no apgrūtinošiem pienākumiem. Ja sapnī redzat kādu paziņu iekaltu ķēdēs - tas viņam pareģo neveiksmi.

ķemmēt matus

Ja sapnī redzat, ka ķemmējat matus, tas nozīmē drauga drīzu slimību. Šāds sapnis arī pareģo senu draudzības saišu sairumu un īpašuma zaudējumu.

ķengurs

Ja sapnī redzat ķenguru, nomodā aptīsiet ap pirkstu viltīgu nelabvēli, kas centīsies nomelnot jūsu vārdu un ievilināt jūs savos tiklos. Ja nogalināt ķenguru - gūsiet panākumus, bet nelabvēļu intrigas un citi šķēršļi ceļā nevienam nelīdzēs. Ja sapnī redzat ķengura ādu - esat uz pareizā ceļa. Ja sapņojat, ka ķengurs jums uzbrūk, jūsu reputācija tiks apdraudēta.

ķerubi

Sapnī redzētie ķerubi sola labu garastāvokli ilgam laikam. Taču, ja sapnī ķerubs noraudzīsies uz jums pārmetoši, - reālajā dzīvē būs iemesls skumjām.

ķieģelis

Sapnis, kurā redzat ķieģeli, pareģo neveiksmes komercdarījumos un personiskajās lietās. Ja sapnī būvējat ķieģeļu māju, nomodā jūsu centieni kļūt turīgam būs veltīgi.

ķīlis

Sapnis, kurā redzējāt zemē iedzītu ķīli, pareģo problēmas darbā. Pēc šāda sapņa vairieties no ģimenes ķildām.

Iespējams, būs jāšķiras no mīļotā vai draugiem.

ķiploki

Ja sapņojat, ka ejat starp dobēm, kurās sastādīti ķiploki, - drīzumā materiālo grūtību periods beigsies. Jaunai sievietei šāds sapnis nozīmē, ka, izvēloties vīru, viņa pirmām kārtām vadīsies no veselā saprāta, nevis no jūtām. Ja sapnī ēdat ķiplokus, nomodā, pieņemot lēmumus, jūs vadīs aprēķins, nevis idejiskie principi.

Ķirši

Ķirši ir laba zīme, ar savu labvēlīgo attieksmi pret cilvēkiem gūsiet mīlestību un cieņu. Ja sapnī ēdat ķiršus, nomodā varat panākt to, pēc kā tik ilgi tiecāties. Ja ķirši sapnī ir zaļi, jums drīzumā uzsmaidīs laime.

ķirurgs

Ja sapnī redzat ķirurgu, reālajā dzīvē jābīstas no konkurentiem, kuri ir labi informēti par jūsu komercdarījumiem. Jaunai sievietei sapnis, kurā viņa redz ķirurgu, pareģo nopietnu slimību. Ja sapnī redzat skalpeli un citus ķirurģiskos instrumentus, tas nozīmē, ka drauga uzvedība sagādās lielu vilšanos.

ķirurģiskie instrumenti

Ja sapnī ieraudzījāt ķirurģiskos instrumentus - drīzumā būs jāpārdzīvo ļoti nepatīkamas sajūtas, kas saistītas ar drauga nepiedienīgo uzvedību.

Ķirzaka

Ja sapnī redzat ķirzaku, tas nozīmē, ka jums var uzbrukt nelabvēļi. Ja sapnī nogalināt ķirzaku, tas norāda, ka varat, lai arī ar neiedomājamām pūlēm, uztraukumiem un pastāvīgi ķildojoties ar tuviem cilvēkiem, atkal atgūt veiksmi un savu labo vārdu. Ja sievietei sapnī iekodusi ķirzaka, tas var sagādāt nelaimi, bet, ja sieviete redz, kā ķirzaka nomet asti, kādu laiku droši vien būs jāizjūt materiālās grūtības un jāizrāda liela vīrišķība, lai noturētos.

L

Un tad notiks ka Es izliešu savi garu pār visu miesu, un jūsu dēli un meitas pasludinās nākamās lietas, jūsu vecajie redzēs atklāsmes sapņus, bet jaunajie redzēs parādības Joēla grāmata, .3:1

Labirints

Labirints simbolizē lamatas un sarežģītas situācijas. Ja sapņojat, ka maldāties pa tumšu labirintu, meklējot izeju, nomodā jūs apdraud slimība vai kāda cita liksta, kas gan ātri pāries. Sazarots labirints nozīmē kādu negaidītu notikumu, kas var būt par iemeslu slimībām vai nelaimēm. Dzelzceļa tīkla labirints pareģo ilgstošus un nogurdinošus komandējumus, kuri nenesīs ienākumus. Tomēr iespējamas sastapšanās ar interesantiem cilvēkiem.

laboratorija

Ja sapnī redzat ar mēģenēm un instrumentiem pilnu laboratoriju - esat pieraduši paļauties uz konkrētiem faktiem, nevis uz pieņēmumiem. Ja sapnī redzat, ka strādājat laboratorijā, nomodā vēlaties saņemt apkārtējo atzinību savas rīcības dēļ. Ja sapnī laboratorijā tiek veikts kāds eksperiments - jūs riskējat.

labpatika, bauda

Sapņi, kuros jūtat labpatiku, ir pravietiski. Tie sola pārticību un labklājību. Ja mīlētāji sapnī jūt tikšanās prieku, tas liecina par patīkamiem notikumiem nākotnē. Ja jūtat baudu, vērojot lieliskus dabasskatus, tas pareģo lielus panākumus. Vispār sapnī izjustā bauda - tieši jums domāto prieku zīme.

labvēlība

Ja sapnī meklējat kāda labvēlību - jūs gaida bagātība un pārticība. Taču, ja paši izrādāt kādam labvēlību, nevarēsiet izvairīties no zaudējumiem.

lācis

Lācis ir cīņas simbols. Ja nogalināt lāci, jums izdosies rast izeju no situācijas, kas šķitusi bezcerīga. Ja jauna sieviete sapnī redz lāci - viņai ir sāncense. Baltais lācis ir brīdinājums par iespējamo krāpšanu. Jūs varat vilties, pieņemot vēlamo par patiesību. Tomēr, ja redzat baltā lāča ādu, varat pieveikt visus nelabvēļus.

lagūna

Sapni var redzēt lagūnu, ja rodas šaubas, nedrošība un apmulsums neuzmanības dēļ.

laiks (meteoroloģiskais)

Ja sapnī pievēršat uzmanību laikam, tas nozīmē mainīgus panākumus. Pagaidām jums neparasti veicas, taču negaidīti viss var pārtapt par šaubām un rūgtu izgāšanos. Ja sapnī redzat, ka pētāt laika prognozi, tas liecina, ka pēc ilgām un mokošām pārdomām varat mainīt dzīvesvietu. Taču pārceļoties jūs tikai iegūsiet. Sapnis, kurā redzat laika pareģotāju, sola bēdīgus notikumus mājās.

laimes bērns (luteklis)

Ja sapnī redzat, ka jums veicas, - tās ir ļoti labvēlīgas izredzes piepildīt ilgotās ieceres. Šāds sapnis pareģo arī patīkamus pienākumus. Cerību zaudējušiem sapnis sola garīgu pacēlumu, kas palīdzēs sekmēt biznesa uzplaukumu.

laipa

Ja sapnī redzat pāri skaidram avotam uzceltu laipu, tas sola ātru peļņu un drīzu laulību. Sapnis, kurā ejat pāri strautam ar tumšu un duļķainu ūdeni, draud ar zaudējumiem un īslaicīgu uztraukumu. Ja šādu sapni redz sieviete, viņai var gadīties ķildīgs un īgns vīrs. Ja sapnī nokrītat no laipas, realitātē varat zaudēt sievu vai vīru.

laiva

Ja sapnī redzat pa gludu ūdens spoguli peldošu laivu, jūs gaida spoža nākotne. Taču, ja sapnī laiva brauc pa bangojošu, nemierīgu ūdeni, jums draud nelaimīgi likteņa pavērsieni. Sapnis, kurā atpūšaties, vizinoties ar laivu patīkamā sabiedrībā, pareģo virkni laimīgu notikumu. Taču sapnis, kurā esat izkrituši no laivas, nesola neko labu.

laka, lakot

Ja sapnī redzat, ka lakojat grīdu, nomodā jutīsiet vajadzību pēc pārmaiņām, tomēr nebūs iespējams kaut ko radikāli mainīt. Varbūt pamēģināt izremontēt dzīvokli? Jaunai sievietei sapnis, kurā viņa lako nagus, nozīmē, ka viņa cenšas kaut ko noslēpt no apkārtējiem un izliekas par tādu, kāda nav patiesībā.

lakstīgala

Ja sapnī klausāties lakstīgalas dziedāšanā, tas sola labklājību, jauku dzīvi un tuvinieku veselību. Tas ir ļoti labvēlīgs sapnis mīlētājiem un vecākiem. Ja redzat klusējošu lakstīgalu, tas norāda uz nelielām domstarpībām ar draugiem.

lamatas

Ja sapnī izliekat lamatas - mērķu sasniegšanai darīsiet visu. Tukšas lamatas pareģo drīzu neveiksmi. Salauztas lamatas paredz neizdevīgus darījumus un kāda radinieka iespējamo slimību. Ja sapnī esat iekļuvuši lamatās — jūsu pretinieki gūs uzvaru. Ja sapnī noķerat kādu lamatās - jums veiksies visos pasākumos.

lampa

Ja sapnī redzat ar eļļu pildītu lampu, jums būs daudz jāstrādā, bet diez vai būsiet apmierināti ar darba rezultātu. Taču, ja lampa ir tukša, neļaujieties izmisumam un grūtsirdībai. Ar spožu liesmu degoša lampa pareģo pelnītus panākumus un ģimenes pavarda siltumu. Lampas blāvā gaisma nozīmē, ka nomodā jūs tirdīs greizsirdība un skaudība. Mieru iegūsiet vienīgi tad, ja godīgi un prātīgi apspriedīsiet visu ar mīļoto. Sadauzīta lampa - radinieka vai drauga nāves zīme. Ja nomētāt degošu lampu zemē, reālajā dzīvē jūsu plāniem nav lemts īstenoties. Ja aizdedzat lampu, tas liecina, ka grasāties ieviest dažus jauninājumus, kas turpmāk dos peļņu. Ja ejat ar lampu - nebūsiet atkarīgi no apkārtējo uzskatiem. Ja lampā nodziest liesma, jūs gaida nopietnas nepatikšanas. Ja sapnī redzat, ka stipri nobijāties un nomētāt lampu zemē, jums jābūt modriem, tādēļ ka nelabvēļi mēģinās jūs ievilināt slazdos. Ja sapnī jūsu drēbes aizdegušās no lampas liesmas, nomodā būsiet vīlušies tur, kur cerējāt gūt atzinību un simpātijas.

landauers

Ja sapnī braucat landauerā ar draugu vai mīļoto - dzīves laimīgākie brīži ātri aizsteigsies un paliks tikai atmiņas. Ja sapnī redzat, ka landauers iestidzis dubļos, gaidāmas nepatikšanas. Ja uzņemsiet likteņa triecienu pilnā gatavībā, grūtības izdosies pārvarēt.

lāpa

Ja sapnī redzat lāpas, nomodā jūs gaida jaukas izpriecas un veiksme biznesā. Ja nesat rokā lāpu, tas simbolizē panākumus mīlestībā un sarežģītus darījumus. Ja lāpa nodziest, gaidāmas bēdas un neveiksmes.

lapas

Zaļas, svaigas lapas sola laimīgu laulību. Iespējams, saņemsiet mantojumu. Zeltaina lapotne pareģo apskaužamu nākotni. Nodzeltējušas lapas - cerību sabrukuma simbols. Ja sieviete sapnī redz novītušas lapas, tas var liecināt par ilgiem vientulības gadiem.

lapsa

Ja sapnī redzat, ka sekojat lapsas pēdām, nomodā jūs var iesaistīt šaubīgos darījumos. Ja sapnī nogalināt lapsu, reālajā dzīvē sasniegsiet jebkuru nosprausto mērķi. Sapnis, kurā lapsa ielavījusies pagalmā pie vistu kūts, brīdina, ka skauģi var aptraipīt jūsu godu.

lapsene

Lapsenes nozīmē nelabvēļus, kuri jūs bargi sodīs un nomelnos. Sapnis, kurā redzat, ka jums iedzēlusi lapsene, pareģo nelabvēļu vai mīlestības sāncenšu skaudību un naidu. Ja nogalināt lapsenes, tas liecina, ka spēsiet pieveikt pretiniekus un bezbailīgi apliecināt savas tiesības. Šāds sapnis bieži sola senas draudzības beigas vai līdzekļu zaudējumu.

lāpsta

Sapnis, kurā redzat lāpstu, pareģo rūpes, kuras saistītas ar nepieciešamību pabeigt uzsākto darbu. Salauzta lāpsta nozīmē zaudējumu.

lasīt

Ja sapnī redzat, ka lasāt, nomodā varēsiet novest līdz galam darījumu, lai cik grūts tas sākumā liktos. Ja redzat, ka lasa citi, tas nozīmē, ka protat izvēlēties draugus. Sapnis, kurā apspriežat izlasīto grāmatu, liecina, ka jums trūkst pašpārliecības.

lāstekas

Ja sapnī redzat kokos lāstekas, tas nozīmē, ka izdosies aizmirst mokošo nemieru, kas jūs tik ilgi nomācis.

lasis

Ja sapnī redzat lasi, nomodā jums uzsmaidīs veiksme. Beidzot varēsiet atļauties baudīt priekus. Jaunai sievietei sapnis, kurā viņa ēd lasi, nozīmē laimīgu laulību. Vīrs būs patīkams, turīgs cilvēks, un viņa varēs dzīvot laimīgi un bezrūpīgi.

Laternas stabs

Laternas stabs liecina par svešinieka atbalstu grūtā brīdī. Ja sapnī esat nokrituši no laternas staba, tas nozīmē, ka jūs var piekrāpt, un, lai no tā izvairītos, pašiem būs jāķeras pie viltības. Ja sapnī uzskrienat virsū laternas stabam - gaidāmas nepatikšanas.

latīņu valoda

Ja sapnī mācāties latīņu valodu - jūsu domās ieklausīsies. Šāds sapnis var arī liecināt, ka jums ir milzīga ietekme uz cilvēkiem.

lauki

Sapnis, kurā redzat sevi laukos, sola veselības uzlabošanos un drīzu iedzīvošanos mantā. Labvēlīgi apstākļi ļaus jums ieņemt augstu dienesta stāvokli un kļūt turīgiem. Izkaltusi, neauglīga vieta, nabadzīgas mājas pareģo raižu un izmisuma posmu dzīvē. Tomēr visumā sapnis par uzturēšanos laukos sola labu veselību un pārticību.

lauks

Ja sapnī redzat nopļautu lauku, no kura jau novākta labība, tas pareģo neveiksmes. Ja redzat zaļu lauku vai plašus vārpojošus labības laukus, zemniekam tas sola bagātu ražu, bet pārējiem - laimīgu dzīves posmu. Ja redzat uzartu lauku, tas norāda, ka drīzumā sasniegsiet labklājību, un ceļš uz cienījamu stāvokli sabiedrībā būs īss un tiešs.

laulības

Sapnis, kurā jauna sieviete precas ar vecu, nevarīgu vīrieti, pareģo slimību. Ja ceremonijas laikā, tērpies melnā uzvalkā, līgavainis paies garām līgavai, pārmetoši raugoties uz viņu, draugi novērsīsies no viņas. Ja laulības ceremonijā viesi ir tērpušies gaišās drēbēs un ir jautri, būs prieks un labpatika. Melnās drēbes viesiem nozīmē skumjas. Ja piekalpojat laulības ceremonijā, nomodā izjutīsiet prieku un gādību par sevi. Redzēt nelaimes gadījumu laulības laikā nozīmē ciešanas. Ja līgava redz sevi noskumušu - būs vilšanās mīlestībā. Šāds sapnis ir labvēlīgs vienīgi tiem, kas ir laimīgi mīlestībā. Taču jebkuru sievieti sapnis par savām kāzām mudina atteikties no pārmērīgās rosības un sīkma- nības.

laulības pārkāpšana

Ja sapnī rādījies, ka esat pārkāpuši laulības solījumu, - tiksiet iesaistīts nelikumīgā darījumā. Ja šādu sapni redz sieviete, tas liecina, ka viņa var zaudēt vīra uzticību sava rakstura dēļ. Ja sieviete sapnī redz, ka pieviļ vīru ar viņa draugu, īstenībā vīrs pametīs viņu, nepaskaidrojot iemeslu. Ja sieviete sapnī vēlas pavedināt jaunekli - viņa var sastrīdēties ar vīru vai pat šķirties no tā. Jaunai meitenei šāds sapnis sola pazemojumu un negodu. Vīrietim, kas sapnī krāpj sievu, jāsargājas no saukšanas pie tiesas par laulības uzticības pārkāpumu. Ja sapnī redzat, ka sekmīgi pretojaties kārdinājumam, tas vienmēr ir labi. Tam, kurš sapnī redz mīlas priekus, reālajā dzīvē jābaidās no tenkām.

laulību gredzens

Sapnis, kurā sieviete redz savu laulību gredzenu spožu un spīdīgu, pareģo, ka viņa būs pasargāta no rūpēm un neuzticības. Ja redzat laulību gredzenu drauga vai cita cilvēka pirkstā, tas liecina, ka kāda solījumu uztversiet pārāk nopietni. Iespējams, ļausieties aizliegtiem priekiem. Ja gredzens ir pazaudēts vai salauzts, sievieti gaida daudzas nelaimes.

laurs

Sapnī redzētais laurs sagādās jums panākumus un popularitāti. Jūsu stāvoklis uzlabosies, iespējams, kļūsiet bagāti. Ja jauna sieviete sapnī redz mīļoto ar lauru vainagu galvā - tā saskatīs viņā uzticamu vīru.

Ja sapnī redzat lauvu, tas simbolizē kādu spēku ārpus jums. Ja uzvarat lauvu - varēsiet veiksmīgi izkļūt no jebkuras situācijas. Taču, ja lauva jūs pieveiks, nomodā jābūt piesardzīgākiem. Sapnis, kurā redzat lauvas krātiņā, nozīmē, ka panākumi būs atkarīgi no tā, vai spēsiet tikt galā ar nelabvēļiem. Sapnis, kurā redzat lauvu dresētāju, liecina, ka ar prātu un intuīciju varat sasniegt virsotnes gan biznesā, gan mīlestībā. Lauvēni rādās sapnī, ja dzīvē sākas jauns posms, kas solās būt veiksmīgs, ja laikus tam sagatavosieties. Jaunai sievietei šāds sapnis pareģo kārtīgus pielūdzējus. Ja vīrietis sapnī dzird lauvas rēcienus, bet neredz to, viņam būs panākumi sieviešu vidū. Ja sapni redzat virs sevis rēcošu lauvas galvu ar atņirgtiem zobiem, ceļā uz panākumiem jūs gaida sakāve. Ja sapnī redzat lauvas ādu - liktenis jums lēmis laimi un panākumus. Ja izdevies pieveikt lauvu un uzrāpties tam mugurā, jums pietiks spēka un enerģijas, lai sasniegtu jebkuru nosprausto mērķi. Sapnis, kurā aizstāvat savus bērnus no lauvas, nozīmē, ka nelabvēļi cenšas iejaukties ne vien jūsu komerciālajās, bet arī ģimenes lietās.

lauzt kaut ko

Ja sapnī laužat kaut ko, tas nesola neko labu. Sapnī lauzta roka vai kāja nozīmē, ka varat droši meklēt jaunu darbu. Ja sapnī esat salauzuši mēbeles - gaidāmi konflikti ģimenē. Sadauzīts logs - tuvinieku slimības. Ja jauna meitene sapnī redz lauztu gredzenu - viņu gaida nepatīkamas pārmaiņas. Viņai jāvairās no greizsirdības izraisītām ķildām.

lēcas

Lēcas pareģo konfliktus ģimenē. Meitene, kura redzējusi šādu sapni, sastrīdēsies ar līgavaini, bet vecāki tomēr pierunās apprecēties ar viņu.

ledus

Ja sapni redzat ledu, jābūt gataviem nelaimēm un jābīstas no trieciena visneaizsargātākajā vietā. Ja redzat ledus blāķus tīrā ūdens straumē, nomodā skaudīgi draugi var aptumšot bezrūpīgo laimi. Ja sapnī ejat pa ledu, nav izslēgts, ka nomodā izdarīsiet strauju pavērsienu un pametī- siet ierasto, komfortablo dzīvi. Jaunai sievietei sapnis, kurā viņa iet pa ledu, nozīmē, ka jābūt mazliet piesardzīgākai savā uzvedībā, citādi var piesaistīt pārāk lielu sabiedrības uzmanību. Ledus lāstekas pie mājām rādās sapnī, ja draud nabadzība. Iespējama arī veselības pasliktināšanās. Lāstekas pie žoga nozīmē dvēseles un miesas ciešanas. Lāstekas kokos norāda, ka nākotnes izredzes kļūs vēl drūmākas. Lāstekas skujkokos pareģo, ka spožā nākotne būs apslēpta aiz šaubu ēnas. Sapnis, kurā gatavojat ledu, brīdina, ka nomodā varat ciest neveiksmi egoisma un pašpārliecības dēļ. Ja sūkājat ledu, tas nozīmē slimību. Ja sapnī dzerat ūdeni ar ledu - tas ir brīdinājums, ka vieglprātība var izraisīt nopietnas sekas un slimības. Ja sapnī peldaties ledainā ūdenī, nav vērts sevišķi paļauties uz cerēto atpūtu - to var izjaukt neparedzēti apstākļi.

ledusskapis

Ja sapnī redzat ledusskapi - jūsu egoisms sagādās sāpes tiem, kas godīgi strādā, lai pabarotu ģimeni.

lēkme

Ja sapnī piedzīvojat lēkmi, tas liecina par veselības pasliktināšanos un draudiem tikt atbrīvotam no darba. Ja redzat kāda cita lēkmi, draugi vai tuvinieki ar savu pieka- sīšanos sabojās garastāvokli.

lēciens

Ja jauna sieviete sapnī redz, ka pārlec pār kādu šķērsli, tas nozīmē, ka viņa sasniegs savu vēlmju piepildījumu pēc likteņa pretestības un cīņas par panākumiem. Vispār sapnis, kurā pārlecat kaut kam pāri, sola panākumus visās cildenajās lietās, taču kritiens pareģo zināmas grūtības. Ja sapnī nolecat no sienas, tas norāda uz neprātīgu rīcību, kas sagādās vilšanos. Ja vērojat kāda veiksmīgos lēcienus - gaidāms spēku un enerģijas pieplūdums, kas palīdzēs cīnīties ar likteni.

lentes

Ja sapņojat, ka jūsu drēbes ir rotātas lentēm, drīzumā varēsiet atslābināties draugu pulkā. Ja meitene sapnī redz, ka rotā savu tērpu un matus ar lentēm, - rakstura dēļ viņa var palaist garām izdevību veiksmīgi apprecēties. Taču, ja viņa redz lentes citām meitenēm, jābūt gatavai, ka būs jāpierāda savas tiesības uz mīlestību. Ja meitenei nepatīk lentes, tā drīz uzzinās, ka viņai ir sāncense. Ja pērkat lentes, tas pareģo vieglu mūža gājumu.

leopards

Ja sapnī jums uzbrūk leopards - jāizrāda centība, lai gūtu panākumus. Ja sapnī redzat leoparda ādu, jūs apdraud viltīgs cilvēks, kuram esat uzticējušies. Ja nogalināt leopardu - būs veiksme. Ja sapnī leopards nonāks krātiņā, varat uzveikt savus nelabvēļus, kuri mēģinājuši jums traucēt. Ja sapnī leopards bēg no jums - nepietiekami sekmīgi strādājat, var gadīties neveiksme biznesā un mīlestībā. Tikai ar neatlaidību tiksiet galā ar nepatikšanām.

lete

sapnī redzat leti, tas liecina, ka aizraušanās ar biznesu, dzīva interese par to neļaus slinkumam un neveselīgām tieksmēm pārņemt jūsu dzīvi. Ja sapnī redzat tukšas un netīras letes, tas pareģo neveiksmīgus pasākumus, kas radīs lielus uztraukumus un rūpes.

lidot

Ja sapnī lidojat plašajā debess izplatījumā, tas norāda uz nelaimīgu laulību. Ja sapņojat, ka lidojat tuvu zemei, tas pareģo slimību vai smagu veselības stāvokli. Ja lidināties virs ūdens spoguļa un redzat, ka ūdens ir duļķains, tas pareģo nelabvēļu intrigas: jums jābūt piesardzīgiem, vadot savu biznesu. Ja lidojat virs drupām, tas liecina par nelaimi, bēdīgiem apstākļiem. Taču, ja vienlaikus šur tur manāt zaļumus un kokus, - nepatikšanas nebūs ilgas. Ja lidojot redzat sauli, tas liecina, ka uztraukumi būs veltīgi: dzīve nokārtosies, lai gan pastāvīgi uzglūnēs ļaunums. Ja lidojat augstu padebešos, ceļā sastopot Mēnesi un citus debess ķermeņus, tas sola nelaimes visai Zemei. Ja lidojot aizmugurē pamanāt melnus spārnus - tā ir rūgtas vilšanās zīme. Labvēlīgs ir sapnis, kurā lidināties virs zaļām koku lapotnēm un manāt aizmugurē baltus spārnus: sapnis pareģo veiksmi darījumos un laimīgu mīlestību. Taču, ja lidojat virs nokaltušiem kokiem, - liktenis jums gatavo pārbaudījumus ceļā uz veiksmi. Ja lidojuma laikā nokrītat, tas liecina par lielu nelaimi, ja vien krišanas brīdī nepamodīsieties. Sapnis, kurā sievietei rādās, ka viņa pārlido no vienas pilsētas uz citu, laiku pa laikam piezemējoties uz baznīcu jumtiem, norāda, ka viņai daudz jādara, lai pasargātu savu mīlestību no liekulīgiem cilvēkiem. Šāds sapnis dažkārt slēpj sevī draudus viņas tuvinieku veselībai. Ja viņa nosapņo, ka lidojumā viņu ir sašāvuši, tas nozīmē, ka nomodā nelabvēļi liks šķēršļus ceļā uz panākumiem un labklājību.

līdzība

Ja sapnī klausāties līdzību, tas nozīmē grūtu izvēli, kas no jums pieprasīs apņēmību un pārliecību par sevi. Mīlētājiem šāds sapnis pareģo liktenīgus konfliktus un mīļotā neuzticību.

liecinieks, liecinieku liecības

Sapnis, kurā sniedzat liecības pret kādu, nozīmē, ka nomodā jūsu nervi krietni cietīs no sīkām nepatikšanām. Ja sapņojat - kāds liecina pret jums, būsiet spiesti atteikt draugiem palīdzību, lai aizstāvētu savas intereses. Ja jūsu liecības palīdz attaisnot noziedznieku, drīzumā tiksiet iesaistīti apkaunojošās lietās.

Liekšķere

Liekšķere simbolizē smagu, bet arī aizraujošu darbu. Veca vai salauzta liekšķere nozīmē nepiepildītas cerības.

liekulis

Ja sapni esat spiesti saieties ar liekulīgu cilvēku, nomodā jūs nodos viltīgi draugi. Ja sapņojat, ka paši liekuļojat, reālajā dzīvē kļūsiet par krāpniekiem un nepatiesi izturēsieties pret draugiem.

lielgabals

Sapnis par lielgabalu nozīmē, ka valsts un ģimene ir briesmās. Iespējams, ka jaunieši drīzumā cietīs no nākotnes kataklizmām. Ja jauna sieviete dzird un redz lielgabalus - tā kļūs par karavīra sievu un novēlēs viņam: "Ar dievpalīgu!" - kad tas dosies aizstāvēt viņu un savu godu. Šāda veida sapņi jātulko, ņemot vērā tās ietekmes, kuras paši izjūtat, un savā apziņā uzkrāto pieredzi. Ja esat daudz domājuši par lielgabaliem un redzat tos sapnī miera laikā, visdrīzāk tie brīdina jūs no nevajadzīgas cīņas un iespējamās sakāves. Taču, ja prasmīgi vadāt savu biznesu, šāds sapnis nozīmē, ka pēc daudzajām neveiksmēm sekos laimīgi pasākumi.

lielīgās runas

Ja sapni dzirdat kāda lielīgās runas, reālajā dzīvē nožēlosiet nesavaldību, kas kaitēs draugiem.

liellopu gaļa

Tikko nokautas govs gaļa ir smagas slimības zīme. Pēc šāda sapņa uzmanīgāk jāizturas pret savu veselību.

Ja sapnī ēdat no liellopu gaļas pagatavotu ēdienu, sargieties no smagām ciešanām, kas jūs piemeklēs. Dzīve var beigties traģiski. Tomēr sapnis, kurā ēdat liellopu gaļu pie skaisti klāta galda, patīkamā sabiedrībā, sola harmoniju mīlestībā un biznesā. Pārējos gadījumos sapnis brīdina par briesmām.

lietusgāze

Lietusgāze nozīmē, ka apmeklēsiet teātri, kur tiksieties ar bohēmu. Būtu jāapzinās, ka par augstu vērtējat savas spējas. Tas nesagādās prieku.

lietussargs

Ja sapnī ejat ar lietussargu, nomodā būs jāsaskaras ar lielām nepatikšanām. Ja redzat citus cilvēkus ar lietussargiem, pie jums vērsīsies pēc palīdzības. Ja jums gadījies aizņemties no kāda lietussargu, būs grūti saprasties ar apkārtējiem. Ja atdodat lietussargu - jūs nekaunīgi apmelos. Ja sapnī redzat saulessargu, tas liecina, ka meklēsiet neatļautus priekus. Ja lietussargs sapnī laiž cauri ūdeni, draugu stāvoklis izraisīs patiesu nožēlu. Ja pazaudējat lietussargu, tuvam cilvēkam gadīsies nepatikšanas. Ja atverat lietussargu virs galvas saulainā laikā, tas norāda, ka jums lemta labklājība.

lievenis

Ja sapnī redzat lieveni, jūs gaida jauni pasākumi, kuru veiksme būs diezgan apšaubāma. Ja būvējat lieveni - mājā uzradīsies jaunas rūpes. Ja jauna sieviete sastop uz lieveņa mīļoto - viņš var pievilt vai nodot viņu.\

lifts

Ja sapnī redzat, ka braucat augšā ar liftu, - drīz kļūsiet bagāti; taču, ja braucat lejā, būs neveiksmes, kas var izpostīt jūsu dzīvi. Sapnis, kurā nepaguvāt iekāpt lejupbraucošā liftā, nozīmē, ka jums izdosies izvairīties no vilšanās. Ja sapņojat, ka esat iesprūduši liftā, nomodā jāsargājas no nepatikšanām.

līgava

Ja meitene sapnī redz sevi kā līgavu un ir apmierināta ar kleitu, iespējams, viņai gaidāms prāvs mantojums. Taču, ja viņa nav apmierināta ar savu tērpu, tas nozīmē vilšanos, tādēļ ka viņas vēlmēm nav lemts piepildīties. Ja kāds skūpsta līgavu - tas nozīmē draugu salabšanu. Ja sapnī redzat, ka līgava jūs skūpsta, jums nodrošināta stipra veselība, bet mīļotajai - veiksme. Ja līgava skūpsta citus - jums būs daudz draugu. Ja meitene sapnī redz sevi kā līgavu, tomēr ir vienaldzīga pret līgavaini, gaidāmas sīkas nepatikšanas, kas var sabojāt prieku.

ligzda

Ja sapnī esat ieraudzījuši ligzdu, drīzumā jūsu intereses tiks saistītas ar kādu darījumu, kas turpmāk būs diezgan ienesīgs. Sapnis, kurā jauna sieviete redz ligzdu, sola pārcelšanos. Tukša ligzda pareģo šķiršanos ar tuvu cilvēku.

Sadauzītas olas ligzdā nozīmē neveiksmi un vilšanos. Sapnis, kurā redzat, kā putns ligzdā perē olas, liecina, ka omulīga māja un lieliski bērni kļūs par dzīves iepriecinājumu.

likmes

Ja sapņojat, ka piedalāties zirgu skriešanas sacīkstēs, tas nozīmē - kāds grib novest jūs no pareizā ceļa. Ja uzsākat kādu jaunu biznesu, esiet akurāti. Ja redzat, ka spēlējat pie galda spēļu namā, - kāds centīsies izkrāpt jums naudu.

liktenis

Sapnis, kurā atskāršat savu likteni, ne vienmēr pareģo nesaskaņas un nelaimes. Tas var rādīties kā mudinājums īstenot savas spējas un dzīvot daudz enerģiskāku dzīvi. Jaunai sievietei, kas sapnī krāpj savu likteni, tas sola, ka viņa drosmīgi izšķirsies starp uzticamu draugu un mīļoto.

likumdošanas iestādē

Ja sapnī kā pilsētas mērs nonākat likumdošanas iestādē - nespēsiet apvaldīties un sastrīdēsieties ar ģimeni. Nevarēsiet nokārtot attiecības ar tuviniekiem.

līķauts

Ja sapnī redzat līķautu, gaidiet slimību, pārdzīvojumus un izmisumu. Sargieties no to cilvēku ļaunajām intrigām, kurus esat uzskatījuši par draugiem. Miroņi līķautos pareģo nelaimes. No miroņa noņemts līķauts norāda uz ķildu, kas jūs ilgi neliks mierā.

lilija

Lilija ir nelabvēlīga zīme. Sapnis, kurā redzat augošu liliju, pareģo agras laulības un drīzu atraitnību. Jaunai sievietei sapnis, kurā viņa tīksminās par lilijām, nozīmē, ka prieku aptumšos skumjas. Novītušas lilijas simbolizē nopietnas nepatikšanas.

līķis

Līķis pareģo nelaimi, tādēļ ka šāds sapnis ir skumju ziņu vēstnesis. Iespējamas sliktas perspektīvas komercdarījumiem. Jaunu cilvēku gaida vilšanās un izpriecu trūkums. Ja redzat mirušo melnās drēbēs, tas norāda uz drauga nāvi vai izmisīgi grūtu stāvokli biznesā. Ja redzat līķus kaujas laukā, tas sola karu un vispār sarežģītas attiecības starp valstīm un politiskajiem grupējumiem. Ja redzat dzīvnieka līķi, tas pareģo neveselīgu situāciju darījumos, pašsajūtas pasliktināšanos. Ja redzat, ka miris kāds ģimenes loceklis, tas paredz tuva radinieka slimību vai attiecību pārtraukumu ģimenē. Mīlētājiem tā ir droša zīme, ka viņi nespēs turēt viens otram dotos svinīgos solījumus. Ja sapnī aizklājat mirušajam acis ar monētām, tas nozīmē, ka, izmantojot pagaidu bezspēcību, jūs aplaupīs nekaunīgi pretinieki. Ja uzliekat monētu tikai uz vienas acs, varēsiet atgūt zaudēto īpašumu pēc gandrīz bezcerīgas cīņas. Jaunai sievietei šāds sapnis pareģo bēdas, ja viņa uzticēsies negodīgiem cilvēkiem. Sapnis, kurā jauna sieviete redz zārkā veikala saimnieku, pie kura strādā, pareģo pielūdzēja atsalumu. Sapnis, kurā līķa galva atdalās no ķermeņa un nokrīt, norāda uz intrigām. Ja zārks ar līķi stāv veikala zālē, sapnis sola zaudējumus un nepatikšanas, kuras skars ļoti daudzus. Sapnis mudina daudz reālāk izvērtēt savu rīcību.

limonāde

Ja sapnī redzat, ka dzerat limonādi, reālajā dzīvē būs jācīnās ar citiem par prioritāti diezgan ienesīgā darījumā. Tomēr esiet uzmanīgi, nav izslēgts, ka pelņu no tā iegūs kāds cits.

Lini

Lini ir labvēlīga zīme. Šāds sapnis sola veiksmi visām iecerēm.

Linsēklu eļļa

Linsēklu eļļa brīdina par neapdomīgu rīcību. No muļķībām jūs varēs atturēt tikai uzticams draugs.

lira

Ja sapnī dzirdat liras skaņas, tas nozīmē, ka priecāsieties par saviem paziņām un darījumi būs diezgan veiksmīgi. Ja meitene sapnī redz, ka spēlē liru, - viņu gaida laimīga laulība.

Logi

Logi ir spožu cerību liktenīga beigu zīme. Redzēsiet, kā sabrūk jūsu lieliskais bizness, novezdams jūs izmisumā.

Jums lemts nodarboties ar bezcerīgiem plāniem. Aizvērti logi ir pamestības tēls. Ja logi ir sadauzīti, jūs tirdīs nožēlojamas aizdomas par neuzticību. Ja sēžat logā - kļūsiet par muļķības, neapdomības un bezprātības upuri. Ja ieejat mājā pa logu, tas liecina, ka tiksiet pieķerti negodīgu līdzekļu izmantošanā, lai sasniegtu šķietami cēlu mērķi. Ja aizbēgat pa logu - nokļūsiet nelaimē. Ja garāmejot ielūkojaties pa logu un redzat ko dīvainu - cietīsiet neveiksmi izvēlētajā biznesā un zaudēsiet cieņu, kuras dēļ riskējāt ar veselību un labklājību.

lokomotīve

Ja sapnī vērojat, kā vilciena sastāvam piekabina lokomotīvi, nomodā, lai sasniegtu iecerēto mērķi, būs jāvēršas pēc palīdzības pie paziņām. Ja sapnī redzat, ka lokomotīve bez kāda iemesla pēkšņi atkabinājusies no sastāva un turpina gaitu, bet sastāvs palicis stāvam, reālajā dzīvē nonāksiet situācijā, kurā būs jāpieņem lēmums: palikt kopā ar visiem un zaudēt vai mēģināt vinnēt vienam.

loks un bultas

Ja sapnī redzat loku un bultas - būs veiksme biznesā, kas tomēr izskaidrojama ar konkurentu vājumu. Ja aizšaujat garām ar loku - karjeras izaugsme tā arī nenotiks.

lombards

Ja sapnī redzat, ka esat lombardā, reālajā dzīvē jūs gaida zaudējumi. Sapnis, kurā izpērkat mantas no lombarda, nozīmē, ka atgriezīsieties zaudētajās pozīcijās. Ja sapnī ieķīlājat mantas lombardā, nomodā nevarēsiet izvairīties no ģimenes nesaskaņām un pārpratumiem biznesā. Jaunai sievietei sapnis, kurā viņa ir lombardā, nozīmē, ka tā nožēlos neglīto rīcību, kas kļūs par šķiršanās ar mīļoto iemeslu. Sapnis par lombardu vienmēr aicina būt uzmanīgākiem un piesardzīgākiem ar naudu.

lopi

Ja sapnī redzat skaistus un nobarotus lopus, kas mierīgi ganās zaļās ganībās, tas nozīmē uzplaukumu un laimi, kuru dalīsiet ar patīkamu dzīvesbiedru. Ja sapnī redzat netīrus, kārnus lopus, tas liecina, ka visu mūžu būs smagi jāstrādā, tādēļ ka pieliksiet savu spēku ne tur, kur vajadzētu, un darbu nemīlēsiet. Pēc šāda sapņa jāapsver, vai nebūtu jāmaina ieradumi. Ja redzat izbailēs bēgošus lopus, tas liecina, ka būs jāpieliek milzum daudz pūļu, lai nosargātu karjeru. Ja redzat govju baru slaukšanas laikā, tas nozīmē, ka kļūsiet par laimīgu īpašnieku bagātībai, uz kuru pretendējuši citi. Jaunai sievietei šāds sapnis pareģo, ka mīlestība necietīs no viņas izvēles. Ja sapnī redzat, kā slauc govi ar pierietējušu tesmeni, tas nozīmē, ka gaidāma milzīga veiksme. Ja redzat telēnu, kas zīž mātes pienu, jūs teju reju zaudēsiet mīļoto, tādēļ ka vilcināties izrādīt savu mīlestību, vai arī zaudēsiet īpašumu paviršas biznesa vadības dēļ. Ja sapnī redzat teļus, tas nozīmē, ka kļūsiet par sabiedrības mīluli un iegūsiet mīļotā cilvēka sirdi. Komerclietās šāds sapnis pareģo peļņu tirdzniecībā, mīlētājam - attiecības, kuras viņš augstu vērtēs. Ja teļi nav sevišķi labi, jums būs ļoti grūti sasniegt labklājību, pēc kā esat tiekušies un uz ko paļāvušies. Melni un netīri lopi ar gariem ragiem sola ienaidniekus.

loterija

Ja sapnī labprāt piedalāties loterijā, nomodā varat nokļūt šaubīgā avantūrā. Ja sapnī redzat loterijas biļeti - jūsu komercdarījumi cietīs partneru negodīguma dēļ. Sirdslietās skumjas mīsies ar prieku un otrādi. Ja sapnī redzat, ka jums ticis laimīgais numurs, nomodā jūs gluži vienkārši apstulbinās izdevīgs darījums un sagādās daudz uztraukumu. Ja redzat, kā citi vinnē loterijā, - gaidāma patīkama izklaidēšanās jauku paziņu sabiedrībā. Ja zaudējat loterijā - varat kļūt par viltīgu plānu upuri. Jaunlaulātajiem pēc šāda sapņa nopietnāk jāizvērtē savas attiecības. Loterija sapnī aicina visus būt modriem biznesā.

lūdzat Dievu

Sapnis, kurā redzat, ka lūdzat Dievu, vai redzat, ka Dievu lūdz citi, pareģo nelaimi. Būs jāpieliek daudz pūļu, lai to novērstu.

lūgums (iesniegums)

Ja sapnī kādā iestādē iesniedzat lūgumu, nomodā saņemsiet palīdzību visnepieciešamākajā brīdī.Ja sapnī redzat, ka uzturat neatlaidīgu lūgumu, - tā ir zīme, ka pievērsīsieties kādam darījumam, kas prasīs diezgan prāvus līdzekļus. Ja sapņojat, ka pie jums ieradies cilvēks ar kādu steidzamu lūgumu, nomodā nonāksiet spiedīgos apstākļos, un tikai enerģija un neatlaidība palīdzēs atgūt agrāko stāvokli. Sapnis, kurā lūdzēja lūgums (vai prasība) bijis pamatots, pareģo veiksmīgu karjeru izvēlētajā profesijā.

lupa

Ja sapni vērojat kaut ko caur lupu, nomodā nespēsiet pienācīgi veikt darbu. Jaunai sievietei sapnis, kurā viņa

tur rokās lupu, nozīmē, ka tie pielūdzēji, kuri tagad izrāda uzmanību, drīzumā no viņas novērsīsies.

lukturis

Ja sapnī redzat lukturīšu mirgojošo gaismu, liktenis būs jums labvēlīgs. Taču, ja izlaidīsiet no acīm lukturīšu gaismu, esiet gatavi pēkšņai neveiksmei. Ja turat lukturīti rokās - labvēlīgā attieksme pret cilvēkiem palīdzēs iekarot viņu sirdis un iegūt daudz draugu. Ja paklūpat un nodzēšat lukturīti, tas liecina, ka neparedzētā notikuma dēļ zaudēsiet stāvokli sabiedrībā un meklēsiet palīdzību pie citiem. Ja tīrāt lukturi, tas nozīmē, ka paveras milzīgas iespējas. Ja pazaudējat lukturi, tas norāda uz stagnāciju biznesā un nesaskaņām mājās. Ja pērkat lukturi - gaidāmi izdevīgi darījumi. Jaunai sievietei sapnis, kurā viņa iededz lukturi, gaidot mīļoto, nozīmē, ka tā veiksmīgi apprecēsies.

lūpas

Pietūkušas, neglītas lūpas sapnī nozīmē, ka jums jāvairās no jaunas pazīšanās un jāievēro savaldība ģimenes attiecībās. Skaistas, sārtas lūpas - harmonijas un pārpilnības simbols. Mīlētāju pāris šādu sapni var uztvert kā abpusēju mīlestību un uzticību. Plānas lūpas - sīkstuma un neatlaidības simbols. Varēsiet sasniegt jebkuru nosprausto mērķi. Pietūkušas, savainotas lūpas - zaudējumu un aplamu vēlmju simbols. Ja esat norūpējušies par savu lūpu skaistumu, nomodā veltīsiet pārlieku lielu uzmanību pretējam dzimumam. Ja krāsojat lūpas - esat noskaņoti flirtam, mīlas pārdzīvojumiem. Ja uzskatāt kāda lūpas par pievilcīgām - maz uzmanības pievēršat mīļotajam cilvēkam.

lūsis

Ja sapnī redzat, ka raugāties uz lūsi, tas liecina, ka nelabvēļi cenšas iegāzt jūsu biznesu un sagraut ģimenes pamatus. Sievietei šāds sapnis nozīmē, ka viņai ir sāncense, kas pretendē uz mīļotā pieķeršanos. Ja sieviete sapnī nogalina lūsi - viņa pārspēs sāncensi vai strauji mainīs likteni uz labu.

M

sapnī saņēmuši norādījumu pie Hēroda neatgriezties, tie aizgāja' pa citu ceļu uz savu zemi. Mateja evaņģēlijs, 2:12

Magnēts

Ja sapnī redzat magnētu, jāsargājas no apkārtējo sliktās ietekmes. Nav izslēgts, ka liktenīgā sieviete ievilinās jūs savos tīklos un pazudinās. Sievietei šāds sapnis pareģo bagātību un ietekmīga cilvēka aizbildnību.

Magones

Ja sapnī redzat magones, būs valdzinošas izpriecas un patīkamas nodarbības, taču viss būs neskaidrs un nenoteikts. Ja sapnī ieelpojat magoņu smaržu, īstenībā kļūsiet par glaimu upuri. Magoņu hipnotiskā iedarbība apņems jūs ar noslēpumainu auru, atstājot ārpusē materiālo pasauli, kamēr jūsu "es" izzina šīs mīklainās reālijas gluži kā parastā sapnī. Tomēr šādi sapņi nevar pa īstam ietekmēt guļošā materiālo substanci, tādēļ ka tie ir māksloti un nedabiski.

maģiski rituāli

Ja sapnī veicat maģiskus rituālus, gaidāmi pārsteigumi. Ja to dara kāds cits - būs pārmaiņas uz labo pusi. Ja sapnī sadarbojaties ar burvi vai samani - drīzumā dosieties ceļojumā, kura laikā tiksiet pie turības un gūsiet popularitāti.

Maijvabole

Ja sapnī redzat maijvaboli, varat vilties partnerī, kas neattaisnos jūsu cerības: viņš nebūs garīgi tuvs, bet gan būs nepatīkams un viegli aizkaitināms cilvēks.

Maize

Sievietei sapnis, kurā viņa ēd maizi, nozīmē, ka bērni, kuriem viņa veltījusi tik daudz spēka un laika, viņu sarūgtinās. Ja sapņojat, ka cepat maizi vēl ar kādu, - līdz mūža galam mājās būs pārticība. Ja sapnī redzat notraipītu maizes klaipu, šāds sapnis pareģo bēdas un trūkumu. Ja sapnī redzat maizes garozu, tas norāda uz neveiksmi biznesā. Taču, ja redzat svaigi izceptu maizi un varat to paņemt, - tas ir labvēlīgs sapnis.

Maizes kukuļi

Maizes kukuļi nozīmē taupību. Pārlauzti maizes kukuļi sapnī pareģo mīlētāju ķildas un nesaskaņas. Ja sapnī redzat maizes kukuļus, kas rūgst, pirms tos ieliek krāsnī, - būs lieli panākumi. Šāds sapnis sola materiālu labklājību un savstarpēju saprašanos ģimenē.

māja (dzīvoklis)

Ja sapnī redzat, ka būvējat māju, reālajā dzīvē jūsu ieceres ir saprātīgas un nesīs jūtamus augļus. Sapnis, kurā jums ir lieliska, lepna māja, pareģo, ka gaidāmi labvēlīgi pavērsieni, iespējams, uzlabosies arī dzīves apstākļi. Vecas un sagruvušas mājas pareģo neveiksmes un veselības pasliktināšanos. Meitenei šāds sapnis sola skumjas, varbūt pat mīļotā zaudējumu.

mājputni

Ja sapnī redzējāt mājputnus, gaidāms naudas stāvokļa pasliktinājums. Ja meitene sapnī cenšas noķert mājputnu - viņa izšķiedīs laiku nevajadzīgām izpriecām.

makaroni

Ja sapnī redzat daudz makaronu, jums izdosies sakrāt naudu, stingri jo stingri taupot. Jaunai sievietei šāds sapnis sola jaunu, interesantu tikšanos.

mākoņi

Ja sapnī debesīs redzat tumšus mākoņus, liktenis jums paredzējis dažādus šķēršļus ceļā uz loloto mērķi. Ja no mākoņiem pēkšņi sāk līt lietus, gaidāmas nopietnas nepatikšanas kā biznesā, tā arī veselībā. Sapnis, kurā redzat, ka saule uzspīd cauri mākoņiem, pareģo, ka pēc ilgajiem posta un vilšanās gadiem beidzot gaidāma veiksme. Ja cauri mākoņiem redzat zvaigžņu gaismu - tas sola īslaicīgus priekus.

maks

Ja sapnī redzat, ka maks ir pilns ar jaunām banknotēm vai dārglietām, tas liecina, ka liktenis jums lēmis bezrūpīgu, laimīgu dzīvi, kurā būs vieta abpusējai mīlestībai.

maksts

Maksts paredz konfliktus, kas beigsies ar kompromisa lēmumu. Ja sapnī nevarat atrast maksti, nomodā būsiet pārliecināti, ka atrisināsiet radušās problēmas.

māli

Ja sapnī redzat mālus, nomodā iespējama materiālā stāvokļa pasliktināšanās. Ja sapnī uzraksiet mālzemi upes krastā, būsiet spiesti pieļaut zināmu nevēlamu piekāpšanos. Ja, rokot zemi, uzduraties māla slānim, jūsu plāni var neizdoties neparedzētu apstākļu dēļ. Iespējams, mērķa sasniegšanai būs jāizstrādā pilnīgi cits plāns. Sievietei šāds sapnis pareģo sarežģījumus attiecībās ar mīļoto.

Mandeles

Mandeles ir labvēlīga zīme. Šāds sapnis sola bagātību un uzplaukumu, lai gan iespējams arī īslaicīgu neveiksmju un sarūgtinājumu posms. Ja sapņojat, ka mandeļu rieksti ir bojāti, sasniedzot mērķi, jutīsiet vilšanos, tomēr šāds stāvoklis drīz pāries.

manta (bagātība)

Ja sapņojat, ka esat kļuvuši par lielas bagātības īpašnieku, tas nozīmē, ka nomodā jums nav nekā neiespējama: visur veiksies un draugi jūs vienmēr atbalstīs.

mantas (īpašuma) ieķīlāšana

Ja sapnī redzat, ka esat ieķīlājuši savu īpašumu, - nomodā jūs gaida bankrots. Ja ieķīlājat nekustamo īpašumu, būs negaidīta peļņa, kas palīdzēs samaksāt parādus. Ja sapnī kārtojat ķīlu zīmes - sameklēsiet jaunu darbu, kas būs krietni izdevīgāks par iepriekšējo. Ja sapnī pazaudējat ķīlu zīmi - gaidāms naudas trūkums.

mantojums

Ja sapnī saņemat mantojumu, tas nozīmē veiksmīgu un viegli sasniedzamu vēlmju piepildījumu. Šāds sapnis drīzumā sola dziļu gandarījumu par labi paveiktu darbu. Sapnis par to, ka jūs esat atstāti bez mantojuma, ir brīdinājums: kritiskāk izturieties pret savu dzīvesveidu. Sievietei šāds sapnis pareģo nevēlamu rīcību, kas var nelāgi ietekmēt viņas likteni.

margrietiņas

Ja sapnī redzat margrietiņu pušķi, nomodā sirdi pārņems skumjas. Ja sapņojat, ka esat ziedošu margrietiņu pļavā, bet apkārt čivina putni un spīd saulīte, jūsu dzīve būs laimīga un priecīga. Sapnis, kurā redzat margrietiņas un saprotat, ka tām tagad nav sezona, pareģo ļaunumu, kas slēpjas aiz labā maskas.

marionete

Ja sapnī redzat marioneti — jūsu domas nodarbinās slinkums, nosliece uz lētām izpriecām, novirzot no nopietnām un mērķtiecīgām lietām.

marmelāde

Ja sapnī ēdat marmelādi, nomodā jūs apdraud slimība. Nav izslēgts, ka neesat apmierināti ar dzīvi. Jaunai sievietei sapnis, kurā viņa vāra marmelādi, pareģo problēmas ģimenes dzīvē.

marmors

Ja sapnī redzat akmeņlauztuvi, kur iegūst marmoru, jūs gaida finansiāli panākumi. Tomēr saskarsmē ar tuviniekiem var rasties sasprindzinājums. Sapnis, kurā redzat, ka apstrādājat marmoru, sola negaidītu mantojumu. Sapnis, kurā redzat sadauzītu marmora gabalu, nozīmē, ka nevērība pret vispāratzītajām vērtībām izraisīs apkārtējo nosodījumu.

mārrutki

Ja sapnī redzat mārrutkus - gaidāma sadarbība ar gudriem un garā tuviem cilvēkiem. Šāds sapnis arī pareģo veiksmi. Jaunai sievietei līdzīgs sapnis sola sabiedriskā stāvokļa uzlabošanos. Ja sapņojat, ka edat mārrutkus, varat kļūt par objektu zobgalībām, kas gan nebūs ļaunas.

Marss

Marss ir kara simbols, tādēļ tā parādīšanās jūsu sapņos var kļūt par nelaimes vēstnesi. Ja sapnī izjūtat Marsa pievilkšanas spēku, nomodā izrādīsiet izcilas spējas kā mācībās, tā arī komercdarbībā.

maršs

Ja sapnī soļojat, maršam skanot, reālajā dzīvē jums droši vien ir nosliece stāties karadienestā vai pievērsties sabiedriskajam darbam. Jaunai sievietei sapnis, kurā viņa redz maršējam vīriešus, nozīmē, ka jāparūpējas par savu reputāciju.

masalas

Ja sapnī slimojat ar masalām - jūs ļoti sarūgtinās problēmas darbā. Ja redzat, ka ar masalām slimo kāds cits, tas liecina, ka jūs uztrauc draugu materiālais stāvoklis.

maska

Ja sapnī redzat masku, tas nozīmē neuzticību un krāpšanu. Ja sapnī redzat sevi maskā, jūs gaida sarežģījumi, kas saistīti ar neadekvātu izturēšanos pret kādu cilvēku. Jūsu nodoms viņam palīdzēt tiks maldīgi iztulkots. Tomēr galu galā jūs uzvarēsiet. Sapnis, kurā visi slēpj seju aiz maskas, nozīmē, ka jābūt gataviem meliem. Jaunai sievietei sapnis, kurā viņa valkā masku, nozīmē, ka apslēpti tā lolo nodomu piekrāpt tuvu cilvēku. Taču, ja sieviete noņem masku vai viņas vietā to izdara kāds cits, tās nodomiem nav lemts piepildīties.

maskarāde

Ja sapnī atrodaties maskarādē, nomodā nodosieties vieglprātīgām izpriecām, kas nodarīs jums tikai ļaunu. Jaunai sievietei sapnis, kurā viņa mēģina pazust starp maskām, nozīmē, ka tiks piekrāpta.

Masti

Ja sapnī redzat kuģa mastus, gaidāms kāds ilgāks brauciens, kas sagādās draugus un pārticību. Ja redzat bojā gājušo kuģu mastus, būs negaidītas pārmaiņas dzīvē.

Maša(matracis)

Ja sapnī redzat mašu - jūsu izredzes būs diezgan iepriecinošas. Saņemsiet arī jaukas ziņas no promesošiem draugiem vai tuviniekiem. Taču, ja sapnī ieraudzītā maša ir veca un nodilusi, - nomodā jūs kaitinās nepatīkami notikumi.

Ja sapni redzat matraci, nomodā būs jāuzņemas jauni pienākumi un par tiem jāatbild. Ja guļat uz jauna matrača, - pašreizējā situācija jūs pilnībā apmierina. Sapnis, kurā redzat, kā darina matračus, paredz lietišķo sakaru paplašināšanos un turības vairošanos.

mašīna

Ja sapnī redzat mašīnu - īstenosiet iecerēto. Lai gan tas nebūs viegli, galu galā būsiet gandarīti. Taču, ja sapnī redzat vecas mašīnas, esiet gatavi tam, ka nelabvēļi gūs pār jums uzvaru. Ja sapņojat, ka esat iekļuvuši kustīgā mehānisma iekšpusē, esiet piesardzīgi, slēdzot darījumus, un izvairieties no neizdevīgiem līgumiem. Varat noslēgt aplamu darījumu. Mašīnas ir zīme, kas brīdina par attālām briesmām.

māte

Ja sapņojat, ka mājās ienākusi māte, tas liecina - lai ko jūs uzsāksiet, viss izdosies. Sapnis, kurā sieviete redz māti, sola patīkamus pienākumus un ģimenes laimi. Ja sapnī dzirdat, ka māte jūs sauc, tas atgādina par pienākumiem, kā arī nozīmē to, ka esat izvēlējušies nepareizo virzienu komerciālo darījumu attīstībā. Sapnis, kurā redzat, ka māte raud vai kliedz aiz sāpēm, brīdina par viņas slimību vai nenovēršamo nelaimi. Ja sapnī sarunājaties ar māti, drīzumā saņemsiet ilgi gaidītas labas ziņas.

Mati

Ja jauna sieviete sapnī ķemmē skaistus, labi koptus matus - nomodā viņa nepievērš pienācīgu uzmanību personīgajai dzīvei. Sapnis, kurā vīrietis redz, ka viņam draud plikpaurība, ir brīdinājums no izšķērdības, kas var radīt nopietnas finansiālas problēmas. Sapnis, kurā redzat, ka mati nosirmo, var pareģot tuva drauga vai radinieka nāvi. Taču, ja sapnī redzat jaunekli vai meiteni ar sirmiem matiem, esiet gatavi zaudējumam. Iespējams, jūs pametīs mīļotais. Sevišķi uzmanīgi pret savu sapni jāizturas sievietei, tādēļ ka nepatikšanas var rasties viņas vainas dēļ. Ja jauna meitene sapnī redz sievietes ar sirmiem matiem, viņai jāsargājas no sāncensēm, tādēļ ka tā var zaudēt savu pielūdzēju. Ja sapņojat, ka ķermeni klāj mati, iespējams, pārlieku nododaties miesaskārībai, un tas var radīt sarežģījumus attiecībās ar apkārtējiem. Melni, sprogaini mati - flirta un kārdinājuma simbols. Ja tos sapnī redz jauna sieviete, viņa var kļūt par mīlas intrigu upuri. Taču, ja vīrietis sapnī redz, ka viņam ir šādi mati, tas padarīs trakas daudzas sievietes. Rudi mati ir nepastāvības simbols. Ja jauneklis sapnī redz, ka mīļotajai ir rudi mati, viņš var kļūt greizsirdīgs. Sniegbalti mati nozīmē, ka liktenis jums būs labvēlīgs. Ja sieviete nosapņojusi, ka viņai ir dažādas krāsas mati, reālajā dzīvē tā saskarsies ar izvēles grūtībām. Ja viņa būs pietiekami apdomīga, dzīve mainīsies uz labo pusi. Kupli mati nozīmē labklājību. Ja sapnī redzat rūpīgi sakārtotus matus - gaidāmi panākumi. Taču, ja esat nosapņojuši, ka mati ir īsi apcirpti, jūs gaida finansiālas problēmas izšķērdības dēļ. Izspūruši mati var nozīmēt sarežģījumus biznesā un ģimenes dzīvē. Ja jauna sieviete sapnī redz, ka nevar izķemmēt matus, viņai jāapvalda spītnieces raksturs. Sapnis, kurā jums apcirpti mati, brīdina, ka jābūt gataviem krāpšanai un viltībai. Taču, ja mati paši sāk izkrist, jūs sagaida nopietnas naudas grūtības. Ja vīrietis sapnī redz, ka glāsta sievietes maigās sprogas, - tā ir laba zīme. Šāds sapnis sola abpusēju mīlestību ar jauku sievieti, kura, par spīti visam, būs viņam uzticīga. Ja sapnī redzējāt, ka matus rotā ziedi, nevarēsiet izvairīties no nepatikšanām. Tomēr tās būs krietni mazākas, nekā šķitis sākumā.

mauzolejs

Ja sapnī redzat mauzoleju, tuvs draugs var savārgt vai saslimt. Ja redzat mauzolejā sevi, vairieties no slimībām.

mazā ausainā pūce

Ja sapnī dzirdat negaidītu, spalgu mazās ausainās pūces kliedzienu, tas liecina par tuvinieku slimību.

mazgāties

Ja sapnī redzat, ka mazgājaties, - pārlieku dižojaties ar saviem neskaitāmajiem mīlas sakariem.

medaljons

Jaunai sievietei sapnis, kurā mīļotais dāvina viņai medaljonu, nozīmē, ka no visiem precību variantiem viņa pratīs izvēlēties izdevīgāko. Ja pazaudējat medaljonu, gaidāmas nepatikšanas. Ja atdodat medaljonu - vilšanās. Ja sieviete sapnī salauzusi medaljonu, viņai būs nepastāvīgs, bezrakstura vīrs, kas neatzīst nekāda veida uzticību: ne mīlestībā, ne biznesā.

medaļa

Medaļa simbolizē godu un slavu. Ja sapnī esat pazaudējuši medaļu, cietīsiet neveiksmi, tādēļ ka citi jums neticēs.

medības

Ja sapņojat, ka esat medībās, nomodā būs jācīnās par nereālu plānu īstenošanu. Ja izdzirdat medību raga skaņas, tas sola laimi reālajā dzīvē un jūtamu likteņa atbalstu labākajās iecerēs. Sapnis, kurā vajājat medījumu un to panākat, pareģo grūtību pārvarēšanu un vēlmju piepildījumu. Ja sapnī medībās nav veicies, gaidāmi zaudējumi un aplami lēmumi biznesa jomā.

medus

Visumā medus simbolizē labklājību un pārticību. Sapnis, kurā redzat svaigu medu, sola bagātību. Tomēr, lai to iegūtu, būs jāizmanto ne visai godīgi paņēmieni, un šis apstāklis tirdīs jūsu sirdsapziņu. Ja sapnī ēdat medu - ne vien kļūsiet turīgi, bet arī gūsiet panākumus mīlestībā. Mīlētājiem šāds sapnis pareģo drīzu un līksmu laulību.

mehāniķis

Ja sapnī redzat mehāniķi, nav izslēgts, ka būs jāpārceļas uz citu dzīvesvietu. Darījumu kārtošana pieprasīs no jums lielāku aktivitāti. Ja sapnī ieraudzījāt strādājam mehāniķi, varat gaidīt algas pielikumu.

meita

Ja sapnī redzat meitu - dzīves nepatikšanas galu galā pārtaps par prieku. Taču, ja meita sapnī neattaisno cerības, nomodā jūs pārņems neapmierinātība un sapīkums.

meitenes

Skaistas un slaidas meitenes sola prieku un laimi mājās. Neglīta meitene sapnī nozīmē, ka var saslimt radinieks. Sapnis, kurā vīrietis redz, ka ir meitene, ir nelāga zīme: viņš var nonākt trako mājā. Tomēr talantīgam jauneklim līdzīgs sapnis pareģo aktiera karjeru.

melanholija

Ja sapnī ciešat no melanholijas, realitātē varat pievilties laimē. Ja mīlētājs redz šādu sapni, gaidāma šķiršanās.

mēle

Ja sapnī pētāt spogulī savu mēli, nomodā varat sastrīdēties ar labiem draugiem. Ja sapnī jums kāds parādījis mēli, esiet gatavi lielam skandālam, kas var izraisīties jūsu dēļ. Ja sapnī jums sāp mēle, pļāpīgums nenovedīs ne pie kā laba. Tas ir brīdinājuma sapnis.

meli

Ja saprotat, ka cilvēki, kuri sarunājas ar jums sapnī, melo, reālajā dzīvē varat vilties iecerētā projekta īstenošanā, lai gan esat veltījuši tam daudz pūļu. Ja dzirdat, ka sapni jūs sauc par meli, - nomodā kaitinās melīgi cilvēki. Jaunai sievietei sapnis, kurā viņa mīļoto sauca par meli, nozīmē, ka tā var zaudēt uzticamu draugu.

melnas mēbeles

Ja sapnī redzat melnkoka mēbeles un citus melnus priekšmetus - mājās kādu laiku valdīs nesaskaņas.

Melones

Melones ir nelabvēlīga zīme. Pēc šāda sapņa var pasliktināties pašsajūta. Ja sapnī ēdat meloni, nomodā varat pieļaut neapdomātu soli, kuru vēlāk rūgti nožēlosiet. Sapnis, kurā redzat meloni uz lauka, nozīmē, ka sākas dzīves gaišais posms.

mēmais

Ja sapnī sarunājaties ar mēmo - būs jāpārvar virkne grūtību, kurām beidzoties, ieņemsiet sevis cienīgu stāvokli sabiedrībā. Sapnis, kurā redzat sevi mēmu, draud ar nelaimēm un netaisnīgu vajāšanu. Iespējams, šāds sapnis ir zīme, kas brīdina no pļāpīguma, kurš var traucēt saskarsmē ar cilvēkiem, sevišķi ar tiem, kas cenšas jums glaimot.

memorands

Ja sapnī rakstāt kādu memorandu, tas var liecināt par gaidāmajām raizēm un uztraukumiem sakarā ar neizdevīgu līdzekļu ieguldījumu. Ja memorandu raksta citi, esiet uzmanīgi, jums var pieprasīt atbalstu, tādējādi viešot satraukumu. Taču, ja esat pazaudējuši memorandu, esiet gatavi nenozīmīgiem zaudējumiem komercdarījumos. Ja gluži pretēji, meklēsiet un varēsiet atrast jaunu nodarbošanos, sagādājot prieku sev un tuviniekiem.

mēness

Sapnis, kurā redzat pilnmēnesi, sola panākumus biznesā un mīlestībā. Ja pie debesīm redzat jaunu mēnesi, gaidāma bagātība un harmoniska laulība. Ja sapņojat, ka mēnesim ir neparasta krāsa, jāizturas uzmanīgāk pret mīļoto, tādēļ ka ar pārsteidzīgu vārdu vai rīcību varat neglābjami sabojāt attiecības. Mēness aptumsums nozīmē, ka ārējās norises ietekmēs attiecības ģimenē. Jaunai sievietei sapnis, kurā viņa cenšas izzināt savu likteni, liecina, ka reālajā dzīvē viņai izdosies sev izvēlēties vīru pa prātam. Taču, ja viņa sapnī redz divus vīriešus, tā var zaudēt mīļoto savtīguma dēļ. Sapnis, kurā redzat asinssarkanu mēnesi, nozīmē, ka drīzumā iespējamas globālas katastrofas.

mēnessērdzība

Ja sapnī redzat sevi kā mēnessērdzīgu, ārējie apstākļi piespiedīs pieņemt iepriekšzināmus neizdevīgus noteikumus.

menuets

Ja sapnī dejojat menuetu, tas sola veiksmi biznesā un ģimenē. Ja menuetu dejo citi, nonāksiet interesantā sabiedrībā, kur jauki pavadīsiet laiku.

mērce

Ja sapnī redzat mērci, tas nozīmē veselības problēmas un sarežģījumus darījumos.

mēris

Ja sapnī slimojat ar mēri, nomodā jābīstas no dažādām grūtībām, iespējamas neveiksmes darbā, izputēšana sievas vai mīļākās vainas dēļ. Ja sapņojat, ka cenšaties izvairīties no aplipšanas ar mēri, reālajā dzīvē jums uzbruks nelaime, no kuras nekad neesat baidījušies.

mērķis

Ja sapnī redzat mērķi, reālajā dzīvē būsiet spiesti ar kaut ko nodarboties, nevis atpūsties. Jaunai sievietei sapnis, kurā viņa ir mērķis, nozīmē, ka tās reputācija ir apdraudēta.

mēslojums

Sapnis, kurā redzat mēslojumu, ir laba zīme. Pēc šāda sapņa gaidāmi patīkami pārsteigumi. Sevišķi labvēlīgs šāds sapnis ir zemniekiem, tas pareģo bagātu ražu. Meitenei sapnis sola laimīgu laulību.

mētelis

Ja sapnī redzat mēteli, tas nozīmē, ka citi cilvēki jums sagādās ciešanas. Taču, ja sapnī aizdodat mēteli,

nomodā citu kļūdas jums būs liktenīgas. Ja sapnī redzat jaunu mēteli - tā ir literāru panākumu zīme. Ja sapņojat, ka esat pazaudējuši mēteli, būs jāpārvērtē attieksme pret dzīvi, tādēļ ka, kārtojot komercdarījumus, esat cietuši zaudējumus savas pārliecības dēļ. Ja valkājat skaistu, ērtu mēteli - jums veiksies. Ja mugurā ir vecs, nodriskāts mētelis, sargieties no neveiksmēm un zaudējumiem.

mezgls

Ja sapnī redzat mezglu, tas nozīmē, ka būs jāatrisina desmitiem nenozīmīgu problēmu. Mīlētājiem sapnī redzētie mezgli pareģo, ka viņiem var rasties iemesls greizsirdībai. Sapnis, kurā redzat, ka sasienat mezglu, liecina, ka esat pietiekami patstāvīgs un neatkarīgs cilvēks, kas spēj aizstāvēt sevi un savus uzskatus.

meža zemenes

Sapnis par meža zemenēm sola vilinošas izredzes un ielūgumu uz saviesīgu vakaru. Jūs sasniegsiet senloloto mērķi. Ja ēdat meža zemenes - būs abpusēja mīlestība. Ja sapnī pārdodat meža zemenes, jūs iepriecinās senā drauga ierašanās.

mīdija

Mīdija sola dvēseles mieru un ģimenes labklājību.

mežacūkas

Sapnis, kurā redzat treknas, nobarotas mežacūkas, sola veiksmi biznesā. Kārnas mežacūkas - neveiksmi. Ja sapnī dzirdat mežacūku kviecienus - būs nepatīkamas ziņas. Jūs var piemeklēt slimība. Nepārdzīvojiet nelielās algas dēļ. Ja sapnī barojat cūkas, gaidāms mantojums no nepazīstamiem radiniekiem. Ja tirgojaties ar mežacūkām - grūti strādājot un enerģiski darbojoties, iegūsiet jaunu īpašumu. Ja zemnieks redz cūku ar metienu - būs bagāta raža un veiksme.

mežģīnes

Jaunam cilvēkam sapnis, kurā viņa mīļotā ietērpjas mežģīņu drānās, sola paaugstinājumu amatā un laimi mīlestībā. Ja jauna sieviete redz sapnī mežģīnes - piepildīsies viņas kvēlākās vēlmes. Turklāt viņai apkārt vienmēr būs daudz pielūdzēju. Ja pērkat mežģīnes - būs pārticība. Ja pārdodat mežģīnes - dzīvojat pāri saviem līdzekļiem. Meitenei sapnis, kurā viņa pati darina mežģīnes, nozīmē, ka viņas vīrs būs cienījams, turīgs cilvēks. Taču, ja meitene sapnī rotā ar mežģīnēm kāzu tērpu, nomodā viņai būs daudz pielūdzēju, tomēr neviens nekļūs par viņas vīru.

mežs

Mežs nozīmē pārmaiņas darījumos. Zaļi meži sola panākumus, sausi - uztraukumu. Ja sapnī esat sagādājuši malku ziemai, tas nozīmē uzvaru pēc izšķirošās kaujas. Meža ugunsgrēks sola plānu īstenošanu, laimi un naudu.

miegs

Ja guļat svaigā, tīrā gultā, nomodā jūs gaida pilnīga saprašanās ar radiniekiem. Ja sapņojat, ka esat aizmiguši nepiemērotā vietā, jums var draudēt slimība. Ja sapnī redzat, ka guļat blakus mazam bērnam, ziniet, ka mīlestība būs abpusēja un jūs nodibināsiet stipru ģimeni. Guļošie cilvēki jūsu sapnī liecina, ka jebkuriem līdzekļiem centīsieties iegūt kāda labvēlību. Ja sapnī redzat, ka guļat blakus nepatīkamam cilvēkam, varat ātri vilties kādā, kurā esat iemīlējušies. Meitenei, kas sapnī guļ blakus mīļotajam, realitātē nav jābūt pārāk piekāpīgai, citādi viņa neviļus var kļūt par kaislību upuri.

mierināt

Sapnis, kurā mierināt kādu, nozīmē, ka apkārtējie pienācīgi novērtē jūsu manieres. Meitenei šāds sapnis sagādās uzticamu vīru un patiesus draugus. Ja sapnī jums izdosies nomierināt saniknotu cilvēku, šāds sapnis norāda uz palīdzību, kuru sniegsiet apkārtējiem. Ja mīlētājs sapnī redz, ka viņu kāds mierina, nomodā viņš atskārtīs savu kļūdu.

miers

Ja sapnī jūs ir pārņēmis miers, tas sola ilgu, rāmu dzīvi un vienlaikus rosīgas vecumdienas.

miesnieks

Ja sapnī redzat miesnieku strādājam ar asiņainām rokām un drēbēm, gaidāma ilgstoša slimība ģimenē. Ja redzat miesnieku, kas griež gaļu, - jūsu reputācija tiks pakļauta kritikai. Pēc šāda sapņa vairieties rakstīt vēstules vai parakstīt dokumentus, ja vien neuztversiet to kā brīdinājumu.

migla

Ja sapnī redzat, ka jūs apņem migla, tas pareģo apšaubāmus panākumus un nepatikšanas mājās. Ja migla izklīst, nepatikšanas nebūs ilgas. Ja redzat miglā citus - gūsiet labumu, izmantojot citu nelaimi.

mīklas

Ja sapnī minat mīklas - izrādāt milzu interesi par darījumu, kas prasa lielus ieguldījumus. Ja sapnī ieraudzījāt, ka risināt mīklas, reālajā dzīvē neceriet uz komfortu un mieru.

mikroskops

Ja sapnī redzat mikroskopu, tas nozīmē nepatikšanas biznesa jomā. Var rasties nenozīmīgas naudas problēmas, kas gan nelaupīs jums mieru un pārliecību.

mīlestība

Sapnis, kurā redzat, ka mīlat kādu, nozīmē, ka esat pilnībā apmierināti ar apkārtējiem cilvēkiem. Taču, ja jūtat, ka esat mīlestības pārpilni, tas var būt labklājības un pārticības simbols. Sapnis, kurā esat sarūgtināti par neveiksmīgu un neatbildētu mīlestību, brīdina, ka nomodā jūs tirdīs jautājums par izvēli starp laulību un neatkarīgu dzīvi. Ja sapnī redzat, ka vīrs vai sieva jūs mīl, - ģimenes dzīvi nekas neapdraud un bērni sagādās prieku. Ja sapnī redzat vecāku mīlestību, tas liecina, ka izturaties godīgi un kārtīgi, tādēļ veiksme jūs nepametīs. Mīlestība pret dzīvniekiem simbolizē apmierinātību ar dzīvi.

milti

Kukurūzas milti pareģo kvēlāko vēlmju piepildījumu. Ja ēdat no šiem miltiem ceptu maizi - paši radīsiet šķēršļus ceļā uz panākumiem. Sapnis par miltiem bieži sola vienkāršu un laimīgu dzīvi. Ja jaunai sievietei sapnī rādās, ka viņa ir apbērta ar miltiem, - liktenis tai lēmis saimnieces lomu mājās, un vīrs labprāt sekos viņas padomiem. Ja sapnī tirgojat miltus - gaidāmi riskanti darījumi.

milzis

Ja sapnī jūsu priekšā negaidīti izaug milzis, biznesā gaidāma cīņa par izdzīvošanu. Turklāt, ja milzis jūs aptur, nobiedē vai kaitē jums, - šai cīņā cietīsiet sakāvi. Taču, ja uzvarēsiet milzi un viņš aizbēgs, gaidāma veiksme un stipra veselība.

mīļotā

Ja vīrietis bildinot sapnī redz savu nākamo līgavu maigu un apburošu, viņa piekritīs tā piedāvājumam un atalgos ar krietnu pūru. Taču, ja līgava sapnī būs skumja un satraukta, reālajā dzīvē viņš vilsies tajā vēl pirms kāzām. Sapnis, kurā mīļotā ir slima, brīdina par laulības dzīvi, kurā laime mīsies ar skumjām.

minerāli

Ja sapnī redzat minerālus, pašreizējās diezgan drūmās izredzes drīzumā kļūs rožainas. Ja sapņojat, ka ejat pa minerāliem klātu zemi, jums izdosies izvairīties no nelaimes. Turklāt krietni paplašināsies draugu loks.

minerālūdens

Sapnis, kurā redzat, ka dzerat minerālūdeni, pareģo veiksmi, kas nāks talkā jūsu pūliņiem, un drīz vien izmantosiet radušās iespējas, lai apmierinātu senas, kvēlas vēlmes.

ministrs

Ja sapnī redzat ministru, nākotnē gaidāmas pārmaiņas uz sliktāko pusi un būs neinteresanti darba komandējumi. Ja ministrs sapnī par kaut ko brīdina, varat kļūt atkarīgi no slikta cilvēka. Taču, ja sapnī pats esat kļuvis par ministru, pretendēsiet uz svešu īpašumu.

mirstošais

Ja sapnī redzat mirstošu cilvēku, tas pareģo nelaimi, kas tuvojas no turienes, no kurienes to vismazāk esat gaidījuši. Ja sapņojat, ka mirstat, - tas ir brīdinājums: nevērīgi izturoties pret saviem darba pienākumiem, jūs kaitējat biznesam un sev. Turklāt jūs apdraud slimība. Meža dzīvnieki, kas sapnī mirst jūsu acu priekšā, sola laimīgu atbrīvošanos no nelabvēlīgas ietekmes. Slikts ir sapnis, kurā redzat mājdzīvnieku pirmsnāves mokas. Mirstošas radības tēls ir spilgtākais iespaids mūsu apziņai: atgriežoties no šī sapņa pie ikdienas pienākumiem, mēs vēl skaudrāk izjūtam prieku vai sāpes par gaidāmo notikumu un raugāmies uz to no citas, gluži jaunas puses. Jaunais viedoklis, kas radies smagā sapņa ietekmē, palīdzēs saņemties un rāmā apņēmībā sagaidīt nenovēršamo.

mirte

Ja sapnī redzat ziedošu mirti, gaidāms vēlmju piepildījums. Ja meitene sapnī redz sevi ar miršu zariņu matos, viņai ir iespēja agri apprecēties ar gudru un turīgu vīrieti. Ja miršu zariņš ir novītis - meitene nedrīkst paust savas vājības.

mitrums

Ja sapnī jūtat, ka jūs apņem mitrums, tas nozīmē, ka nesaudzīgi cīnīsieties ar nelabvēļiem, taču, ja nesaņemsie- ties, viņu pārspēks var sagādāt iznīcinošu triecienu.

mocekļi, cietēji

Ja sapnī redzat mocekļus, reālajā dzīvē vilsieties draudzībā. Turklāt nav izslēgtas problēmas kā ģimenē, tā biznesā. Ja redzat sevi mocekļa lomā, nelabvēļi centīsies jūs apmelot.

modelis

Ja sapnī redzat modeli, kas pozē māksliniekam, jūsu sabiedriskā darbība prasīs prāvus līdzekļus, kas radīs nesaskaņas ģimenē. Jaunai sievietei sapnis, kurā viņa redz sevi kā modeli, nozīmē, ka mīlas dēka sagādās nepatikšanas mīļotā rakstura dēļ.

moluski

Ja sapnī redzat moluskus, jūsu biznesa partneris būs diezgan stūrgalvīgs, taču ārkārtīgi godīgs cilvēks. Ja ēdat moluskus - priecāsieties par citu laimi. Jaunai sievietei sapnis, kurā viņa ar mīļoto ēd molusku ēdienus, liecina, ka to iepriecinās viņa turība vai pašpārliecība.

monētas

Ja sapnī redzat zelta monētas - jums lemta labklājība. Gaidāmi arī interesanti jūras braucieni. Sapnis, kurā redzat sudraba monētas, nav labvēlīgs, tādēļ ka sola ģimenes nesaskaņas. Meitenei sapnis, kurā mīļotais dāvina viņai sudraba monētas, liecina, ka drīzumā viņš izturēsies negodīgi. Ja sudraba monētas ir jaunas un spožas vai arī sapnī tās redzat ļoti skaidri, gaidāma likteņa labvēlība. Vara monētas - izmisuma un smaga fiziskā darba simbols.

monstrs

Ja sapnī bēgat no monstra, īstenībā jūsu dzīvi var aptumšot nepatikšanas. Ja sapnī pieveicat monstru - realitātē tiksiet galā ar visām nepatikšanām un kļūsiet pazīstami savās aprindās.

morgs

Ja sapnī esat morgā - būsiet satriekti par radinieka nāvi. Sapnis, kurā redzat morgā līķus, pareģo daudz bēdu un nepatikšanu.

muca

Ar ūdeni pilna muca nozīmē pārticību mājās. Turpretī tukša muca sola nepatikšanas. Jums kādu laiku nelaimēsies.

mugura

Ja sapnī redzat kailu muguru, tas nozīmē - kāds no jums tuvas apkārtnes var zaudēt ietekmi, turklāt viņam nav jāpalīdz ne materiāli, ne morāli! Ja sapnī redzat aizejoša cilvēka muguru, tas norāda, ka jūs var pārņemt gan skaudība, gan greizsirdība.

mugursoma

Ja sapnī redzat mugursomu, tas nozīmē, ka milzīgu prieku gūsiet ārpus draugu loka. Ja sieviete sapnī redz vecu, salāpītu mugursomu - viņu gaida nabadzība un nepatikšanas, ja vien tā nepieliks milzu pūles, lai pakļautu savu likteni.

muita

Ja sapnī redzat muitu, tas norāda uz konkurences un sāncensības saasināšanos darbā. Ja sapnī ieejat muitā, tas nozīmē, ka uzsāksiet cīņu par to stāvokli, pēc kura sen esat tiekušies. Ja pametat muitu, tas pareģo zaudējumus, neveiksmi tirdzniecībā vai neizdevušos mēģinājumu sasniegt kāroto mērķi.

muižniecība, aristokrātija

Ja sapnī redzat, ka jums ir aristokrātiska izcelsme, reālajā dzīvē pārlieku lielu uzmanību piešķirat ārišķībām, tādēļ bieži lidināties pa mākoņiem. Ja jauna sieviete sapnī redz dižciltīgus cilvēkus - viņa izvēlēsies mīļoto tikai ārējā izskata pēc, neņemot vērā viņa garīgās īpašības.

mūks

Ja sapnī redzat mūku, ģimenē iespējamas nesaskaņas. Jaunai sievietei sapnis, kurā viņa sarunājas ar mūku, nozīmē, ka būs jāpieliek daudz pūļu, lai izgaisinātu baumas un minējumus ap viņas vārdu. Sapnis, kurā redzat sevi kā mūku, pareģo slimības un zaudējumus.

mūķenes

Ja ticīgs cilvēks sapnī redz mūķenes - materiālās tieksmes traucēs viņa garīgajām interesēm. Viņam jārīkojas gudri un jākontrolē sava rīcība. Ja sieviete sapnī nomet mūķenes tērpu, tas liecina par augošo noslieci uz pasaulīgajiem priekiem. Šāds sapnis brīdina, ka viņa nespēs pildīt savas saistības. Ja sieviete sapnī redz mūķenes, tas nozīmē atraitnību vai šķiršanos ar mīļoto. Sapnis, kurā viņa redz, ka ir mūķene, norāda uz neapmierinātību ar savu stāvokli. Ja redzat mirušu mūķeni, iespējams izmisums. Jūs uzzināsiet par tā cilvēka neuzticību, kuru esat mīlējuši.

Mūlis

Ja sapnī jājat ar mūli, būs jānodarbojas ar lietām, kas raisīs lielu uztraukumu. Jaunai sievietei sapnis, kurā viņa redz baltu mūli, sola precības ar cilvēku, ar kuru nebūs vienprātības gaumes jautājumos. Ja sapņojat, ka mūlis jums iesper, drīzumā gaidāma vilšanās mīlestībā un ģimenes dzīvē. Sapnis, kurā redzat beigtu mūli, draud ar saderināšanās atsaukumu un stāvokļa pasliktināšanos sabiedrībā.

munīcija

Ja sapnī redzat munīciju, varat sekmīgi pabeigt uzsākto darījumu, kas nesīs cerēto peļņu. Ja esat nosapņojuši, ka kaujas vidū beigusies munīcija, nomodā jūsu pūliņi nevainagosies panākumiem.

murgi

Nakts murgi atspoguļo dienas uztraukumus. Rūpīgāk izturieties pret savu veselību. Ja sapnī jūs moka murgi, šāds sapnis var nozīmēt, ka radīsies domstarpības un nesaskaņas biznesā. Jaunai sievietei murgi pareģo, ka sabiedriskā doma par viņu būs nepamatoti zema.

Murkšķis

Murkšķis nozīmē, ka jums tuvojas nelaime labklājības aizsegā. Sievieti šāds sapnis brīdina no kārdinājuma, kas var pazudināt viņas labo vārdu.

mūrnieks

Ja sapnī redzat strādājošus mūrniekus, jūs gaida nenovēršamas raizes. Ja sapnī redzat sevi kā mūrnieku, nomodā gaidāms neauglīgs darbs neinteresantu cilvēku sabiedrībā.

Muskatrieksts

Muskatrieksts ir laba zīme, kas sola komerciālus panākumus un izdevīgu braucienu.

muskulatūra

Ja sapnī redzat, ka jums attīstīta laba muskulatūra, reālajā dzīvē viegli tiksiet galā ar jebkurām grūtībām. Ja redzat vājus un neattīstītus muskuļus - radušās problēmas uzskatīsiet par neatrisināmām. Sievietei šāds sapnis pareģo grūtu darbu un trūkumu.

muskuss

Sapnis, kurā esat sajutuši muskusa smaržu, pareģo laimi. Ja šāds sapnis rādījies mīlētājam, tas var nozīmēt, ka viņam izdosies salabt ar mīļoto un izšķirošajā brīdī paust pašaizliedzīgu uzticību.

mušas

Mušas ir nelabvēlīga zīme. Sapnis brīdina: jums ir pārāk daudz ienaidnieku. Sāds sapnis var simbolizēt veselības zaudējumu infekcijas saslimšanas dēļ. Sapnis, kurā jauna sieviete redz mušas, pareģo nelaimes. Tomēr, ja viņa nosit mušas, tai izdosies atgūt zaudētās pozīcijas.

mušu ķeramais

Sapnis, kurā redzat mušu ķeramo, brīdina par nelabvēļu viltīgajiem nodomiem. Ja mušu ķeramais ir pilns mušu, nomodā no lielām neveiksmēm jūs paglābs sīkas nepatikšanas. Ja sapnī redzat mušu ķeramo līmlenti - jums draud pašsajūtas pasliktināšanās un sarežģījumi attiecībās ar draugiem.

muzejs

Ja sapnī redzat muzeju, ceļā uz nosprausto mērķi jūs gaida grūti atrisināmas nestandarta situācijas, kas sagādās nenovērtējamu pieredzi. Ja muzeja ekspozīcija liekas neinteresanta, nomodā būs iemesli uztraukties.

mūzika

Ja sapnī dzirdat skaistu mūziku - jums ir lemts baudīt dzīves priekus. Taču, ja mūzika nepatīk, arī nomodā būs nejauki notikumi, kas, iespējams, saistīti ar ģimenes lietām. Ja sapnī klausāties simfonisko mūziku - gaidāma patīkama izklaidēšanās.

Mūzikas instrumenti

Mūzikas instrumenti sola sengaidītas izpriecas. Ja instrumenti ir salauzti, izpriecas pārtrauks raibas kompānijas pēkšņa iejaukšanās. Ja jauna sieviete redz šādu sapni, tas paredz reālu iespēju veidot dzīvi tādu, kādu viņa vēlas.

N

tad tu mani izbiedē ar sapņiem un tu mani iztrūcini ar parādībām ījaba grāmata, 7:14

nabags ubags

Ja sapni redzat sevi kā nabagu - tas ir atgādinājums par kādu nepatīkamu notikumu.

nagi

Ja sapnī redzat nagus - būs daudz jāstrādā par nelielu samaksu. Ja redzat aplauztus nagus, tas pareģo slimības un neveiksmi biznesā. Ja sapnī redzat, ka jums ir netīri nagi, tas draud ar kaunu un negodu mājai, ja nespēsiet kritiski novērtēt reālo stāvokli. Ja sakopjat nagus - veltīsiet sevi interesantam darbam, pat ja samaksa par to būs diezgan pieticīga.

naglas

Sapnis, kurā redzat naglas, nozīmē, ka dienišķā maize būs jāpelna ar sūru darbu. Ja sapnī dzenat naglas, reālajā dzīvē necentīsieties sasniegt augstu sociālo stāvokli. Jūs uzskatāt, ka pietiek ar to, ja esat godīgs un cēlsirdīgs cilvēks. Sapnis, kurā tirgojat naglas, liecina, ka jums ir interesants darbs, kas tomēr nenesīs cerēto peļņu. Sapnis, kurā redzat saliektas un sarūsējušas naglas, pareģo slimības un neveiksmes.

naids

Ja sapnī jūtat naidu pret kādu cilvēku, reālajā dzīvē uzmanīgāk jāizturas pret apkārtējiem. Ja jauna sieviete sapnī redz, ka mīļotais viņu ienīst, - reālajā dzīvē viņa satiks mīļāko. Ja sapņojat, ka jūs ienīst citi, varat vilties cilvēkos, bet jūsu labvēlīgo izturēšanos un cenšanos palīdzēt nomainīs egoisms.

nākotne

Ja sapnī esat ieraudzījuši savu nākotni, vēlreiz apsveriet visus par un pret attiecībā uz pieņemamo lēmumu.

nakts

Sapnis, kurā ap jums sabiezē tumsa, nozīmē, ka būs jāiztur apkārtējās sabiedrības spiediens. Ja nakts tumsa izklīst, apstākļi, kas līdz šim šķituši nelabvēlīgi, gluži pretēji, sekmēs biznesa attīstību.

naktskrekls

Ja sapnī redzat sevi naktskreklā - jūs apbēdinās viegla saslimšana. Ja redzat šādā tērpā citus - saņemsiet ziņu no sena drauga. Jūsu darījumi uz kādu laiku sastrēgs.

namdari

Sapnis, kurā redzat namdarus strādājam, pareģo, ka godīgi centīsieties uzlabot savu stāvokli, pat atsakoties no atpūtas un izpriecām.

nardas

Ja sapnī spēlējat nardas - dosieties ciemos, taču par jums nepriecāsies. Tikai ar savu raksturu varēsiet atjaunot draudzīgu gaisotni. Ja paspēlējat, tas liecina, ka gaidāms zaudējums un visi pūliņi neko nelīdzēs.

narkotikas

Ja sapnī redzat, ka lietojat narkotikas, tas nozīmē - lai gan fiziski esat vāji, jums ir milzīga ietekme uz apkārtējiem. Tas ir brīdinājuma sapnis: jums jāierobežo ietekme uz cilvēkiem. Ja sapnī atrunājat kādu no narkotiku lietošanas, reālajā dzīvē dāvāsiet cilvēkiem labestību un prieku. Jaunu sievieti sapnis, kurā viņa atrod pie sevis narkotikas, brīdina, ka tā var kļūdīties dzīves drauga izvēlē. Sapnis, kurā piedāvājat kādam narkotikas, pareģo tuvinieka slimību.

nātres

Ja sapnī redzat, ka ejat pa nātru biezokni, bet nātres jums nedzeļ, nomodā sapnis būs jums labvēlīgs. Ja sapnī sadzeļaties ar nātrēm, reālajā dzīvē neapmierinātība ar sevi sagādās milzum daudz problēmu tuviniekiem. Jaunai sievietei sapnis, kurā viņa spraucas cauri nātrēm, pareģo, ka viņai būs daudz cienījamu pielūdzēju, kuri gribēs ņemt viņu par sievu. Viņai būs jāpaļaujas uz intuīciju un jāizdara izvēle.

nauda

Sapnis, kurā esat atraduši naudu, nozīmē, ka sīkās rūpes un problēmas nomainīs panākumi. Sapnis, kurā atdodat naudu, pareģo neveiksmes. Turpretī sapnis, kurā saņemat, sevišķi zelta naudu, sola bagātību un labklājību. Ja pazaudējat naudu - sāksies problēmas biznesā un nesaskaņas ģimenē. Ja sapnī pārskaitāt naudu un atklājat, ka trūkst kādas summas, nomodā esiet gatavi prāviem neparedzētiem izdevumiem. Ja nosapņojat, ka esat spiesti taupīt, reālajā dzīvē kļūsiet bagāti. Sapnis, kurā esat nozaguši naudu, brīdina par briesmām un aicina būt uzmanīgiem. Ja pētāt banknotes vai monētas, reālajā dzīvē finansiālais stāvoklis būs pilnībā atkarīgs no jums. Ja sapnī redzējāt, ka esat aizņēmušies lielu naudas summu, tas var liecināt, ka apkārtējie uzskata jūs par turīgu cilvēku, bet daži par skopuli. Sapnis, kurā jauna sieviete redz, ka izšķērdējusi naudu, kuru bija aizņēmusies, ir iespējams brīdinājums, ka neapdomības dēļ viņa var zaudēt tuvu draugu.

nāve

Ja sapnī redzat, ka miris kāds tuvinieks, - tas ir brīdinājums: jums būs jāiztur pārbaudījums, varbūt pat zaudējums. Ja sapnī dzirdat mirušā drauga balsi, tas norāda uz ļaunām ziņām. Cilvēkam, kas sapnī redz nāvi, tas ir brīdinājums.

Ja sapnī sarunājaties ar mirušo tēvu, tas mudina rūpīgi pārdomāt iecerēto darījumu, visas ar to saistītās operācijas. Sapnis brīdina, ka kāds pret jums perina intrigas. Pēc šāda sapņa rūpīgāk jāpārdomā sava uzvedība, jāsargā reputācija. Saruna ar mirušo māti sapnī jāuztver kā aicinājums kontrolēt savas noslieces, pievērst uzmanību veselībai. Saruna ar mirušo brāli nozīmē - kādam nepieciešama jūsu palīdzība un līdzjūtība. Ja kāds mirušais sapnī šķiet jautrs un rosīgs, tas liecina, ka esat nepareizi organizējuši dzīvi un iespējamas nopietnas kļūdas, kas ietekmēs jūsu likteni, ja vien nesakoposiet gribu, lai tās novērstu. Ja sarunā ar mirušo radinieku viņš cenšas no jums izspiest kādu solījumu, tas norāda, ka nav jāļaujas grūtsirdībai, sākoties panīkumam biznesā, un uzmanīgāk jāieklausās gudros padomos. Sapnī dzirdētā balss, kas pieder mirušam radiniekam, ir vienīgais reālais veids, kā brīdināt jūs par nākotni. Vēl Paracelzs devis padomu uzmanīgāk izturēties pret to, ko mums sapnī pauž mirušo tuvinieku ēnas: guļošais var saņemt padomus pat no mirušajiem, un pieredze rāda, ka to izmantošana nesusi vēlamos rezultātus; mirušā tuvinieka ēna tikai rosina smadzeņu snaudošos sektorus, modinot tajos apslēptās zināšanas.

nāves emblēma

Ja sapnī ieraudzījāt nāves emblēmu - jums labāk jākontrolē savas emocijas, tādēļ ka nelabvēļi centīsies jūs izsist no garīgā līdzsvara. Ja redzat šo zīmi uz anonīmi atsūtītā sēru paziņojuma - tas simbolizē, ka notikumi, kas jums likušies tik bēdīgi, realitātē jums un tuviniekiem būs labvēlīgi.

nāvessods

Sapnis, kurā redzat nāvessodu, liecina, ka cietīsiet neveiksmi citu neapdomības dēļ. Ja sapņojat, ka par bendes upuri bija jākļūst jums, taču zināmu apstākļu dēļ sprieduma izpildīšana tiek atlikta, nomodā pietiks spēka, prāta un veiklības, lai atvairītu nelabvēļus. Ja sapnī redzat laukumu, kurā pulcējas daudz cilvēku, lai skatītu nāvessoda izpildi, nomodā mēģiniet nepieļaut savu ienaidnieku konsolidāciju.

Nazis

Nazis ir nelāga zīme. Tas simbolizē ķildas, šķiršanos, neveiksmes biznesā. Sarūsējis nazis - neapmierinātības zīme. Nazis ar asu spalu - nemiera un sarūgtinājuma simbols. Sargieties no nelabvēļiem. Salauzts nazis nozīmē sakāvi. Ja sapnī kāds jūs sadūris ar nazi, nomodā uztrauksieties bērnu nepaklausības dēļ. Ja sapņojat, ka esat sadūruši kādu ar nazi, nomodā varat rīkoties zemiski.

neatkarība

Ja sapnī izjūtat neatkarību no sabiedriskās dzīves noteikumiem, reālajā dzīvē pret jums izturēsies netaisnīgi. Ja sapņojat, ka nauda palīdzējusi kļūt neatkarīgiem, nomodā apstākļi būs daudz pieticīgāki, nekā bijāt cerējuši.

neglīts izskats

Ja sapnī redzat, ka jūs esat neglīti, - gaidāmas nepatikšanas ar mīļoto. Jūsu attiecību nākotne kļūs mazliet neskaidra. Ja jauna sieviete sapnī redz, ka ir neglīta, - viņas nekrietnā izturēšanās pret mīļoto kļūs par iemeslu viņu ķildai un radīs konfliktus ar draugiem.

negods

Sapnis, kurā kaunaties par bērnu vai draugu nekrietno uzvedību, pareģo nepiepildītas cerības nākotnē. Uztraukums plosīs jums sirdi. Taču, ja paši piedzīvojat negodu, krītat nežēlastībā, tas nozīmē, ka nomodā neievērosiet morāles un uzvedības noteikumus, tādējādi apdraudot savu reputāciju. Turklāt nelabvēļi raudzīsies uz jums greizi.

nekrologs

Ja sapņojat, ka rakstāt nekrologu, nomodā būs jāsaskaras ar nepatīkamiem un pretrunīgiem pienākumiem. Ja sapnī lasāt nekrologu, drīzumā gaidāmas skumjas ziņas.

nelaiķis

Sapnis par nelaiķi parasti ir brīdinājums. Mirušais tēvs sapnī nozīmē briesmas, slēdzot neizdevīgu darījumu. Esiet uzmanīgi darbā, jo jums uzglūn nelabvēļi. Pēc šāda sapņa jums jābīstas par savu godu. Ja sapnī redzat mirušo māti - pārliekais jūtīgums radīs problēmas. Turklāt šis sapnis var liecināt par kāda radinieka slimību. Ja redzat mirušo brāli vai jebkuru radinieku - drīzumā kāds lūgs jums padomu vai naudu. Ja sapnī redzat nelaiķi dzīvu un laimīgu, tas norāda, ka jūs kāds slikti ietekmē, tādēļ varat ciest nopietnus zaudējumus. Sapnis, kurā redzat, ka sarunājaties ar sen mirušu radinieku un viņš cenšas izlūgties no jums kādu solījumu, brīdina par dzīves tumšā posma sākumu, ja vien neuzklausīsiet draugus. Bēdas bieži vien var novērst, ja cilvēka prāts spēj atskārst gara darbību un saskatīt to, kas pieejams tikai iekšējai pasaulei. Mirušā balss - vienīgā no augšas sūtītā zīme, ko spēj uztvert mūsu smadzenes. Taču saistības dabā ir ļoti trauslas, tādēļ cilvēkiem nekas cits neatliek kā paļauties uz savām diezgan subjektīvajām domām. Lūk, ko šai sakarā teicis Paracelzs: "Gadās, ka pirms gandrīz piecdesmit gadiem bojā gājušo cilvēku dvēseles rādās sapņos, un mums jāizturas uzmanīgi pret to, ko viņi pauž, tādēļ ka šis redzējums nav ne mirāža, ne ilūzija. Dažkārt sapnī cilvēks var izprast garus daudz labāk nekā nomodā. Uzdodot jautājumus dvēselei, kas viņu apmeklējusi, viņš var nešaubīties, ka saņems pareizo atbildi. Tādējādi mēs gūstam daudz vairāk zināšanu, nekā spējam iedomāties. Mēs varam daudz ko uzzināt par labo vai par ļauno, ja pareizi uzdosim sev jautājumu. Es pazīstu tos, kurus pastāvīgi apmeklē šādi redzējumi; daži no viņiem ir slimi, un sapnī tiem norādītas zāles, ar kurām viņi izārstējušies. To lemts ieraudzīt ne vien kristiešiem un taisniem cilvēkiem, bet arī ļaundariem un pagāniem." Paracelzs nav pieminējis, ka garu sniegtās zināšanas varam izprast pasaules saprāta dēļ, kas ir dvēselē ikvienam no mums (aut. piez-)-

nelaime

Ja sapni jūtaties nelaimīgi, nomodā gaidāmi zaudējumi un nepatikšanas. Ja sapnī saprotat, ka nelaimes iemesls ir sabiedriskā doma, reālajā dzīvē jūs var piemeklēt smaga slimība vai zaudējums. Ja jauna sieviete sapnī redz, ka viņai notikusi nelaime, - mīļotajam gadījies kas slikts. Ja sapņojat, ka esat kļuvuši par nelaimes gadījuma lieciniekiem jūrā, mājās nevarēsiet izvairīties no bēdām. Tomēr, ja jums izdevies izglābties, godam izturēsiet visus likteņa pārbaudījumus.

Nelaimes gadījums

Ja sapnī redzat nelaimes gadījumu, tas ir brīdinājums no jebkuriem ceļojumiem un braucieniem. Ja sapnī redzat strauju akciju krišanos - cīnīsieties par stāvokli sabiedrībā. Satiksiet īstu draugu, kas visur palīdzēs.

nejauki sapņi

Tie visbiežāk liecina par jūsu galējo satraukumu un uzbudinājumu pastāvīgo pārmaiņu dēļ.

nesaskaņas

Ja sapņojat, ka jums ir nesaskaņas ar kādu, nomodā gatavojieties nepatīkamiem strīdiem ar darījuma partneriem. Pēc šāda sapņa jums dažas dienas jāatpūšas patīkamos apstākļos. Nesaskaņas sapnī - brīdinājums no nevajadzīgām ķildām.

netikums

Ja sapnī redzat, ka jums ir kāds netikums, - pakļausiet briesmām savu reputāciju, ja sekosiet ļaunprātīgai pārliecībai. Ja sapnī redzat, ka citi nododas netikumam, liktenis nežēlīgi izturēsies pret tuvu cilvēku cerībām un tieksmēm.

nevarība, vājums

Sapnis, kurā saskaraties ar nevarības izpausmi, pareģo nelaimīgu mīlestību, sarežģījumus biznesā. Ja sapnī vērojat bezspēcīgus, vārgus cilvēkus, tas nozīmē sarūgtinājumu reālajā dzīvē.

neveiksme

Ja sapnī ciešat neveiksmi - reālajā dzīvē gūsiet panākumus. Iemīlējies jauneklis, kas sapnī redz, ka saķildojies ar mīļoto, pēc šāda sapņa, gluži pretēji, atgūs dzīvesprieku: viņa labvēlība un iejūtība, ko viņš paudīs daudz neatlaidīgāk, palīdzēs iekarot izredzēto. Taču sapnis, kurā kāds ir iebiedēts vai aizvainots, pareģo ko tamlīdzīgu arī reālajā dzīvē. Ja jauna sieviete sapnī atskārš savas dzīves sabrukumu - viņa neizmantos likteņa dāvātās iespējas. Sapnis mudina viņu rīkoties enerģiskāk. Darījuma cilvēkam sapnis pareģo reālas neveiksmes, ja vien viņš neiemācīsies vadīt biznesu, vairāk paļaujoties uz saviem spēkiem.

nevērība

Ja sapnī izrādāt nevērību pret draugu vai kādu citu - mīlestības meklējumi nevainagosies panākumiem drūmās izturēšanās un skarbo, nepatīkamo manieru dēļ. Ja sapņojat, ka pret jums izturas nevērīgi, reālajā dzīvē būs iemesli apraudāt savu neapskaužamo likteni.

nežēlība

Ja sapnī redzat, ka tuvinieki pret jums izturas nežēlīgi, gaidāmas nepatikšanas un vilšanās. Ja nežēlīgai attieksmei pakļauti citi, nomodā centīsieties novelt nepatīkamās rūpes uz citu pleciem, riskējot ciest prāvus zaudējumus.

nicinājums, necieņa

Ja sapnī redzat, ka jūs nicina vai neciena citi, tas nozīmē, ka drīz varēsiet iegūt viņu vissirsnīgāko labvēlību un augstu novērtējumu. Būsiet patstāvīgi, veiksmīgi un laimīgi. Taču, ja nicinājums ir pamatots, gaidāma izraidīšana no biznesa un draugu aprindām. Ja sapnī redzat, ka paužat necieņu pret tiesu, tas norāda, ka esat pieļāvuši neapdomīgu rīcību biznesā, lai gan tam nebija iemesla.

nieres

Ja sapnī redzat nieres, tas pareģo nopietnu slimību vai nesaskaņas laulāto attiecībās. Ja nieres atsakās darboties, nomodā gaidiet sensāciju un tās radīto kaitējumu. Ja sapnī ēdat sautētas nieres, tas nozīmē, ka uzmācīgi cilvēki kļūs par attiecību atsaluma iemeslu ar jūsu slepeno mīļoto.

niknums

Sapnī pārņēmusī niknuma izjūta liecina, ka varat nepamatoti aizvainot tuvus cilvēkus. Taču, ja sapnī rādās, ka paši izraisījāt kāda niknumu, - darbā gaidāmas nepatikšanas. Ja meitene sapnī redzējusi, ka izredzētais ir saniknots, tas var brīdināt par neizbēgamo attiecību pārtraukumu.

nimfas

Nimfas pareģo virkni panākumu. Ja sapnī redzat nimfas krastā - vilšanos. Ja meitene redz nimfas - liktenis viņai sagādās daudz prieka, lai gan daudzas lietas tiks kārtotas ar zemiskiem paņēmieniem. Ja iztēlojaties sevi kā nimfu, tas liecina, ka ļaunprātīgi izmantojat savas egoistiskās īpašības un varat atbaidīt pielūdzējus un pielūdzējas.

nirt

Ja sapnī nirstat tīrā, dzidrā ūdenī, nomodā jums izdosies panākt pozitīvu tiesas lēmumu. Ja nirstat netīrā vai duļķainā ūdenī - būs uztraukumi, kas saistīti ar nevēlamu apstākļu pavērsienu. Ja sapnī redzējāt, kā nirst citi, jums izdosies nodibināt lietišķas attiecības ar drošiem un izdevīgiem partneriem. Mīlētājiem šāds sapnis sola kvēlāko vēlmju piepildījumu.

nodevējs.

Ja sapni redzat nodevēju - jūs grib aplaupīt. Ja sapnī kāds nosauc jūs par nodevēju vai pats zināt, ka esat nodevējs, tas nozīmē, ka tuvākajā laikā nekas labs nav gaidāms.

nodevība

Sapnis par draugu nodevību pareģo apkārtējo uzmanību un cieņu. Mīlētājiem tā ir laimes un drīzu kāzu zīme.

nodokļi

Ja sapnī maksājat nodokļus - jūs gaida mierīga, bezrūpīga dzīve. Ja sapnī redzat, kā citi maksā nodokļus, tas liecina, ka būsiet spiesti vērsties pēc palīdzības pie draugiem. Sapnis, kurā nespējat samaksāt nodokļus, norāda, ka nomodā jūs piemeklēs neveiksme. Ja tiekat sodīti par nodokļu nemaksāšanu, gaidāmas lielas nepatikšanas.

nogurums

Ja sapnī jūtaties noguruši, tas liecina par sliktu veselību vai panīkumu biznesā. Ja jauna sieviete redz, ka citi ir noguruši, tas nozīmē pašsajūtas pasliktināšanos.

noma

Ja esat nosapņojuši, ka iznomājat māju, reālajā dzīvē jūs gaida jauni, ļoti veiksmīgi darījumi. Sapnis, kurā redzat, ka jums trūkst naudas, lai nomātu īpašumu, liecina par pasīvu dzīves nostāju. Lai panāktu savu ieceru īstenošanu, jārīkojas daudz enerģiskāk un mērķtiecīgāk. Ja sapnī esat samaksājuši nomas maksu - jūsu stāvoklis biznesā ir apmierinošs. Taču, ja esat nosapņojuši, ka vairs nespējat maksāt nomas maksu, reālajā dzīvē jūs gaida bankrots, kuru veicinās dēkas un izšķērdētā nauda.

nometne

Sapnis, kurā redzat, kā citi apmetušies nometnē nakšņot, nozīmē, ka darījuma partneri novērsīsies no jums, slēdzot līgumus ar konkurentiem. Ja sapnī paši ierīkojat telšu nometni, jābūt gataviem radikālām pārmaiņām biznesā. Iespējams arī ilgstošs ceļojums. Jaunai sievietei sapnis, kurā tā uzturas nometnē, liecina, ka viņai apnicis nenoteiktais stāvoklis, kas saistīts ar neskaidrību par kāzu datumu. Tomēr viņa var justies mierīga, tādēļ ka mīļotā nodomi ir nopietni. Turpmāk viņa būs laimīga namamāte. Precētai sievietei sapnis, kurā viņa redz sevi kara nometnē, pareģo, ka vīra reputācija stipri cietīs, tādēļ viņu ģimenes laime būs apdraudēta.

nopūta

Dziļas nopūtas sapnī pārdzīvojumu dēļ liecina, ka jums uznāks skumjas. Tomēr tās drīz vien pāries. Smagas nopūtas sapnī ir slikta zīme. Kāda drauga pārestība jums ilgi paliks atmiņā.

noslēpums

Ja sapņojat, ka jums atklājies kāds noslēpums, nomodā labvēlīgā attieksme pret cilvēkiem vērsīsies pret jums pašiem, tādēļ ka daudzi cilvēki kaitinās jūs ar lūgumiem pēc palīdzības. Ja sapnī cenšaties izprast pasaules eksistences noslēpumu, reālajā dzīvē jūs gaida globālas pārmaiņas.

notārs

Notārs pareģo tiesas procesu, kurā jūs varat tikt iesaistīts. Šāds sapnis liecina par apslēptām ilgām. Ja sieviete redz sevi pie notāra - gaidāmi notikumi, kas var aptraipīt viņas godu.

noziegums

Ja sapnī redzat sevi kopā ar kādu, kas izdarījis noziegumu, - jūs satrauks negodīgi cilvēki, kuri centīsies izmantot jūsu draudzību savtīgās interesēs. Ja redzat noziedznieku, kas izvairās no tiesas, tas liecina, ka uzzināsiet citu noslēpumus, un tas draud ar briesmām. Iespējams, cilvēki, kas baidās no jums, centīsies kaitēt.

O

Kur nav atklāsmes tur tauta kļūst mežonīga un nevaldāma; bet labi tam, kas rīkojas pēc bauslības. Salamana pamācības, 29:18

obelisks

Akmens obelisks sapnī pareģo skumjas ziņas. Ja redzat mīlētājus pie obeliska - nomodā viņu attiecībās radīsies liktenīgi konflikti.

observatorija

Ja vērojat teleskopā zvaigznes, tas nozīmē izaugsmi karjerā un labklājību. Meitenei šāds sapnis sola priecīgus notikumus. Taču, ja debesis sapnī aizklājuši mākoņi, jūsu plāni ar troksni izgāzīsies.

Odere

Odere nozīmē mierinājumu bēdu pārņemtajiem un vienaldzību pret ļaunu nosodījumu.

odi

Ja sapnī redzat odus, nomodā jūs kaitinās nelabvēļu sīkās ļaunprātības. Tomēr tas nekādi neietekmēs jūsu aktivitāti. Sapnis, kurā sitat odus, nozīmē, ka ceļā radušies šķēršļi ir īslaicīgi.

odze

Sapnis, kurā redzat, ka odze iekodusi draugam, bet pēc tam nozudusi krūmos, nozīmē nelaimi, kas gadīsies jums un tuviniekiem. Jaunai meitenei jāsargājas no krāpnieka, kas var nodarīt viņai ļaunu. Ja redzat, kā odze rāpo projām no jums, - tā ir laba zīme, varat noturēties cīņā ar nelabvēļiem. Ja odze sapnī saritinās kamolā, sargieties no nodevības un centieties neuztraukties.

oficiants

Ja sapnī redzat oficiantu - jauki pavadīsiet laiku ar draugu. Ja redzat, ka oficiants ir aizkaitināts un nevīžīgs, tas norāda, ka būsiet spiesti izrādīt viesmīlību nesimpātiskiem cilvēkiem.

ogles

Ja sapnī redzat ugunskura kvēlojošās ogles, liktenis jums sagatavojis daudz jauku pārsteigumu un dāvanu. Ja sapņojat, ka bikstāt ogles, jums lemts izbaudīt ne ar ko neaptumšotu prieku. Apdzisušas ogles - nelaimju un vilšanās zīme.

ogļu šahta

Ja sapnī nonākat ogļu šahtā, realitātē jums var kaitēt kāda cilvēka tumšie nodomi. Ja sapnī redzat, ka esat ogļu šahtas līdzīpašnieks, īstenībā jums izdosies veiksmīgi ieguldīt naudu kādā ienesīgā darījumā. Ja ogļu šahtu sapnī redz neprecējusies sieviete, tas pareģo, ka viņa apprecēsies ar zobu tehniķi vai cilvēku, kas darbojas nekustamo īpašumu jomā.

okeāns

Ja sapnī redzat mierīgu okeānu, tā ir laba zīme, jūrniekam gaidāms patīkams un veiksmīgs brauciens. Darījuma cilvēks būs apmierināts ar savu biznesu, bet jauneklis baudīs mīļotās valdzinājumu. Ja sapņojat, ka okeāns te izsīkst kā upe, kuru var pāriet braslā, te atklāj savu briesmīgo dzelmi, viļņiem atkāpjoties, - tas nozīmē, ka pārticība un labklājība dzīvē mīsies ar skumjām un grūtībām. Ja braucat pa rāmu okeānu, tas allaž nozīmē veiksmi. Ja iebraucat tālu okeānā un dzirdat, kā viļņi triecas pret bortu, - tas pareģo krahu biznesā un brāzmainu ķildu un pārmetumu posmu ģimenē. Ja sapnī noraugāties, kā viļņi šļācas cits citam virsū, - tas sola drīzu atbrīvošanos no nelabvēļu intrigām.

okulists

Ja sapnī redzat, ka konsultējaties ar okulistu, - dzīve jūs neapmierina. Darīsiet visu, lai gūtu vēlamos panākumus.

olas

Ja sapnī redzat putnu ligzdu ar olām - būsiet laimīgi laulībā. Nav izslēgts, ka saņemsiet prāvu mantojumu. Sievieti šāds sapnis brīdina, ka viņa bieži ir pārāk aušīga. Ja sapnī ēdat olas, drīzumā var rasties diezgan neparasti iemesli uztraukumam. Ja sapnī rādās sasistas olas - tā ir zīme, ka liktenis var sagādāt dāsnus pārsteigumus, bet arī izcilais prāts un taisnības mīlestība nodrošinās jums vispārēju cieņu. Sapuvušas olas sapnī pareģo materiālus izdevumus, bet redzētais olu grozs sola dalību izdevīgos darījumos.

olīvas

Ja sapnī ēdat olīvas jautrā kompānijā, nomodā liktenis sagādās brīnumjaukus brīžus, kas jūs neizsakāmi iepriecinās. Sapnis, kurā atverat burku ar olīvām, liecina, ka gaidāma jautrība un prieks. Taču, ja sadauzāt burku, izpriecas sāksies ar vilšanos. Ja sapnī redzat, ka citi ēd olīvas, - pilnībā baudāt dzīvi.

Olīveļļa

Olīveļļa brīdina, ka grūtā brīdī draugi jūs pametīs nelaimē.

Omletes

Ja sapnī redzat, ka esat pagatavojuši omleti, - tas ir brīdinājums par glaimiem un krāpšanu, ko var izmantot pret jums. Ja sapnī ēdat omleti - jūs piekrāps cilvēks, kuram esat ilgi uzticējušies.

opera

Ja sapnī apmeklējat operu, tas nozīmē drīzu tikšanos ar garā tuviem cilvēkiem, kā arī ļoti labvēlīgus apstākļus biznesa attīstībai.

Orangutans

Orangutans nozīmē - kāds jūs izmanto, lai sasniegtu to, pēc kā jūs tik ilgi esat tiekušies. Ja meitene sapnī redz orangutanu, viņai jādomā par mīļotā neuzticību.

orators

Ja sapņojat, ka esat oratora daiļrunības iespaidā, - nomodā noticēsiet rupjiem glaimiem un palīdzēsiet necienīgiem cilvēkiem. Sapnis, kurā jauna sieviete iemīlas daiļrunīgā oratorā, pareģo, ka nomodā paviršiem iespaidiem būs liktenīga nozīme mīlestībā.

orķestris

Ja sapnī redzat, ka sēžat orķestra bedrē, gaidāma līksma izklaidēšanās. Tas liecina, ka mīļotā būs jums uzticīga. Ja izdzirdat orķestra skaņas - humānisms padara jūs par ļoti pievilcīgu personību jebkuros apstākļos, bet liktenis vēl ilgi būs jums labvēlīgs.

osta

Ja sapņojat, ka esat iebraukuši ostas pilsētā, - drīzumā gaidāmi ceļojumi un jauni atklājumi, tomēr kāds var jūs iztraucēt.

ozoli

Ja sapnī redzat ozolu birzi, jūs gaida panākumi visā, ko uzņemsieties. Ja sapņojat, ka ozolā ir daudz zīļu, jums lemts izvirzīties darbā un nostiprināt materiālo stāvokli. Nolauzts ozols sola pārsteigumus. Ja mīlētāji sapnī redz ozolus - drīzumā notiks viņu kāzas.

ozolzīles

Ja sapnī redzat ozolzīles, nākotnē jūs gaida patīkami notikumi. Jaunai sievietei sapnis, kurā viņa ēd ozolzīles, nozīmē, ka drīzumā gaidāma pelnītā atpūta no ikdienas rūpēm un viņa varēs baudīt brīvību. Ja vācat ozolzīles - pēc nogurdinošā darba gūsiet likumsakarīgus panākumus. Ja sapnī purināt ozolzīles no kokiem - ātri sasniegsiet mērķus biznesā un mīlestībā. Ja plūcat zaļas ozolzīles - jūsu intereses cietīs neapdomīgas rīcības dēļ. Sapuvušas, nomīdītas ozolzīles pareģo vilšanos un neveiksmes.

ožamais spirts

Ja sapnī redzat ožamo spirtu, saķildosieties ar draugu. Parasti pēc šāda sapņa seko konflikts vai šķiršanās. Meitenei šāds sapnis nozīmē, ka viņai var atdarīties acis uz tiem, kurus viņa uzskatījusi par draugiem.

P

Bet kad nāks viņš, patiesības gars, tas jūs vadīs visā patiesībā; viņš nerunās no Sevis paša, bet runās to, ko dzirdēs, un darīs jums zināmas nākamās lietas.

Jāņa evaņģēlijs, 16:13

Pacelšanās,, paaugstināšanās

Ja sapnī saņemat paaugstinājumu - reālajā dzīvē tieksme pēc izglītības un vērīgums palīdzēs gūt panākumus. Ja paceļaties augstu gaisā, tas liecina, ka saņemsiet negaidītu mantojumu. Tomēr jums jābūt piesardzīgiem: ceļā sastapsiet grūtības. Ja kāpjat kalnā - tā ir nopietnu pārbaudījumu zīme. Ja sapnī nevarat sasniegt virsotni, jūsu cerības nepiepildīsies. Taču, ja uzkāpjat pa kāpnēm pēdējā stāvā, - tas sola panākumus. Bet, ja kāpnes zem jums iebrūk, - sargieties no nelaimes gadījuma. Ja, kāpjot augšā pa kāpnēm, jūsu priekšā atveras logs, tas nozīmē, ka neklausīsiet tuviniekus un dosieties riskantā braucienā. Kad darījumi pasliktināsies un būsiet uz izmisuma robežas, viss pēkšņi nokārtosies. Ja sapnī viegli kāpjat augšā - viss izvērtīsies veiksmīgi. Ja kāpt augšā ir grūti - tas pareģo dzīves nedienas.

Padoms

Ja sapnī redzat, ka jums dod padomus, tas nozīmē, ka varēsiet nodrošināt savu nepieskaramību un censties godīgā ceļā sasniegt neatkarīgu stāvokli un morālu skaidrību. Ja redzat, ka vēršaties pēc juridiska padoma, tas pareģo, ka jūsu biznesā radīsies apstākļi, kas modinās šaubas par darījuma godīgumu un likumību.

pagrabs

Ja sapnī redzat, ka esat aukstā pagrabā, - jūs tirdīs šaubas. Zaudēsiet ticību visam, mocīsieties drūmās nojautās, nespēdami no tām atbrīvoties, ja vien nekļūsiet par savu vēlmju un ieceru noteicēju. Šāds sapnis arī pareģo īpašuma zaudējumu. Ja redzat, ka pagrabs ir piekrauts ar vīniem un pārtikas krājumiem, - jums piedāvās daļu ienākuma, kas iegūts no šaubīgiem avotiem. Ja jauna sieviete redz šādu sapni - viņai gaidāms precību piedāvājums no spekulanta vai kāršu spēlmaņa. Sapnis, kurā jauna sieviete redz pagrabu, pareģo slimības un nesaskaņas ar mīļoto. Ja viņa sapnī redz kādu no dzīvajiem cilvēkiem mirušu un nākošu no pagraba, tas nozīmē, ka ar šo cilvēku viņu netieši saistīs kopēja nelaime, taču viss beigsies laimīgi. Ja viņa redz mirušo brāli, kas nāk no pagraba, - šāds sapnis ir brīdinājums par sarežģījumiem, no kuriem var izvairīties, liekot lietā enerģiju un gribu.

Paipalas

Paipalas ir ārkārtīgi laimīga zīme, ja tās ir dzīvas. Taču, ja paipalas ir aizšautas, jūs gaida nopietnas nepatikšanas. Ja sapnī nošaujat paipalu, tas liecina, ka nežēlīgi izturēsieties pret labākajiem draugiem. Ja sapnī ēdat paipalu gaļu, tas norāda, ka esat izšķērdīgi.

Paisums

Paisums sola labvēlīgus apstākļus biznesa attīstībai.

Pakāpieni

Ja sapnī kāpjat pa pakāpieniem, tas nozīmē, ka jūs gaida veiksme un liela laime. Ja sapnī nokrītat pa kāpnēm - kļūsiet par kāda skaudības un naida objektu. Ja nokāpjat lejā pa pakāpieniem, tas liecina par neveiksmi darbā un mīlu bez pretmīlas. Ja sapnī redzat platas, skaistas kāpnes, tas nozīmē, ka gaidāma bagātība un cieņa. Ja sapnī redzat, ka citi nokāpj pa kāpnēm, - prieku drīzumā aptumšos nepatikšanas. Ja sapnī sēžat uz kāpņu pakāpieniem, tas liecina par pakāpenisko virzību uz veiksmi un dzīves priekiem.

Pakavs

Ja sapnī redzat pakavu, tas sola panākumus biznesā, bet sievietēm - veiksmīgu sadarbību. Salauzts pakavs paredz neveiksmi. Ja manāt uz žoga pakārtu pakavu, tas nozīmē, ka panākumi pārspēs vispārdrošākās cerības. Ja sapnī uz ceļa atrodat pakavu un to paceļat, negaidīti saņemsiet līdzekļus no nezināma avota.

Paklājs

Paklājs norāda, ka gūsiet peļņu. Turklāt nepieciešamības gadījumā jums palīdzēs turīgi un ietekmīgi draugi. Ja jauna sieviete sapnī redz paklājus - viņa kļūs par lielas, skaistas mājas saimnieci. Ja sapņojat, ka staigājat pa mīkstu paklāju, jums nodrošināta labklājība un uzplaukums. Valda uzskats: ja sapnī pērkat paklājus, gūsiet milzīgu peļņu.

paklupt

Ja sapnī paklūpat vai nokrītat, tas ir brīdinājums, ka bezrūpības dēļ var ciest uzņēmums, kuram esat veltījuši dzīvi. Ja sapnī paklūp kāds cits, tas nozīmē, ka realitātē izdosies gūt labumu no citu kļūdām.

palīdzība

Ja sapnī sniedzat kādam palīdzību, tas sola veiksmi centienos ieņemt augstu stāvokli. Ja kāds jums palīdz, tas nozīmē labvēlīgus apstākļus un mīlošus draugus līdzās.

palisāde

Ja sapnī redzat palisādi, tas nozīmē, ka jums traucēs īstenot svarīgus plānus. Rezultātā jums tiks nodarīts kaitējums.

Pamest, atstāt, atteikties,

Ja sapnī jūtaties pamesti - nomodā jūsu plāni neīstenosies. Ja sapņojat, ka paši esat kādu pametuši, jūs gaida nepārvaramas grūtības. Ja aststājat māju, nomodā varat nokļūt nelaimē, rotaļājoties ar likteni. Ja sapnī atteiksieties no mīļotā cilvēka, nomodā jūs nodos draugi. Tomēr sapnis, kurā pametat mīļāko, sola negaidītu bagātību. Jūsu pamestais bērns simbolizē, ka nenosvērtība un bezrūpība gandrīz vai iegāzīs jūs. Sapnis, kurā pametat uzsākto biznesu, var īstenoties realitātē, taču biežāk - jūs turēs aizdomās par kādu nelāgu rīcību. Atteikšanās no ticības liecina, ka nožēlosiet savus uzbrukumus pazīstamiem cilvēkiem. Ja pametat grimstošu kuģi - tas nozīmē dalību kādā bezcerīgā pasākumā. Taču, ja izpeldēsiet krastā, jūsu intereses attaisnosies.

Panākami

Ja sapņojat, ka esat guvuši kādus panākumus, - tas sola ātru virzīšanos pa karjeras kāpnēm un laimīgu izvēli mīlestībā. Ja sapnī panākumus gūst citi, tas nozīmē, ka jums netrūkst labu draugu.

Paniņas

Sapnis, kurā dzerat paniņas, pareģo skumjas. Šāds sapnis ir iemesls slimībai, ja nevērīgi izturaties pret savu veselību. Ja izlejat paniņas vai izbarojat tās cūkām - tā ir ļauna zīme.

pankūkas

Ja sapnī ēdat pankūkas - gaidāmi panākumi visās jomās. Ja cepat pankūkas - jūsu mājai lemts zelt un plaukt ilgus gadus.

Panorāma

Sapnis, kurā redzat panorāmu, sola jaunu darbavietu vai dzīvokli. Šāds sapnis var būt arī brīdinājums: jums jāat- topas un jāpadomā, kā dzīvot turpmāk.

Pantera

Ja sapnī redzat panteru un sajūtat bailes, tas nozīmē, ka līgumi var tikt negaidīti anulēti, kam par iemeslu būs nelabvēlīgi notikumi. Taču sapnī nogalināta vai pieveikta pantera sola prieku un panākumus jūsu iecerēs. Labvēlīgas izredzes paveras arī apkārtējiem. Ja dzirdat šaušalīgus panteras rēcienus, gaidāmas nepatīkamas ziņas par ienākumu samazināšanos. Iespējams, nepiekritīsiet sabiedriskajai domai; taču baiļu trūkums sapnī pareģo mazāko ļaunumu. Sapnī redzētā pantera, tāpat kā kaķis, draud ar ļaunumu, ja to nenogalināsiet. Ja pantera jums uzglūn - gaidāma vilšanās biznesā. Citi cilvēki acīmredzot atteiksies no dotajiem solījumiem.

Pantomīma

Ja sapnī redzat, ka vērojat pantomīmu, jūs var piekrāpt draugi. Ja piedalāties pantomīmā - tiksiet apsūdzēti un netaisni sodīti. Šāds sapnis arī norāda uz nepatikšanām darījumu sfērā.

papagailis

Jūsu sapņos pļāpājošs papagailis norāda uz nevajadzīgu rosību un draugu tukšajām tenkām. Sapnis, kurā redzat, ka papagailis ir mierīgs, pareģo ilgu pierimumu ģimenes nesaskaņās. Ja jauna sieviete sapņo, ka viņai ir papagailis, tas norāda, ka mīļotais uzskatīs, ka tai ir nelāgs raksturs. Ja mācāt papagaili runāt, tas nozīmē nepatikšanas personiskajā dzīvē. Beigts papagailis liecina par draugu zaudējumu.

paparde

Ja sapnī redzat papardi, nomodā gaišo posmu nomainīs skumji laiki. Ja redzat sausu papardi, tas norāda, ka tuvinieku veselības pasliktināšanās sagādās jums daudz uztraukumu.

papeles

Ja sapnī redzat plaukstošas vai ziedošas papeles - tā ir laba zīme. Sapnis, kurā meitene redz sevi blakus mīļotajam zem izplaukušas vai ziedošas papeles, apliecinās, ka īstenosies viņas visdīvainākās vēlmes. Viņas mīļotais būs smalks un izskatīgs. Apkārt būs draugi, bet veselības stāvoklis nesagādās rūpes. Taču, ja sapnī rādās nokaltušas vai kailas papeles, - gaidāma vilšanās.

paplāte

Ja sapnī redzat paplāti - muļķīgi iztērēsiet savu bagātību. Ja sapnī šķiet, ka paplāte ir pilna ar dārglietām, - jūs gaida veiksme.

paradīze

Sapnis, kurā redzat, ka esat nonākuši paradīzē, nozīmē, ka jūsu sabiedrotie būs uzticamie draugi, kas grūtā brīdī nāks palīgā. Mātēm šāds sapnis liecina, ka bērni mājās sagādās tikai prieku. Ja sapņojat, ka ceļā viz paradīzi esat apjukuši, jums jāapsver, cik reālas ir jūsu ieceres. Taču visumā, ja sapnī redzējāt paradīzi, nomodā varat cerēt, ka dabūsiet to, kā jums pietrūkst.

parāds

Ja sapnī esat aizņēmušies vai aizņematies naudu, esiet gatavi nopietnām nepatikšanām visās darbības jomās. Tomēr, ja esat pārliecināti, ka varēsiet atdot parādu, jūsu stāvoklis būs pilnībā apmierinošs.

Paralīze

Sapnis par paralīzi ir nelabvēlīgs. Tas pareģo finansiālus zaudējumus un vilšanos. Mīlētājiem šāds sapnis nozīmē savstarpēju atsalumu attiecībās. Ja sapnī redzat, ka ciešat no paralīzes, tas liecina, ka noslēgsiet nedrošus līgumus. Ja redzat, ka draugs ir paralizēts, - tā ir zīme, ka jūsu attiecības būs liktenīgi nenoteiktas un nelāgi ietekmēs jūsu māju. Ja mīlētāji sapnī redz mīļotos paralizētus - tas nozīmē, ka neapmierinātība attiecībās var izpostīt viņu laimi.

Paraugi

Sapnī redzētie preču paraugi nozīmē panākumus biznesā. Ja ceļotājs sapnī redz, ka pazaudējis arheoloģisko izrakumu paraugus, drīzumā viņš atskārtīs, ka nespēj izraudzīties līgavu. Ja sieviete sapnī redz, ka šķirsta preču katalogu un tīksminās par apģērba paraugiem, drīz viņai radīsies kāda jauna izdevība.

Parazīts

Ja sapņojat, ka jūs neliek mierā parazīti (vienalga kādi), drīzumā gaidāmas nelaimes. Taču, ja redzat, ka parazīti apsēduši citu, tas nozīmē, ka jūs kaitinās kāds nepatīkams notikums.

Pārceltuve,

Sapnis, kurā gaidāt laivu, lai pārceltos uz straujas un duļķainas upes otru krastu, pareģo jūsu lielisko plānu izjukšanu un neparedzētu apstākļu rašanos, kas neļaus piepildīties viscēlākajām vēlmēm. Sapnis, kurā pārceļaties pāri tīrai, mierīgai upei, sola laimīgu mērķu sasniegšanu un lielu veiksmi, ar kuru jūs apveltīs liktenis.

Pārdošana

Sapnis, kurā redzat, ka esat ko pārdevuši, pareģo uztraukumus un raižpilnus notikumus.

pareģe, burve

Burve liecina, ka jūs vilinās priekanami un citas apšaubāmas izpriecas.

pāris

Ja sapnī redzat jebkuru dzīvu būtņu vai nedzīvu priekšmetu pāri, tas nozīmē bagātību un negaidītas pārmaiņas uz labo pusi. Tumsā patvēries mīlētāju pāris pareģo labas ziņas.

pārklājs

Ja sapnī redzat tīru pārklāju, gaidiet priecīgus notikumus. Netīrs pārklājs rādās, ja tuvojas slimība.

parks

Ja sapnī pastaigājaties pa skaisti koptu parku, tas sola patīkamu laika kavēkli. Ja jūs pavada mīļotais, gaidāma drīza, laimīga laulība. Nolaists parks ar sakaltušu zāli un kailiem kokiem pareģo neveiksmi tur, kur jūs to vismazāk esat gaidījuši.

pārmērības

Ja sapnī izrādāt pārmērību intelektuālajās nodarbībās, noslogojot smadzenes, nomodā pieļausiet muļķības, kuras kaitēs un sagādās rūpes un ciešanas tuviniekiem. Jaunai sievietei sapnis, kurā viņa pauž pārmērību mīlestībā, pareģo mīļotā zaudējumu un draugu nosodījumu.

Parole

Ja sapnī dzirdat - kāds saka paroli, tas nozīmē, ka jūs atbalstīs grūtā situācijā. Ja sievietei sapnī rādās, ka viņa kādam pasaka paroli, tas liecina, ka muļķības dēļ tā var zaudēt savu labo vārdu.

pārpilnība

Jaunai sievietei sapnis, kurā viņa dzīvo pasakainā pārpilnībā, nozīmē, ka realitāte viņu skarbi pievils, tādēļ ka īslaicīgo greznības posmu nomainīs trūkums un izmisums. Ja priecājaties par stabilu pārticību un komfortu - jūs kādu laiku varēsiet apmierināt tieksmi pēc baudām.

pārrakstīšana

Ja sapnī pārrakstāt kādu tekstu, tas nozīmē labi izstrādātu plānu neveiksmīgu īstenošanu. Ja jauna sieviete sapnī redz, ka pārraksta vēstuli, tas liecina, ka daži cilvēki viņas mīlestību uzskata par kļūdu, kas var tikai kaitēt.

partneris

Ja jūsu partneris sapnī ir vīrietis - tas nozīmē nestabilu finansiālo stāvokli un sliktu darbu. Ja sapnī strādājat ar sievieti - gaidāms jauns darbs, kuru slēpsiet no draugiem. Partnerības šķiršana sapnī nozīmē, ka jūsu problēmas atrisināsies pašas un tieši tā, kā esat vēlējušies. Ja sapnī jūs un partneris cerējāt uz izdevīgu darījumu, nomodā, gluži pretēji, jūsu plāni neīstenosies.

partneris, kolēģis,

Ja sapņojat, ka biznesa partneris vai kolēģis neuzmanīgi nometis grozu (vai kārbu) ar traukiem, - tas sola biznesa stāvokļa pasliktināšanos nevērīgu un negodīgu partneru dēļ. Ja sapnī aizrādīsiet viņiem par pieļauto kļūmi, tas norāda, ka stāvoklis uzlabosies.

Parūka

Ja sapņojat, ka valkājat parūku, nomodā, lai kādas pārmaiņas jūs veiktu, izveidojušos situāciju ietekmēt neizdosies. Sapnis, kurā pazaudējat parūku, nozīmē, ka kļūsiet par izsmiekla objektu. Ja sapnī redzat, ka citi valkā parūkas, jums jāsargājas no nodevības.

pārvērtības

Ja sapnī redzat jebkuras pārvērtības, tas nozīmē, ka dzīvē notiks pēkšņas izmaiņas: uz labo vai uz slikto pusi atkarībā no tā, vai jūs iepriecina vai apbēdina sapņa metamorfozes.

pasažieri

Ja sapnī redzat, ka noraugāties uz pasažieriem, kas izkāpj ar bagāžu, tas nozīmē apstākļu uzlabošanos. Ja pasažieri aizbrauc - jūs zaudējat iespēju iegādāties tik ļoti vēlamo īpašumu. Ja paši esat pasažieri, būsiet neapmierināti ar pašreizējo dzīvi un darīsiet visu iespējamo, lai to mainītu.

paslēptuve, patvērums

Ja sapnī esat patvērumā, tas nozīmē, ka nomodā aizstāvēsieties pret nelabvēļu uzbrukumiem. Sapnis, kurā meklēsiet patvērumu, liecina, ka jutīsiet savu vainu un centīsieties stāvokli labot.

^Pastaiga, ekskursija/

Ja sapnī redzat, ka pastaigājaties pa lauku apvidu, - jūs nomāks skumjas par šķiršanos ar draugiem, bet tuvinieki darīs visu, par ko vien var sapņot. Meitenei šāds sapnis sola prieku, taču arī pāragru zaudējumu. Ja sapnī rādās interesanta pastaiga, tas pareģo dalību ārkārtīgi prestižā pētniecības ekspedīcijā. Ja turklāt apkārt ir cilvēki un ceļojat visi kopā, tas nozīmē, ka jūsu darbam radīsies spēcīgi konkurenti.

pastarā tiesa

Ja sapnī redzat Pastarās tiesas dienu, tas pareģo, ka veiksmīgi pabeigsiet labi plānoto darbu tai gadījumā, ja sapnī izturēsieties bikli un lēnprātīgi, cerot izvairīties no soda. Ja izturēsieties citādi, nomodā jūsu darbu gaida izgāšanās. Ja jauna sieviete stājas Pastarās tiesas priekšā un dzird spriedumu "vainīga" - dzīvē būs jācieš sava egoisma un nepiedienīgās uzvedības dēļ. Ja viņa redz, ka mirušie ceļas no kapa, bet viņa cīnās, taču draugi nepalīdz, arī tas pareģo nepatīkamus notikumus.

Pastinaks

Sapnis, kurā ēdat pastinaku, sola veiksmīgus darījumus biznesā, taču mīlētājiem šāds sapnis pareģo ķildu.

Pastmarkas

Pastmarkas nozīmē aprēķinu un karjeras izaugsmi. Ja sapnī redzat dzēstas pastmarkas, tas liecina, ka muļķības dēļ varat sabojāt reputāciju. Pastmarku kolekcionēšana sapnī nozīmē popularitāti. Saplēstas pastmarkas - grūtības dzīves ceļā.

Pastnieks

Ja sapnī ieraudzījāt pastnieku - uzņemsieties atbildību par nepatīkamu un neizdevīgu darbu. Ja sapnī redzat pastnieku, kas atnes vēstuli, tas nozīmē, ka drīz saņemsiet nepatīkamas ziņas; ja dzirdat pastnieku zvanām vai klauvējam pie durvīm - tas pareģo negaidītu apmeklējumu. Ja sapņojat, ka pastnieks aiziet garām mājai, nomodā iespējami bēdīgi notikumi. Ja iedodat pastniekam vēstuli nosūtīšanai, jums var nodarīt pāri naidīgi noskaņoti cilvēki.

Ja sarunājaties ar pastnieku - neviļus piedalīsieties kādā skandālā.

Pasta sūtījums

Ja sapnī redzat pasta sūtījumu - saņemsiet nepatīkamas ziņas un ir gaidāmas nepatikšanas.

pašnāvība

Mēģinājums izdarīt pašnāvību sapnī nozīmē bēdas, no kurām ilgi netiksiet vaļā. Ja sapnī redzat pašnāvību, nomodā gaidāmas neveiksmes sakarā ar grūtībām darbā. Sapnis, kurā jauna sieviete redz, ka mīļotais cenšas izdarīt pašnāvību, liecina par mīļotā cilvēka nodevību.

pātaga

Pātaga pareģo bezjēdzīgus strīdus un domstarpības ar draugiem.

Patronas

Patronas paredz ķildas, bet tukšās čaulītes - muļķīgus aizvainojumus un nepamatotus strīdus.

Pavada

Ja sapnī redzat pavadu, reālajā dzīvē tiksiet iesaistīti kādā darījumā, kas sākumā sagādās daudz rūpju, bet vēlāk kļūs ienesīgs un jūs iepriecinās. Ja sapnī redzētā pavada ir veca un saplīsusi, nomodā saskarsieties ar grūtībām.

Pavasaris

Ja sapnī jūtat pavasara tuvošanos, jūsu iecerēm lemts īstenoties. Ja esat nosapņojuši, ka pavasaris šogad iestājies pārāk vēlu, jūs gaida satraukumi un zaudējumi.

Pavedināšana, savaldzināšana.

Ja jauna sieviete sapnī redz, ka kļuvusi par pavedināšanas upuri (viņu kāds pavedis), viņai jāsargājas no skaistu vīriešu ietekmes. Ja vīrietis sapnī redz, ka pavedis meiteni, - viņam jākontrolē savas jūtas un nav jādod iemesli tenkām un apmelojumiem.

Pāvs

Sapnis, kurā redzat pāvu, pareģo sarežģījumus attiecībās ar apkārtējiem. Ja sapnī dzirdat pāva kliedzienus, jābūt gataviem, ka nepatikšanas var ietekmēt ģimenes labklājību. Ja sapņojat, kā pāvs izpleš savu asti, nomodā jātic savu paziņu solījumiem.

Pazeme

Sapnis, kurā redzat sevi dzīvojam pazemē, pareģo tuvas briesmas, kas apdraud jūsu labo vārdu un tos panākumus, kuri līdz šim bijuši biznesā. Ja sapņojat, ka braucat pa pazemes dzelzceļu, - drīzumā tiksiet iesaistīti neparastā pasākumā, kas izvērtīsies par bēdīgiem notikumiem vai bezgalīgām rūpēm.

pakļaušanās, pazemība

Ja sapnī izrādāt pazemību, kādam pakļaujoties, tas pareģo ierastus apstākļus, patīkamu, bet notikumiem nabadzīgu dzīvi. Ja sapņojat, ka jums kāds pakļaujas, - droši noteiksiet savu likteni un gūsiet dziļu cieņu.

Ja sapnī redzat, ka izjūtat pazemību vai pazemojumu jebkurā veikumā, tas nozīmē, ka atstāsiet nebūt ne labāko iespaidu uz tiem cilvēkiem, kuru domas jums ir īpaši svarīgas. Jūs sarūgtinās arī naudas lietas.

Pazemojums,

Ja sapnī redzat, ka esat pazemoti, tas nozīmē, ka gaidāmas bēdīgas ziņas, kas vājinās jūsu enerģiskos centienus sasniegt labklājības kalngalus. Ja redzat, ka citi ir pazemoti, - tā ir ķildu un negaidītas draugu nodevības zīme.

paziņa

Sapnis, kurā sastopat kādu paziņu un sasveicināties ar viņu, sola panākumus komerciālās un ģimenes lietās. Ja jūsu saruna draud izvērsties par strīdu, sargieties tikt iesaistīti tenkās. Ja sapnī tikšanās ar paziņu rada neveiklības izjūtu, varat veikt nelikumīgas darbības, kas nonāks atklātībā. Ja jauna sieviete sapnī redz daudzus paziņas, reālajā dzīvē viņai būs panākumi sabiedrībā. Taču, ja viņa sapnī jūt paziņu trūkumu, pilnīgi iespējams, ka nomodā tā cietīs no vientulības.

Paziņojums

Sapnī saņemtais paziņojums realitātē sola lielas pārmaiņas. Ja sapnī paši kādam nododat paziņojumu, varat nonākt nepatīkamā situācijā.

Peldēt, peldēties

Peldēšanās sapnī rāmā ūdenī nozīmē bezrūpīgu prieku un izvairīšanos no nabadzības un no visa tā, kas var novest pie nabadzības. Ja braucat nelielā laiviņā, tas nozīmē, ka jūsu vēlmes pārsniegs iespējas un tās nevarēs piepildīt. Sapnis, kurā redzat, ka dodaties jūras braucienā, sola mantojuma saņemšanu. Ja brauciena laikā ieraudzījāt nelaimes gadījumu uz ūdens - var gadīties tikšanās ar liekulīgu cilvēku, kas savtīgos nolūkos izliekas iemīlējies.

Pele.

Pele pareģo ģimenes nesaskaņas un draugu liekulību. Biznesa lietas kļūs nepārredzamas. Jaunu sievieti sapnī redzētā pele brīdina par slepeniem nelabvēļiem. Iespējama viņu organizēta krāpšana. Ja sieviete redz peli uz savas kleitas, tā ir zīme, ka briest skandāls, kurā viņai būs galvenā loma. Ja redzat, ka esat nosituši peli, - uzveiksiet nelabvēļus. Ja ļaujat pelei aizbēgt, tas liecina par cīņu ar apšaubāmu iznākumu.

Pelikāns

Pclikāns nozīmē panākumus, kas mīsics ar vilšanos. Ja sapnī ķerat pelikānu, tas liecina par skumjām. Sapnis, kurā nogalinājāt pelikānu, norāda, ka nomodā pārkāpsiet likumu. Lidojošs pelikāns sapnī nozīmē pazemību likteņa priekšā.

Pelni

Ja sapnī redzat pelnus, tas nozīmē, ka jūs gaida nejaukas pārmaiņas. Zemniekam tā ir zudusi raža, tirgotājam - neveiksmīgi darījumi. Vecāki bēdāsies palaidnīgu bērnu dēļ.

Pelnu urna

Pelnu urna sola panākumus, kas mīsies ar neveiksmēm. Jūs varat kontrolēt situāciju. Sasista urna nozīmē nelaimi.

peļķes

Sapnis, kurā labprāt bradājat pa peļķēm ar siltu ūdeni, sola prieku. Taču, ja ūdens peļķē ir duļķains un netīrs, gaidāma virkne nepatikšanu. Sapnis, kurā esat samērcējuši peļķē kājas, nozīmē, ka par šodienas priekiem būs jāmaksā nākotnē.

peļu slazds

Ja sapnī redzat peļu slazdu, jābūt uzmanīgākiem, tādēļ ka viltīgi cilvēki cenšas jūs ievilkt intrigu tīklos. Ja sapņojat, ka peļu slazdā ir pele, varat nokļūt lamatās.

Sapnis, kurā paši izliekat peļu slazdu, nozīmē, ka reālajā dzīvē uzveiksiet visus nelabvēļus.

Pensija/, pabalsts

Sapnis, kurā saņemat pensiju, sola patiesu draudzību. Ja sapņojat, ka kārtojat sev pensiju un nevarat to panākt, nomodā zaudēsiet darbu vai sastrīdēsieties ar draugu.

Perējums

Sapnis, kurā sieviete redz mājputnus ar mazuļu perējumu, sola rūpes nākotnē. Sievietei var būt sarežģījumi ar bērniem un nesaskaņas ģimenē. Savukārt sapnis, kurā vīrietis redz cālēnus vai pīlēnus, pareģo finansiālā stāvokļa uzlabošanos.

Pērkons

Ja sapnī dzirdat pērkona dārdus, nomodā gaidāmas ne visai patīkamas pārmaiņas. Ja pērkona dārdi ir tik spēcīgi, ka satricina pat sienas, liktenis jums paredzējis smagus pārbaudījumus. Sapnis, kurā, pērkonam dārdot un zibenim plaiksnot, nokļūstat negaisā, pareģo nelaimi.

Pērles

Pērles sola veiksmi biznesā, tirdzniecībā un sabiedriskajā darbībā. Ja jauna sieviete sapnī redz, ka mīļotais viņai dāvina pērles, nomodā gaidāma liela veiksme. Vīrs būs cienījams, turīgs cilvēks, kas darīs viņu laimīgu. Taču, ja jauna sieviete nosapņojusi, ka pērles izbirušas vai viņa tās pazaudējusi, gaidāma vilšanās un zaudējums. Jūsmošana par pērļu skaistumu nozīmē īstu mīlestību.

Pērlītes

Pērlītes sola šīs pasaules vareno uzmanību. Ja skaitāt pērlītes, gaidāms prieks un labklājība. Ja verat pērlītes diegā - iegūsiet turīgu cilvēku labvēlību. Ja izmētājat pērlītes - pazemināsiet savu sociālo statusu.

persiki

Ja sapnī redzat persikus vai lūkojaties uz tiem, tas nozīmē bērnu slimību, vilšanos biznesa peļņā un nenotikušas izpriecas. Taču, ja redzat persikus koku lapotnē, - sasniegsiet vēlamo stāvokli; pēc daudziem pūliņiem, veselības un naudas riska jūsu darījumi sekmēsies. Ja redzat žāvētus persikus - tā ir zīme, ka jūs apsteigs nelabvēļi. Ja jauna sieviete redz nobriedušu, smaržīgu persiku vākšanu no kupliem kokiem - viņa apprecēsies ar turīgu un gudru cilvēku savas pievilcības un apsviedības dēļ. Ja viņa nogaršo persiku un tas izrādās zaļš un ciets - saskarsies ar radinieku cietsirdību vai slimību, kas laupīs viņai pievilcību.

pērtiķi

Ja sapnī redzat pērtiķi, esiet modri, tādēļ ka lišķi centīsies iegūt jūsu uzticību, lai īstenotu savus viltīgos nodomus. Ja sapnī redzat beigtu pērtiķi, tas paredz labvēlīgu atrisinājumu situācijai, kurā esat nokļuvuši. Niknākie nelabvēļi noies no skatuves un jums netraucēs. Jaunai sievietei sapnis par pērtiķi nozīmē, ka mīļotais šaubās par viņas uzticību. Ja viņa vēlas saglabāt attiecības, tai jāpiekrīt laulībai.

Pētersīlis

Pētersīļi sola panākumus, kas gūti ar smagu darbu. Šāds sapnis paredz arī labu pašsajūtu radiniekiem un draugiem. Ja sapnī ēdat pētersīļus, tas norāda, ka jums būs kupla ģimene un daudz patīkamu rūpju.

Pieaugums

Sapnis, kurā pieaugusi jūsu ģimene, nozīmē, ka, cietuši neveiksmi vienā darījumā, noteikti vinnēsiet citā. Ja sapnī esat vairojuši ienākumus, varēsiet bez grūtībām pārvarēt ceļā radušos šķēršļus.

Piedāvājums

Ja kādam kaut ko piedāvājat vai saņemat piedāvājumu, tas pareģo, ka tikmēr izdabāsiet un liekuļosiet, kamēr izveidosiet sevī augstas prasības pret pienākumiem.

Piedošana

Ja sapnī redzat, ka mēģināt lūgt piedošanu par to, ko neesat izdarījuši, tas norāda, ka jūs uztrauks biznesa lietas, taču galu galā viss nokārtosies, cik labi vien iespējams. Ja tomēr esat ko izdarījuši - veiksmīgi novērsīsiet sajukumu darījumos. Ja saņemat piedošanu, tas pareģo uzplaukumu pēc ilgas neveiksmju virknes.

Piedzēries

Ja sapnī jūtat, ka esat mazliet iedzēruši, tas nozīmē, ka arī nomodā būsiet noskaņoti vieglprātīgai rīcībai un nejutīsiet sevišķus sirdsapziņas pārmetumus, ja nesāksiet vairīties no dzīves grūtībām. Sapnis pareģo darba zaudējumu. Ja sapnī redzat, ka piedzērušies citi, - tikpat vieglprātīgi izturēsieties pret kolēģu uzvedību. Šāds sapnis brīdina no iespējamiem sarežģījumiem: jums nosvērtāk jāuztver glaimi un nav jāzaudē galva. Jaunai sievietei sapnis, kurā viņa jūt, ka ir apreibusi, norāda uz rīcību, kuru viņa nožēlos.

Piekāpšanās

Ja sapnī redzat, ka piekāpjaties kāda vēlmēm, tas nozīmē, ka neizlēmības dēļ neizmantosiet lielisko iespēju tikt uz augšu. Ja citi piekāpjas jums, tas liecina, ka tiks piešķirtas īpašas privilēģijas un ieņemsiet daudz augstāku stāvokli par saviem biedriem.

Piemineklis

Piemineklis brīdina par grūtībām un slimībām, kuras piemeklēs tuviniekus. Tas pārvarēt palīdzēs tikai jūsu pacietība.

Pienene

Ziedošas pienenes pareģo laimīgu laulību un panākumus visās iecerēs.

Piens

Sapnis, kurā dzerat pienu, sola bagātīgu ražu un ģimenes labklājību. Ceļotājiem šāds sapnis pareģo veiksmīgu ceļu. Šis sapnis ir labvēlīgs arī sievietēm. Ja izlaistāt pienu - gaidāmi nelieli zaudējumi. Netīrs piens rādās sapnī, ja paredzamas sīkas nepatikšanas. Saskābis piens pareģo uztraukumus. Jūs pārdzīvosiet draugu dēļ, kuriem gadījusies nelaime. Ja sapnī gribat iedzert pienu, bet kāda iemesla pēc tas neizdodas, reālajā dzīvē bīstieties zaudēt ietekmīga cilvēka labvēlību vai ko citu vērtīgu. Ja sapnī redzat karstu pienu - paredzama cīņa. Tomēr galu galā neatlaidība sagādās jums uzvaru. Sapnis, kurā peldaties pienā, sola visdažādākos dzīves priekus un laimi tikties ar draugiem. Sapnis, kurā redzat daudz piena, pareģo bagātību un veselību. Ja tirgojat pienu - gaidāma prāva peļņa. Ja lejat pienu un izdāļājat to cilvēkiem, tas liecina, ka būsiet pārlieku izšķērdīgi.

Pieņemšana

Ja sapņojat, ka esat nonākuši kādā pieņemšanā, tas drīzumā sola patīkamu tikšanos. Ja šai pieņemšanā jums gadās kāda kļūme, ir gaidāmi uztraukumi.

Piere

Ja sapnī redzat skaistu pieri, nomodā gūsiet vispārēju cieņu ar savu reālo skatienu uz dzīvi un cildeno rīcību. Neglīta piere nozīmē, ka esat neapmierināti ar to, kā virzās darījumi. Jaunai sievietei sapnis, kurā viņa skūpsta mīļoto uz pieres, nozīmē, ka reālajā dzīvē ar savu uzvedību tā izraisīs vīrieša neapmierinātību. Sapnis, kurā glāstāt savam bērnam pieri, liecina, ka jūsu bērni tiešām pelnījuši apkārtējo uzslavas.

Piestātne, krastmala

Ja sapnī redzat piestātni, tas norāda, ka drīzumā dosieties ilgstošā ceļojumā. Ja sapnī redzat piestātnē stāvošus kuģus - īstenosies jūsu ieceres un vēlmes.

Pieši

Ja sapnī redzat sevi zābakos ar piešiem, īstenībā varat kļūt par kāda konflikta dalībnieku. Taču, ja redzat piešus citiem, - reālajā dzīvē apkārtējie var būt noskaņoti pret jums ne sevišķi draudzīgi.

Pikniks

Pikniks sapnī sola panākumus un patiesus priekus. Pilnīgu laimi šāds sapnis sagādās jauniešiem. Negaiss vai citi negaidīti traucēkļi piknika laikā paredz īslaicīgu materiālo labumu, kā arī panākumus mīlestībā vai darbā.

Pīķis (kāršu)

Pīķi brīdina par briesmām, ja ieslīgsiet vieglprātīgās izpriecās, kuras var sagādāt lielas bēdas. Ja kāršu spēlmanis sapnī redz, ka spēlē ar pīķiem, reālajā dzīvē viņu gaida lieli zaudējumi.

Pildspalva

Ja sapnī redzat pildspalvu, tas pareģo, ka tiksiet iesaistīti nepatīkamos, nopietnos sarežģījumos mīlas dēku dēļ. Ja pildspalva neraksta - jūs apsūdzēs nopietnos morāles pārkāpumos.

Pīles

Sapnī redzētās pīles upes skaidros ūdeņos pareģo laimīgus ceļojumus, jūras braucienus. Ja pa zemnieka sētu staigā baltas pīles - sapnis sola uzplaukumu jūsu mājai un bagātu ražu. Ja medījat pīles, tas pareģo straujas pārmaiņas plānu īstenošanā. Ja medībās pīles tika nošautas, sapnis norāda, ka jūsu biznesā iejauksies nelabvēļi. Ļoti labvēlīgs ir sapnis, kurā redzat pīles lidojam: jums uzsmaidīs laime. Iespējama veiksmīga laulība, lielisku bērnu piedzimšana vai jauna māja.

Pilnvaras

Ja sapnī redzat, ka jums ir kādas pilnvaras, drīzumā uzsāksiet ļoti svarīgu darbu, kas sagādās lielas rūpes, bet nodrošinās augstu stāvokli un ienākumus. Sapnis, kurā redzat vēl kādu ar augstām pilnvarām, pareģo, ka ar savu rīcību nonāksiet bīstamā stāvoklī, neviļus izraisot liktenīgus strīdus un savstarpēju nesaprašanos. Iespējams, būsiet pamatoti sašutuši par draugu bezatbildību.

Pils

Sapnis, kurā pastaigājaties pa pili, jūsmojat par tā krāšņumu, nozīmē, ka dzīve mainīsies uz labo pusi un jūs augstu kāpsiet pa karjeras kāpnēm.

Ja, uzturoties pilī, redzat vai dzirdat vīriešus, kas dejo un sarunājas, drīzumā iegūsiet vērtīgu pazīšanos. Ja jauna sieviete, kas spiesta dzīvot pieticīgu dzīvi, redz sevi pils ballē - viņa veiksmīgi apprecēsies un ieņems augstu stāvokli sabiedrībā.

Ja sapnī nonākat senā pilī, nomodā varēsiet dzīvot tā, kā vien vēlaties, naudas trūkumu jūs nejutīsiet. Ja sapņojat, ka atrodaties vecā, pamestā pilī, - jūsu sirdī vēl saglabājusies vieta romantikai. Tomēr centieties neaiziet par tālu, jo nekas neliecina par laimīgu laulību.

Sapnis, kurā redzat, ka ejat laukā no pils, ir brīdinājums par iespējamiem zaudējumiem vai aplaupīšanu.

Pilsēta

Ja sapnī redzat, ka esat nonākuši nepazīstamā, dīvainā pilsētā, esiet gatavi, ka apstākļi piespiedīs mainīt dzīvesvietu un dzīvesveidu.

Pilulas

Ja sapnī dzerat pilulas, tas nozīmē, ka nomodā būs jākopj bērns vai slimnieks, bet tas jūs pārlieku neapgrūtinās. Ja sapnī redzat, ka dodat kādam pilulas, tā ir zīme, ka ne visiem patīk jūsu raksturs. Mēģiniet izturēties draudzīgāk pret apkārtējiem, un viss būs, kā nākas.

Pincete

Ja sapnī redzat pinceti, reālajā dzīvē ap jums izveidosies diezgan kutelīga situācija, kas jūs sarūgtinās. Draugi izturēsies necienīgi.

pipari

Ja sapņojat, ka apsvilinājāt mēli ar pipariem, tas nozīmē, ka apkārtējie no jums novērsīsies, nosodot jūsu noslieci uz tenkām. Augoši sarkanie pipari sola laulībā taupīgu un patstāvīgu dzīves draugu. Saišķis sarkano piparu norāda, ka neatlaidīgi aizstāvēsiet savas tiesības. Sapnis, kurā maļat melnos piparus, brīdina, ka varat kļūt par rafinētas krāpšanas upuri. Izbērti melnie pipari pareģo asus pārmetumus vai ķildu. Ja meitene sapnī ēdienam pieber melnos piparus, tas liecina, ka viņu piekrāps draugi.

Piparmētra

Piparmētra nozīmē, ka jūs gaida jautra ballīte un saistošs darbs. Ja piparmētra aug pļavas vidū, šāds sapnis sola romantiskas attiecības. Jauneklim, kas sapņo, ka dzer piparmētru tēju, gaidāma tikšanās ar ļoti skaistu meiteni. Sapnis, kurā meitene sajūt piparmētras smaržu, brīdina viņu no vilinošām izpriecām.

pīrāgs

Ja sapņojat, ka ēdat pīrāgu, pavērojiet savus nelabvēļus, jo viņi gatavojas jums kaitēt. Ja meitene sapnī cep pīrāgu, viņa sāks joka pēc koķetēt ar vīriešiem. Šāds sapnis viņai būs brīdinājums.

piramīdas

Ja sapnī redzat piramīdas, dzīvē notiks daudzas pārmaiņas. Ja sapnī uzkāpjat piramīdā, gaidāmi ceļojumi vienatnē, kuri apmierinās jūsu vēlmes. Meitenei šāds sapnis paredz vīru, kas viņai nebūs sevišķi piemērots. Ja sapnī pētāt seno piramīdu mīklas - pilnveidosieties mīlestībā un, apgūstot esības noslēpumus, kļūsiet smalki pazinēji šai jomā.

Pirāti

Sapnis, kurā esat ieraudzījuši pirātus, nozīmē, ka tie, kurus uzskatāt par draugiem, perina pret jums ļaunus nodomus. Ja sapnī esat pirāts, apkārtējo domas par jums mainīsies. Sapnis, kurā meitene redz mīļoto kā pirātu, liecina par viņas krāpšanu un necienīgu uzvedību. Ja redzat, ka meiteni nolaupa pirāti, nomodā viņai būs jāpamet sava māja.

Pirksti

Ja sapnī redzat skaistas rokas ar baltiem pirkstiem, tas nozīmē, ka mīlestība būs abpusēja un jūsu dāsnums sevi attaisnos. Ja sapnī jums tiek nogriezti pirksti, bīstieties no nelabvēļu intrigām, tādēļ ka tie vēlas jums atņemt bagātību un mantojumu. Ja redzat, ka jums rokā trūkst viena pirksta, sievietei šāds sapnis pareģo nelaimi, kas var notikt viņas bērnam, bet vīrietim tas nozīmē draugu vai kolēģu cieņas zaudējumu. Lielā pirksta trūkums norāda uz nabadzību, grūtībām un vientulību. Ja sapnī redzat lielo pirkstu, tas liecina par ietekmīgu cilvēku aizbildnību, tomēr jūsu stāvoklis vēl ilgi būs nenoteikts. Taču, ja lielais pirksts ir savainots, esiet piesardzīgi biznesā. Sapnis, kurā ar izbrīnu atklājat, ka viens pirksts ir mazliet lielāks par citiem, nozīmē, ka jums lemta situācija, kādā vēl neesat bijuši. Ja lielais pirksts šķiet nedabiski mazs, jūsu prieki būs pārejoši un īslaicīgi. Taču, ja tas ir nedabiski liels, gaidāmi lieli, pārsteidzoši panākumi. Ja sapnī lielais pirksts ir netīrs, tas nozīmē kaislību apmierināšanu. Pārāk liels nags lielajā pirkstā pareģo, ka, tiecoties pēc apšaubāmiem priekiem, nokļūsiet nelaimē. Sapnis, kurā redzat netīrus un apskrambātus pirkstus, nozīmē, ka gaidāmas nepatikšanas un ciešanas. Nevarēsiet izvairīties no sāpēm un izmisuma.

pirkumi

Ja sapnī izdarāt pirkumus, tas parasti norāda uz peļņu, kas saistīta ar patīkamiem notikumiem.

Pirts

Pēršanās pirtī nozīmē, ka ārstēsieties tālumā no mājām un draugiem, tomēr gūsiet daudz patīkamu emociju. Sapnis, kurā vērojat, kā peras citi, liecina, ka centīsieties iepazīties ar jaukiem cilvēkiem.

Pistole

Pistole ir nelaimīga zīme. Ja runa ir par personisko pistoli, tas nozīmē, ka pārsvaru gūs jūsu zemiskā un pārlieku reālā daba. Ja sapnī dzirdat runājam par kādu pistoli, tas nozīmē, ka izdosies izjaukt pret jums vērstos plānus. Ja sapņojat, ka šaujat ar pistoli, - apskaudīsiet kādu bezviltus cilvēku un daudz ko panāksiet, lai atriebtos par šķietamo ļaunumu.

Pisuārs

Ja sapnī redzat pisuāru, tas nozīmē, ka mājās sāksies nekārtības.

Planēta

Ja sapnī rādās planēta - nomodā gaidāms nogurdinošs brauciens un apnicīgs darbs.

Plaušu tuberkuloze

Ja sapnī saslimstat ar tuberkulozi - esat briesmās. Neatsakieties no draugu palīdzības - bez viņiem jūs nonāksiet nelaimē.

Pleci

Ja sapnī redzējāt kailus plecus - laimīgas pārmaiņas liks no jauna paraudzīties uz pasauli. Ja sapņojat, ka pleci kļuvuši kaulaini, tas nozīmē, kas būsiet atkarīgi no citu iegribām un kaprīzēm.

plēsīgs putns

Ja sapnī redzat plēsīgu putnu (piekūnu, vanagu), tas norāda, ka tiksiet piekrāpti. Ja nošaujat putnu, tas nozīmē, ka pēc cīņas pārvarēsiet visus šķēršļus ceļā uz laimi. Ja jauna sieviete sapnī aiztrenc plēsīgus putnus no mazuļiem, tas liecina, ka viņa panāks pārgalvīgo vēlmju piepildījumu, bet tikai tajā gadījumā, ja būs centīga. Sapnis pareģo jums reālas briesmas no pretinieku puses. Ja sapnī izdodas nobiedēt putnus, iekams tie jums uzbrūk un ievaino, - darījumu stāvoklis būs veiksmīgs. Ja redzat plēsīgu putnu mirušu, tas sola veiksmi un uzvaru. Ja redzat, ka šaujat uz putnu, - tā ir zīme, ka dosiet priekšroku drosmīgi cīnīties ar pretiniekiem un, iespējams, uzvarēsiet.

plikpaurība

Ja sapnī redzat pliku pauri - jūsu plāni neīstenosies nelabvēļu ļaunprātību dēļ. Tomēr, ja būsiet pietiekami uzmanīgi, varēsiet to novērst. Ja vīrietis sapnī redz plikpaurainu sievieti, dzīvi viņam sabojās ķildīga sieva. Ja jauna sieviete sapnī redz plikpaurainu vīrieti - nav jāsteidzas pieņemt precību lēmumu. Sapnis, kurā redzat savus bērnus bez matiem bērnībā, ģimenei sola mieru un labklājību.

plīvurs

Ja sapni redzat plīvuru - neesat uzticīga mīļotajam. Tikai jūsu veiklās izvairīšanās dēļ viņš to vēl nav uzzinājis. Saplēsts plīvurs atgādina, ka jūs grib aptīt ap pirkstu. Ja jauna sieviete sapnī zaudē plīvuru - vīrs pārsteigs viņu ar mīļāko un iesniegs šķiršanos. Kāzu plīvurs sapnī - laba zīme: gaidiet priecīgus notikumus. Laulību plīvurs sapnī nozīmē, ka sieviete atradīs jaunu darbu, viņa ilgi ar prieku strādās un saņems labu atalgojumu. Sapnis, kurā sieviete redz, ka plīvurs pēkšņi nokritis, ir slimības un bēdu vēstnesis. Ja viņa pacēlusi plīvuru - gaidāma šķiršanās vai mīļotā cilvēka krāpšana. Ja sapnī redzat sēru plīvuru - jābūt uzmanīgākiem darbā, iespējams, jūs grib aptīt ap pirkstu.

Plosts, prāmis

Ja sapnī ieraudzījāt plostu (prāmi) - būs jāmaina dzīvesvieta, lai piedalītos kādā sekmīgā pasākumā. Ja redzat sevi pārceļamies ar prāmi, tas liecina par apšaubāmu ceļojumu. Ja sasniegsiet vietu, kurp devāties, jūs, protams, gaida veiksme. Ja plostam, ar kuru braucat, ir caurums vai kāds cits bojājums, jums vai jūsu tuviniekam var gadīties nelaime vai arī saasināsies slimība.

Plūdi,

Ja sapnī redzat, kā ūdens izplūst un pārklāj aizvien lielākus un lielākus sauszemes apgabalus, esiet gatavi likteņa pārvērtībām. Sevišķi slikti ir tad, ja straume aizskalo jūs, jo tas var nozīmēt, ka iespējamas slimības, finansiāli zaudējumi, ģimenes nesaskaņas. Ja sapnī redzat plūdus, kas straumēm pārklāj pilsētas un ciemus, nomodā gaidāma kāda globāla nelaime. Sapnis, kurā redzat, kā plūdu laikā aizskalo cilvēkus, pareģo smagus zaudējumus un izmisumu, kas vērtīs dzīvi bezcerīgu un tukšu. Sapnis, kurā redzat milzīgus, skaidra ūdens klātus plašumus, sola peļņu un gandarījumu pēc šķietami bezcerīgas cīņas ar likteni.

Plūmes

Zaļas plūmes zaļā koku lapotnē nozīmē, ka uztraukums un zaudējumi personiski jūs neskars. Gatavas plūmes pareģo īslaicīgus priekus. Ja sapnī ēdat plūmes, tas liecina, ka nodosieties flirtam un citām gaistošām izpriecām. Ja sapnī vācat plūmes, gaidāms vēlmju piepildījums, bet tās pievils jūs ar savu nenopietnību, ātri pārejošo raksturu. Ja sapnī lasāt plūmes no zemes un atrodat dažas sapuvušas, tas nozīmē, ka būs jāatzīst cerības par veltīgām, jo nevar vienatnē baudīt dzīves priekus.

Plūškoks

Ar sulīgām ogām pilns plūškoka krūms sapnī nozīmē ģimenes laimi. Iespējams, jūs gaida mājiņa laukos, kur atslābināsieties un klusumā varēsiet nodoties pārdomām. Varbūt liktenis jums dāvās aizraujošu ceļojumu. Tas ir viens no laimīgākajiem sapņiem.

Pļava

Ja sapnī redzat līču pļavas, reālajā dzīvē jūs gaida laimīgas, pēcnācējiem bagātas laulību saites.

pļāvējs

Sapnis, kurā redzat strādājam pļāvējus, ir bagātības un veiksmes zīme. Pļāvēji atpūtā nozīmē, ka panākumus iztraucēs kāds dīvains notikums. Ja redzat, ka pļāvējs iet pa izkaltušu lauku, var gadīties, ka visi līdzšinējie pūliņi zaudēs jebkuru nozīmi. Salauzta pļaujmašīna liecina par darba vai naudas zaudējumu.

Podnieks

Podnieks ir laba zīme: jūs iegūsiet pastāvīgu darbu. Saņemsiet labu atalgojumu un nokļūsiet cienīgā sabiedrībā. Meitenei šāds sapnis sola romantisku tikšanos.

pogas

Ja sapnī redzat, ka piešujat spilgtas, spožas pogas pie formas tērpa, - jaunām sievietēm tas nozīmē skaista un turīga cilvēka sirsnīgu pieķeršanos. Jauneklim tas pareģo iestāšanos karadienestā un spožu militāro karjeru. Nespodras vai sīkas veļas pogas liecina par vilšanos, pastāvīgiem zaudējumiem un sliktu veselību.

Polārlācis

Polārlācis liecina par nodevību, nelaimi, kas slēpjas aiz šķietamās labestības. Niknākie ienaidnieki, izliekoties par draugiem, centīsies no jums atbrīvoties. Polārlāča āda vienmēr nozīmē labklājību. Ja sapnī redzat polārlāča ādu, viegli pieveiksiet nelabvēļus.

Policists

Ja sapni redzat policistu, tas norāda uz spiedienu no to cilvēku puses, kas ieņem daudz augstāku stāvokli. Ja policists sapnī cenšas jūs arestēt aizdomās par noziegumu, kurā neesat vainojami, tas nozīmē, ka sāksies grūts dzīves posms, kurā būs daudz notikumu. Ja sapnī redzat, ka policists jūs nosacīti atbrīvo, tas liecina par nestabilitāti biznesā.

Politiķis

Ja sapnī redzat kādu pazīstamu politiķi - nonāksiet tādos apstākļos un starp tādiem cilvēkiem, kur izniekosiet laiku. Ja sapnī iesaistāties politiskās diskusijās - kādu pārpratumu un jūsu slikto pašsajūtu draugi izmantos savā labā. Sapnis, kurā meitene interesējas par politiķiem, brīdina viņu par krāpšanu.

Polka

Sapnis, kurā dejojat polku, pareģo jautru ballīti.

ponijs

Ja sapni redzat poniju - jūsu pieticīgie darījumi vainagosies panākumiem.

Porcelāns

Ja sapnī redzat porcelānu, nomodā radīsies iespējas īstenot plānus. Sadauzīts un netīrs porcelāns nozīmē, ka varat pieļaut kļūmes, kuru dēļ uz jums ļoti apvainosies tuvs cilvēks. Sievietei sapnis, kurā viņa apglezno vai izvieto porcelāna traukus, liecina, ka tai būs lieliska, omulīga māja, bet pati iegūs taupīgas un čaklas namamātes slavu.

Portfelis

Portfelis brīdina, ka darbs jums nebūs pa prātam un jūs meklēsiet citu darbavietu.

portrets

Ja sapnī vērojat kāda lieliska cilvēka portretu, sapņa skaidrojums ir sekojošs: baudot kaut ko skaistu, jāatceras, ka šāds prieks saistīts ar pārdzīvojumiem vai nodevību. Sapņi, kuros redzat portretus, brīdina par zaudējumiem ikdienas darbos.

Postaments,

Ja sapnī redzat sevi stāvam uz postamenta, tas sola ātrus panākumus biznesa jomā. Jūs gaida apkārtējo cieņa. Ja mīlētājs stāv augstu uz postamenta kopā ar izredzēto - viņus gaida laimīga laulība. Ja sapnī nokrītat vai nolecat no postamenta, nomodā paredzamas nepatikšanas.

Potēšana

Ja sapnī redzat, ka jums kaut ko iepotē, būs neveselīga interese par pretējo dzimumu. Ja sieviete redz šādu sapni, tas liecina par nodevību. Ja redzat, ka potē citus, tas norāda uz biznesa bankrotu.

Priede

Ja sapnī redzat augstu priedi, tas sola panākumus jebkurās iecerēs, ja nokaltušu - gaidāmi zaudējumi.

Prieks

Ja sapnī izjūtat prieku, arī nomodā jums lemts baudīt labklājību mājās un sapratni draugu vidū.

priekšauts

Jaunai sievietei sapnis, kurā viņa redz priekšautu, nozīmē, ka dzīvē notiks krasas pārmaiņas. Sapnis, kurā skolniecei atraisījies vai saplīsis formas priekšauts, liecina, ka neesat pietiekami centīgi savā darbībā, kas izraisa apkārtējo neapmierinātību.

Priekšsēdētājs

Ja sapnī redzat sapulces vai kādas sabiedriskas organizācijas priekšsēdētāju - esat nolēmuši veidot karjeru. Ja būsiet neatlaidīgi, sasniegsiet iecerēto. Ja priekšsēdētājs būs ar kaut ko neapmierināts, varat saslimt. Ja redzat sevi priekšsēdētāja lomā, jūsu pienākuma apziņu un atbildību novērtēs apkārtējie.

priesteris

Sapnis, kurā redzat priesteri, pareģo slimību. Ja viņš vada dievkalpojumu - jūs gaida slimība un rūpes. Ja sieviete sapnī redz, ka ir iemīlējusies priesterī, - viņai jābīstas no negodīga mīļākā krāpšanas. Ja priesteris sapnī tīko pēc viņas mīlestības - viņai tiks pārmetas pārlieka tiekšanās pēc izpriecām.

Ja izsūdzat grēkus priesterim, tas nozīmē drīzu pazemojumu un skumjas. Šāds sapnis liecina, ka izdarījāt vai izdarīsiet ko tādu, kas turpmāk sagādās rūpes jums un radiniekiem. Priesteris vai sludinātājs sapnī ir atgādinājums par netikumiem un vājībām, lai jūs stingrāk vērtētu savu rīcību. Sapnis, kurā redzat priesteri, bet nesarunājaties ar viņu, brīdina par kāda paverdzināšanu. Ja neuztversiet šo sapni kā brīdinājumu - gaidāma pilnīga pakļaušanās kāda gribai. Saruna ar priesteri sapnī nākotnē sola pagodinājumu. Sapnis, kurā priesteris šķiet noskumis un noguris, brīdina par iespējamo ļaunumu.

Prīmula

Prīmula nesola neko labu. Ja sapnī veidojat prīmulu pušķi, tas nozīmē senas un patiesas draudzības beigas. Mīlētājiem šāds sapnis norāda uz naudas trūkumu. Izplaukusi prīmula liecina par problēmām darbā un šķiršanos. Taču, ja sapnī redzat, ka stāvat kuplā zālē, bet zemi klāj prīmulas, jūs gaida nosvērta un mierīga dzīve.

Procesija

Ja sapnī redzat kādu procesiju, tas nozīmē, ka jūs tirdīs uztraukums, kas saistīts ar nākotnes plānu īstenošanu. Ja tā ir bēru procesija, tas liecina, ka prieku drīz aptumšos skumjas. Ja sapņojat, ka ejat lapu gājienā, - piedalīsieties izpriecās, kas kompromitēs jūsu īstos nopelnus.

Prombūtne

Ja sapnī bēdājaties par kāda prombūtni - nožēla par savu pārsteidzīgo rīcību palīdzēs saglabāt draudzīgas attiecības visu mūžu. Ja priecājaties par draugu prombūtni, tas liecina, ka drīzumā laimīgi tiksiet vaļā no nelabvēļiem.

Prostitūta

Ja sapņojat, ka esat kopā ar prostitūtu, - ar savu necienīgo uzvedību izraisīsiet pamatotas draugu zobgalības. Ja meitene sapnī redz prostitūtu - tā vazās aiz deguna mīļoto, lai gan viņai ir vaļsirdīgs un atklāts raksturs. Šāds sapnis liks precētai sievietei turēt aizdomās vīru un radīs ķildas ģimenē.

publiskais nams

Ja sapnī apmeklējat publisko namu - jūs var apkaunot.

Pūce

Sapnī dzirdētā drūmā, dobjā pūces balss brīdina par draudošām neveiksmēm. Pēc šāda sapņa jāievēro piesardzība, sargājot savu un tuvinieku dzīvību. Var neizbēgami sekot arī sliktas ziņas. Ja redzat beigtu pūci, tas nozīmē, ka laimīgā kārtā izvairīsieties no ļoti smagas slimības. Ja sapnī redzat pūci, tas pareģo, ka slepus tiksiet apmeloti vai pakļauti uzbrukuma briesmām.

Pudele

Pudeles ir laba zīme. Sevišķi tajā gadījumā, ja tās ir pildītas ar dzidru šķidrumu. Sirdslietās jūs gaida panākumi; sapnis sola veiksmi un labklājību. Ja sapnī redzat tukšas pudeles, varat nokļūt nelabvēļu izliktajos tīklos. Būs jāpieliek daudz pūļu, lai tiktu no tiem laukā.

Pudiņš

Pudiņš norāda, ka lieli ieguldījumi nenesīs prāvu peļņu. Taču, ja sapnī apēdat pudiņu, tas nozīmē plānu izgāšanos. Meitenei, kura sapņo, ka cep pudiņu, jābīstas, ka mīļotais izrādīsies slinks un bezatbildīgs cilvēks un, apprecoties ar viņu, tā izpostīs savu dzīvi.

Pūķis

Ja sapnī rādījies pūķis, jābūt ārkārtīgi uzmanīgiem emociju izpausmē. Esiet gatavi nepatikšanām.

puķu pušķis

Skaists puķu pušķis sola bagāta, jums nezināma radinieka mantojumu. Jauniem cilvēkiem šāds sapnis pareģo sirsnīgas, līksmas tikšanās. Novītis puķu pušķis sapnī draud ar slimību vai pat nāvi.

Pūlis

Ja sapnī redzat daudz labi ģērbušos cilvēku, kas ieradušies kopā ar jums banketā vai viesībās ar lūgtajiem viesiem, tas sola sengaidītu tikšanos ar mīļotiem draugiem. Kāds nepatīkams incidents, kas izjaucis vakara gaisotni, pareģo zaudējumus un negaidītu vilšanos. Pēc šāda sapņa iespējami nopietni konflikti valstī. Grezni tērpies pūlis baznīcā nozīmē daudz sīku nepatikšanu vai nopietnu nelaimi, kas jūs satrieks. Ļaužu pūļi uz ielām liecina par rosību biznesā un par labvēlīga posma iestāšanos. Ja sapnī skaļi runājat, cenšoties pārkliegt pūļa kņadu, - nomodā centīsieties apsteigt citus kopējā pasākumā. Nav labvēlīgs sapnis, kurā pūļa cilvēki tērpušies drūmi. Ja sapņojat, ka hipnotizētājs, pakļaujot pūli savai gribai, nevar jūs ietekmēt, tas nozīmē, ka jums draud liela nelaime un neviens pasaulē, izņemot jūs pašus, nespēs to novērst.

Pulkstenis

Sapnis, kurā redzat pulksteni, pareģo, ka ar rūpīgu darbu un pārdomātu rīcību varēsiet sasniegt labklājību. Ja sadauzāt pulksteni - jums draud zaudējumi un nelaimes. Ja sadauzāt pulksteņa stiklu, tas norāda uz īslaicīgu pazīšanos. Ja sieviete pazaudē pulksteni, tas liecina, ka gaidāmas problēmas ģimenē. Ja nozogat pulksteni, tas nozīmē, ka jūsu reputāciju apdraud nelabvēļi. Ja dāvināt pulksteni, tas liecina, ka jūsu intereses cietīs neapdomības dēļ un sakarā ar noslieci uz apšaubāmām izpriecām. Ja raugāties pulkstenī, tas norāda, ka jūs apdraud ienaidnieki. Ja sapnī dzirdat pulksteņa sitienus, tas nozīmē, ka saņemsiet nepatīkamas ziņas.

pulkvedis

Ja sapnī redzat pulkvedi, kuram nepakļaujaties, tas nozīmē, ka neatradīsiet interesantu darbu. Taču, ja redzēsiet, ka jums ir pulkveža uzpleči, liktenis jūs apbalvos. Kļūsiet arī par līderi savā draugu lokā.

Pulss.

Ja sapnī jūtat pulsu, tas liecina par pastāvīgām, īpašām rūpēm par biznesu un veselību, jo vairāk tādēļ, ka stāvoklis varētu būt labāks. Ja sapnī jūtat cita cilvēka pulsu, tas nozīmē, ka laupāt sev kādu prieku.

Punduris

Punduris ir laba zīme. Sapnis, kurā redzat patīkama izskata punduri, liecina, ka jums ir dabas dota stipra veselība un apķērīgs prāts, kas palīdzēs gūt panākumus visur, kur piedalīsieties. Ja sapņojat, ka redzat draugus kā pundurus, - viņiem sokas labi un jūs varat par tiem priecāties. Kroplīgi, pretīgi punduri ar ļaunu seju pareģo nelaimi.

punšs

Ja sapnī dzerat punšu - egoisma dēļ ignorēsiet sabiedrisko domu un morāli. Šāds sapnis sola neparastus notikumus, kas liks pārvērtēt nākotnes plānus.

Pupas

Pupas ir nelāga zīme. Augošas pupas sola rūpes un uztraukumus. Kaltētas pupas nozīmē, ka piedzīvosiet vilšanos. Turklāt tagad ir īstais laiks parūpēties par veselību. Ja sapnī ēdat pupas, jūsu draugam draud slimība vai kāda cita liksta.

Purni

Pretīgi purni, kas jūs apstājuši sapnī, nomodā sola briesmas.

Pūrs

Sapnis, kurā redzat, ka jums nav pūra, pareģo skaudru saskarsmi ar reālo pasauli, kur jutīsieties pilnībā atkarīgi no citiem. Ja sapnī saņemat pūru, nomodā piepildīsies visgaišākās cerības.

Purvs

Purvs ir nelāga zīme. Sapnis, kurā brienat cauri dūksnā jam, brīdina par slimību, kuru izraisījusi pārpūle un veselī bas pasliktināšanās.

Pusdiena

Saulaina pusdiena sapnī sola jaunu laulību ar bijušo draugu. Lietaina pusdiena - vilšanos.

Pusdienas

Sapnis, kurā pusdienojat vientulībā, pareģo, ka radīsies iemesli nopietni pārdomāt dzīves likstas. Būt pusdienās ielūgto viesu vidū nozīmē, ka sastapsiet sirsnīgus cilvēkus. Ja jauna sieviete sapnī redz, ka pusdieno ar mīļoto, - viņiem draud ķilda vai pat šķiršanās. Taču, ja viņi ir ļoti apmierināti ar pusdienām, attiecības būs gaišas.

Puse.

Ja sapnī redzat tikai vienu kāda priekšmeta pusi - kāds cilvēks, kuram grasāties izteikt lietišķu priekšlikumu, izturēsies pret to vienaldzīgi. Taču, ja sapnī savas mocības vērojat no malas, - gaidāmas daudzas nepatikšanas darbā, un tas kļūs par jūsu izturības pārbaudi. Taču, ja paraugāties uz sevi no malas un redzat, ka esat stiprs un vesels cilvēks, tas liecina, ka mīlestībā un darbā gaidāmi panākumi.

Pūslis, balons.

Ja sapnī redzat savu urīnpūsli, būs lielas nepatikšanas biznesā, ja nepievērsīsiet uzmanību veselībai un tam, ka izšķiežat savus spēkus. Sapnis, kurā redzat bērnus, kas piepūš gaisa balonus vai laiž ziepju burbuļus, pareģo, ka jūsu cerības uz komfortu, atpūtu un mieru neattaisnosies.

Pūte.

Ja sapnī redzat pūtes, tas nozīmē veltīgu uztraukumu. Pūtains cilvēks sapnī pareģo radinieku slimību. Ja meitene sapnī redz, ka seja viņai ir vienās pūtēs, viņa tiks nosodīta par sliktu uzvedību.

Putekļi

Ja sapnī redzat putekļus - ar jums sadarbosies nekaunīgi, neprincipiāli cilvēki. Jūsu modrība palīdzēs tos atmaskot. Ja redzat sevi klātu putekļiem, tas norāda uz nenozīmīgiem zaudējumiem. Ja sapnī notīrāt apģērbu no putekļiem, atkal pārvaldīsiet situāciju.

Putna spalva

Ja sapnī redzat krītam putna spalvas - gaidāmās nepatikšanas būs nelielas un viegli pārvaramas. Ja redzat ērgļa spalvas, tas norāda, ka visas jūsu ieceres piepildīsies. Sapnis, kurā redzat vistas spalvas, pareģo nelielas dusmas. Ja pērkat vai pārdodat zosu vai vistu spalvas, tas liecina par uzplaukumu un laimi. Melnas spalvas sola nepatikšanas un nelaimīgu mīlestību. Sapnis, kurā sievietei rādās kuplas strausa vai citas skaistas spalvas, pareģo panākumus sabiedrībā, kurus viņa panāks ar diezgan apšaubāmiem līdzekļiem un neviens nevēlēsies sekot viņas piemēram. Ja spalvas rādās cilvēkiem ar noslieci uz literatūru - viņus gaida veiksme. Ja sapnī ieraudzītajām spalvām ir dekoratīvs raksturs, tas nozīmē, ka dzīvē sākas trauksmains posms un varat cerēt uz kādu atlīdzību. Ja meitene sapņo, ka pieliek spalviņu pie cepures, tas liecina, ka viņa centīsies savaldzināt daudzus, bet panākumi būs atkarīgi no pievilcības.

Putni

Sapnis ir labvēlīgs, ja redzat putnus ar lielisku apspalvojumu. Ja sieviete redz šādu sapni, viņai gaidāma drīza un laimīga laulība vai jauna mīlestība. Ievainots putns pareģo dziļas skumjas, kuras izraisījusi vieglprātīgas atvases uzvedība. Ja redzat lidojošus putnus, tā ir uzplaukuma zīme. Visi nevēlamie apstākļi izzudīs nākamās labklājības vārdā. Ja noķerat putnu - tas nav slikts sapnis. Ja dzirdat, kā putni vītero, tas liecina par nespēju atrisināt uzdevumu, kas prasa milzīgu uztveres skaidrību. Sapnis, kurā nogalināt putnu ar bisi, pareģo katastrofu, neražu, stihisku nelaimi.

R

Patiesi, patiesi es jums saku: jūs raudāsiet nu sērosiet, bet pasaule priecāsies; jūs skumsiet, &et jūsu skumjas tiks vērstas priekā. Jāņa evaņģēlijs, 16:20

Rabarbers

Rabarbers sola īslaicīgus, bet jaukus priekus. Ja gatavojat rabarberu ēdienu, tas liecina, ka ķildas dēļ varat zaudēt draugu. Sapnis, kurā ēdat rabarberus, nozīmē, ka jūs neapmierinās amats.

rāceņi

Ja sapnī redzat, kā aug rāceņi, tas norāda, ka jūsu plāni būs lieliski, bet panākumi uzmundrinās. Ja sapnī ēdat rāceņus, tas liecina par veselības pasliktināšanos. Ja izraujat rāceņus no zemes, tas nozīmē, ka apstākļi uzlabosies un, pieliekot pūles, panāksiet vēlamo. Ja ēdat zaļus rāceņus - tā ir rūgtas vilšanās zīme. Rāceņu lauks liecina par nākamo labklājību. Ja jauna sieviete sēj rāceņus, tas pareģo, ka viņa mantos prāvu īpašumu un būs laimīga laulībā ar skaistu vīrieti.

Ragana

Ragana nozīmē, ka jūs gaida kāda avantūra. Sākumā iecere liksies vilinoša, tomēr vēlāk to nāksies nožēlot. Ja tuvojas raganas, jūsu bizness panīks, bet mājas rūpes nogurdinās. Ja redzēsiet, ka jums uzbrūk raganas, var ciest komerciālie un citi darījumi. Ģimenes lietas arī sagādās vilšanos.

rakstīt

Ja sapnī redzat, ka rakstāt, tas pareģo, ka pieļausiet kļūdu, kas gandrīz jūs pazudinās. Ja redzat kādu rakstām - jums pārmetīs bezrūpību. Nepatikšanas var sagādāt kāds tiesas process. Ja mēģināt kaut ko izlasīt, kas uzrakstīts nepazīstamā valodā, tas liecina, ka pēc šāda sapņa atbrīvosieties no nelabvēļiem tikai tajā gadījumā, ja neuzsāksiet jaunus darījumus.

rakt

Ja sapnī rokat zemi, jums veiksies dzīvē un jūs neju- tīsiet trūkumu, tomēr būs krietni jānopūlas. Sapnis, kurā rokat bedri un atrodat tajā apslēptu mantu, simbolizē likteņa labvēlību. Taču, ja zemē pavērsies tukšums, nomodā gaidāmas neveiksmes. Ja izraktā bedre piepildās ar ūdeni, tas ir brīdinājums, ka visi pūliņi ir veltīgi.

raktuves

Ja sapnī redzat raktuves - nelabvēļi meklē iespeju jūs izputināt, atklājot senus grēkus un cenšoties kompromitēt jūsu vārdu. Iespējams, veiksiet nepatīkamus braucienus, ja sapnī redzat, ka stāvat raktuves tuvumā. Ja sapņojat, ka meklējat derīgos izrakteņus, tas nozīmē, ka iesaistīsieties nekam nederīgos meklējumos. Ja redzat, ka esat nonākuši šahtās, - tas nozīmē neveiksmi biznesā. Ja sapnī pārvaldāt šahtu, tas pareģo bagātību nākotnē.

rāpulis

Ja sapņojat, ka jums meties virsū kāds rāpulis, tas izvērtīsies par nopietnu nelaimi. Taču, ja sapnī izdodas viņu

pieveikt, galu galā pārvarēsiet reālus šķēršļus. Ja sapņojat, ka beigts rāpulis atdzīvojas, - pārpratumi un ķildas, kas šķietami bija pierimušas, atsāksies ar jaunu spēku. Ja pieduraties rāpulim un netiekat savainoti - jūs nomāks drauga sliktais garastāvoklis un cietsirdība, tomēr jums izdosies saglabāt labas attiecības. Ja meitenei sapnī rādās ķirzakas, čūskas un citi rāpuļi - viņu gaida dažādi uztraukumi. Mīļotais aizrausies ar citām. Taču, ja viņai iekodīs kāds rāpulis, tas nozīmē, ka sāncense izstums viņas tēlu no mīļotā sirds.

raķete

Ja sapņojat, ka esat kosmodromā raķetes palaišanas brīdī, nomodā kļūsiet par lieciniekiem kādam svarīgam notikumam, var gadīties arī veiksmīgs bildinājums vai iepazīšanās ar iejūtīgu cilvēku. Krītoša raķete norāda uz neveiksmīgu laulību.

rāpot

Ja sapnī redzat, ka rāpojat pa zemi un esat savainojuši roku, tas nozīmē, ka jums tiks uzlikti pazemojoši pienākumi. Ja rāpojat pa grambām ar akmeņiem, tas liecina, ka nespējat izmantot dotās iespējas. Redzot šādu sapni, sieviete var zaudēt mīļotā cieņu, ja neapdomās savu uzvedību. Ja kopā ar citiem rāpojat pa purvu, tas nozīmē biznesa pagrimumu un uzticības zaudējumu. Draugiem radīsies pamats nosodīt jūsu uzvedību.

rati

Ja sapnī sēžat ratos - nomodā būs jāatsakās no patīkama ceļojuma negaidītu viesu ierašanās dēļ.

Sapnis, kurā braucat ratos, nozīmē, ka ceļš uz panākumiem ir pavērts. Ja redzēsiet, ka rati salūst, gaidāmas lielas kadru izmaiņas darbā.

raudāt

Sapnis, kurā raudat, brīdina par sliktām ziņām, nesaskaņām ģimenes lokā. Ja redzat raudam citus, tas sola patīkamu atkalapvienošanos pēc skumju pārpratumu perioda. Jaunai sievietei šāds sapnis paredz ķildas ar mīļoto. Samierināšanos var panākt, tikai uzupurējoties. Tirgotājam šāds sapnis norāda uz īslaicīgu panīkumu darījumos un sīkām neveiksmēm.

raudas un vaimanas

Ja sapnī dzirdat dvēseli plosošas raudas, nomodā jūs pārsteigs jaunas ziņas. Ja tās dzirdēs jauna sieviete, visi to pametīs, un viņa paliks viena ar savām bēdām.

ravēšana

Ja sapnī ravējat nezāles, tas sola smagu darbu, kas vēlāk sagādās popularitāti. Ja sapnī ravē citi - visas jūsu aizdomas ir nepamatotas.

Raža

Ražas vākšana sapnī sola bagātību un patīkamas rūpes. Bagāta raža - inflācija valstī paliks iepriekšējā līmenī, gaidāma ekonomiskā izaugsme. Trūcīga raža - slikta zīme, nekas labs nav gaidāms.

redīsi

Ja sapnī redzat dobē augošus redīsus, jūs gaida veiksme. Pret jums labi izturēsies draugi, un komerclietas būs sekmīgas. Ja sapņojat, ka ēdat redīsus, nomodā cietīsiet līdzcilvēku vieglprātības un bezrūpības dēļ. Ja audzējat redīsus, tas simbolizē izvēlēto mērķu īstenošanu.

rēgi

Dīvaini, neizprotami rēgi sapnī nozīmē problēmas, slimības. Ja šajos rēgos saskatīsiet kādu seju, nomodā jutīsiet satraukumu. Ja draugs reālajā dzīvē saslimis, nakts redzējumā viņš jums parādīsies tērpies viscaur baltā. Priesteris nozīmē jaunu pavērsienu biznesā, straujas izmaiņas darbā. Kādu laiku jūs var nomākt problēmas, toties vēlāk jutīsiet, ka visu spējat atrisināt ar cilvēcību un labestību. Galu galā Augstākā Griba vienmēr ir vērsta uz labo.

reibonis

Ja sapnī uznāk reibonis, nomodā ģimenes laimi aptumšos nepatīkami notikumi, bet darījumos neveiksies.

reimatisms

Ja sapnī uznākusi reimatisma lēkme, jūsu plānu īstenošana tiks atlikta uz nenoteiktu laiku. Ja redzat, ka no reimatisma cieš citi, tas paredz vilšanos.

rēķini

Ja sapnī redzat, ka jums iesniedz apmaksai rēķinus, - nonāksiet bīstamā situācijā. Lai izkļūtu no grūtībām, varat izmantot likumu. Ja maksājat rēķinus - drīz vien panāksiet kompromisu kādā nopietnā strīdā. Ja iesniedzat rēķinus citiem, tas pareģo, ka jūsu darījumos radīsies nepatīkami apstākļi, izjaucot to mierīgo gaitu. Ja jauna grāmatvede sapnī redz, ka veic rēķinu bilanci, tas norāda, ka viņai būs nepatikšanas finanšu un mīlestības jomā. Tomēr visgrūtākajā brīdī viņai uzsmaidīs īsta laime.

reliģija

Ja sapnī runājat par reliģiskām tēmām, tas liecina, ka jūsu miers tiks iztraucēts. Ja ticīga meitene sajūt fanātisku reliģiozitāti, tā var apnikt mīļotajam ar savu svētulīgumu. Meitenei, kura nav reliģioza, bet nav arī grēcīga, šāds sapnis nozīmē, ka viņa iegūs sabiedrības cieņu ar savu neatkarību. Taču, ja viņa atskārš, ka pārkāpusi reliģijas baušļus, nomodā tā pārliecināsies, ka nedrīkst nonievāt reliģiskos kanonus. Ja meitene sapnī tiecas pēc reliģiskiem ideāliem, reālajā dzīvē viņa var vilties mīlestībā. Ja sapņojat, ka dievkalpojuma laikā jūs moka sirdsapziņa, nomodā piekāpsieties sievietei, kuru cienāt.

reliģiskais rituāls

Ja sapnī piedalāties kādas sektas reliģiskajā rituālā, tas liecina par ģimenes nesaskaņām un nepatīkamiem pienākumiem. Ja redzat sevi rituāla dalībnieku vidū, nomodā no jums var novērsties apkārtējie, kuriem būsiet netīkami.

remonts

Ja sapnī redzat notraipīta apģērba labošanu, tas nozīmē, ka mēģināsiet novērst netaisnību, taču darīsiet to nepiemērotā brīdī; bet, ja apģērbs ir tīrs, - jūs gaida veiksme ienākumu vairošanā. Ja jauna sieviete sapņo, ka veic remontu, tas liecina, ka viņa sistemātiski un ļoti labprāt palīdzēs vīram dažādos darbos.

Ribas

Ribas liecina par nabadzību un trūkumu.

rieksti

Ja sapnī vācat riekstus, tas sola veiksmīgu uzņēmējdarbību un laimi mīlestībā. Ja ēdat riekstus - tas liecina par labklājību, kas palīdzēs piepildīt jebkuru vēlmi. Ja riekstus sapnī redz sieviete, tas pareģo viņai laimīgu likteni. Ja sapnī redzat izbērtus dižlazdas riekstus, tas sola mierīgu ģimenes dzīvi un veiksmīgus pirkumus.

rīkle

Ja nosapņojat, ka esat ielūkojušies rīklē un redzat, ka tā ir vesela, - varat veidot spožu karjeru. Ja sapnī jūtat, ka sāp kakls, - bīstieties no uzticamu cilvēku krāpšanas.

Rīkste, vica

Rīkste sola pārmaiņas uz slikto pusi, neveiksmi. Salauzta rīkste pareģo postu un kaunu. Vispār rīkste sapnī neparedz neko labu, bet galvenais - liecina par jūsu apjukumu ārkārtīgi svarīgā situācijā.

Rīsi

Rīsi ir laba zīme, kas sola panākumus un sirsnīgas draudzības saites. Šāds sapnis pareģo veiksmi visās biznesa iecerēs, bet fermerus tas atalgos ar bagātu ražu. Ja sapnī ēdat rīsus - jūs gaida laime un ģimenes labklājība. Taču, ja sapnī redzat piesārņotus rīsus, - jums draud slimība un nesaskaņas ar draugiem. Ja meitene sapnī vāra rīsus, tas nozīmē, ka drīzumā viņai radīsies jauni pienākumi, kas darīs viņu laimīgu un bagātu.

rītausma

Ja sapnī vērojat rītausmu, tas nozīmē panākumus, bet vienīgi tajā gadījumā, ja pirmsausmas miglā nevarat saskatīt apkārtni. Šāds sapnis var pareģot vilšanos brīdī, kad panākumi šķiet tik tuvi.

riteņi

Ja sapnī redzat milzīgus riteņus, nomodā izdosies nokārtot dzīvi sava organizatora talanta dēļ. Ja riteņiem sapnī izlaists gaiss, gaidāma drīza šķiršanās ar tuviniekiem.

rīts

Ja sapnī redzat skaidru rītu - drīz vien iespējama liela bagātība un apmierinātība ar dzīvi. Ja rīts ir apmācies - visu savu laiku veltīsiet svarīgu darījumu kārtošanai.

rokas

Ja sapnī redzat skaistas rokas - jūs gaida popularitāte, ātra profesijas apgūšana un augsts stāvoklis savās aprindās. Neglītas vai kroplīgas rokas pareģo nepatikšanas. Asinis uz rokām sola īslaicīgu atsvešināšanos no tuviniekiem, netaisnīgu drauga nosodījumu. Ja redzat, ka roka ir savainota, - būs jāatdod daļa no visdārgākā. Ja sapnī apsvilināt rokas, tas sola zaudējumu cīniņā ar likteni: ja veltīsiet visus spēkus bagātības sasniegšanai, palaidīsiet garām ko vērtīgāku. Ja sapnī redzat savas biezi apmatotās rokas, tas sola spēcīgus un drosmīgus partnerus un konkurentus darbā. Iespējams, šāds sapnis brīdina par veltīgām intrigām pret tiem, kuri patiesībā jums ir uzticīgi. Ja jūsu rokas ir lielākas par dabiskajām rokām, jūs sasniegsiet izvirzīto mērķi. Pārāk mazas rokas mudina uz lielāku aktivitāti. Netīrumi uz rokām nozīmē, ka varat būt netaisnīgi pret mīlošiem cilvēkiem. Sapnis, kurā sieviete tīksminās par savām rokām, pareģo, ka viņa spēs iekarot ne vienu vien uzticamu sirdi. Ja sieviete redz - kāds saņem viņas rokas savējās un tās skūpsta - tas ir brīdinājums par lielāku piesardzību uzvedībā. Ja redzat rokas ugunī, kas neapdedzina pirkstus, - panākumi cels jūs lielos augstumos. Sasaistītas rokas pareģo gaidāmās grūtības. Ja sapnī tās atrisināt, nomodā būsiet stāvokļa noteicēji. Amputēta roka pareģo šķiršanos vai abpusēju neapmierinātību starp mīlētājiem (vai laulātajiem). Sapnis brīdina par iespējamu krāpšanu vai blēdību.

Ja meitene sapņo, ka sasveicinās, paspiežot roku kādam ievērojamam darbiniekam (augstu stāvošam ierēdnim), tas nozīmē, ka viņu gaida izklaidēšanās un nepazīstamu cilvēku pielūgsme. Ja viņa izmantos šo izdevību - izpelnīsies draugu īpašu labvēlību. Ja, paspiežot kādam roku, viņai jāpastiepjas - būs jāsastopas ar sāncensību. Lai gan, ja rokās ir cimdi, šos šķēršļus izdosies pārvarēt. Ja jāsasveicinās ar augumā mazākiem cilvēkiem, tas liecina, ka jūs mīlēs par labestību un labvēlību. Ja sapnī šķiet, ka jums ir netīras rokas, - nomodā atklāsiet, ka ne visi draugi ir patiesi. Ja meitene sapņo, ka spiež roku nevarīgam, vecam vīram, tas nozīmē, ka viņa piedzīvos sarūgtinājumu un bēdas tur, kur meklējusi izpriecas.

rokassprādze

Sapnis, kurā redzat sev rokā rokassprādzi, ko uzdāvinājis draugs vai mīļākais, sola drīzu, laimīgu laulību. Ja jauna sieviete sapnī pazaudējusi rokassprādzi - viņu gaida zaudējumi un citas nepatikšanas. Ja atrodat rokassprādzi, tas liecina, ka veiksmīgi iegādāsieties īpašumu.

rokraksts

Ja sapnī redzat un pazīstat savu rokrakstu - nelabvēļi izmantos kādu spriedumu, lai sabojātu jūsu reputāciju.

rokraksts, manuskripts

Sapnis, kurā redzat nepabeigtu rokrakstu, pareģo vilšanos. Ja rokraksts ir pabeigts un skaidri uzrakstīts, piepildīsies jūsu lielās cerības. Ja strādājat pie rokraksta - būs lielas bažas par savām cerībām. Ja rakstāt bez svītrojumiem, tas nozīmē, ka gūsiet panākumus uzņēmējdarbībā. Ja izdevējs noraidījis rokrakstu, jums liksies, ka cerības nepiepildīsies, taču ar laiku vispārdrošākās vēlmes kļūs par realitāti. Ja esat pazaudējuši rokrakstu, nomodā gaidāma vilšanās. Ja redzat degošu rokrakstu - jūsu darbi dos ienākumus un nodrošinās autoritāti.

roku dzelži, (važas)

Ja sapnī redzat sevi roku dzelžos, tas nozīmē, ka jums traucēs nelabvēļi. Sapnis, kurā redzat roku dzelžos citus cilvēkus, liecina, ka vājināsiet to ietekmi un kļūsiet pārāki par apkārtējiem. Roku dzelži pareģo slimības un briesmas. Tie arī liecina, ka nesimpātiski un ļaunprātīgi cilvēki sabiezinās ap jums naida atmosfēru. Ja sapnī atbrīvojaties no roku dzelžiem - izvairīsieties no slazdiem.

roņi

Ja sapnī redzat roņus, tas nozīmē, ka tiecaties pēc tā, ko nespējat saglabāt, - vai tas būtu stāvoklis sabiedrībā, vai amats. Sapnis par roņiem parasti liecina, ka godkārīgi centieni un neapmierinātība ar tiem mudinās tos, kuri redzējuši šādus sapņus, cīnīties par sava prestiža celšanos.

rotājumi

Ja sapnī valkājat rotājumus - nomodā pārspīlējat savas labās īpašības. Ja rotājumus saņemat dāvanā - būsiet veiksmīgi uzņēmējdarbībā. Ja sapnī dāvināt rotājumus, tas pareģo, ka zaudēsiet mīļoto vai palaidīsiet garām izdevīgu situāciju biznesā.

rotāt, dekorēt

Ja sapni kaut ko rotājat svētkiem, nomodā gaidāmas pozitīvas pārmaiņas gan biznesā, gan personiskajā dzīvē, bet jauniem cilvēkiem būs panākumi mācībās. Baltiem ziediem rotāti kapi ir nelāga zīme.

rozes

Ziedošas un smaržīgas rozes sola kāda priecīga notikuma tuvošanos un jūsu izredzētās uzticību. Ja meitene sapnī nogriež rozes - gaidāms precību piedāvājums, kas viņai būs pa prātam. Novītušas rozes liecina, ka jums nav mīļotā. Ja sapnī redzat baltas rozes, kuras neapspīd saules stari un uz kuru ziedlapiņām nav rasas lāšu, - jūs gaida nopietna slimība. Ja sapnī ieelpojat rožu aromātu, tas sagādās ne ar ko neaptumšotu prieku. Ja meitenei sapnī rādās rožu klēpji vai tas, ka viņa nogriež rozes un sakārto tās pušķos, tas nozīmē, ka viņa būs laimīga, saņēmusi bildinājumu no cilvēka, kuru augstu vērtē. Ja sapnī redzat vēl neizplaukušu rožu krūmu - jūs gaida stabila materiālā labklājība. Nokaltis rožu krūms pareģo slimību tuvinieku vidū vai citas bēdas. Košs sārtu rožu krūms pareģo lielu cerību piepildījumu ģimenē. Ja mīļotā sapnī izrotā matus ar rožu ziediem, tas nozīmē krāpšanu. Ja sapnī pavasarī saņemat rožu pušķi, tas sola laimi, ja ziemā - veltīgas gaidas.

Rozete

Rozete jūsu kostīmā nozīmē pārmērīgu aizraušanos ar jutekliskām baudām, lai gan zināt, cik daudz nepatikšanu tas palaikam sagādā.

rozīnes

Ja sapnī ēdat rozīnes, nomodā zaudēsiet cerības īstenot savas idejas tieši tajā brīdī, kad būsiet tuvu finišam.

Rozmarīns

Rozmarīns pareģo skumjas, vienaldzību un nelaimi, kas ienāks jūsu mājās, kuras vēl nesen bija prieka pārpilnas.

Rubīns

Rubīns vienmēr sola veiksmi. Ja sieviete pazaudē rubīnu, nomodā mīļotais vairs neizrādīs par viņu interesi.

Rudens

Ja sieviete sapnī redz rudeni - viņa iegūs īpašumus pēc zināmas cīņas ar citiem pretendentiem. Sapnis, kurā viņa grasās rudenī apprecēties, pareģo laimīgu laulību, mīlestības un pārticības pilnu jauku māju.

Rudzi

Rudzi ir laba zīme, kas sola panākumus nākotnē un spožu karjeru. Ja sapņojat, ka vārāt labības kafiju, - prieku apslāpēs veselais saprāts, un vadīsiet biznesu prātīgi un apdomīgi. Ja sapnī redzat lopus, kas ieklīduši rudzu laukā, - varat cerēt uz veiksmi.

rums

Ja sapņojat, ka dzerat rumu, - drīzumā kļūsiet bagāti, bet paliksiet neaudzināti un vulgāri savas tieksmes pēc rupjām izpriecām dēļ.

Runa

Ja sapnī dzirdat kāda valstsvīra runu - saķildosieties ar draugu. Ja sapņojat, ka apspriežat kāda runu, - gaidāmi bēdīgi piedzīvojumi. Ja sapnī mēģināt atcerēties kāda runu, tas nozīmē negaidītus sarežģījumus. Ja sapnī atkārtojat, analizējat kāda runu, tas pareģo - iekams sasniegsiet vēlamo, būs jāpārvar ļoti nopietni šķēršļi.

rūsa

Ja sapnī redzat rūsu, tas nozīmē, ka nezināt, kā uzvesties sabiedrībā, taču mainīt paziņu loku vairs neizdosies. Sargieties no nedrošiem draugiem!

S

Un vēlāk viņš sapņoja vēl vienu sapni un stāstīja arī to saviem brāļiem: "Redzi, es sapņoju vēl vienu sapni, un, lūk, saule un mēness, un vienpadsmit zvaigznes klanījās manā priekšā.

Pirmā Mozus grāmata, 37:9

Sacelšanās , dumpis

Sapnis par sacelšanos pareģo skumjas. Sapnis, kurā redzat, ka sacelšanās laikā nogalināts draugs, nozīmē neveiksmi visos darījumos, kā arī tuva drauga iespējamo slimību vai nāvi, kuru rūgti apraudāsiet.

Sadiegt šuvekli

Ja sieviete sapnī sadiedz šuvekli, tas liecina par lielām nepatikšanām, dusmām, piktumu pašas trakulības un izšķērdības dēļ.

Sadursme

Ja sapnī redzat sadursmi, tas norāda uz nopietnu avāriju vai kādu negadījumu, vilšanos un neveiksmēm biznesā. Ja jauna sieviete redz sadursmi, tas nozīmē, ka viņai būs grūti izdarīt izvēli.

safīrs

Safīrs sola lielu vinnestu azartspēlēs. Ja sieviete sapnī redz safīru, tas liecina, ka viņai jāpievērš uzmanība savam izredzētajam.

safjāns

Ja sapnī redzat safjānu, jūs atbalstīs nepazīstams draugs un uzticams, mīlošs cilvēks.

safrāns

Ja sapnī redzat safrānu, tas ir brīdinājums, ka nelabvēļu intrigu dēļ cerības var nepiepildīties. Ja sapņojat, ka dzerat tēju ar safrānu, reālajā dzīvē ģimenē var rasties savstarpēja nesaprašanās.

saimnieks

Ja sapņojat, ka jums ir saimnieks, reālajā dzīvē nav lemts vadīt citus cilvēkus. Jūsu darbība būs visauglīgākā spēcīgas personības vadībā. Taču, ja sapnī redzat, ka pats sev esat saimnieks, bet pakļautībā ir daudz cilvēku, nomodā sasniegsiet augstu sociālo stāvokli un finansiālu neatkarību.

sainis, vīstoklis

Ja sapņojat, ka saņemat kādu saini, gaidāma izklaidēšanās jautrā kompānijā. Ja nosūtāt saini - vilšanās un zaudējumi. Ja esat nometuši saini, kādam to nesot, - pārliecināsieties par uzsāktā biznesa neveiksmi.

Saistības

Ja sapnī redzējāt, ka esat kādam pateicību parādā, reālajā dzīvē jūs kaitinās citu cilvēku lūgumi. Ja sapnī jūtaties kādam pateicību parādā, nomodā izpelnīsieties paziņu un draugu cieņu.

Saišu zābaki

Veci un netīri saišu zābaki nozīmē, ka iegūsiet ienaidniekus, jo neciešat pret sevi vērstu kritiku. Ja spodrināt zābakus, tas liecina par stāvokļa uzlabošanos, un kāds svarīgs notikums sagādās jums prieku. Jauni zābaki pareģo ienesīga darījuma uzsākumu. Ja zābaki ir mazi un spiež — liksiet visiem zoboties par sevi, ko labprāt izmantos jūsu biedri. Atraisīti zābaki sapnī norāda, ka jūs gaida zaudējumi, konflikti un slimības. Ja sapnī pazaudējat zābaku, tas nozīmē drīzu šķiršanos un vientulību. Ja sapnī redzat, ka jums nozagti zābaki, bet abas aukliņas palikušas, paredzams kāds zaudējums, kuru varat kompensēt citā darbības jomā. Ja jauna sieviete sapnī redz kādu tīksmināmies par kurpēm savās kājās - tas ir brīdinājums, ka jābūt piesardzīgākai ar jauniem vīriešu kārtas paziņām.

Saknes

Ja sapnī redzat augu vai koku saknes, nomodā jums jāvairās no problēmām biznesā. Ja sapņojat, ka lietojat saknītes ārstniecības nolūkos, jums un tuviniekiem draud slimība.

sala

Sapnis, kurā sevi redzat uz tīra ūdens ieskautas salas, pareģo patīkamu ceļojumu un veiksmīgu biznesu. Sievietēm šāds sapnis sola laimīgu laulību. Tukša sala liecina, ka zaudēsiet laimi un labklājību, kam par iemeslu būs aizraušanās ar alkoholu. Ja sapnī redzat salu - gūsiet mieru, brīvību un pelnītu pateicību pēc daudziem pūliņiem un uztraukumiem. Ja redzat cilvēkus uz salas, tas paredz cīņu par tiesībām ieņemt sabiedrībā daudz augstāku stāvokli.

Salāti dārzeņi

Salātu dobes nozīmē, ka pēc skumjām un raizēm beidzot atgūsiet mieru. Ja sieviete sapnī sēj salātus, tas draud ar slimību vai pat nāvi. Ja sapnī vācat salātu ražu - greizsirdība var kļūt par daudzu nelaimju cēloni. Ja sapnī pērkat salātus, būs bēdas. Ja sapnī ēdat salātus - slimība neļaus tikties ar mīļoto vai partneri. Iespējams, šāds sapnis nozīmē greizsirdību.

Salāti ēdiens

Ja sapnī ēdat salātus, nomodā jums var uzbrukt slimības un citas nelaimes. Jaunai sievietei sapnis, kurā viņa gatavo salātus, nozīmē, ka mīļotais būs vieglprātīgs cilvēks.

Saldais krējums

Ja sapni redzat, ka jums pasniedz sakultu saldo krējumu, tas sola bagātību. Sasniegsiet ievērojamu stāvokli savā profesijā. Zemniekiem tas ir labvēlīgs sapnis, kas pareģo diezgan labu ražu, kā arī prieku mājās. Ja dzerat saldo krējumu, tas sola veiksmi. Mīlētājiem tā ir zīme, ka viņi drīz savienosies.

Saldējums

Ja sapnī ēdat saldējumu, jums izdosies novest iecerēto līdz loģiskam nobeigumam un būt apmierinātiem ar iznākumu. Ja jauna sieviete sapnī redz, ka nometusi saldējumu mīļotā klātbūtnē un ir apmulsusi, - viņai jāpārvērtē sava attieksme pret cilvēkiem. Ja sapņojat, ka ēdat saldējumu, kas ir sabojājies, nomodā vairieties no dažiem nepatīkamiem pārpratumiem. Ja sapnī redzat izkusušu saldējumu, gaidāmie prieki jau iepriekš zaudēs savu jaukumu. Ja sapnī redzat bērnus, kas ēd saldējumu, - liktenis jums lēmis laimīgu, labklājības pilnu dzīvi.

Saldums, salda garša

Ja sapnī mutē jūtat saldu garšu, tas nozīmē, ka smagu nelaimju un satricinājumu laikā jūsu izturēšanās būs slavējama un ar to izpelnīsieties apkārtējo cieņu. Ja sapnī cenšaties tikt vaļā no saldās piegaršas, tas liecina, ka drīzumā izturēsieties netaisnīgi pret draugiem, pazemojot un izsmejot viņus, un tādējādi dziļi aizvainosiet.

Salmi

Salmu saišķis brīdina, ka biznesā pārāk labi neveiksies un var pasliktināties veselība. Izbiruši salmi norāda uz veltīgām iecerēm, kas var sagādāt daudz rūpju. Sievietēm sapnī redzētie salmi sola tukšu laika šķiešanu. Degoši salmi pareģo veiksmīga dzīves posma sākumu. Ja sapnī esat barojuši lopus ar salmiem, realitātē palīdzēsiet trūcīgajiem. Ja sapnī klājat ar salmiem jumtu vai mājas salmu jumts ir caurs, tas brīdina par likstām, no kurām var izvairīties, saprātīgi vadot biznesu.

Salmu maiss

Salmu maiss simbolizē nopietnas mīlestības problēmas. Meitenei šāds sapnis pareģo greizsirdīgu sāncensi.

Sāls

Sāls brīdina, ka jums apkārt ir garā sveši cilvēki. Sen jau ir manīts, ka pēc tam, kad sapnī redzēts sāls, mājās sākas ķildas, kas radušās atsvešināšanās dēļ. Ja sapnī sālāt gaļu, varat ieslīgt parādos. Ja meitene sapņo, ka ēd sāli, tas nozīmē, ka mīļotais var aizrauties ar citu un pamest viņu.

Sals, aukstums

Salts ziemas rīts var būt nostalģiskā noskaņojuma simbols. Jauniem cilvēkiem sapnis, kurā viņi redz ar sarmu klātus kokus un mājas, nozīmē, ka tie stāv uz apgrēcības pilnā zelta jaunības sliekšņa, kuru labprāt gribētu aizmirst. Tikai ar nevainojamu uzvedību panāksiet, ka apkārtējie aizmirsīs jūsu kādreizējās nerātnības. Ja saltā dienā sapnī redzat draugu, jums, nevis sāncensim veiksies mīlestībā. Jaunai sievietei šāds sapnis pareģo šķiršanos ar mīļoto un attiecību atsalumu.

Salvete

Ja sapnī redzat salvetes, kļūsiet par kādu svētku aktīvu dalībnieku. Sievietei sapnis, kurā viņa redz netīras salvetes, sola pazemojumu.

salvija

Ja sapnī redzat salviju, tas nozīmē, ka vadāt saimniecību pēc saprātīgas taupības principa. Taču, ja sieviete sapņojusi, ka viņai aptieciņā ir pārāk daudz salvijas, tas ir brīdinājums, ka var sekot novēlota nožēla par trakulībām, kad mīlestība tika palaista vējā.

Samts

Samts ir ļoti labvēlīga zīme. Tas sola veiksmīgus darījumus. Ja valkājat samta drēbes, jūs gaida popularitāte. Ja redzat vecu samtu - jūsu labklājība cietīs pārliekas lepnības dēļ. Ja jauna sieviete redz sevi samta kleitā - viņu gaida pagodinājums. Viņai izrādīs uzmanību uzreiz vairāki nodrošināti pielūdzēji.

Sanāksme, kongress

Ja sapni redzat sanāksmi (kongresu), tas nozīmē neparastu rosību komercdarbībā un saderināšanos, kas rotās mīlestību. Nepatīkama sanāksme, kurā nav saskaņas, sagādās vilšanos.

Sāncensis, sāncense

Ja sapnī jums uzradies sāncensis, tas nozīmē, ka reālajā dzīvē varat rīkoties nesaprātīgi un zaudēt ietekmīgu cilvēku labvēlību. Meitenei šāds sapnis draud, ka viņa var pieļaut nelabojamu kļūdu attiecībā uz iemīļoto. Sapnis, kurā sāncensis pārspējis jūs viltībā, brīdina, ka pārlieku nenopietni izturaties pret darbu. Ja sapņojat, ka paši esat laimīgais sāncensis, tas nozīmē, ka gūsiet pilnīgu saprašanos ar partneriem biznesa jomā.

Sāpes

Ja sapnī ciešat sāpes - bizness bieži nenes peļņu, tādēļ ka labumu no jūsu darba saņem konkurents. Ja sapnī redzējāt, ka esat slimi un guļat slimnīcā, tas liecina, ka tuvinieki var saslimt ar kādu infekcijas slimību. Slimnieku apmeklējums sapnī pareģo sliktas ziņas. Ja jauna sieviete sapnī jūt, ka viņai sāp sirds, nomodā viņa var ciest mīļotā neuzņēmības dēļ. Sāpes mugurā norāda uz slimību. Galvassāpes pareģo neprātīgu rīcību, jo nāksies atbrīvoties no sāncenses. Jāielāgo arī, ka šādu sapni izraisa fiziski iemesli, un tas bieži vien neko nenozīmē.

Sardīnes

Sapnis, kurā ēdat sardīnes, pareģo bēdīgu notikumu, kas aptumšos jūsu dzīvi. Ja meitene sapnī gatavo sardīņu ēdienu, viņai zemiski uzmāksies nelietīgs cilvēks.

Sārtums

Ja jauna sieviete sapnī redz, ka piesarkst, - viņu sarūgtinās un pazemos nepatiesi apvainojumi. Ja viņa redz pietvīkstam citus, nomodā tā kļūs par nežēlīgas zobgalības objektu un zaudēs draugu labvēlību.

Saruna

Sapnis, kurā sarunājaties ar kādu, pareģo nelabvēlīgas ziņas no radiniekiem. Ja sapnī dzirdat skaļu sarunu, esiet gatavi, ka jūs apsūdzēs par iejaukšanos svešās darīšanās. Taču, ja runa ir par jums, sargieties: jums draud slimības un nelaimes.

saskaitīšana

Ja sapnī redzat, ka nodarbojaties ar saskaitīšanu, tas nozīmē, ka būs jāpārvar biznesa grūtības, kas drīzumā kļūs draudīgas. Ja atrodat kādu kļūdu saskaitīšanā, tas norāda, ka varēsiet uzveikt nelabvēļus, veiksmīgi atmaskojot viņu nodomus, iekams viņi tos īsteno. Ja saskaitāt ar kalkulatoru, tas pareģo, ka jums būs varens sabiedrotais, kas atbrīvos no citu spēcīgā spiediena un ietekmes. Ja nevarat salasīt ciparus - palaidīsiet garām veiksmi, tādēļ ka nespēsiet pietiekami tālredzīgi izprast situāciju.

Sastingums

Sapni, kurā izjūtat, ka jūs pārņem sastingums, brīdina par gaidāmām slimībām un nemieru.

Sātans

Sātans pareģo bīstamus ceļojumus. Ja nogalināt sātanu, atbrīvosieties no nedrošiem un izvirtušiem cilvēkiem, kuri bijuši jūsu draugi. Ja sātans rādās sapnī kā literārs personāžs - sargieties no nejaušas saskarsmes ar melīgiem glaimiem. Ja sātans kārdina jūs ar naudu un varu, nomodā izjuks visi labie nodomi.

satraukums

Sapnī redzētais satraukums ir laba zīme, kas sola panākumus un dvēseles spēku atgūšanu pēc nedrošā stāvokļa. Taču, ja sapnī uztraucaties par ko nopietnu, tas liecina par problēmām gan darbā, gan tuvinieku un draugu vidū.

Sauciens

Ja sapnī dzirdat kādas dīvainas balsis saucam jūs vārdā, biznesā gaidāmas nopietnas problēmas. Drauga vai radinieka sauciens pareģo, ka viņš smagi saslimis vai sūta kādu nepatīkamu ziņu. Sapnis, kurā dzirdat, ka jūs sauc mīļotais, ir brīdinājums: ja nepievērsīsiet viņam vairāk uzmanības un gādības, varat viņu zaudēt. Miruša cilvēka balss var būt brīdinājums par drīzu nopietnu slimību vai par lielām nepatikšanām biznesā. Sauciens - tā ir priekšteču balss, kas dzīvo mūsos un tiek nodota no paaudzes paaudzē. Ieklausieties savā iekšējā balsi!

Saule

Ja redzat spožu saules lēktu, tas nozīmē, ka jūs visur gaida prieks un panākumi. Saule zenītā liecina, ka jūsu godkārība ir pilnībā apmierināta, bet iespējas bezgalīgas. Saulriets norāda, ka jūsu labklājība pārvarējusi lielāko neveiksmju posmu un jums vērīgāk jāizturas pret notiekošo. Ja sapnī redzat sauli, kas spraucas cauri mākoņiem, tas nozīmē, ka rūpes un grūtības ir pārvarētas un jūs gaida veiksme. Ja saule noslēpumaini aizklāta ar mākoņiem, taču paretam no tiem parādās, tas liecina, ka tuvojas nemierīgi laiki, kas drīz vien pāries, uzlabojot jūsu darījumus un personisko dzīvi.

Sausserdis

Sapnis, kurā vācat sausserža ogas, ir labvēlīga zīme, kas sola bagātību un laimīgu laulību.

Sausums

Sausums ir nelabvēlīga zīme. Iespējami starptautiski konflikti un asiņaini kari. Nogaidiet ar braucieniem un ceļojumiem. Ģimenē var gadīties ķildas. Pēc šāda sapņa sargieties no slimības un nelaimes gadījuma.

savrupmāja

Ja sapnī redzat sevi lielas savrupmājas viesistabā, tas nozīmē, ka līdzšinējo laimīgo dzīvi pēkšņi pārtrauks negadījums. Ja skaistajā savrupmājā redzat tikai sevi - iegūsiet prāvu mantu. Ja sapnī iztālēm raugāties uz lielisku savrupmāju, tas sola veiksmi nākotnē.

sazvērestība

Ja sapnī redzat, ka pret jums briest sazvērestība, esiet sevišķi uzmanīgi darījumos, tādēļ ka pat viens kļūmīgs solis var būt liktenīgs.

scepteris

Ja sapnī turat rokās scepteri - draugi jums uzticas un jūs viņus nepievilsiet. Ja scepteri tur kāds cits, tas norāda, ka veiksmīgi pielāgosieties apstākļiem, bet neizrādīsiet iniciatīvu.

sega

Ja sapnī redzat netīras segas, bīstieties no nodevības un neuzticības. Taču, ja segas ir jaunas un tīras, sapnis pareģo veiksmi darījumos, lai gan iespējama arī neveiksme.

Segli

Ja sapnī redzat seglus - gaidiet patīkamas ziņas, kā arī neparedzētus ciemiņus. Turklāt, iespējams, dosieties braucienā, kas izrādīsies izdevīgs.

Seifs

Seifs liecina par jūsu dienesta un mīlestības jautājumu drošību. Mēģinājums sapnī uzlauzt seifu nozīmē jūsu plānu izgāšanos, pirms tie paguvuši īstenoties. Ja sapnī seifs izrādīsies tukšs - gaidāma nelaime.

seja

Apmierinātas, smaidīgas sejas ir labvēlīga zīme. Ja sejas ir ķēmīgas un drūmas, sargieties no nelaimes. Nepazīstama, dīvaina seja var liecināt, ka ap jums ir vieni vienīgi nelabvēļi. Sapnis, kurā redzat savu seju, draud ar nepatikšanām. Ja esat precējušies, šāds sapnis var būt šķiršanās zīme. Ja redzat savas sejas atspulgu spogulī, jūs mocīs neapmierinātība, ka nespējat paveikt iecerēto.

sēja

Ja fermeri sapnī redz, ka sēj sēklu svaigi uzartā augsnē, - tie var paļauties uz labu ražu. Ja sējas darbus sapnī redz cilvēki, kas nav saistīti ar zemi, šāds sapnis var veicināt biznesa aktivitāti, kas turpmāk nesīs augļus.

sēklas graudi

Ja sapni redzat sēklas, tas nozīmē, ka nākotnē jūs gaida panākumi, kuriem būs grūti noticēt.

sekta

Ja sapnī redzat sektantus, tas nozīmē, ka nevērīgi izturēsieties pret savu darbu un saķildosieties ar mīļoto. Ja redzat sevi kā sektas locekli, tas liecina, ka reālajā dzīvē visdrīzāk pametīsiet visu un aizbrauksiet meklēt laimi ārzemēs.

selerija

Ja sapnī redzat svaigas, kuplas seleriju lapiņas, tas nozīmē, ka būsiet plaukstoši un ietekmīgi un pārspēsiet vispārdrošākās cerības. Ja redzat sapuvušas, novītušas selerijas, tas liecina, ka drīzumā gaidāmi bēdīgi notikumi ģimenē. Ja ēdat selerijas, tas sola kāda bezgalīgu mīlestību un pieķeršanos. Ja jauna sieviete ēd selerijas kopā ar mīļoto - viņa iegūs prāvu īpašumu.

Sēne

Sēnes ir nelāga zīme. Tas pareģo neveselīgu tieksmju rašanos, bet savu bagātību varat izšķiest šaubīgās izpriecās. Bīstieties no tiesvedības. Ja sapnī ēdat sēnes, jums tiks piedāvāts nepiedienīgs mīlas sakars. Meitenēm šāds sapnis nozīmē morālu pagrimumu.

sēras

Ja sapnī redzat sevi sērās, tas nozīmē slimību un nelaimi. Ja redzat sērās citus, tas pareģo aplamas baumas par jūsu vainu citu cilvēku neveiksmēs. Mīlētājiem šāds sapnis sola nesaprašanos un iespējamu šķiršanos.

sēru apģērbs

Sapnis, kurā valkājat sēru apģērbu, pareģo lielas bēdas. Ja redzat sēru procesiju - tas nozīmē ar draugiem saistītus nepatīkamus notikumus. Jaunlaulātajiem sapnis, kurā viņi ieraudzījuši cilvēkus sēru tērpos, liecina, ka viņiem būtu uzmanīgāk jāizturas vienam pret otru, citādi gaidāma drīza šķiršanās.

Serenāde

Ja sapnī klausāties serenādi - beidzot saņemsiet vēstuli no sena drauga. Ja sapnī nodziedāsiet serenādi, jūs gaida panākumi.

Sermulis

Ja sapnī jūsu tērpu rotā sermuliņa āda - ar savu neatlaidīgo raksturu jūs pārvarēsiet visas grūtības. Ja tīksmināties par sermuliņa ādu garāmgājēju drānās - gaidiet jaunus paziņas rakstnieku un mākslinieku vidū. Sapnis, kurā iemīlējies vīrietis redz mīļoto tērpušos kažokādās, liecina par viņas uzticību. Nespodras kažokādas brīdina par grūtībām un skumjām.

Sērs

Ja sapnī redzat sēru - jābūt piesardzīgiem darījumos, tādēļ ka pret jums briest netīra spēle. Degošs sērs norāda uz to, ka rūpīgi jāizturas pret savu īpašumu. Ja sapnī ēdat sēru - ilgi saglabāsiet lielisku veselību.

Sesks

Sesks nozīmē, ka varat nokļūt nepatīkamā situācijā. Ja drēbes ož pēc seska - jūsu stāvoklis pasliktināsies, bet apkārtējiem nepatiks manieres. Ja sapnī nogalināt sesku, tas norāda, ka varēsiet atrisināt visas problēmas.

sidrs

Ja sapnī dzerat sidru, tas nozīmē veiksmi, ja vien nešķiedīsiet laiku muļķīgām izpriecām. Ja sapnī sidru dzer citi - tas liecina, ka draugi var jūs piekrāpt.

sienas

Ja sapnī redzat, ka esat pienākuši pie sienas, kas aizšķērsojusi ceļu, tas pareģo, ka neizturēsiet uz jums izdarīto spiedienu un zaudēsiet pat to, ko esat ieguvuši. Ja sapnī pārlecat pāri sienai, tas liecina, ka pārvarēsiet šķēršļus un īstenosiet savas ieceres. Ja izlaužat sienā caurumu, tas norāda, ka sasniegsiet mērķi, būdami nelokāmi un stingri savos nodomos. Ja sagraujat sienu, tas nozīmē, ka uzveiksiet nelabvēļus. Ja ceļat sienu - tas liecina, ka rūpīgi plānosiet veiksmi, lai novērstu ceļā šķēršļus. Ja jauna sieviete sapnī redz, ka uzkāpj augšā uz sienas, tas nozīmē, ka viņas nākotnes laime būs drošībā. Ja viņa paslēpjas aiz sienas, tas sola mīlestību, par kuru tā vēlāk kaunēsies. Sapnis, kurā viņa pastaigājas gar sienu, pareģo, ka tā rūpīgāk sekos savai ārienei un kļūs vēl pievilcīgāka.

Sienāzis

Ja sapņojat, ka zaļā zālē lēkā sienāzis, nelabvēļu intrigas un pašsajūtas pasliktināšanās var traucēt pat labi un rūpīgi plānotai operācijai. Sapnis, kurā rādāt sienāzi citiem, nozīmē, ka rīkosieties neprātīgi, kas var īpaši slikti ietekmēt personisko dzīvi.

Siens

Siens ir labvēlīga zīme. Zemniekam šāds sapnis sola bagātīgu ražu. Svaigi nopļauts siens sapnī pareģo milzu bagātību. Ja sapnī redzat siena vezumu, nomodā nodibināsiet vērtīgu pazīšanos ar ietekmīgiem cilvēkiem.

Siers

Ja sapnī redzat, ka ēdat sieru, tas nozīmē lielu vilšanos un skumjas.

Siets

Ja sapnī redzat sietu - drīzumā veiksiet kādu nodarījumu, kas, iespējams, sagādās zaudējumus. Ja sieta caurumiņi ir pārāk mazi - būs iespēja mainīt jums nelabvēlīgo lēmumu. Ja caurumiņi ir pārāk lieli - zaudēsiet to, ko nesen esat ieguvuši.

Sieva

Sieva nozīmē neveiksmi biznesā un nesaskaņas ģimenē. Ja sieva ir neparasti laipna, gaidāma peļņa kādā svarīgā, riskantā operācijā. Ja sieva redz sapni, kura virs sit viņu ar pletni, - nelabvēlīgi apstākļi radīs nesaskaņas ģimenē.

sieviete

Ja sapnī strīdaties ar sievieti, reālajā dzīvē kāds cenšas pārspēt jūs viltībā vai apmulsināt. Blondīnes rādās sapnī, ja gaidāma veiksme biznesā, un simbolizē pareizi izvēlēto ceļu. Tumšmates (sevišķi strupdegunes un zilacainas sievietes) nozīmē, ka, iespējams, būs jāatsakās no iecerētā, kad būsiet pusceļā uz panākumiem. Sievietes ar kastaņ- brūniem un rudiem matiem pareģo nemieru. Brūnacaina sieviete ar romiešu degunu var liecināt, ka tiksiet iesaistīti riskantā pasākumā. Sapnī redzētās sievietes vienmēr nozīmē intrigas.

Siksna

Ja sapnī redzat, ka jums ir moderna siksna, - drīzumā tiksieties un saderināsieties ar nepazīstamu sievieti, kas izpostīs jūsu labklājību. Ja siksna nav moderna, tiksiet pamatoti nosodīti par rupju izturēšanos.

Sikspārnis

Sikspārnis ir ļoti nelabvēlīga zīme. Pēc šāda sapņa jābūt gataviem dažāda veida nelaimēm un likstām, kuras drīz piemeklēs. Balts sikspārnis gandrīz vienmēr pareģo nāvi. Taču šāds sapnis ir brīdinājums, kas mudina būt izturīgiem un piesardzīgiem.

Sīlis,

Sīlis pareģo jaunu, interesantu pazīšanos. Ja sapnī noķerat sīli, tas nozīmē aizraujošas, bet nevajadzīgas nodarbības. Beigts sīlis rādās sapnī, ja gaidāmas nesaskaņas mājās un citas personiska rakstura problēmas.

Siltumnīca, oranžērija

Siltumnīca pareģo nepieciešamību uzklausīt nepatiesas runas, kuru melīgums neapslēps jūs aizvainojošu zemtekstu. Ja jauna sieviete sapnī redz, ka dzīvo oranžērijā, tas nozīmē, ka nomodā viņa ir dažus soļus no lielām nepatikšanām, kas var mest ēnu uz viņas labo vārdu.

siļķe

Ja sapnī redzat siļķi, tas nozīmē, ka jums uzgrūs finansiālas problēmas un būs jāveltī daudz spēka, lai tās atrisinātu; taču galu galā ar visu sekmīgi tiksiet galā.

Sinagoga

Sinagoga sapnī liecina, ka varenie nelabvēļi pastāvīgi liek jums šķēršļus ceļā uz veiksmi. Ja sapnī rāpjaties augšup pa ārējo sienu - pārvarēsiet visus šķēršļus un gūsiet panākumus. Ja sapnī lasāt senebreju rakstu zīmes uz sinagogas, tas nozīmē, ka gaidāmi sarežģījumi, taču jums izdosies mainīt likteni un veiksmīgi izkļūt no sarežģītā stāvokļa.

sinepes

Ja sapnī redzat sinepju lauku, jūs gaida bagātība un uzplaukums. Ja sapņojat, ka paņēmāt mutē sinepju graudu un sajutāt tā sūrumu, drīzumā būs rūgti jānožēlo sava rīcība. Sapnis, kurā ēdat sagatavotas sinepes, nozīmē, ka jums ir nosliece izniekot laimes dāsnās veltes un dvēseles spēkus. Jaunai sievietei sapnis, kurā viņa ēd svaigas sinepes, liecina, ka tā zaudēs bagātību personisku iegribu pēc.

sīpoli

Ja sapnī redzat daudz sīpolu, reālajā dzīvē varēsiet gūt panākumus, tomēr tas raisīs skauģu dusmas. Ja sapņojat, ka ēdat sīpolus, varēsiet tikt galā ar visiem nelabvēļiem. Ja sapnī redzat, ka griežat sīpolus un raudat, nomodā jūs pieveiks sāncenši. Sapnis, kurā redzat dobē augošus sīpolus, pareģo, ka nomodā nelabvēļu ļaunprātības jūs nesatrauks, bet tikai ieinteresēs. Ja redzat sagrieztus sīpolus, jūsu dzīve būs mierīga un bezrūpīga, lai gan gadīsies arī sīkas nepatikšanas.

sirds

Ja sapnī jūtat, ka jums sāp sirds un trūkst elpas, tas pareģo nepatikšanas biznesā. Kāda jūsu pašu kļūda būs iemesls lielam zaudējumam, ja vien to laikus nelabosiet. Ja redzat savu sirdi, tas liecina par slimību, enerģijas trūkumu. Ja redzat dzīvnieka sirdi, tas norāda uz gaidāmu ciņu ar pretiniekiem, kurā uzvarēsiet, pievēršot daudzu cilvēku uzmanību.

sirdsapziņa

Ja sapnī jūtat, ka jūs moka sirdsapziņa krāpšanas dēļ, tas nozīmē, ka cilvēki vilinās jūs paveikt kaut ko ļaunu. Jums pastāvīgi jābūt modriem. Ja sapnī jūtat, ka sirdsapziņa ir tīra, tas pareģo, ka sabiedrība būs augstās domās par jums.

Siseņi

Ja sapnī redzat siseņus, reālajā dzīvē būs jāpārdzīvo tādēļ, ka nespēsiet noskaidrot radušos situāciju. Sievietei šāds sapnis pareģo nelaimīgu mīlestību, jo mīļotais izrādīsies necienīgs cilvēks. Sapnis, kurā redzat, kā siseņu bars iznīcina visu savā ceļā, liecina, ka jābūt gataviem, ka nepatikšanas nāks no turienes, no kurienes tās vismazāk esat gaidījuši. Nevajag uzticēties mazpazīstamiem cilvēkiem. Lidojošu siseņu bars pareģo materiālas grūtības, ar kurām saskarsies jūsu ģimene. Sievietei šāds sapnis var nozīmēt vairākus pielūdzējus reizē.

Sišana

Ja sapnī redzat kādu jūs sitam - tā ir ļauna zīme. Vairieties no ģimenes ķildām un nesaskaņām. Ja sapnī redzat, ka jūs sitat bērnu, - neesat cienīgs būt par līderi.

Sitiens ar dūri (nūju)

Ja sapni redzat, ka esat kādam iesituši, tas pareģo ķildas un savstarpējus pārmetumus. Ja saņemat sitienu - tas ir nelabvēlīgs sapnis. Pēc šāda sapņa nevajag pārlieku saspringt, jo tas draud ar neizdošanos. Taču, ja pratāt izvairīties no sitiena, jūsu bizness attīstīsies tik labi, kā nekad.

Skābums

Ja sapnī ēdat vai dzerat ko skābu, drīzumā gaidāmas daudzas rūpes un nepatikšanas. Jaunai sievietei sapnis, kurā viņa dzer skābu dzērienu, nozīmē, ka vieglprātīgas izturēšanās dēļ viņa var nokļūt sarežģītā situācijā. Turklāt šāds dzīvesveids var slikti ietekmēt veselību. Sapnis, kurā redzat ķīmiskās skābes, nozīmē, ka drīzumā uzzināsiet, ka pret jums vērsts viltīgs projekts.

Skaidas

Skaidas sapnī nozīmē, ka aplamas kļūdas kļūs par nesaskaņu iemeslu mājās.

Skaidiņas

Ja sapnī redzat makaronu skaidiņas, nomodā var rasties nedabiskas vēlmes un iegribas. Šāds sapnis nesola neko labu.

Skaistums

Vairumā gadījumu skaistums simbolizē labo. Ja sapnī redzat skaistu sievieti, jūs gaida izpriecas un veiksme biznesā; skaists bērns sola mīlestību un laimi ģimenes dzīvē. Sapnis, kurā redzat sevi ļoti skaistu, var liecināt par neadekvātu uzvedību. Ja redzat citus skaistus - cilvēki izturēsies pret jums ar neuzticību.

Skaitīt kaut ko

Ja sapņojat, ka pārskaitāt bērnus, - nomodā jūsu atvases nesagādās uztraukumus un augot jūs tikai iepriecinās. Ja sapnī saskaitāt naudu - varat būt pārliecināti par drošu materiālo stāvokli. Taču, ja atrēķināt naudu, lai kādam nodotu, - tā ir nelāga zīme. Šāds sapnis pareģo zaudējumus. Tas pats notiek, ja pārskaitāt mantas. Ja to izdarāt savām vajadzībām - sapnis nozīmē labu, ja pēc citu aprēķina - nelaimi.

Skapītis

Ja sapnī kaut ko meklējat skapītī vai kārtojat plauktos mantas - var rasties nojausmas un neapzinātas skumjas, taču parasti nepamatoti. Ja sapnī, atvēruši skapīti, ierau- dzījāt kārtīgi saliktas mantas, realitātē gaidāma liela veiksme.

skarlatīns

Ja sapnī slimojat ar skarlatīnu, bīstieties saslimt nomodā. Ja sapņojat - kāds radinieks nomiris no skarlatīnas, īstenībā sargieties no nodevības.

skaudība

Ja sapnī izjūtat skaudību pret citiem, nomodā izpelnīsieties cieņu ar savu labvēlību. Ja sapņojat, ka jūs apskauž, reālajā dzīvē jāsargājas no lišķības un iztapības.

Skelets

Ja sapnī redzat skeletu - jūs gaida slimības, nesaskaņas un zaudējumi, kurus nodarīs nelabvēļi. Ja sapnī redzat sevi kā skeletu, tas nozīmē, ka jums raksturīgi uztraukties sīkumu dēļ, tādēļ nepieciešams apvaldīt savu iztēli. Ja sapnī bieži redzat skeletu - tas liecina, ka gaidāms kaut kas patiesi briesmīgs, ar ko tomēr būs jātiek galā, saglabājot vīrišķību.

Skola

ja sapņojat, ka apmeklējat skolu, jums, protams, ir literāras dotības. Sapnī atgriezušies bērnībā un atkal apmeklējuši skolu, varat pakļauties dzīves likstām, kas modinās sirdī nostalģiju pēc vienkāršām patiesībām un pagātnē zudušiem ikdienišķiem priekiem. Ja sapņojat, ka mācāt skolā, realitātē centīsieties iegūt humanitāro izglītību, taču apstākļi var traucēt šī sapņa īstenošanu. Ja sapnī redzat skolotāju, tas atgādina par jūsu noslieci uz rāmiem dzīves priekiem. Ja sapnī redzat skolēnu grupu skolas pagalmā, tas norāda, ka varat pakāpeniski, bet pārliecinoši virzīties pa karjeras kāpnēm.

skopums

Sapnis, kurā redzat skopu cilvēku, pareģo, ka cietīsiet neveiksmi, tiecoties pēc īstas laimes egoisma un mīlestības dēļ, kas jūs tomēr pievils. Sapnis, kurā jauna sieviete redz, ka tai ir draudzīgas attiecības ar skopu cilvēku, liecina, ka viņa iegūs mīlestību un bagātību ar savu inteliģentumu un takta izjūtu. Ja sapnī redzat, ka paši esat skopi, tas nozīmē, ka kļūsiet neciešami citiem pašpārliecības dēļ. Ja redzat, ka jūsu draugs ir skopulis, tas norāda, ka cietīsiet no citu uzmācības.

Skramba

Ja sapnī esat kādu ieskrambājuši, nomodā jūsu stūrgalvīgais raksturs traucēs veidot harmoniskas attiecības ar apkārtējiem. Taču, ja kāds saskrāpējis jūs, - bīstieties no nelabvēļu intrigām.

Skriešanas sacensības

Ja sapņojat, ka piedalāties skrējienā, tas ir brīdinājums, ka jūs var apzagt. Vai pratīsiet aizstāvēt savus principus un sasniegumus, būs atkarīgs no sacīkšu rezultāta.

Skriet

Ja sapņojat, ka skrienat pūlī, jūs gaida svētki un panākumi. Turklāt drīz vien uzzināsiet, ka jūsu stāvoklis uzlabojies. Ja sapnī paklūpat un nokrītat, jums draud bankrots un negods. Skrējiens vienatnē nozīmē, ka apsteigsiet draugus ceļā uz labklājību un sasniegsiet augstāku līmeni karjerā. Sapnis, kurā bēgat no briesmām, norāda uz zaudējuma draudiem un nespēju nokārtot darījumus ierastā veidā. Ja sapnī no briesmām bēg citi - būs bēdas, iespējams, pat draugu bojāeja.

Skrošu bise

Sapnis, kurā redzat skrošu bisi, paredz ģimenes ķildas un nepatikšanas. Bērni var kļūt nekontrolējami. Ja sapnī šaujat ar skrošu bisi, nomodā personiskajā dzīvē iejauksies nelabvēļi. Jābūt savaldīgiem, lai saglabātu godu.

skrūve

Ja sapnī redzat skrūvi, būs jāveic garlaicīgs, nogurdinošs darbs. Turklāt neaizmirstiet, ka jābūt taupīgiem un centīgiem.

Skudras

To, kurš sapnī redz skudras, visu dienu vajās sīkas nepatikšanas. Atvairīdams visus sapīkuma iemeslus, viņš saskatīs dziļās neapmierinātības ar savu stāvokli iemeslu.

Skulptors

Skulptors pareģo prestižu darbu, taču atalgojums nebūs liels. Ja sieviete sapnī iemīlēsies skulptorā - viņa saistīs ietekmīga cilvēka uzmanību.

Skūpsts

Ja sapnī redzat, kā skūpstās bērni, tas nozīmē laimīgu samierināšanos ģimenē un gandarījumu darbā. Ja redzat, ka skūpstāt māti, tas liecina, ka gaidāmi panākumi uzņēmējdarbībā, draugu mīlestība un cieņa. Ja skūpstāt brāli vai māsu, tā ir krietnas draudzības un gaidāmo izpriecu zīme. Ja skūpstāt mīļoto, tas pareģo briesmas un izlaidību; taču, ja skūpstāt viņu gaismā, tas norāda, ka nemainīsiet savu cēlsirdīgo attieksmi pret sievietēm. Ja sapnī skūpstāt nepazīstamu sievieti, tas liecina par netikumisku rīcību. Ja sapnī redzat, ka sāncensis skūpsta mīļoto, - tā ir zīme, ka draud briesmas zaudēt viņas cieņu. Ja laulātie draugi sapnī redz, ka viņi skūpsta viens otru, tas nozīmē, ka viņu māju nekad nepametīs dvēseles harmonija. Ja sapnī skūpstāt ienaidnieku, tas liecina, ka izdosies salabt ar draugu. Sapnis, kurā jaunai sievietei rādās, ka viņu kāds pārsteidzis skūpstāmies ar pielūdzēju, pareģo nekaunīgu izturēšanos no šķietamo draugu puses.

Skūšanās

Ja sapnī redzējāt, ka jūs kāds noskuvis, nomodā bīstieties no krāpšanas. Ja skujaties pats, reālajā dzīvē jums būs visi apstākļi pašam kārtot darījumus un nebūt atkarīgam no citiem. Sapnis, kurā jūtat, cik gluda āda pēc skūšanās, nozīmē mierīgas dzīves priekus. Tomēr, ja esat neapmierināts ar skūšanās rezultātu, vairieties no ģimenes nesaskaņām. Truls bārdas nazis nozīmē, ka draugiem radīsies iemesls kritizēt jūsu personisko dzīvi. Ja redzat savu bārdu nosirmojušu - izturēsieties nekorekti pret saviem kreditoriem. Ja sieviete sapni redz vīrieti skujamies - viņa tiks kārdināta. Taču tas, ka viņa pati skuj vīrieti, norāda, ka viņas uzvedība ir nepiedienīga un, kamēr tā nemainīsies, vīrieši nepievērsīs viņai uzmanību.

slāpes

Ja sapnī izjūtat slāpes, nomodā centīsieties īstenot nesasniedzamu mērķi. Taču, ja slāpes izdevies veldzēt, nomodā saņemsiet to, pēc kā tik ļoti ilgojāties. Ja sapņojat, ka redzat cilvēkus kāri dzeram ūdeni, jūs atbalstīs šīs zemes varenie.

slaukšana

Ja sapnī vērojat slaukšanu un govs ir nemierīga - ceļā sastapsieties ar daudzām grūtībām. Paies kāds laiks, un jūs atrisināsiet visas problēmas.

slava popularitāte

Ja sapnī redzat, ka esat kļuvuši populāri un plaši pazīstami, tas sola loloto vēlmju piepildījumu. Ja sapnī jums apkārt ir visi pazīstamie cilvēki, nomodā strauji gūsiet panākumus savā profesijā.

Slēdzene

Slēdzene nozīmē sajukumu un pārpratumus. Ja sapnī slēdzene slēdzas viegli - uzzināsiet, ka kāds cilvēks vēl jums ļaunu. Ja esat iemīlējies, atradīsiet veidu, kā tikt galā ar sāncensi. Dosieties arī izdevīgā ceļojumā. Ja sapnī neizdodas atslēgt slēdzeni - bīstieties no vilšanās mīlestībā un riskantiem ceļojumiem. Sapnis, kurā slēdzat kādu slē- dzenīti rotaslietā, ko valkā mīļotā, nozīmē, ka esat apšaubījis viņas uzticību, tomēr jūsu aizdomas izrādīsies pilnīgi nepamatotas.

Slepena biedrība (ordenis)

Ja redzat sevi kā slepenas biedrības locekli, tas liecina, ka esat tik jūtīgi, ka kļūsiet par mūku vai sāksiet cīnīties ar ļaunumu, izplatot labo. Tas jums sagādās milzīgu popularitāti. Meitenei, kurai sapnī rādās kāda ordeņa Direktoru padome, jāatbrīvojas no sliktiem ieradumiem, citādi var rasties daudz problēmu. Ja sapnī viņa nejauši satiks slepenās biedrības vadītāju, nomodā tā patiesi atteiksies no kārdinājumiem, kuri ir tik vilinoši jaunībā. Taču, ja viņa sapnī redzēs, ka māte iestājusies slepenā biedrībā, reālajā dzīvē tā būs uzticīga un mīloša meita. Ja sapnī uzzināt par slepenās biedrības vadītāja nāvi - pārvarēsiet dzīves grūtības. Ja sapnī iestājaties slepenā biedrībā, tas liecina, ka draugi palīdzēs izkļūt no nelaimes.

slepenpolicists

Ja sapnī jums seko slepenpolicists, bet jūs apzināties, ka nekur neesat vainojami, nomodā laime un veiksme ir tuvāk ar katru dienu. Taču, ja jūsu nevainīgums radīs šaubas, reālajā dzīvē neizvairīsieties no kaunpilnā soda par kādu nodarījumu, kuru apzināties. Meitenei šāds sapnis ir īpaši nelabvēlīgs.

slepkava,slepkavība

Sapņi par slepkavību pareģo grūtsirdību un nelaimes, kas parasti saistītas ar nelabvēļu intrigām. Ja sapņojat, ka esat izdarījuši slepkavību, jāuzmanās, lai neiepītos intrigās, kuras var aptraipīt jūsu labo vārdu. Savukārt, ja jūs esat upuris, bīstieties no nelabvēļu izliktajiem slazdiem. Sapnis, kurā nogalina nevainīgu, neapbruņotu cilvēku, nozīmē, ka tuvojas skumju un izmisuma posms. Labs ir sapnis, kurā, aizstāvoties no uzbrukuma, nogalināt ienaidnieku. Tas liecina, ka nomodā jums izdosies tikt galā ar visām problēmām un gūt panākumus sabiedrībā.

slēpnis

Ja sapnī ieraudzījāt, ka no slēpņa jums kāds pēkšņi uzbrūk, nomodā jāizturas ārkārtīgi piesardzīgi, lai pilnā gatavībā sagaidītu grūtības. Ja sēžat slēpnī, lai uzbruktu ienaidniekam, - nomodā spējat rīkoties negodīgi un nodot citus.

slēpt

Ja sapnī kaut ko slēpjat - nomodā gaidāmas grūtības. Sapnis, kurā atrodat paslēpto, pareģo negaidītus priekus. Sievietei sapnis, kurā viņa kaut ko slēpj, liecina, ka tenkas ap viņas vārdu sabojās reputāciju.

Slīdēšana

Sapnis, kurā slīdat, nozīmē vilšanos biznesā, bet mīlētājiem - neuzticību. Ja sapņojat, ka slīdat pa zaļas zāles klātu pakalna nogāzi, tas norāda, ka kāds jūs piekrāps, novēršot uzmanību ar liekulīgiem solījumiem.

Slidošana

Sapnis, kurā slidojat, liecina, ka varat palikt bez darba. Ja slidojot nokrītat uz ledus - pārlieku uzticaties draugiem. Ieraugot sapnī, ka slido citi, gaidiet tenkas mīļākā dēļ. Ja redzat bērnus ar skrituļslidām, tas norāda, ka varēsiet palīdzēt citiem. Slidas sapnī brīdina par iespējamo konfliktu ar kolēģiem.

sliepne

Ja sapnī redzat sliepni, beidzot dabūsiet izdevīgu darbu un uzlabosiet materiālo stāvokli. Taču, ja sapnī ieraudzījāt, ka sliepne ir salauzta vai sarūsējusi, esiet gatavi neveiksmēm.

slīkt

Ja sapnī slīkstat, tas pareģo nelaimes gadījumu vai īpašuma zaudējumu. Taču, ja laimīgi izglābjaties, gaidāmi ievērojami panākumi, izvirzīšanās darbā, stipra veselība, apkārtējo cieņa. Ja sapnī redzat, ka izglābjat slīkstošo, tas sola pelnīto laimi; turklāt laikus palīdzēsiet draugam, atbalstot viņa paaugstinājumu. Sapnis, kurā jauna sieviete redz, ka slīkst mīļotais, pareģo bēdas.

slimība

Ja sieviete sapnī redz sevi slimu - viņai jāvairās no negaidīta notikuma, jo tas var pārlieku sarūgtināt viņu un likt pavadīt mājās visu brīvo laiku.

Slinkums

Ja sapnī redzat, ka ļaujaties slinkumam, nomodā varat pieļaut nopietnu kļūdu, kuras sekas būs jūtamas vēlāk. Jaunai sievietei sapnis, kurā viņa redz, ka mīļotais ir neiedomājami slinks, pareģo neveiksmi gūt vispārēju sajūsmu, ar savu uzvedību viņa tikai iemantos sabiedrības nosodījumu.

Slīpētājs

Slīpētājs brīdina - kāds grib traucēt jūsu ģimenes attiecībām. Meitenei šāds sapnis pareģo šķiršanos un garlaicīgu darbu, kas nesagādās neko citu, kā vien rūpes.

slogs

Ja sapnī redzat, ka nesat smagu slogu, jūs nogurdinās rūpju nasta, ko jums uzkrāvuši nelabvēļi, tādēļ ka viņiem ir ietekmīgi aizstāvji. Taču, ja sapnī izdodas atbrīvoties no sloga, nomodā jūs gaida spoži panākumi. Ja nokrītat zem sloga - nespēsiet palīdzēt tam, kam solījuši.

slota

Ja sapnī redzat jaunu slotu, jūsu finansiālais stāvoklis drīz uzlabosies un līdz mūža galam dzīvosiet pārticībā.

Turpretī veca slota pareģo zaudējumus. Sievietei sapnis, kurā viņa pazaudējusi slotu, nozīmē, ka tā būs slikta saimniece.

sludinājums

Ja sapnī redzat, ka ievietojat sludinājumu, nomodā būs jāpelna iztika, piestrādājot dažādos darbos. Ja sapnī lasāt sludinājumus, nomodā varat ciest sakāvi.

Sludinātājs

Ja sapnī redzat sludinātāju - jūsu dzīvesveids nav nevainojams un bizness ir pamests novārtā. Ja sapnī paši baznīcā lasāt sprediķi, tas nozīmē, ka bizness cietīs zaudējumus, bet jūsu rūpes būs derdzīgas pat jums pašiem. Ja sapnī dzirdat sprediķi - būs bēdas un nelaimes. Strīds ar sludinātāju sapnī pareģo sakāvi reālā strīdā. Ja sludinātājs sapnī aiziet - bizness attīstīsies ar divkāršu spēku. Ja sludinātājs šķiet noskumis, tas nozīmē, ka paredzama grēkā krišana. Ja sludinātājam sapnī ir gari mati, tas liecina, ka pretosieties valdonīgiem un egoistiskiem cilvēkiem.

Smadzenes

Smadzenes nozīmē, ka jūs aizkaitinās apkārtējie cilvēki, bet viņu piedāvātie projekti radīs neizpratni. Ja sapņojat, ka redzat dzīvnieku smadzenes, kāds garīgs darbs sagādās daudz rūpju un uztraukumu. Ja ēdat smadzenes, tas liecina, ka negaidīti apgūsiet zināšanas un saņemsiet peļņu.

smaragds

Sapnis, kurā redzat smaragdu, nozīmē, ka drīzumā saņemsiet mantojumu, kura dēļ var rasties konflikti ar apkārtējiem un pirmām kārtām ar radiniekiem. Ja sapnī ieraudzījāt, ka mīļotā valkā rotaslietas ar smaragdiem, reālajā dzīvē viņa var dot priekšroku turīgākam pielūdzējam. Ja sapnī pērkat smaragdus, varat pieļaut kļūdu, noslēdzot diezgan neizdevīgu līgumu. Ja esat atraduši smaragdu, jūsu reputācija var nopietni ciest izplatīto tenku dēļ. Jaunai sievietei sapnis, kurā viņa valkā rotaslietas ar smaragdiem, nozīmē, ka gaidāmā iepazīšanās var beigties diezgan bēdīgi. Sapnis, kurā pazaudējat pērļu rotaslietu ar smaragdiem, sola nopietnas nepatikšanas. Iespējams, šķirsieties no drauga.

smarža

Ja sapnī redzat smaržu pudelīti, nomodā dosieties negaidītā ceļojumā. Ja pērkat smaržas, jums reāli jāraugās uz dzīvi. Ja sapnī sajūtat patīkamu smaržu, jūs gaida romantiska iepazīšanās. Jaunai meitenei šāds sapnis pareģo drīzas precības. Ja sapnī ieelpojat smaržu aromātu - gaidāmi priecīgi notikumi. Ja sapnī redzat, ka iesmaržojat drēbes, reālajā dzīvē risināsiet savas problēmas, zemiski glaimojot. Ja sapnī redzat, ka esat iesmaržojušies, ir jāsaprot, ka jūsu centieni dzīvot lepnu dzīvi neattaisnosies. Esiet uzmanīgi, citādi paliksiet bez graša kabatā. Ja izlaistāt smaržas - varat zaudēt visdārgāko. Ja sapnī esat sadauzījuši smaržu pudelīti, nomodā jūsu plāniem nav lemts īstenoties.

Smecernieki

Smecernieki bieži sola nepatikšanas biznesā un sarežģījumus attiecībās ar mīļoto.

smeļamkauss

Sapnis, kurā redzat smeļamkausu, nozīmē, ka sadarbosieties ar draugiem un bērni sagādās prieku. Ja smeļam- kauss ir caurs, gaidāmas lielas nepatikšanas.

Smieties

Ja sapnī redzat, ka esat jautri un smejaties, tas nozīmē panākumus uzņēmējdarbībā izcilu partneru sabiedrībā. Neapvaldīti smiekli par likteņa zīmēm pareģo vilšanos un saskaņas trūkumu apkārtnē. Sapnī dzirdēti laimīgi bērnu smiekli sola prieku un veselību. Ja smejaties par citu neveiksmēm - tā ir zīme, ka tīšuprāt kaitējat draugiem, lai apmierinātu savas egoistiskās vēlmes. Ja dzirdat zobgalības, tas pareģo slimību un vilšanos biznesā.

Smiltis

Smiltis pareģo badu un zaudējumus.

Sniegs

Ja sapnī redzat sniegu, tas nozīmē, ka pagaidām jūsu dzīvē nav īstu nelaimju - vai tā būtu slimība, vai nesaskaņas darbā. Ja sapnī jūs pārsteidzis sniegputenis, tas liecina, ka jūs pārņems skumjas un vilšanās, tādēļ ka nevarēsiet priecāties par sengaidīto. Šāds sapnis vienmēr ir saistīts ar dvēseles mulsumu. Ja sapnī ēdat sniegu - jūs gaida ideālu sabrukums. Ja sapnī redzat netīru sniegu-jūsu lepnība tiks apvaldīta, un samierināsieties ar to, kurš jūs augstprātīgi nicinās. Ja sapnī redzēsiet kūstošu sniegu, tas nozīmē, ka bailes pārtaps par prieku. Ja sapnī raugāties cauri stiklam uz lielām pārslām krītošu sniegu, tā ir zīme, ka sastrīdēsieties ar mīļoto un jūsu atsvešināšanos padziļinās naudas grūtības. Ja sapnī tālumā redzat sniegotās kalnu virsotnes, tas norāda, ka godkārīgie centieni sagādās jums nepelnītus panākumus. Ja sapnī redzat saulē mirdzošu sniegotu ainavu - nelabvēlīgais liktenis pakļausies un jūs iegūsiet varu. Ja meitene sapņo, ka brauc kamanās pa sniegu - tas liecina, ka viņai būs jāpārvar spēcīga pretestība, aizstāvot izredzēto. Sapnis, kurā redzat pikošanos, pareģo ģimenes tiesāšanos ar nekaunīgiem pēcnācējiem, un pozīcija būs labi jāpamato, lai taisnība izrādītos jūsu pusē. Ja sapņojat, ka esat noklīduši sniegos vai nevarat no turienes izkļūt sniega sanesu dēļ, tas nozīmē, ka gaidāma virkne neveiksmju.

Sociālists.

Ja sapņojat, ka saejaties ar sociālistu, tas pareģo, ka realitātē varat atlikt kārtējās lietas par labu kādiem iedomātiem pienākumiem.

Sods.

Ja sapnī redzat, ka jūs soda, nomodā neesat bijuši pietiekami uzmanīgi un tālredzīgi, kārtojot darījumus. Ja sapnī paši kādu sodāt, jūsu mīļotais izrādīsies diezgan neciešams tips. Sapnis, kurā vecāki soda bērnus, nozīmē, ka viņi varēs uzaudzināt savas atvases par godīgiem un cienījamiem cilvēkiem, lai gan neizdosies ietekmēt to rakstura trūkumus.

sols

Ja sapnī redzat, ka sēžat uz sola, nomodā neuzticieties saviem parādniekiem. Taču, ja redzat citus sēžam uz sola, tas nozīmē pārpratuma šķirto draugu laimīgu atkalapvienošanos.

spainis

Ja sapnī rādījies spainis, būs veiksme biznesā un uzticami draugi. Tukšs spainis pareģo badu vai sliktu ražu. Jaunai sievietei sapnis, kurā viņa nes spaini, nozīmē, ka tā drīz apprecēsies un kļūs par ģimenes pavarda sargātāju.

sparģeļi

Ja sapnī redzat sparģeļu lapas, tas sola labklājību, mīlestības un miera pilnu gaisotni mājās. Tiču, ja sapnī ēdat sparģeļus, tas brīdina, ka var rasties nelieli sarežģījumi biznesa jomā.

spārni

Ja sapnī redzējāt, ka jums izauguši spārni, nozīmē, ka allaž uztraucaties par tuvu cilvēku, kas tagad ir tālu projām. Putnu spārni simbolizē grūtību pārvarēšanu.

specapģērbs

Ja meitene sapni redz vīrieti specapģērbā, tas nozīmē, ka viņa droši vien maldās izredzētā patiesajās jūtās. Taču, ja šādu sapni redz precēta sieviete, tas liecina, ka tikai gadījums atdarīs viņai acis uz vīra biežās prombūtnes iemesliem.

spēks

Ja sapnī redzat - kāds lieto pret jums spēku, tas nozīmē, ka jūs uzveiks pretinieki. Ja spēku lietojat jūs, varat ciest neveiksmi un zaudēt tuvinieku atbalstu aizspriedumaino biznesa vadības metožu dēļ.

Spēķes

Spēķes pareģo briesmas. Ja sapnī ēdat spēķes, tas nozīmē, ka nomodā atteiksieties no saviem plāniem, tādēļ ka būsiet tajos vīlušies.

spieķis

Speķis ir labvēlīga zīme. Varat droši cerēt uz veiksmi. Jaunai sievietei sapnis, kurā viņai ir speķainas rokas, nozīmē, ka cerības ieņemt augstāku stāvokli sabiedrībā nepiepildīsies.

spēļu nams

Ja sapnī redzat sevi spēļu namā, nomodā nokļūsiet vulgārā sabiedrībā, kurā jutīsieties neērti. Ja paspēlējat naudu spēļu namā - jūsu nepiedienīgās uzvedības dēļ nelaimē nokļūs draugs.

spiegs

Ja sapnī visur rādās spiegi, reālajā dzīvē esiet gatavi, ka tiksiet iesaistīti ķildā. Taču, ja sapnī paši esat spiegi, tas brīdina par neveiksmīgām tirdzniecības operācijām, uz kurām tā bijāt paļāvušies.

spieķis

Ja sapnī redzat spieķi, tas pareģo, ka piekritīsiet līgumam bez atbilstoša noformējuma, tādēļ cietīsiet zaudējumus. Ja sapnī pastaigājaties ar spieķi, tas nozīmē, ka biznesā pastāvīgi būsiet atkarīgi no svešiem padomiem. Ja jūsmojat par skaistu spieķi, tas liecina, ka uzticēsieties cilvēkiem, kuri nākotnē izrādīs jums uzticību un pašaizliedzību.

spilvens

Ja sapnī redzat spilvenu - tas sola atpūtu un baudu. Ja meitene sapņo, ka darina spilvenu, - viņai ir labas nākotnes izredzes. Ja sapnī atguļaties uz zīda spilvena, tas sola jums mieru, citiem cilvēkiem ciešot rūpes un pārdzīvojot uztraukumus. Ja sapnī rādās skaisti spilveni, tas norāda uz panākumiem visās jomās. Sapnis, kurā jauna meitene redz, ka darina zīda spilvenu, pareģo viņai drīzu un laimīgu laulību. Ja redzat mazu spilventiņu, tas liecina, ka zaudēsiet daļu savas varenības, savukārt tuvinieki kļūs veiksmīgāki biznesā. Sievietei šāds sapnis pareģo, ka viņai radīsies inte rese par garīgo dzīvi un tieksme būt patstāvīgai.

Spļaujamtrauks

Spļaujamtrauks brīdina, ka jums radīsies kaitīgs ieradums, kura dēļ pametīsiet visu. Ja redzat, ka spļaujat spļau- jamtraukā, reālajā dzīvē sabojāsiet savu reputāciju.

spļaut,spļaudekļi

Sapnī redzētie spļaudekļi liecina, ka darbs, kas šķitis interesants, drīzumā apniks. Sapnis, kurā kāds jums uzspļāvis, nozīmē ķildas un neveiksmīgu mīlestību.

spogulis

Ja sapnī esat ieraudzījuši sevi spogulī, jūs gaida neparedzēti notikumi. Sargieties no slimības, tā var kļūt par daudzu nelaimju iemeslu. Ja redzat spogulī citus, - jūs var izmantot savtīgos nolūkos. Sapnis, kurā redzat spogulī dzīvniekus, draud ar neveiksmēm. Ja jauna sieviete sapnī sadauzījusi spoguli, reālajā dzīvē viņu gaida neīsta draudzība un neveiksmīga laulība. Ieraugot spogulī mīļoto cilvēku, esiet gatavi nelaimēm un šķiršanās iespējai; redzot viņu līksmu un spirgtu, gatavojieties ķildai, kuru abi drīz vien aizmirsīsiet. Sadauzīts spogulis - kāda tuvinieka vardarbīgas nāves zīme.

spoks, rēgs

Ja sapnī redzat spoku vai rēgu, tas brīdina, ka zaudēsiet radinieku vai gadīsies kāda cita nelaime. Ja debesīs redzat sievieti rēgu kopā ar vīrieti rēgu, tas liecina par negaidītu popularitāti, kas gan nebūs ilga, tādēļ ka varat saslimt ar nāvējošu slimību. Sievietes rēgs debesīs nozīmē, ka gūsiet panākumus zinātnē un kļūsiet turīgi, taču jūs nepametīs skumjas. Ja spokojas radinieks, kas ir sveiks un vesels, tas liecina, ka draugi vēlas jūs piekrāpt un jābūt uzmanīgākiem, slēdzot līgumus. Ja sapnī jūs vajā spoks - gaidāmi dīvaini un neparedzēti notikumi. Ja spoks, gluži pretēji, aizbēg no jums, nav vērts uztraukties. Vispār, ieraugot sapnī spoku, vislielākā uzmanība jāpievērš visam, kas attiecas uz jums, tādēļ ka jūsu dzīvība un ģimene ir lielās briesmās. Jauniem cilvēkiem jābūt piesardzīgiem attiecībās ar pretējo dzimumu.

sprādze

Ja sapnī redzat sprādzi, tas pareģo, ka jums uzmāksies ar ielūgumiem apmeklēt izpriecu vietas, taču bizness būs pamests novārtā, un tas var radīt katastrofu.

sprādziens

Sprādziens ir nelāga zīme. Šāds sapnis pareģo, ka tuvinieks kļūs par jūsu nelaimju un zaudējumu iemeslu. Ja sapnī esat ieraudzījuši, ka jūsu seju vai paziņu sejas skāris vai sakropļojis sprādziens, bīstieties no netaisnīgiem apvainojumiem, no kuriem būs grūti atbrīvoties. Ja sapnī redzat pēc sprādziena kūpošas drupas - gaidiet finansiālu krahu un savstarpējo attiecību pasliktināšanos ar cilvēkiem. Ja jauna sieviete redz, ka acu priekšā uzsprāgst viņas māja, - gaidāma vilšanās mīlestībā. Sapnis, kurā jūs ar sprādziena vilni uzmet augšup vai atsviež sānis, liecina, ka paziņa, uzdodoties par draugu, izmantos jūsu uzticēšanos un nodos jūs. Ja meitenes redz šādu sapni, viņām sevišķi piesardzīgi jāizturas pret iepazīšanos ar vīriešiem.

stabule, flauta

Sapnis, kurā dzirdat stabules skaņas, pareģo draugu drīzu atgriešanos. Sievietei šāds sapnis nozīmē pieķeršanos vīram, tādēļ ka viņam ir neparasts raksturs.

Stallis

Ja sapnī redzat stalli, jūs gaida veiksme darījumos un sazināšanās prieks. Ja sapnī rādījies degošs stallis, būs līksmas pārmaiņas dzīvē. Nav gan izslēgts, ka šāds sapnis jāuztver kā tiešs brīdinājums.

statujas, skulptūras

Ja sapnī redzat statujas, tas var nozīmēt attiecību pārtraukšanu ar mīļoto cilvēku, un tam par iemeslu, iespējams, būs jūsu rakstura vājums.

steliņģis

Ja sapnī redzat steliņģi - nepiepildīsies lielas cerības, kas saistītas ar konkrētu pasākumu.

stepe

Ja sapnī redzat stepi - viegli, brīvi un netraucēti virzīsieties uz priekšu. Pauguraina, ar zāli un ziediem klāta stepe pareģo līksmus pārsteigumus. Kaila stepe draud ar zaudējumiem un vientulības skumjām. Ja esat noklīduši stepē, tas nozīmē bēdas un skumjas.

Stetoskops

Stetoskops pareģo iznīcinošus likteņa triecienus.

stieple, drāts, vads

Ja sapnī redzat stiepli - gaidāmi bieži, bet īslaicīgi braucieni, pēc kuriem gūsiet pārliecību, ka jūs tiekat novērtēti. Veca un sarūsējusi stieple liecina par jūsu slikto raksturu, kas kļūs par liela uztraukuma iemeslu draugu lokā. Ja sapnī redzat stiepļu žogu, tas norāda, ka tiksiet apkrāpti kādā iecerē, kuru sen bijāt nodomājuši īstenot.

stikla pūtējs

Ja sapnī esat nokļuvuši stikla pūtēja vietā, tas liecina par gatavību mainīt savu dzīvi, vēloties sasniegt ko vairāk, tomēr jūsu pūliņi nevainagosies panākumiem.

stikli

Ja sapnī raugāties caur stiklu, tas pareģo bēdas. Ja sadauzāt loga stiklu, tas norāda uz neveiksmīgu darījumu, kuram esat veltījuši daudz spēka. Ja sapņojat, ka esat sagriezušies ar stiklu, varēsiet ātri izraisīt daudzu cilvēku sajūsmu, izrādot savas spējas. Sapnis, kurā vērojat spodri nomazgātus logu stiklus, sola, ka dabūsiet prestižu darbavietu, kas būs saistīta ar konfliktiem darba vidē. Ja stikli ir blāvi - gaidāmas neveiksmes.

Stīpa.

Ja sapnī redzat stīpu, nomodā apkārtējo vidū būs daudz ietekmīgu cilvēku. Ja sapņojat, ka lecat cauri stīpai vai redzat, kā to dara citi, reālajā dzīvē spēsiet pārvarēt visas radušās grūtības.

Stostīšanās

Ja sapnī redzējāt, ka stostāties, panākumus aptumšos tuva cilvēka pēkšņa slimība. Ja sapnī dzirdat, ka stostās citi, - nelabvēļi ļauni priecāsies, manot, ka viņu intrigas sagādā jums problēmas.

strādīgums

Ja sapnī redzat, ka esat čakli un strādīgi, tas nozīmē, ka nomodā būsiet ārkārtīgi aktīvi, izstrādājot un realizējot biznesā noderīgas idejas. Tas veicinās uzplaukumu visā jūsu uzņēmumā. Ja redzat strādājam citus, tas labvēlīgi ietekmēs jūs pašus.

Strauss

Strauss liecina par jūsu apslēpto negodīgumu: te jūs vērpjat sīkas intrigas, te slepus krājat naudu, vārdu sakot, darāt ko tādu, par ko kauns atzīties sev pašiem. Ja sapnī noķerat strausu, tas nozīmē, ka nomodā veiksiet patīkamu ceļojumu, kas veicinās jūsu izglītības līmeņa celšanos.

Strauts

Ja sapnī redzat strautu, tas sola jaunus, spilgtus iespaidus un ceļojumus. Ja strauts ir ūdeņiem bagāts - jūs gaida skaudru pārdzīvojumu un uztraukumu īss posms. Ja sapnī redzat, ka strauts ir izžuvis, tas liecina, ka izjūtat vilšanos, bet liktenis jums sniegs iespēju iegūt to, pēc kā esat kvēli ilgojušies.

Strīds, strīdēties

Ja sapnī strīdaties par niekiem, tas var liecināt vai nu par veselības pasliktināšanos, vai to, ka jūs nepatiesi apsūdzēs apkārtējie. Ja sapnī piedalāties zinātniskā diskusijā - nevīžojat attīstīt savas apslēptās spējas.

Strūklaka

Sapnis, kurā redzat strūklaku, kuras šļakatas zaigo saulē visās varavīksnes krāsās, sola labklājību un bezrūpīgu dzīvi. Ja redzēto strūklaku klāj dūmaka, nevajag pārāk uzticēties paziņām un pat mīļotajiem. Izžuvusi strūklaka nozīmē, ka dzīvē sākas tumšais posms. Ja jauna sieviete redz strūklaku mēness gaismā, tas liecina, ka šķietamas laimes deļ viņa var upurēt reālu prieku un mieru.

stūre

Ja sapnī redzat stūri, tas nozīmē, ka veiksiet aizraujošu ceļojumu uz tālām zemēm un nodibināsiet jaunu pazīšanos. Salauzta stūre pareģo vilšanos un slimības.

stūris kakts

Ja sapnī stāvat stūrī, arī nomodā jutīsiet, ka esat iedzīti stūrī. Būs jāpieliek daudz pūļu, lai pierādītu visiem, uz ko esat spējīgi. Ja sapnī redzat, ka mājas kakti aizauguši ar zirnekļa tīkliem, reālajā dzīvē daudz ko esat palaiduši garām bērnu audzināšanā un attiecībās ar vīru (sievu).

Sudrabs

Sudrabs sapnī ir brīdinājums: tiecoties pēc īstas laimes un gandarījuma, nevajag pārāk pajauties uz naudu. Ja atrodat sudraba monētu, tas liecina par citas naudas trūkumu. Iespējams, pārāk bieži izdarāt secinājumus, lai gūtu mierinājumu. Galda sudrabs sapnī pareģo uztraukumus un nepiepildītas vēlmes.

suka

Ja sapnī redzat matu suku, tas ir brīdinājums, ka tieši neprasme vadīt biznesu arī būs jūsu nepatikšanu iemesls.

Ja redzat drēbju suku, tas liecina, ka par smagu darbu saņemsiet prāvu atalgojumu. Ja sapnī redzējāt vairākas dažādas sukas - varat pāriet interesantā un augstu atalgotā darbā.

sūknis

Ja sapnī redzat sūkni, jūsu enerģija un pārliecība par komercdarījumu panākumiem kļūs par uzplaukuma ķīlu. Sabojāts sūknis rādās sapņos, ja ģimenes rūpes prasa visus spēkus. Ja sapņojat, ka lietojat sūkni, jūsu dzīve būs laimīga un visi darījumi nesīs peļņu.

Sūnas

Ja sapnī redzat sūnas, nomodā varat kļūt no kāda atkarīgi. Taču, ja sūnas aug auglīgā augsnē, jūs gaida pagodinājums un slava.

suns

Ja sapnī redzat niknu suni, tas nozīmē, ka gaidāmas neveiksmes un nelabvēļu viltīga rīcība. Mīļš suns sola veiksmi un uzticamus draugus. Ja sapnī esat sugas suņa īpašnieks - pratīsiet iedzīvoties mantā. Sapnis, kurā jums seko pēdu dzinējs suns, brīdina no kārdinājumiem, kas var pazudināt. Ja suns jums iekož, tuvākajā laikā nebūs miera ne attiecībās ar darījuma partneriem, ne ar sievu. Izkāmējuši un netīri suņi nozīmē neveiksmes vai slimību. Ja dzirdat suņu riešanu - gaidāmas sliktas ziņas. Medību suns mājās pareģo labvēlīgus apstākļus biznesā. Smalkas sugas jauki sunīši meitenei sola vieglprātīgu, švītīgu pielūdzēju. Ja sapnī jūs nobiedējis liels suns - jums lemta pretošanās visiem apkārtējiem, cenšanās pacelties pāri banalitātei un viduvējībai. Sievietēm šāds sapnis sola cienījamu vīru. Suņu rūkšana jums aiz muguras liecina, ka jūsu intereses apdraud kāds intrigants. Dažkārt šāds sapnis pareģo sakāvi, taču vienmēr mudina aktīvi pretoties. Ja kaķis un suns negaidīti metas viens otram virsū, tas sola neveiksmes sirdslietās. Labvēlīgs ir sapnis, kurā izšķirat kaušļus ar ūdeni. Balts suns, kas miermīlīgi grozās apkārt, pareģo milzīgu veiksmi biznesā un mīlestībā. Daudzgalvains suns brīdina, lai neaizraujaties vienlaikus ar daudziem pasākumiem; tas izvēršas par kņadu. Ja jūs vajā traks suns, tas nozīmē, ka jāsakopo visi rakstura spēki, lai dzīvē noturētos. Labvēlīgs ir sapnis, kurā padzenat traku suni vai to nogalināt. Ja pastaigājaties, sevišķi ar sugas suni, un redzat, kā tas nogalina čūsku, - abi sižeti ir vienlīdz labvēlīgi.

svari

Ja sapnī redzat, ka sveraties uz svariem, reālajā dzīvē dzīvosiet, balstoties uz taisnīguma izpratni. Jaunai sievietei sapnis, kurā viņa sver mīļoto, nozīmē, ka tā var novērtēt viņa labās īpašības, bet mīļotā uzticība viņu atalgos.

Svārki

Ja sieviete sapnī redz apakšsvārkus, tas var nozīmēt, ka viņa kļūs par draudzīgu zobgalību objektu. Ja svārki ir saplēsti un netīri, tas brīdina, ka sievietei jāparūpējas par savas reputācijas saglabāšanu. Ja žilbinoši balti zīda svārki sapnī rādās jaunai meitenei - liktenis var sagādāt uzticīgu un spēcīgu vīru. Taču, ja sapnī svārki pēkšņi nokrīt, reālajā dzīvē tas meitenei sola daudz jo daudz nelaimju, sevišķi tajā gadījumā, ja tas notiek, visiem klātesot.

Svece

Sapnis, kurā redzat rāmu un nemainīgu sveces liesmu, nozīmē, ka varat paļauties uz veiksmi biznesā un draugu uzticību. Ja meitenei sapnī rādās, ka viņa tur rokās sveci, nomodā viņu gaida necerēts bildinājums un patīkams brauciens pie attāliem radiniekiem. Tiču, ja viņa aizdedz sveci, tā pretēji vecāku gribai slepus tiksies ar mīļoto. Ja sapņojat, ka caurvējš nopūtis sveci, - jāsargājas no nepamatotām baumām. Ja noņemsiet no sveces dakts ogli, tas pareģo bēdīgas ziņas.

svečturis.

Ja redzat svečturi ar nededzinātu sveci, jums paredzama spoža nākotne: lieliska veselība, laime un mīlošs dzīvesbiedrs. Ja svečturis ir tukšs, liktenis uz kādu laiku no jums novērsīsies.

svēršana

Ja sapnī sveraties, tuvākajā laikā dzīvē iestāsies veiksmes periods un visi pūliņi tiks dāsni atalgoti. Ja sapnī sverat citus, nomodā jums būs spēks pakļaut citus savai gribai. Jaunai sievietei sapnis, kurā viņa sveras kopā ar mīļoto, nozīmē, ka dažkārt tā var ļauties savām iegribām.

svešinieks

Sastapšanās ar svešinieku var liecināt par ko labu un arī par laimi. Viss atkarīgs no tā, kādu iespaidu uz jums atstāj šī cilvēka āriene. Ja svešinieka āriene ir patīkama, sapnis sola labumus; turpretī, ja viņš ir neglīts un drūms, gaidāma nelaime. Ja sapnī redzat nepazīstamu cilvēku, bet atskāršat, ka patiesībā tas esat jūs, nomodā būs jārisina diezgan dīvainas problēmas.

svētceļnieks

Sapnī redzētais svētceļnieks pareģo šķiršanos ar tuviem cilvēkiem cerībā atrast laimi tālumā. Meitene, kura sapnī redz svētceļnieku, var tikt nežēlīgi piekrāpta. Taču, ja viņa sapnī paiet garām svētceļniekam, reālajā dzīvē tā neļaus sevi piekrāpt. Sapnis, kurā redzējāt sevi kā svētceļnieku, pareģo grūtu dzīvi.

svētki, (mnkeis*

Ja sapnī redzat svētkus, tas nozīmē, ka gaidāmi patīkami pārsteigumi. Ja svētkos valda nekārtība, tas pareģo ķildas vai nelaimi kāda paviršības dēļ. Ja nokavējāt svinības, tas liecina, ka drīzumā gaidāmas nemierīgas dienas. Ja sapņojat, ka piedalāties skaļās svinībās, nomodā, iespējams, ne vienreiz vien ignorēsiet dzīves apstākļus. Šāds sapnis arī nozīmē, ka nekad nevēlēsieties būt atkarīgi no citiem.

svīst

Ja sapņojat, ka esat nosvīduši, tas nozīmē, ka godam pārvarēsiet grūtības, kas bijušas daudzo baumu avots.

Sviesta kuļamā mašīna

Ja sapnī redzat sviesta kuļamo mašīnu, gaidāms kvēlāko vēlmju piepildījums.

Sviests.

Sapnis, kurā ēdat svaigu, garšīgu sviestu, nozīmē, ka jūsu dzīvē viss būs labi. Varēsiet gūt panākumus, ilgus gadus saglabāt stipru veselību, uzaudzināt lieliskus bērnus. Zemniekam sapnī redzētais sviests nozīmē bagātu ražu, sievietei - laimīgu laulību. Ja sapņojat, ka ēdat sarūgtējušu sviestu, ceļš uz panākumiem būs grūts. Ja pārdodat sviestu, tas sola nelielu peļņu. Ja sapnī kuļat sviestu - izvirzāt sev nereālus mērķus, taču, pateicoties centībai, panāksiet vēlamo un kļūsiet turīgi.

Svilpošana

Ja sapnī dzirdat svilpošanu, tas nozīmē, ka jūs satrieks kāda skumja ziņa, kas liks mainīt plānus, atsakoties no izpriecām. Ja sapnī redzat, ka paši svilpojat, tas sola kādu jautru notikumu, kur būsiet tikpat kā galvenais varonis. Jaunai sievietei šāds sapnis pareģo neapdomīgu uzvedību, kuras dēļ tā palaidīs garām iespēju panākt vēlamo. Sapnis, kurā rādās cilvēki, kas skaļi svilpo, liecina par sarūgtinājumu necienīgas izturēšanās dēļ pret citiem. Šāds sapnis var nozīmēt arī gaidāmās domstarpības ar draugu.

Svins

Svins ir brīdinājuma zīme, ka gaidāmi slikti rezultāti jebkurā iecerē. Svina raktuves nozīmē, ka draugi raudzīsies ar aizdomām uz jūsu peļņu. Mīļotā pārsteigs ar savu nelāgo raksturu. Ja sapnī redzat svina rūdu, tas norāda, ka cietīsiet zaudējumus. Komercdarījumos gaidāms drūms pavērsiens. Ja meklējat svinu, tas nozīmē, ka jūtat neapmierinātību. Ja kausējat svinu, tas liecina, ka ar nepacietību radīsiet problēmas sev un citiem.

Š

Un ja kāds manus vārdus dzird un neievēro, es to netiesāju; jo neesmu nācis pasauli tiesāt, bet pasauli atpestīt.

Jāņa evaņģēlijs, 12:47

Šahs

Ja sapnī spēlējat šahu, tas var norādīt uz nenoteiktību darījumos vai uz pašsajūtas pasliktināšanos. Ja zaudējāt šaha partiju, esiet gatavi, ka negodīgi cilvēki sagādās daudz rūpju; taču, ja vinnējāt partiju, reālajā dzīvē varat izvairīties no nelāgas ietekmes.

Šalle

Ja sapnī ievīstāties šallē, tas simbolizē, ka realitātē lišķi centīsies sagrozīt jums galvu. Ja pazaudējāt šalli, tas liecina par satraukumu vai skumjām, bet jaunai meitenei šāds sapnis pareģo liktenīgu mīlestību.

Šampūns

Ja sapnī mazgājat galvu ar šampūnu - vēlēdamies kādam iztapt, varat iesaistīties afērā. Ja sapnī jums galvu ar šampūnu mazgā frizieris vai kāds cits, tas nozīmē, ka gaidāms interesants ceļojums, kas sagādās patiesu prieku, ar noteikumu, ka draugi un ģimenes locekļi neuzzinās ceļojuma patieso mērķi.

šautenes slauķis

Ja sapnī redzat šautenes slauķi, tas pareģo nelaimīgu likteni. Ja salauztu slauķi sapnī redz sieviete, tas liecina par mīļotā neuzticību vai draugu nodevību.

Šāviens

Sapnis, kurā redzat, ka esat ievainoti, liecina, ka nomodā, sastrīdējušies ar jums, jūs aizvainos draugi. Ja sapnī izdzīvosiet un negaidīti pamodīsieties, nomodā izlīgums ar draugiem ir neizbēgams.

Šekspīrs

Ja sapņojat, ka sarunājaties ar Šekspīru, tas ir brīdinājums, ka jums var negaidīti rasties nepatikšanas un pārņemt izmisums, kas mainīs plānus. Ja sapnī lasāt Šekspīra lugas, realitātē celsiet savu izglītības līmeni literatūras jomā.

šerifs

Ja sapnī redzat šerifu, tas nozīmē, ka esat dziļi norūpējušies par dzīves pārmaiņu nenoteiktību. Ja sapnī jūs ievēlējuši par šerifu, nomodā, vadoties pēc tīrā altruisma principiem, visdrīzāk piedalīsieties kādā neizdevīgā un veltīgā projektā. Ja sapnī izdevies veiksmīgi izvairīties no aresta, pavēli par kuru izdevis šerifs, tas var liecināt, ka par pretlikumīgām darbībām viegli tiksiet cauri.

Šifrs

Ja sapnī mēģināt izlasīt kādu šifru vai senu manuskriptu, tas liecina par literārām dotībām, kā arī nākotnes panākumiem šai jomā.

šķaudīt

Ja sapņojat, ka šķaudāt, nomodā negaidītu ziņu dēļ būs jāmaina plāni. Ja šķauda citi, reālajā dzīvē jums apniks nelūgto viesu apciemojumi.

šķemba

Ja sapņojat, ka ķermenī ieurbusies šķemba, tas nozīmē, ka jums nepatiesi pārmetīs ģimenes locekļi un skaudīgi sāncenši. Ja sapnī, būdami viesos, sadurat kāju - būs kāds jāapciemo vai arī gaidāms apmeklējums, kas būs ārkārtīgi nepatīkams. Jūsu biznesā iespējams pagrimums ilgstošas nevērības dēļ.

šķēps, pīķis

Ja sapnī redzat šķēpu, nomodā jāsargājas no spēcīgiem konkurentiem. Ja sapnī redzējāt, ka jūs ievainojuši ar šķēpu, reālajā dzīvē aizkaitinās sabiedrības aizspriedumainie uzskati. Ja salaužat šķēpu - būs jāpārvar gaidāmās likstas.

Šķēres

Šķēres ir nelabvēlīga zīme. Šāds sapnis vīriešiem pareģo greizsirdīgu sievu, bet jauniem mīlniekiem - ķildas. Ja sapņojat, ka esat salauzuši šķēres, jābūt gataviem šķirties ar tuvu cilvēku. Ja sapnī asināt šķēres, nomodā būs jāpilda kāds nepatīkams uzdevums. Tada pati nozīme ir sapnim, kurā pazaudējāt šķēres.

šķēršļi

Sapnis par kādu šķērsli pareģo īslaicīgas grūtības. Tomēr to pārvarēšana sola labklājību. Ja sievietei rodas grūtības, sastopoties ar šķērsli ceļā uz izvēlēto mērķi, - viņai draud slimība vai nelabvēļu intrigas. Mīlētājiem, gluži pretēji, šāds sapnis sola siržu harmoniju.

Škielēšana

Ja sapnī redzat šķielējošu cilvēku, reālajā dzīvē jūs bieži kaitina citu izturēšanās. Vīrietim sapnis, kurā viņa mīļotā šķielē, nozīmē, ka viņš dažkārt ir pārāk vieglprātīgs, bet viņa aizraušanās ar sievietēm - pārmērīga. Jaunu sievieti šāds sapnis brīdina, ka viņa var zaudēt savu labo slavu.

Škiņķis

Šķiņķis pareģo briesmas, kas radušās tādēļ, ka nodevīgi izmantota jūsu uzticēšanās. Ja nogriežat lielu gabalu šķiņķa, tas nozīmē, ka šos draudus spēsiet izturēt. Šķiņķa sadalīšana sola citu cilvēku nievājošu attieksmi pret jums.

Ja sapnī pārdodat šķiņķi, tas liecina par labklājību un veiksmi biznesā. Šāds sapnis sola arī labu veselību. Ja sapņojat, ka ēdat šķiņķi, gaidāms liels zaudējums. Ja sapnī jūtat svaiga šķiņķa aromātu, gaidāms izdevīgs darījums.

šķiršanās

Ja sapņojat, ka šķiraties, arī nomodā visdrīzāk neesat apmierināti ar savu dzīvesdraugu. Ja vēlaties saglabāt ģimeni, centieties kaut ko mainīt savā attieksmē. Sievietei sapnis par šķiršanos var arī pareģot ilgus vientulības gadus.

Ja sapnī redzat vētrainu šķiršanos ar draugiem vai kompanjoniem, tas pareģo daudz sīku nepatikšanu ikdienas dzīvē. Ja strauji pārtraucat attiecības ar nelabvēļiem, tas liecina par gaidāmiem panākumiem mīlestībā un biznesā.

šļirce

Ja sapnī redzat šļirci, tas pareģo veltīgu uztraukumu, piemēram, var likties, ka tuviniekiem draud briesmas. Ja sapnī redzat sadauzītu šļirci, tas liecina, ka par kļūdām drīz būs jāmaksā. Šāds sapnis var arī nozīmēt problēmas ar veselību.

Šokolāde

Ja sapnī redzat šokolādes tāfelīti, tas nozīmē, ka spējat nodrošināt no jums atkarīgajiem cilvēkiem cienīgu dzīvi. Šokolādes konfektes ir laba zīme: jūs varat satikt uzticamus darījumu partnerus. Veca šokolāde var pareģot pašsajūtas pasliktināšanos. Ja sapnī dzerat karstu šokolādi, tas simbolizē, ka rūpes jūs pametīs un sāksies pārmaiņas uz labo pusi.

Šoseja

Ja sapnī redzat šoseju - gaidams ne tikai patīkams, bet arī izzinošs ceļojums.

Šūpulis

Ja sapnī redzat šūpuli ar brīnišķīgu mazuli, liktenis dāvās jums labklājību un lieliskus bērnus. Jaunai sievietei sapnis, kurā viņa šūpo tukšu šūpuli, nozīmē, ka viņai apkārt ir daudz skauģu. Sapnis, kurā šūpojat savu bērnu šūpulī, norāda, ka jābūt gataviem slimībai, kas pārsteigs tuviniekus.

šūpuļkrēsls

Ja sapnī redzat šūpuļkrēslu - iemantosiet īstus draugus, kuri izpestīs jūs no jebkuras nelaimes. Ja sapnī redzat tuvu cilvēku šūpuļkrēslā, gaidāmi priecīgi notikumi. Ja sapnī rādās tukši šūpuļkrēsli - tā ir smaga zaudējuma un vientulības zīme. To, kas redz šādu sapni, neapšaubāmi piemeklēs nelaime.

šuvēja

Ja sapnī redzat šuvēju, nomodā kāds negaidīts, bet patīkams notikums jums var traucēt ierasties uz svarīgu biznesa tikšanos.

Šveices siers

Ja sapnī redzat Šveices sieru, tas liecina, ka iegūsiet īpašuma tiesības uz lielu māju vai jauki pavadīsiet laiku.

švīts

Ja sapnī redzat pašpārliecinātu švītu, nomodā jūs pārņems zemiskas domas. Vajag nodoties savai garīgajai attīstībai, pievēršot uzmanību īstajām, nevis mākslotajām vērtībām.

T

'Kad Ģideons dzirdēja sapņa stāstījumu un tā izskaidrojumu, tad viņš, pateikdamies nokrita uz sava vaiga pie zemes , atgriezās Izraēļa nometnēun sacīja: Celieties, jo Tas 'Kungs Midiāna nometni ir nodevis jūsu rokā. Soģu grāmata, 7:13

Tabaka

Ja sapnī redzat tabaku, jūsu komercdarījumiem nav lemts būt īsti veiksmīgiem, ko nevar sacīt par mīlestības attiecībām. Sapnis, kurā redzat, kā aug tabaka, simbolizē veiksmīgas ieceres. Sapnī redzētas sausas tabakas lapas fermerim nesīs bagātu ražu, bet tirgotājam - peļņu. Ja smēķējat tabaku - satiksiet jaunus, interesantus draugus.

tabletes

Ja sapnī redzat tabletes, tas nozīmē - lai gan jums veicas sīkumos, taču ne reizi nav uzsmaidījusi veiksme. Jaunai sievietei sapnis, kurā viņa dzer tabletes, liecina, ka sirdi plosa skaudība.

taciņa

Ja sapnī redzat, ka ejat pa šauru un nelīdzenu taciņu, klupdami pret akmeņiem un citiem šķēršļiem, tas pareģo, ka saskaršanās ar daudzām nelaimēm jūs ārkārtīgi kaitinās un izsitīs no līdzsvara. Ja sapnī redzat, ka cenšaties atrast taciņu, tas nozīmē, ka cietīsiet neveiksmi pašās darba beigās, lai gan tuvākajā laikā cerējāt to sekmīgi pabeigt. Ja pastaigājaties pa taciņu, kas apstādīta ar ziediem un zāli, tas sola atbrīvošanos no mīlestības, kas jūs tik sen nomā- kusi.

taisnīgums,

Ja sapnī pieprasāt taisnīgumu, nomodā radīsies nepieciešamība aizstāvēt savu labo vārdu. Ja sapnī no jums kāds pieprasa taisnīgumu, jūsu uzvedība var izraisīt nosodījumu un būs diezgan grūti atspēkot izvirzītos pārmetumus.

taisnoties

Ja sapnī redzat, ka taisnojaties nozieguma izdarīšanā, - grasāties iegūt tiesības uz vērtīgu īpašumu, taču gaidāma prāvošanās mantojuma dēļ. Sapnis, kurā redzat taisnojamies citus, pareģo, ka draugi jūsu darbībās ieviesīs ko patīkamu.

taksometrs

Sapnis, kurā braucat ar taksometru, pareģo patīkamu izklaidēšanos, kā arī vidēja līmeņa labklājību. Ja braucat ar taksometru vakarā kopā ar citiem, tas nozīmē, ka jums radīsies noslēpums, kuru centīsieties neizpaust draugiem. Ja braucat taksometrā ar sievieti, tas draud ar tenkām; skandāls saistīs jūsu vārdu ar cilvēkiem, kuriem ir slikta slava. Ja redzat sevi kā taksometra šoferi, tas pareģo fizisku darbu ar niecīgām karjeras izaugsmes spējām.

tālskatis

Ja sapņojat, ka raugāties tālskatī, - drīzās pārmaiņas jums nodarīs kaitējumu. Ja sapnī redzat salauztu vai nederīgu tālskati — gaidāma naidošanās un draugu zaudējums.

Tamburīns

Tamburīns nozīmē, ka drīzumā piedalīsieties dīvainos pasākumos, kas jūs ārkārtīgi iepriecinās.

tante

Ja jauna sieviete sapnī redz savu tanti, tas nozīmē asu nosodījumu par pārkāpumiem, kas sagādās viņai milzīgu sarūgtinājumu. Taču, ja viņas radiniece sapnī būs smaidīga, jaukā noskaņojumā, nelielās domstarpības drīz vien tiks atrisinātas.

tarantuls, zirneklis

Sapnī redzētais tarantuls nozīmē, ka nelabvēļi gūs panākumus sazvērestībā pret jums.

Tārpi

Ja sapnī redzat tārpus, tas nozīmē, ka jūs apdraud savtīgu paziņu intrigas. Jaunai sievietei sapnis, kurā pa viņu rāpo tārpi, liecina, ka viņa cenšas sasniegt tikai materiālo labklājību. Taču, ja viņa nomet tos no sevis vai nosit, - viņu pievils dzīves materiālā puse, un tā sakopos visu enerģiju, lai apgūtu morālās un garīgās vērtības. Ja ķerat zivis ar tārpiem, tas nozīmē, ka būs jāsasprindzina visas pūles, jāparāda veiklība un atjautība, lai nelabvēļu intrigas nenodarītu lielu kaitējumu.

Laidzi'

Sapnis, kurā esat notriepušies ar taukiem, nozīmē, ka drīzumā būsiet spiesti sadarboties ar nopietniem, uzņēmīgiem cilvēkiem.

Ja sapnī dzirdat taures skaņas, būs priecīgi notikumi. Ja redzat salauztu tauri - gaidiet nelaimi. Ja redzat, ka bērni spēlē tauri, - būs mīlestības pilnas ģimenes attiecības. Ja sieviete spēlē tauri - viņas sapnis par kāzām nepiepildīsies vīriešu vainas dēļ.

tauriņš

Sapnis, kurā redzat tauriņu lidināmies puķu vidū zaļā pļavā, sola naudu un labklājību. Tauriņš sapnī nozīmē, ka drīz saņemsiet sengaidītu vēstuli. Jaunai sievietei šāds sapnis pareģo laimi un mīlestību, kā arī uzticīgu vīru.

tautas medicīna

Ja sapnī ārstējaties ar tautas medicīnas līdzekļiem, nomodā kļūsiet bagāti, tādējādi sarūgtinot nelabvēļus. Ja jūs gatavojat paši vai vērojat, kā citi gatavo tautas medicīnas līdzekļus, - tas liecina par veiksmi: jums pavērsies milzīgas iespējas.

tēja

Sapnis, kurā uzvārāt tēju, nozīmē, ka reālajā dzīvē varat pieļaut kādu nepiedienīgu rīcību, kuru turpmāk rūgti nožēlosiet. Ja sapnī redzat nosēdumus tējas krūzē, nomodā būs grūti pārvarēt vilšanos mīlestībā. Ja sapņojat, ka gribat veldzēt slāpes ar karstu tēju, - gaidiet nelūgtus ciemiņus. Ja dzerat tēju kopā ar draugiem, tas nozīmē, ka tagad meklējat nevis laicīgas izpriecas, bet gan attiecības ar garīgi tuviem cilvēkiem. Ja izlaistāt tēju, tas liecina, ka gaidāmas mājas rūpes. Ja atklājat, ka tējas kārbiņa ir tukša, tas norāda, ka kāds par jums izplata baumas.

Tējas tases

Tējas tases norāda, ka daudz laika zaudējat veltīgi. Ja sieviete sapnī sadauza tasi, nomodā viņu piemeklēs negaidīta nelaime. Sapnis, kurā no tējas tases dzerat vīnu, liecina, ka karjerā varēsiet apvienot darbu ar atpūtu.

Tējkanna

Ja sapnī redzējāt tējkannu, jāsagatavojas, ka drīzumā jūs gluži vienkārši apkraus ar darbiem. Vārīties sākusi tējkanna nozīmē cīņas beigas un uzplaukuma posma sākšanos. Sadauzīta tējkanna simbolizē neveiksmi. Jaunai sievietei sapnis, kurā viņa lej no tējkannas aukstu, dzidru ūdeni, nozīmē, ka viņu gaida kāda ietekmīga cilvēka labvēlība. Sapnis, kurā jauna meitene redz no tējas uzliešanas nomelnējušu tējkannu, liecina, ka viņu gaida neveiksmīga laulība. Bet gaiša tējkanna sola cienījamu vīru un bezrūpīgu dzīvi.

telts

Ja sapņojat, ka esat teltī, gaidāmas lielas pārmaiņas. Vecas un saplēstas teltis pareģo nepatikšanas. Ja sapnī redzat telšu pilsētiņu, paredzams brauciens ar ne visai patīkamiem ceļabiedriem.

tenkas

Ja sapnī esat kļuvuši par tenku objektu, realitātē varat pieļaut kļūdu darbinieku izvēlē, dodot priekšroku darījuma cilvēkiem. Ja meitene sapnī tenko, nomodā viņa var uzzināt, ka mīļotais tikai šķiet džentlmenis.

tenkošana

Ja sapnī tenkosiet kopā ar citiem, darījumi var pasliktināties. Ieraugot sapnī, ka draugs par jums tenko, gaidiet bērnu slimību un nepatikšanas darbā.

termometrs

Ja sapnī redzat termometru - gaidāmi neveiksmīgi darījumi un ģimenes nesaskaņas. Sadauzīts termometrs pareģo slimības. Ja esat nosapņojuši, ka termometra stabiņš krītas, darījumi nebūs tik veiksmīgi, kā bijāt gaidījuši. Taču, ja termometra stabiņš ceļas, ir pamats cerēt uz labāko. Tomēr uzmanieties ar padotajiem darbā, viņi var būt skaudīgi.

terpentīns

Terpentīns nozīmē negaidītus sarežģījumus darbā. Ja sieviete sapņo, ka apstrādā ar terpentīnu kāda brūces, viņa saistīs uzmanību ar savu nesavtību.

testaments

Ja sapnī rakstāt testamentu, reālajā dzīvē jūs gaida nopietni pārbaudījumi un pārdomas. Ja sapņojat, ka pretēji cerībām tuvs radinieks sastādījis testamentu jums par sliktu, gaidāma sīva cīņa par savām interesēm. Ja pazaudējat testamentu, tas nozīmē neveiksmes biznesā. Ja iznīcināt testamentu - nodevību un krāpšanu.

tēvocis

Ja sapnī redzat tēvoci, esiet gatavi nepatīkamiem pārsteigumiem. Ja sapnī redzējāt, ka tēvocis liekas noguris vai slims, jums jāizturas pret cilvēkiem ar lielāku uzmanību un izpratni. Strīds ar tēvoci pareģo ģimenes nesaskaņas un ilgstošu slimību. Ja tēvocis sapnī ir miris, sargieties no viltīgiem nelabvēļiem.

tēvs

Ja sapnī redzat tēvu, tas nozīmē, ka ar grūtībām varēsiet izvairīties no sarežģījumiem biznesā un jums būs nepieciešams kāda cilvēka gudrs padoms, lai atrisinātu radušās problēmas. Ja sapņojat, ka tēvs nomiris, tas liecina, ka bizness veiksies ar grūtībām un būs jāuzmanās, to vadot. Ja jauna sieviete sapnī redz mirušo tēvu - mīļākais viņu krāpj vai drīz piekrāps.

tiesa, tiesas process

Ja sapnī redzat, ka piedalāties tiesas procesā, tas ir brīdinājums, ka nelabvēļi noskaņo pret jums sabiedrisko domu. Ja zināt, ka no jūsu puses process ir netaisnīgs, - jums draud situācija, kurā izturēsieties necienīgi. Ja jauna sieviete sapnī redz, ka piedalās tiesas procesā, - viņa tiks apmelota un bijušie draugi novērsīsies no tās. Ja sapnī dodaties uz tiesu - pārlūkojiet savu uzvedību un atsakieties no apšaubāmām metodēm. Ja sapnī stāvat tiesu nama priekšā - tas mudina uz aktivitāti biznesā un enerģiskiem pasākumiem.

tīģeris

Ja sapnī redzat, ka tuvojas tīģeris, - jūs dažādi kaitinās nelabvēļi. Ja tīģeris sapnī jums uzbrūk - gaidāmā neveiksme novedīs jūs izmisumā. Taču, ja sapnī atvairīsiet tīģera uzbrukumu vai nogalināsiet to, - visas jūsu ieceres būs ārkārtīgi sekmīgas. Sapnis, kurā redzat, ka tīģeris no jums bēg, pareģo uzvaru pār nelabvēļiem un jūsu stāvokļa uzlabošanos. Ja sapnī redzat tīģeri krātiņā, tas norāda, ka jums izdosies apmulsināt nelabvēļus. Tīģera āda sola smalkas izpriecas.

tīkls

Ja sapnī redzat, ka esat noķerti tīklā, tas nozīmē, ka nelabvēļi nepatīkami ietekmēs jūs laikā, kad šķietami plaukst jūsu bizness. Jaunai sievietei šāds sapnis pareģo, ka apkārtējie nodarīs viņai daudz ļauna, tādēļ viņa paliks viena. Ja sapnī viņa veiksmīgi atbrīvosies no tīkliem, nomodā būs grūti atbrīvoties no ļaunām valodām. Ja sapnī redzat izliktus tīklus, tas norāda, ka būsiet pedantiski biznesā, bet pret cilvēkiem izturēsieties nelabvēlīgi. Ja tīkli ir veci un saplēsti, tas pareģo finansiālas problēmas, kas jūs ļoti satrauks.

tikšanās

Lietišķa tikšanās sapnī nozīmē problēmas darbā, uztraukumus un nemieru. Ja jaunieši redz, ka tiekas ar kādu, tas liecina par savstarpēju netīksmi. Pārtraukta tikšanās - par kļūdu. Gaidāmas nepatikšanas.

tilts

Ja sapnī redzat garu, sagrautu tiltu, kas noslēpumaini izgaist tumsā, jāvairās no depresijas, zaudējot visdārgāko. Jauniešiem un mīlētājiem šāds sapnis pareģo vilšanos sirdslietās, atskāršot, ka mīļotais nav ideāls. Ja veiksmīgi tiekat pāri tiltam, nomodā pārvarēsiet visas grūtības, izmantojot līdzekļus, kas sākumā šķituši bīstami. Jebkurš šķērslis, ejot pāri tiltam, pareģo nelaimes un nepatikšanas. Sapnis, kur ceļā pēkšņi uzrodas tilts, brīdina par viltus pielūdzēju iespējamo nodevību. Sapnis, kurā lūkojaties no tilta ūdenī un redzat tīru, skaidru straumi, sola bagātību. Taču, ja ūdens ir netīrs un duļķains, jūsu iecerēm nav lemts piepildīties.

tinte

Ja sapņojat, ka tinte izlijusi uz kāda drēbēm, reālajā dzīvē skauģi sagādās jums daudz sīku nepatikšanu. Jaunai sievietei sapnis, kurā viņa redz tinti, nozīmē, ka ap viņas labo vārdu tiks izplatītas neķītras tenkas. Ja sapnī redzat savus ar tinti (sevišķi ar sarkanu) notraipītos pirkstus, reālajā dzīvē greizsirdība sagādās daudz nepatikšanu ne vien mīļotajam, bet arī jums. Sapnī redzētā tintes pudelīte brīdina par iespējamu jaunu nelabvēļu rašanos.

tintnīca

Ja sapnī redzat tukšu tintnīcu, nomodā būs jāpieliek pūles, lai pierādītu, ka jums nav nekāda sakara ar veikto nodarījumu. Ja redzat ar tinti piepildītu tintnīcu - jābūt ļoti piesardzīgiem, lai nepieļautu nelabvēļu ļaundarības.

tipogrāfija

Ja sapnī nonākat tipogrāfijā, tas nozīmē, ka jābīstas no apmelojumiem un negoda. Ja strādājat tipogrāfijā pie iespiedmašīnas, tas pareģo smagu likteni.

tipogrāfijas darbinieks

Sapnis, kurā redzat tipogrāfijas darbinieku, nozīmē, ka varat bankrotēt, ja steidzami nesāksiet taupīt līdzekļus. Ja meitene sapnī redz, ka iemīlējusies tipogrāfijas darbiniekā, vecāki neatzīs viņas iemīļoto un tie būs ilgi jāpārliecina.

tirgoties

Ja sapnī tirgojaties, tas nozīmē, ka uzsāktajam darījumam ir nodrošināti panākumi. Ja sapnī jūsu tirdzniecība nav sevišķi veiksmīga - drīzumā jūs pārņems skumjas un sapīkums.

tirgus

Ja sapņojat, ka esat tirgū, - būsiet taupīgi un izrādīsiet lielu aktivitāti visās darbības jomās. Ja redzat tukšu tirgu, tas norāda uz pagrimumu biznesā un dvēseles pazemojumu, ar kuru būs jātiek galā. Ja sapnī redzat tirgū pūstošus dārzeņus, tas pareģo zaudējumus biznesā. Ja jauna sieviete sapnī redz tirgu, tas sola patīkamas pārmaiņas.

tirkīzs

Ja sapnī redzat tirkīzu, drīzumā varēsiet īstenot iecerēto, kas sagādās lielu prieku jūsu radiniekiem un tuviniekiem. Ja jauna sieviete sapnī nozog tirkīzu, viņai radīsies problēmas mīlas lietās un sarežģījumi rakstura dēļ.

tītars

Tītars sola lielu pelņu komercdarījumos un bagātu ražu. Slimi vai beigti tītari simbolizē triecienu patmīlībai. Tītara ēšana nozīmē prieku. Sapnis, kurā redzat, ka gaisā uzlido tītari, liecina par strauju pāreju no aizmirstības pie slavas. Ja medījat tītarus - būsiet neizvēlīgi līdzekļos, vairojot bagātību. Ja sapnī redzat, ka pārdod tītarus, darījumi ievirzīsies pareizā gultnē.

tomāti

Ja sapnī ēdat tomātus - jūs atveseļosieties. Augoši tomāti sola laimi un prieku ģimenes dzīvē. Ja meitene sapnī redz gatavus tomātus, tas liecina, ka viņa būs laimīga laulībā.

topāzs

Ja sapnī redzat topāzu, tas nozīmē, ka sastapsiet īstus draugus. Ja sapnī pazaudējāt kaklarotu ar topāziem - nomodā skauģi sagādās jums daudz nepatikšanu. Ja saņemat topāzu dāvanā, tas liecina par mīlas piedzīvojumiem.

tornis

Tornis nozīmē, ka esat godkārīgs cilvēks un dzīvē daudz ko gribat sasniegt. Ja sapņojat, ka uzkāpjat tornī, - gūsiet panākumus. Taču, ja tornis sagrūst, jums no tā nokāpjot, - jūs gaida vilšanās.

torte

Torte vai mīklas izstrādājumi nozīmē, ka mīļotais ir jūsu cienīgs. Gadās, ka šāds sapnis sola īpašuma iegādi. Enerģiskiem un apņēmīgiem cilvēkiem tas pareģo ienākumus, het mīlētājiem - laimi un mīlestību. Torte sapnī arī norāda, ka jūsu labdarība sagādās jaukas izjūtas. Ja meitene sapnī redz kāzu torti, tas nozīmē neveiksmes. Ja sapnī cepat torti - tā ir nelabvēlīga zīme.

traips

Ja sapni redzat traipus uz rokam un apģērba, jus kāds piekrāps, ja nomodā nebūsiet pietiekami piesardzīgi.

trakums

Ja sapnī redzat, ka esat satrakojušies, jums uzradī- sies sāncenši un būs pārmaiņas darbā. Sapnī satrakojušies apkārtējie cilvēki liecina, ka jūsu darbs var apstāties kāda nāves dēļ. Šāds sapnis var arī nozīmēt neatrisināmas problēmas. Ja sapnī esat redzējuši, ka jums uzbrūk traki dzīvnieki, nomodā esiet gatavi nodevībai un nopietnam strīdam.

trauki

Ja sapnī redzat spodrus traukus, tas nozīmē, ka iestāsies īstas labklājības posms: beidzot pienāks laiks, kad pratīsiet novērtēt labvēlīgo likteni. Netīri trauki - neiepriecinošas nākotnes zīme. Ja sapnī ņemat rokās šķīvi, nomodā jums noteikti veiksies; taču, ja šķīvji nokrīt un saplīst, laimīgu notikumu laiks būs īslaicīgs. Ja sapņojat, ka jūsmojat par žilbinošiem traukiem, gaidāma pārticība un sakārtota mājas dzīve. Ja jauna sieviete ieiet skaistu trauku veikalā un tīksminās par tiem - viņu gaida laimīga laulība ar turīgu cilvēku. Nesakopts trauku veikals ar tukšiem plauktiem norāda uz juceklību darījumos un garīgu pagrimumu.

trauksmes zvans

Ja sapnī dzirdat trauksmes zvanu, drīzumā var rasties grūtības, kas jūs uztrauks.

trīnīši

Ja sapnī redzat trīnīšus, tas nozīmē, ka darījums, par kuru bažījāties, būs ļoti veiksmīgs. Ja vīrietis sapņo, ka sievai ir trīnīši, - viņa ierosinātais problēmas atrisinājuma variants, kuru ļoti ilgi apsprieda priekšnieks, tiks pieņemts. Ja sapnī dzirdat jaundzimušo trīnīšu raudāšanu, tas nozīmē, ka domstarpības, jums par gandarījumu, drīz sekmīgi atrisināsies. Ja meitene sapnī redz, ka viņai piedzimuši trīnīši, tas nozīmē, ka viņa būs bagāta, bet nelaimīga mīlestībā.

Trīsstūris

Trīsstūris pareģo konfliktu ar draugiem un nelaimīgu mīlestību.

troksnis

Sapnī dzirdētais dīvainais troksnis pareģo skumjas ziņas. Taču, ja pamodīsieties no šāda trokšņa, bizness negaidīti sekmēsies.

trompete

Ja sapnī redzat trompeti, tas nozīmē, ka ļoti drīz jūs pilnībā pārņems jaunas, neparastas intereses. Sapnis, kurā pūšat trompeti, sola vēlmju piepildījumu.

tronis

Ja sapnī redzat, ka sēžat tronī, - jūs visur gaida strauji panākumi. Tomēr būs liela vilšanās, ja redzēsiet, ka nokāpjat no troņa. Ja tronī redzat kādu citu, tas nozīmē, ka gūsiet panākumus veiksmes un citu labvēlības dēļ.

trūkums

Ja skaudri izjūtat kaut kā trūkumu, tas simbolizē ilūzijas, kurām esat ļāvušies. Drīzumā pārvarēsiet visas grūtības. Ja tiekat laukā no trūkuma - jūs ciena par patiesumu un labestību, lai gan nejūtat nekādu morālo gandarījumu. Ja sapņojat, ka citi cieš trūkumu, nepatikšanas biznesā skars ne tikai jūs, bet arī tuviniekus. Sapnis, kurā redzat, ka cīnāties ar trūkumu, liecina par jūsu izturību nākotnes nedienās.

tuklums

Ja Sč'pnī redzat, ka esat tukli, tas liecina par krietnu pārticības pieaugumu un iecienītu, vienmēr jauku vietu apmeklējumu. Ja redzat, ka citi ir tukli, tas nozīmē neparastu aktivitāti un uzplaukumu. Cilvēkiem, kuri sapņo, ka ir pārmērīgi tukli, jāpievērš uzmanība morālei un savām nosliecēm.

tuksnesis

Sapnis, kurā redzat, ka klejojat pa tuksnešainām vietām, pareģo šaubas un neveiksmes tieši tur, kur bijāt pilnībā pārliecināti par panākumiem. Ja sapnī tuksnesī sastopat ceļinieku, tas draud ar bada un trūkuma laikiem. Ja jauna sieviete redz sevi tuksnesī pilnīgā vientulībā, tas liecina, ka ir apdraudēta viņas reputācija, kam par iemeslu bijusi neapdomība.

tulks

Ja sapnī esat tulks, tas nozīmē, ka uzsāksiet biznesu, kas pievils visas jūsu cerības uz krietnu peļņu.

tumsa

Sapnis, kurā redzat, ka pastaigas laikā jūs pārsteigusi tumsa, pareģo neveiksmi jebkurā uzsāktajā darbā. Taču, ja cauri mākoņiem izspraucas saule, iekams pastaiga vēl nav beigusies, visas grūtības tiks pārvarētas. Sapnis, kurā pazaudējat draugu vai bērnu, brīdina par iespējamu netaisnīgu dusmu uzliesmojumu. Centieties sevi kontrolēt, tādēļ ka jūs vajās pārbaudījumi biznesā un mīlestībā.

tunelis

Ja sapnī redzat, ka ejat pa tuneli, tas nesola neko labu ne darījumos, ne personiskajā dzīvē. Ja redzat, ka pa tuneli jums pretī traucas vilciens, tas norāda uz slimību, kā arī uz darbības jomas maiņu. Taču, ja sapnī braucat pa tuneli ar automašīnu, tas nozīmē, ka darījumi nesniegs gandarījumu, bet iespējamais brauciens jūs izputinās un pievils. Ja sapnī redzat, kā acu priekšā nosēžas tuneļa spraislis, tas pareģo neveiksmes, nelabvēļu viltības. Ja sapnī ielūkojaties tunelī, tas nozīmē, ka ļoti drīz gandrīz bezcerīgā situācijā būs jāpieņem drosmīgs lēmums.

tūrists

Ja sapnī redzat sevi kā tūristu - drīzumā piedalīsieties kādā aizraujošā pasākumā, kas aizvedīs jūs tālu no dzimtajām mājām. Daži sapnī redzētie tūristi pareģo jaunu, bet nestabilu darbu un nedrošību mīlestībā.

tuvredzīgums

Ja sapnī esat tuvredzīgi, tas nozīmē apjukumu un nevēlama ciemiņa ierašanos. Jaunai sievietei šāds sapnis pareģo, ka negaidīti uzradīsies sāncense.

tvaika katls

Salauzts tvaika katls liecina par nepatikšanām biznesā sliktas lietu vadības dēļ. Ja sieviete sapnī nokāpj pagrabā, lai pārbaudītu tvaika katla darbību, reālajā dzīvē viņa var smagi saslimt.

tvaikonis

Sapnis, kurā redzat tuvojamies tvaikoni, pareģo, ka patīkama izklaidēšanās jums ir likteņa nolemta. Ja redzat aizbraucošu tvaikoni, tas nozīmē, ka piedzīvosiet nelielus zaudējumus un vilšanos.

tveice

Tveice ir nelabvēlīga zīme. Ja sapnī ciešat no tveices, nomodā jūsu plāniem nav lemts īstenoties to cilvēku dēļ, kuri uzdevušies par draugiem.

tvertne

Sapnī redzētā tvertne brīdina par to, ka varat iejaukties draugu darīšanās. Ja sapnī kaut ko izņemat no tvertnes - nomodā jūs gaida svētki un prieki, lai gan daudzi jūsu izturēšanos uzskatīs par nosodāmu. Tukša tvertne ir ļauna zīme, kas liecina par pārmaiņām uz slikto pusi.

U

Ķēniņš tiem sacīja: man bija sapnis, tas uztrauc mani un nedod man miera, un drīz es gribu izprast tā nozīmi. DANIELA GRĀMATA, 2:3

Ubags

Sapnis par ubagu ir slikta zīme, pat ja nesaskatīsiet ubagā sevi, bet gan draugus. Tas norāda uz iespējamām rūpēm. Jaunai sievietei šāds sapnis nozīmē kāda cilvēka nevēlamu iejaukšanos viņas plānos. Ja ubags jūsu sapņos ir vecs un nevarīgs, tas brīdina darījuma cilvēkus par nepieciešamību labāk organizēt savu laiku un darbu, citādi var gadīties lielas materiālas grūtības. Ja sapnī pasniedzat ubagam žēlastības dāvanu - reālie dzīves apstākļi dzen jūs izmisumā un tie jāmaina. Nelabvēlīgs ir sapnis, kurā atsakāties pasniegt žēlastības dāvanu.

Ūdens noteka

Ūdens noteka nozīmē problēmas vai grūtības darbā. Iespējams, jūs kādam traucēsiet. Ja sapnī redzat, ka ūdens notekā atradāt dārglietas, - nomodā jūsu mantojums tiks apstrīdēts tiesas ceļā.

Ūdens

Tīrs, skaidrs ūdens sola priekus un labklājību. Taču, ja ūdens ir netīrs un duļķains, jābūt gataviem briesmām, bet gaišo dzīves posmu nomainīs tumšais posms. Ja sapnī gadījies iekrist peļķē vai baseinā ar netīru ūdeni, reālajā dzīvē varat pieļaut nopietnas kļūdas, kuras vēlāk nožēlosiet. Ja sapņojat, ka veldzējat slāpes ar netīru ūdeni, - tas nozīmē slimību, bet, ja ar tīru ūdeni, - panākumus. Sapnī redzētie plūdi brīdina par draudošajām briesmām. Tomēr, ja redzat, ka ūdens līmenis krītas, grūtākais jau ir aiz muguras. Sapnis, kurā plunčājaties un draiskojaties ūdenī, sola mīlestību un vētrainu kaislību. Ja uz galvas krīt ūdens lāses, jūtas būs abpusējas. Kāda studente, kas pētījusi sapņus, šo sapni aprakstījusi šādi: "Neatceros, kā sapnī nonācu laivā, kas brauc pa tīru ūdeni pretī vecai, sabrukušai ostai, kura ir nokrāsota baltā krāsā. Nākamajā vakarā man bija patīkams ciemiņš - jauns vīrietis. Viņš pavadīja ar mani vairāk laika, nekā bija atļāvusi māte, un es tiku bargi sodīta." Tatad zilais ūdens un laiva pareģoja vilšanos.

ūdens virpulis

Ja sapnī redzat ūdens virpuli, jūsu darījumi ir nopietni apdraudēti. Šāds sapnis brīdina, ka jābūt ārkārtīgi uzmanīgiem.

ūdenskritums

Sapnis, kurā redzat ūdenskritumu, sola kvēlāko vēlmju piepildījumu. Liktenis jums būs labvēlīgs.

ūdensrozes

Ja sapnī tīksmināties par ūdensrozēm vai redzat, kā tās aug, - skumjas un zaudējuma sāpes drīz pārtaps par prieku un labklājību.

ūdrs

Ja sapnī redzat, ka ūdri mierīgi nirst un plunčājas dzidrā ūdenī, nomodā jūs gaida veiksme un panākumi. Vecpuišiem šāds sapnis sola izdevīgu laulību.

uguns

Ja sapnī redzējāt uguni, tā ir labvēlīga zīme, bet vienīgi tajā gadījumā, ja uguns jums nekaitēja. Sevišķi labs šāds sapnis ir jūrniekiem un ceļotājiem. Ja sapņojat, ka jūsu māja ir liesmu apņemta, tas sola uzticamus draugus un gudrus bērnus. Ja redzat, ka veikals vai noliktava deg, jums veiksies biznesā. Taču, ja mēģināt nodzēst ugunsgrēku, esiet gatavi rūpēm un raizēm. Tomēr krāsmatas veikala vietā nesola neko labu. Sapnis, kurā cenšaties iekurt uguni, pareģo daudz patīkamu pārsteigumu. Iespējams draugu apmeklējums. Literātiem uguns sola radošu veiksmi un slavu; darījuma cilvēkiem - neierobežotus panākumus.

ugunsdzēsējs

Ja sapnī redzat ugunsdzēsēju, varat paļauties uz draugiem, tic jūs nepievils. Ja meitene sapnī redz ugunsgrēkā cietušu ugunsdzēsēju, nomodā viņas draugu sagaida grūtības.

uguņošana

Ja sepnī redzat uguņošanu, tas nozīmē, ka jums lemtas izpriecas un stipra veselība. Jaunai sievietei uguņošana pareģo izklaidēšanos un patīkamus ceļojumus uz tālām zemēm.

upe

Ja sapnī redzat gludu, mierīgu ūdens virsmu - drīzumā baudīsiet aizraujošus priekus, bet labklājība kārdinās ar vilinošām iespējām. Ja upes ūdeņi ir duļķaini un nemierīgi - gaidāmi vētraini ķīviņi un pārpratumi. Ja sapnī ceļu šķērsojusi pārplūdusi upe - jūs gaida nepatikšanas darbā, kā arī bailes par savu reputāciju, kas var ciest nekaunīgā izlēciena dēļ. Ja sapņojat, ka peldat tīrā, dzidrā ūdenī un redzat dzelmē noslīkušus līķus, tas nozīmē, ka kādu laiku būs jāaizmirst prieki un veiksme. Ja sapnī redzat izžuvušu upi, var gadīties bēdas.

upes krāces, ātra straume,

Ja sapni ejat pāri upes krācēm, tas pareģo nelaimi, iespējams, pat tuva cilvēka nāvi.

upesvēzis

Dzīvi vēži sapnī pareģo turīga drauga palīdzību. Ja vēzis kāpjas atpakaļ - krāpšanu. Sapnis, kurā ēdat vārītus vēžus un uzdzerat alu, nozīmē, ka dažkārt pakļaujaties apkārtējo ietekmei. Sapnis, kurā cienājat ar vēžiem restorānā, liecina par iespējamu paaugstinājumu darbā, arī par vadību uzņēmumā.

upurēšana

Sapnis, kurā piedalāties upurēšanā, nozīmē, ka dažkārt ļaujaties zemiskām jūtām. Ja sapnī kļūstat par kādas intrigas upuri, tas liecina, ka nelabvēļi guvuši pār jums pārsvaru. Pēc šāda sapņa gaidāmi sarežģījumi ģimenē. Sapnis, kurā redzat, ka draudat vai ņirgājaties par citiem, nozīmē, ka esat negodīgi iedzīvojušies bagātībā. Tuviniekiem būs kauns par jums.

urīns

Ja sapnī redzat urīna trauku, tas brīdina par iespējamām problēmām ar veselību vai sapīkumu pret citiem cilvēkiem. Ja sapnī slapināties gultā, gaidāmas nepatikšanas.

ūsas

Ja sapnī redzat, ka jums ir ūsas, tas liecina, ka egoisms un pašpārliecība neļaus saņemt prāvu mantojumu un mudinās nodevīgi izturēties pret sievietēm. Ja sieviete sapnī redz, ka dievina ūsas, nomodā viņas tikumība ir apdraudēta, viņai jābūt apdomīgākai savā uzvedībā. Ja vīrietis sapņo, ka noskuvis ūsas, viņš darīs visu, lai pārtrauktu attiecības ar uzdzīvotājiem un atgūtu iepriekšējo cienījama un godājama cilvēka stāvokli.

Utis

Utis nozīmē skumjas un bēdas. Tam pamatā bieži vien ir slimība un nelabvēļu uzmākšanās ziedot.

uzacis

Sapnis, kurā redzat uzacis, nozīmē, ka pārredzamā nākotnē būs jāpārvar nopietni šķēršļi.

uzkopšana

Sievietei sapnis, kurā viņa uzkopj telpas, nozīmē, ka tā varēs saglabāt vīra mīlestību un bērna pieķeršanos. Sapnis, kurā redzat netīru grīdu, bet kāda iemesla dēļ nevarat to uzslaucīt vai izmazgāt, norāda, ka gaidāmas nepatikšanas un vilšanās.

uzpirkstenis

Ja sapnī lietojat uzpirksteni, drīzumā varēsiet iepriecināt citus cilvēkus. Ja redzat uzpirksteni sievietes rokā, drīz vien spersiet kādu nopietnu soli. Ja sapnī pazaudējat uzpirksteni, tas liecina par skumjām un trūkumu. Ja sapnī redzat vecu, saliektu uzpirksteni, drīzumā rīkosieties neapdomīgi kādā svarīgā jautājumā. Sapnis, kurā pērkat jaunu uzpirksteni vai jums to dāvina, pareģo saskarsmi ar apkārtējiem cilvēkiem, kas sagādās prieku un gandarījumu. Ja sapnī gribat uzvilkt uzpirksteni un redzat, ka tā caurums ir ciet, - gaidāmas nopietnas nepatikšanas, bet draugi palīdzēs no tām izvairīties.

uzdevums,

Ja sapnī dodaties pildīt kādu uzdevumu, tas nozīmē tikšanos ar garā tuviem cilvēkiem un saticību ģimenē. Ja jauna sieviete sūta kādu uzdevumā, viņa var zaudēt mīļoto, kas nespēj samierināties ar vienaldzību, ar kādu viņa izturas pret tā vēlmēm.

uzpleči

Ja kareivis sapnī redz sev virsnieka uzplečus, tas nozīmē, ka viņš nokļūs augstākstāvošu ierēdņu nežēlastībā, bet pēc tam saņems pelnīto apbalvojumu. Ja sieviete sapnī redz, ka viņa tiek iepazīstināta ar militārpersonu spožos uzplečos, viņai gaidāms romāns, kam būs skandalozs raksturs.

uzraksti

Ja sapnī redzat kādu uzrakstu, nomodā gaidāma ne sevišķi iepriecinoša ziņa. Ja sapņojat, ka lasāt uzrakstus uz kapa pieminekļiem, jūs satrauks tuvinieka nopietnā slimība. Ja rakstāt uz kapa pieminekļiem - varat zaudēt mīļoto draugu.

uzrocis

Ja valkājat uzroci, reālajā dzīvē būs droša aizstāvība no likteņa triecieniem. Ja mīļotā meitene sapnī iebāž rokas uzrocī, tas liecina, ka tā jūs pametīs un aizies pie cita.

uzurpators

Sapnis, kurā redzat sevi kā uzurpatoru, nozīmē, ka ļoti ilgi kārtosiet svarīgus dokumentus. Ja sapnī jums centīsies atņemt uzurpēto varu, nomodā gaidāma sīva konkurence, kurā gūsiet uzvaru. Sievietei šāds sapnis nozīmē sāncensi, kuru viņa pārspēs.

uzvara

Ja sapnī redzat, ka esat guvuši uzvaru, nomodā tas sola nelabvēļu pilnīgu sakāvi. Vīrietim šāds sapnis nozīmē panākumus pie visām sievietēm, lai kuru izvēlētos.

uzvedība, maniere*

Ja sapnī redzat cilvēku ar atbaidošām manierēm, tas nozīmē krahu biznesā ar jums saistītu cilvēku nesaskaņu dēļ. Ja sapņojat, ka saejaties ar jaukiem un laipniem cilvēkiem, nomodā būsiet pārsteigti, cik strauji sāksies labvēlīgs pavērsiens biznesā.

V

Jo ko tas cilvēkam palīdz, kad tas iemauto visu pasauli, bet tam zūd dvēsele. Jeb ko cilvēks var dot par savas dvēseles atpirkšanu? Mateja evaņģēlijs, 16:26

vaboles

Sapnis, kurā redzat, ka pa ķermeni rāpo vaboles, nozīmē, ka jums lemta nabadzība un slimības. Ja sapnī nosi- tat vaboles - gaidiet pārmaiņas uz labo pusi.

vadīt automašīnu, transporta līdzekli

Ja sapnī vadāt automašīnu, tas pareģo, ka citi netaisnīgi nosodīs jūsu rīcību, kas dažam labam šķiet aplama un neprātīga. Ja sapnī vadāt sabiedrisko transportu, tas norāda uz pazemojošu un nepateicīgu darbu, kas nesola izaugsmi. Ja vadāt vilciena sastāvu - tā ir zīme, ka spiedīgi apstākļi ilgu laiku turēs jūs nabadzības žņaugos. Ja esat mašīnista kabīnē, bet sastāvu vada kāds cits, nomodā, izmantojot visas zināšanas un prasmi, atrisināsiet sarežģītu situāciju. Vīrietim šāds sapnis pareģo neapšaubāmus panākumus sieviešu vidū. Sievietei - pašpārliecību attiecībās ar pielūdzējiem, atturīgu izturēšanos pret viņu kvēlajiem apgalvojumiem.

vagons

Ja sapnī redzējāt vagonu, gatavojieties ceļojumam. Ja iekāpjat vagonā - ceļojums nebūs tāds, kādu esat vēlējušies. Ja sapnī nokavējat vilcienu, būs jācieš zaudējumi. Ja nosapņojat, ka braucat guļamvagonā, drīzumā jūsu veselība uzlabosies, bet slimības laikā zaudēto atgūsiet ar uzviju. Sapnis, kurā cenšaties atrast savu vagonu, nozīmē, ka saskarsieties ar problēmām darbā, tomēr drīz viss nokārtosies. Ja redzat sevi izkāpjam no vagona, pievērsīsieties interesantām nodarbībām par prieku sev un apkārtējiem. Ja sapnī redzat tramvajus - tas ir brīdinājums: kāds ļoti vēlas sagādāt jums nepatikšanas. Ja braucat tramvajā - jūsu laimei traucēs greizsirdība. Ja stāvat uz braucoša tramvaja platformas - iesaistīsieties riskantā darījumā, taču, ja brauciens būs bez starpgadījumiem, jūs gaida panākumi. Ja tramvaja platforma ir ļoti augsta - briesmas ir ticamākas. Ja platforma ir zema - piepildīsiet savu sapni.

vaidi

Ja sapnī dzirdat vaidus, nomodā būs steidzīgi jāpieņem lēmums, tādēļ ka veidojas nelabvēlīga situācija.

vaigu sārtums

Ja sieviete sapnī lieto vaigu sārtumu, tas nozīmē, ka, neizmantojot viltību, viņa nesasniegs ilgoto mērķi. Ar vaigu sārtumu notraipīts apģērbs vai rokas liecina, ka viņu var apkrāpt. Ja sapnī viņai no sejas noiet smiņķis, tā šķirsies ar mīļoto nepatiesuma dēļ. Ja redzat ar vaigu sārtumu krāsotas citu cilvēku sejas, tas nozīmē, ka nomodā izdabāsiet ļaunu cilvēku nodomiem.

vainags

Ja sapnī redzat no svaigiem ziediem pītu vainagu, dzīve jums sniegs milzum daudz iespēju uzlabot labklājību. Vainags ar vītušiem ziediem brīdina par iespējamo slimību. Līgavas vainags ir ļoti labvēlīga zīme, jo nozīmē sarežģītāko un bezcerīgāko jautājumu veiksmīgu atrisinājumu.

vājums

Ja sapnī jūtaties vāji, tas liecina par veselībai kaitīgām nodarbībām un dvēseles nemieru. Pēc šāda sapņa jācenšas pārvērtēt ieradumus un mainīt dzīvesveidu.

vakars

Ja sapnī redzat, kā dienu nomaina vakars, jūsu cerībām īstenot nodomāto nav lemts piepildīties. Ja pie nakts apvāršņa redzat spožas zvaigznes, nomodā pēc neveiksmju virknes jums atkal uzsmaidīs laime. Ja sapnī redzējāt romantisku tikšanos vakarā, nomodā jūs gaida šķiršanās no mīļotā.

valdzinājums

Ja sapnī esat nonākuši kāda valdzinājuma varā, tas nozīmē, ka tikai tālredzība palīdzēs izvairīties no ļaunuma, kas būs uzlicis ļoti pievilcīgu masku. Jauniešus šāds sapnis mudina ieklausīties vecāku cilvēku padomos. Ja pretojaties kāda valdzinājumam, tas norāda, ka gudrība un uzskatu plašums veidos jums lielisku reputāciju. Ja sapnī cenšaties savaldzināt citus - tā ir zīme, ka nonāksiet nelaimē.

valis

Ja sapnī redzat, ka braucat ar kuģi un jums tuvojas milzīgs valis, nomodā uzvelsiet sev pārāk daudz pienākumu, tādēļ nepagūsiet paveikt galveno. Ja sapnī valis saduras ar kuģi un notiek kuģa avārija, nomodā liktenis jums sagādās milzum daudz nepatikšanu.

Valrieksti

Valrieksti sola prieku un panākumus. Sapnis, kurā pāršķeļat sapuvušus valriekstus, nozīmē vilšanos. Ja jauna sieviete ievāc netīrus valriekstus - mīļotais aizrāvies ar citu sievieti. Vēlāk viņa nožēlos, ka rīkojusies neiecietīgi, taču būs jau par vēlu - mīļotais viņu pametīs.

valsis

Sapnis, kurā redzat valsi dejojošus cilvēkus, nozīmē, ka gaidāma patīkama iepazīšanās. Ja jauna sieviete sapnī dejo valsi ar iemīļoto - viņai būs daudz pielūdzēju, tomēr neviens nekļūs par viņas vīru. Taču, ja viņa nosapņojusi, ka mīļotais dejo ar citu sievieti, nomodā tā varēs pārvarēt visus šķēršļus ceļā uz laimi. Ja viņa pati dejo ar sievieti, tās labestība saistīs cilvēkus. Ja sieviete redz mazliet ieskurbušu dejotāju pārus, tas liecina, ka viņai būs grūti pretoties mīļotā piedāvājumiem.

vaļa ūsas

Ja sapnī pētāt vaļa ūsas vai darināt no tām rotas, tas liecina par sadarbību, kas nesīs lielu peļņu.

vanags

Ja sapnī redzat vanagu, tas pareģo skauģu dusmas, kuras izraisīs jūsu pārticība un cienījamais dzīvesveids. Sievietei šāds sapnis paredz tenkošanu ap viņas vārdu.

vanna

Ja jauneklis sapnī redz, ka iet vannā, - viņa miesa un dvēsele nobriedusi mīlestībai, taču attur bailes no sabiedrības nosodījuma. Ja sieviete grūtniecības stāvoklī redz šādu sapni, tas ir brīdinājums par laulības pārkāpšanu. Ja ejat vannā ar kādu, būs jāpievērš uzmanība apkārtējiem. Iespējams, kāds centīsies jūs apmelot. Ja atraitne sapnī redz vannu - senās atmiņas viņu pametušas un tagad tā ir gatava jaunām attiecībām. Netīrs ūdens vannā simbolizē negodīgus kolēģus. Silts ūdens vannā parasti nozīmē ļaunumu. Auksts, tīrs ūdens sola priecīgas ziņas un stipru veselību.

Varavīksne

Varavīksne nes laimi. Mīlētājiem varavīksne pareģo laimīgu laulību.

Vardes

Sapnis, kurā ķerat vardes, nozīmē, ka maz pievērsāties tam ļaunumam, kuru veselībai nodara jūsu dzīvesveids. Labvēlīgs ir sapnis, kurā redzat zaļā pļavā lēkājošus vardulēnus, pēc šāda sapņa satiksiet draugu, kas grūtā brīdī kļūs par atbalstu. Jaunai sievietei sapnis, kurā viņa redz varžu tēviņu, liecina, ka tā apprecēsies ar turīgu atraitni un tai būs jārūpējas par viņa bērniem. Ja sapņojat, ka ēdat vardes, reālajā dzīvē pārlieku bieži izdabājat savām iegribām, tādēļ cieš darbs. Sapnis, kurā dzirdat varžu kurkstēšanu, pareģo nelielu braucienu.

vārdnīca

Ja sapnī lietojat vārdnīcu, tas liecina par jūsu nedrošību un atkarību no apkārtējiem. Ja jums izdosies to pārvarēt, dzīvot kļūs daudz vieglāk.

Vārna

Vārna ir neveiksmes un bēdu zīme. Ja dzirdat vārnas ķērkšanu - pakļāvušies citu ietekmei, nesaprātīgi izrīkosieties ar savu īpašumu. Jaunam cilvēkam šāds sapnis norāda, ka reālajā dzīvē viņš ļausies viltībai un nelietīgu sieviešu izveicībai. Ja sapnī redzat vecu kraukli - gaidāmas straujas pārmaiņas. Jaunai sievietei šāds sapnis pareģo, ka viņu pametīs mīļotais.

vara izstrādājums, misiņš

Ja sapnī redzat vara izstrādājumus, nomodā būs jāpretojas šīs pasaules vareno spiedienam.

vārti

Ja sapnī izejat pa vārtiem, reālajā dzīvē saņemsiet satraucošas ziņas par cilvēkiem tālumā. Personiskie darījumi attīstīsies pēc iecerētā scenārija. Ja sapnī aizverat vārtus - būs sekmīgi pasākumi un uzticami draugi. Ja sapnī redzat, ka kāds cits aizvēr vārtus, - nespēsiet pārvarēt radušās grūtības. Salauzti vārti parasti nozīmē neveiksmi un šaubīgus paziņas.

Vārtsargs, vārtnieks

Vārtsargs nozīmē bēdas. Ja redzat sevi vārtnieka lomā, esiet gatavi naudas trūkumam. Ja sapnī vārtsargam vai šveicaram kaut ko lūdzat, nomodā pratīsiet izmantot radušos iespēju.

Varžacis

Ja sapņojat, ka kāju varžacis sagādā neērtības, jābūt gataviem nelabvēļu ļaunprātībām. Ja sapnī atbrīvojaties no varžacīm, nomodā saņemsiet prāvu mantojumu no radinieka, par kuru līdz šim pat neesat nojautuši. Jaunai sievietei sapnis, kurā viņa redz uz savām kājām varžacis, nozīmē, ka attiecības ar draudzenēm būs diezgan saspringtas.

vasarraibumi

Jaunai sievietei sapnis, kurā viņa redz, ka seju klāj vasarraibumi, nozīmē, ka laimei traucēs daudzi nejauki pārpratumi. Ja vērojat savus vasarraibumus spogulī - jums uzradusies nopietna sāncense.

vaskadrāna

Ja sapnī redzat vaskadrānu, reālajā dzīvē saskarsieties ar vienaldzību. Ja tirgojat vaskadrānu - būs finansiālas grūtības.

Vatikāns

Ja sapnī nonākat Vatikānā - liktenis jums gatavo pārsteigumus un apkārtējo nepiespiestu izturēšanos. Ja sapnī redzat Pāvestu un kādas karaliskās ģimenes locekļus vai citas ievērojamas personas - nomodā iepazīsieties ar ļoti ietekmīgiem cilvēkiem, kas sagādās neaizmirstamus iespaidus.

vātis, čūlas

Vātis, čūlas un citas brūces parasti ir slikta zīme. Jūs pieveiks drīza slimība. Ja sapnī redzat dziļu brūci bērnam - būs jāpiedzīvo plānu sabrukums, bet jūsu bērni var saslimt ar infekcijas slimību. Ja redzat vātis uz sava ķermeņa, tas liecina, ka varat agri zaudēt veselību, kā arī iespēju reāli domāt. Ja pārsienat brūci, tas norāda, ka jūsu personiskās vēlmes un centieni sagādās prieku apkārtējiem.

Vāveres

Vāveres nozīmē jauku paziņu apmeklējumu. Šāds sapnis sola arī panākumus biznesā. Tam, kurš sapnī nosit vāveri, draud vientulība un atsvešināšanās no sabiedrības. Laipna izturēšanās pret vāveri sapnī sola ģimenes priekus. Ja sapņojat, ka vāverei pakaļ dzenas suns, jūs gaida ķildas ar draugiem.

vāze

Ja sapnī redzējāt vāzi, jums radīsies iespēja izbaudīt mājas pavarda siltumu un omulību. Ja sapnī dzerat no vāzes, nevarēsiet izvairīties no dvēseles mokām mīlestības dēļ, kas no visiem jāslēpj. Jaunai sievietei sapnis, kurā viņa dāvina vāzi, nozīmē, ka drīzumā piepildīsies kvēlākā vēlēšanās.

vecāki

Ja sapnī redzat savus vecākus jautrus, tas pareģo harmoniju attiecībās un labu attiecību uzturēšanu. Ja vecākus redzat sapnī pēc viņu nāves, tas ir brīdinājums par gaidāmajām nepatikšanām, un jums jābūt sevišķi uzmanīgiem biznesā. Ja vecāki ir dzīvi un sapnī viņus redzat mierīgus un laimīgus jūsu mājās, tas nozīmē patīkamas pārmaiņas. Jaunai sievietei šāds sapnis parasti sola precības un lab- klājlbu. Ja vecāki ir bāli un tērpušies melnā - jums draud nopietna vilšanās. Ja sapņojat, ka raugāties uz vecākiem, kuri šķiet veseli un apmierināti, - tā ir zīme, ka liktenis jūs sargā: bizness un mīlestība zels un plauks. Ja vecāki šķiet neveseli un noskumuši - jūs atklāsiet, ka veiksme pagājusi garām.

veci cilvēki

Ja sapnī redzat vecus cilvēkus, realitātē var gadīties notikumi, kas laupīs jums mieru.

Vecmāmiņa un vectētiņš

Sapnis, kurā sarunājaties ar vecmāmiņu un vectētiņu, nozīmē, ka jūs gaida nepatikšanas, ar kurām nebūs viegli tikt galā. Taču ar tuvu cilvēku labo padomu varēsiet pārvarēt visas grūtības.

vecmāte

Sapnis, kurā esat ieraudzījuši vecmāti, brīdina par smagu slimību, kas var beigties traģiski. Jaunai sievietei šāds sapnis sola pārdzīvojumus un bēdas.

vecpuisis

Ja sieviete sapnī redz vecpuisi, tas liecina par savtīgu mīlestību. Šāds sapnis arī brīdina, ka apkārtējie pret viņu var izturēties netaisnīgi. Ja esat politiķis - ieraudzījis vecpuisi, sarģiet savu godu.

vecums

Ar vecumu saistītie sapņi sola nepatikšanas. Ja sapnī domājat par savu vecumu, nomodā jūsu stūrgalvība izraisīs apkārtējo pārmetumus. Jaunai sievietei sapnis, kurā kāds apgalvo, ka viņa izskatās vecāka par saviem gadiem, liecina, ka vieglprātīgā izturēšanās viņai sagādās daudz problēmu. Ja sieviete sapnī redz, ka ir novecojusi, reālajā dzīvē viņai jāparūpējas par savu veselību. Taču, ja viņa redz, ka novecojis viņas mīļotais, tā var viņu zaudēt.

Vedekla

Vedekla nozīmē pārsteigumu. Ja sapnī smejaties kopā ar vedeklu, gaidāmi prieki, ja pēkšņi sastrīdaties ar vedeklu - gaidāma nelaime.

Vēdeklis

Ja sapnī redzat vēdekli, gaidāmi patīkami pārsteigumi. Jaunai sievietei, kura sapnī apvēdinās ar vēdekli, tas drīzumā sola patīkamu iepazīšanos. Ja viņa pazaudē veco vēdekli, nomodā uzzinās, ka mīļotais dod priekšroku citām sievietēm. Ja vēdeklis nokrīt - plānotais brauciens diez vai būs veiksmīgs.

vēdergraizes

Ja sapnī ciešat no vēdergraizēm - slimības un citas likstas traucēs īstenot plānus.

vēderrunātājs

Sapnī redzētais vēderrunātājs liecina par nodevību. Ja sapnī paši nonāksiet vēderrunātāja lomā, reālajā dzīvē pievilsiet tos, kuri jums uzticas. Meitenei, kura sapnī dzird vēderrunātāju, nevajag ticēt krāpniekiem, jo tie var novest viņu uz apsūdzēto sola.

Vēders

Sapnis, kurā redzat savu vēderu, sola labas izredzes nākotnē. Tomēr būs jāpieliek pūles, lai sasniegtu rezultātus un neko neatstātu pašplūsmai. Ja vēders šķiet sakrunkojies, sargieties no apmelojumiem. Ja vēders ir piepūties, gaidāmas nepatikšanas, taču varēsiet tikt ar tām galā. Ja sapnī redzat, ka no vēdera sūcas asinis, - tā ir nelaimes vai traģēdijas zīme ģimenē. Ja sapņojat, ka bērnam sāp vēderiņš, jāsargājas no infekcijas slimībām. Ja vēders sāp jums, tas var nozīmēt, ka neizdosies īstenot iecerēto. Ja ierau- dzījāt, ka vēderam nav nabas, gaidiet satricinājumus, no kuriem būs grūti atgūties. Sievietei šāds sapnis var pareģot smagu slimību vai pat laulātā drauga nāvi. Ja sapnī redzat cilvēku ar ļoti lielu vēderu - gaidāmas ar bērniem saistītas mājas rūpes. Ja grūtniece sapnī redz sevi bez vēdera, tas liecina, ka grūtniecība noris normāli un gaidāmas vieglas dzemdības.

veikals

Ja sapnī redzat veikalu, nelabvēļi pieliks visas pūles, lai traucētu jūsu panākumiem. Ja veikals ir pilns ar precēm - tas liecina par uzplaukumu un labklājību, bet, ja tukšs, - par neveiksmēm. Ja sapņojat, ka jūsu veikals ir liesmu apņemts, tas simbolizē rosību biznesā. Ja redzat sevi lielveikalā - jūs gaida izpriecas, kuras varēsiet atļauties, ja iegūsiet peļņu. Ja aplūkojat preces, tad, īstenojot plānus, varat cerēt uz draugu atbalstu.

Vējš

Ja sapnī jūtat spirgta vēja pūsmu, varat cerēt, ka beidzot uzsmaidīs laime. Ja dzirdat, ka vējš šalc koku galotnēs, iespējams, atraidīsiet uzticīga cilvēka mīlestību. Sapnis, kurā strauji ejat, bet spēcīgs vējš brāžas sejā, nozīmē, ka, par spīti jebkurām grūtībām, varēsiet droši virzīties pa nosprausto ceļu. Ja jūtat, ka vējš traucē iešanai, gaidiet mainīgā likteņa negaidītus triecienus. Taču, ja tas ir ceļavējš, radīsies negaidīti sabiedrotie, kas palīdzēs biznesā.

Vēlēšanas

Piedalīšanās vēlēšanās paredz uzstāšanos konferencē, kas nesagādās neko labu, turklāt iztukšos jūsu maciņu.

velns

Zemnieku, kas sapnī ieraudzījis velnu, gaida neraža, lopu slimības un citas nelaimes. Sportistus šāds sapnis mudina būt uzmanīgiem. Ja velns parādās kā skaisti ģērbies džentlmenis, kas aicina savā mājā, jums jāsargājas no lamatām, kuras izlikuši nelabvēļi. Jaunām meitenēm, redzot šādu sapni, jābūt sevišķi piesardzīgām, pieņemot draugu palīdzību. Ja sapnī velns pārsteidz, reālajā dzīvē kāds var jūs piekrāpt. Tikšanās ar velnu sapnī izraisa neapdomātu rīcību. Šāds sapnis ir brīdinājums pārlieku neuzticēties nepazīstamiem cilvēkiem.

Ja sapnī redzat sevi velna izskatā, savu trūkumu dēļ zaudēsiet visu mantu.

velosipēds

Sapnis, kurā braucat kalnā ar velosipēdu, nozīmē, ka gaidāmi panākumi. Ja sieviete brauc no kalna ar velosipēdu, tas liecina, ka viņai jāpievērš uzmanība savai uzvedībai un nav jādod iemesli tenkām.

Veļas mazgājamais dēlis

Veļas mazgājamais dēlis nozīmē, ka jūs gaida grūtības. Ja vīrietis sapnī redz slapju veļu uz mazgājamā dēļa, tas nozīmē, ka sievietes viņu izrīkos. Salauzts mazgājamais dēlis liecina, ka izlaidīga dzīve un neapdomāta rīcība sagādās bēdas.

veļas mazgāšana

Ja sapnī redzat veļas mazgāšanu, tas pareģo cīņu, kas beigsies ar jūsu uzvaru un sagādās panākumus. Ja apģērbs ir tīri izmazgāts— jūsu centieni vainagosies ar pilnīgu laimi.

Ja neesat apmierināti ar drēbju izskatu - jūs piemeklēs nelaime. Ja sapnī redzat glītu meiteni, kas mazgā veļu, tas nozīmē, ka meklēsiet aizliegtas izpriecas.

vemšana

Ja sapņojat, ka vemjat, reālajā dzīvē draud nopietna saslimšana. Ja vemj citi, drīzumā atklāsies ienaidnieku slepenā sazvērestība. Ja sieviete sapnī redz, ka viņai nāk vēmiens, taču no mutes izlido putni, nomodā cerībām uz pelnīto atpūtu nav lemts piepildīties tuvinieku slimības dēļ.

vēnas

Pietūkušas vēnas ir laba zīme. Šāds sapnis sola uzvaru pār pāridarītājiem. Asiņojošas vēnas pareģo skumjas, no kurām nespēsiet izvairīties. Ja sapnī redzat pietūkušas vēnas, jūs gaida strauja karjeras izaugsme.

veranda

Ja sapnī redzat sevi verandā, par spīti visiem uztraukumiem, jūsu ieceres būs ļoti veiksmīgas. Jaunai sievietei sapnis, kurā viņa ir verandā kopā ar iemīļoto, nozīmē, ka viņu gaida agra un laimīga laulība. Ja sapnī rādījusies veca, pussagruvusi veranda, jābūt gataviem iespējamam cerību sabrukumam un vilšanās riskam kā biznesā, tā arī mīlestībā.

Vērpjamais ratiņš

Vērpjamais ratiņš sola mājās pārticību, kuru sasniegsiet ar taupību un prasmi nokārtot konfliktus.

Vērpšana

Ja sapnī vērpjat, drīzumā jūs iesaistīs kādā biznesā, par kuru varējāt tikai sapņot. Ja šādu sapni redz jauna sieviete, tas nozīmē, ka drīz viņu lepni nosauks par sievu ļoti cienījams cilvēks. Ja redzat vērpšanu, tas sola panākumus biznesā un lieliska cilvēka ienākšanu ģimenē.

Vērsis

Vērsis sola, ka kļūsiet par līderi sabiedrībā un sievietes jūs dievinās. Nobarots vērsis ganībās nozīmē, ka nomodā gūsiet necerētus panākumus. Ja vērsis sapnī ir kārns, liktenis nebūs labvēlīgs, no jums novērsīsies draugi. Iejūgts vēršu pāris sapnī sola laimīgu laulību. Beigts vērsis - nelaimi. Ja redzat, ka vērši dzer ūdeni no tīra strauta vai skaidras upes, - mantosiet nekustamo īpašumu vai arī iepazīsieties ar burvīgu, kautrīgu sievieti. Sievietei šāds sapnis pareģo, ka viņa drīzumā satiks un savaldzinās lielisku vīrieti.

vēstule

Ja sapnī saņemat ierakstītu vēstuli - radusies naudas problēma izpostīs senos sakarus. Ja jauna sieviete sapnī redz, ka saņēmusi ierakstītu vēstuli, tā ir zīme, ka viņai tiks piedāvāts materiālais nodrošinājums, taču šī piedāvājuma pamatā nebūs ne likuma, ne morāles; cilvēki viņu var nosodīt. Mīlētājam šāds sapnis izraisīs smagas priekšnojautas par nelaimīgu laulību, jo mīļotā meklē uzmanības pierādījumus no citiem, nevis no viņa. Ja redzat anonīmu vēstuli - jūs aizvainos nepazīstams cilvēks. Ja rakstāt šādu vēstuli, tas norāda, ka esat greizsirdīgi uz sāncensi, kuru uzskatāt par cienīgāku. Ja sapnī redzat vēstuli ar nepatīkamām ziņām, tas pareģo grūtības vai slimību. Ja vēstulē saņemtie jaunumi ir priecīgi, gaidāmi daudzi notikumi, par ko būsiet pateicīgi liktenim. Ja vēstule ir mīļa, bet uzrakstīta uz zaļa vai krāsaina papīra, izjutīsiet nievājošu attieksmi mīlestībā un neveiksmi biznesā. Jūs pārņems izmisums. Zila tinte - pastāvīgas mīlestības un spožu panākumu zīme. Sarkana krāsa vēstulē sola šķiršanos aizdomu un greizsirdības dēļ, taču jūsu saprātīgā rīcība var jūs samierināt. Ja jauna sieviete sapnī redz, ka slēpj vēstuli no mīļākā pie sirds, tas sola pārdzīvojumus sāncenses dēļ. Uzticība bieži tiek atalgota ar greizsirdību. Ja sapnī izdevies izlasīt saņemto vēstuli - jūs daudz ko zaudēsiet biznesā vai sabiedriskajā domā. Vēstule gandrīz vienmēr sagādā skumjas. Ja jūsu vēstule ir pārtverta - nomodā ļaunprātīgi nelabvēļi centīsies jūs apmelot. Ja sapnī redzat, ka cenšaties nozagt vēstuli, kas adresēta mīļotajai vai sievai, tas liecina, ka jums radīsies necienīgas intereses. Ja sapnī redzat vēstuli ar sēru apmali, tas pareģo slimību vai radinieka nāvi. Ja saņemat vēstuli, kas rakstīta uz melna papīra ar baltu tinti, tas nozīmē grūtsirdību, kas jūs pārņems, bet līdzjūtīgi draugi palīdzēs atgūties. Ja vīrs un sieva nodod vēstuli viens otram, tas liecina par šķiršanos ar sensacionāliem apvainojumiem, bet mīlētājiem nozīmē ķildu. Ja redzat, ka rakstāt vēstuli, tas norāda, ka kādu pārsteidzīgi nosodīsiet par aizdomām, bet drīz vien to nožēlosiet. Saplēsta vēstule brīdina, ka jūsu reputāciju var sabojāt bezcerīgas kļūdas. Ja ņemat rokās vēstuli - esat netaisni pret tuviniekiem. Ja sapnī bieži redzat, ka pienākusi vēstule no drauga, tas nozīmē, ka viņš ieradīsies vai saņemsiet no viņa ziņu.

Vētra

Ja sapnī redzat stipru vētru, tas nozīmē naudas izdevumus.

Ja sapnī redzat vai dzirdat vētras tuvošanos - būs ilgstoša slimība, ķildas, konflikti ar draugiem, kas sagādās jums daudz nepatīkamu brīžu. Aprimusi vētra sapnī nozīmē, ka viegli tiksiet galā ar nedienām.

viduklis

Ja sapņojat, ka jūsu viduklis ir mazliet pilnīgs, liktenis būs jums labvēlīgs. Ja redzat pārāk slaidu vidukli - jūs vajās neveiksmes un piedzīvosiet vilšanos.

vienacis

Sapnis, kurā redzat vienaci, liecina par intrigām, kas jūs apņem. Sargiet savu labklājību.

vientulība

Ja laulātie sapnī redz, ka ir vientuļi, nomodā viņu laulībā būs maz prieka. Neļaujiet vientulībai kļūt par jūsu dzīves daļu.

Sapnis, kurā atklājat, ka vientulība ir iztraucēta, nozīmē, ka jūs apgrūtinās daži ar varu apveltīti cilvēki. Sievietei šāds sapnis ir brīdinājums uzmanīgāk izturēties pret savu personisko dzīvi un nebūt lētticīgai sarunās ar cilvēkiem.

vientuļnieks

Ja sapnī redzat vientuļnieku, tas nozīmē vientulību un skumjas draugu nodevības dēļ. Ja redzat sevi kā vientuļnieku - ķersieties klāt sarežģītam uzdevumam un izrādīsiet lielu interesi par dažām aktuālām problēmām. Sapnis, kurā nonākat vientuļnieka mītnē, pareģo, ka spēsiet būt nesavtīgi ne vien pret tuviniekiem, bet arī pret nelabvēļiem.

viesnīca

Ja sapnī redzat, ka esat viesnīcas saimnieks, jūs gaida laimīga un bagāta dzīve, kuras laikā liktenis būs labvēlīgs. Ja sapņojat, ka strādājat viesnīcā, drīzumā atradīsiet labu un ienesīgu darbu. Ja dzīvojat viesnīcā - dzīve būs mierīga un gaiša. Ja sapnī meklējat viesnīcu nakšņošanai, nomodā, iespējams, būs jāpārvar šķēršļi bagātības un laimes meklējumos. Sapnis, kurā vīrietis apmeklē viesnīcā sievieti, nozīmē, ka viņš dzīvo izlaidīgu dzīvi.

viesuļvētra

Ja sapņojat, ka esat nokļuvuši viesuļvētrā, tas nozīmē, ka jutīsiet rūgtumu un izmisumu, apzinoties, ka sabrukuši ilgi lolotie plāni, kuri būtu palīdzējuši ātri sasniegt kāroto mērķi. Šāds sapnis var pareģot lielas pārmaiņas dzīvē, kas nereti saistītas ar zaudējumiem. Ja sapnī dzirdat viesuļvētras aurus un redzat, kā vējš loka apkārtējos kokus, tas sola mokošas gaidas, kuras nomainīs apņēmīgi centieni turēties pretī kraham. Sapnis, kurā, vējam plosoties, sabrūk jūsu māja, liecina par dzīvesveida maiņu, biežu pārcelšanos un pāreju citā darbā. Ja sapnī redzat briesmīgās viesuļvētras sekas - tā ir zīme, ka nelaime jūs neskars.

vieta (teātrī, transportlīdzeklī)

Ja sapnī redzat, ka esat dabūjuši vietu (biļeti), - būs jācieš to cilvēku dēļ, kuri sauc pēc palīdzības. Ja sapnī apmaksājat vietu sievietei, tas liecina, ka esat bezpalīdzīgi kādas rafinētas blēdības priekšā.

Vīģes

Vīģes ir labvēlīga zīme. Šāds sapnis sola materiālu labklājību līdztekus savstarpējai sapratnei ģimenē un stiprai veselībai. Augošas vīģes pareģo labu: veselība nostiprināsies. Meitenei šāds sapnis sola drīzas kāzas.

vijole

Ja sapnī redzat vijoli vai dzirdat vijoles skaņas, tas pareģo harmoniju un saticību ģimenē; finansiālie darījumi arī neradīs iemeslu bažām. Ja jauna sieviete sapnī spēlē vijoli, tas nozīmē, ka viņai tiks parādīts gods. Ja mēģinājums spēlēt vijoli beidzas neveiksmīgi - viņa zaudēs kāda labvēlību. Sapnis var arī pareģot, ka sieviete tieksies pēc lietām, kuras nekad nevarēs iegūt. Salauzta vijole liecina par zaudējumu un šķiršanos.

vijolītes

Ja sapnī jūsmojat par vijolītēm vai tās plūcat, tas liecina, ka nomodā liktenis savedīs kopā ar ļoti interesantu un talantīgu cilvēku. Nokaltušas vai novītušas vijolītes sola mīlu bez pretmīlas.

vilciens

Vilciens sola ceļojumu. Ja redzat sevi vilcienā, kas tikko velkas uz priekšu, tādēļ ka zem tā nav sliežu, - jūs gaida nopietni uztraukumi tā uzņēmuma dēļ, kas ar laiku kļūs par pārticības un labklājības avotu. Ja sapnī redzat preču vilcienu - gaidāmas pārmaiņas uz labo pusi. Ja redzat sevi guļamvagona augšējā plauktā, tas liecina, ka drīzumā paredzams brauciens ar nepatīkamu ceļabiedru un jūs veltīgi iztērēsiet naudu, kuru varētu izmantot lietderīgāk.

Vilciņš

Ja sapnī redzat vilciņu, reālajā dzīvē jūs drīzumā piemeklēs sīkas rūpes. Vilciņš, kas griežas, nozīmē, ka tukšās izpriecās zaudēsiet visus līdzekļus. Gaidāms arī strīds ar draugiem, un tas nesola neko labu.

Vilks

Vilks nozīmē, ka pārlieku uzticaties cilvēkiem, kas jūs nodos. Ja sapnī nogalināt vilku, uzvarēsiet viltīgu, bīstamu nelabvēli, kas cenšas jūs apkaunot. Ja sapnī dzirdat vilka gaudošanu - drīzumā atklāsiet nelabvēļu slepeno vienošanos, kuras mērķis ir jūs pazudināt.

vilna

Ja sapnī redzat tīru vilnu, tas pareģo, ka jūsu interešu un iespēju loks var būtiski paplašināties. Ja vilna ir netīra un kunkuļaina, tas simbolizē, ka varat nonākt tādu cilvēku vadībā, kuri neatbalsta jūsu intereses.

viltnieks

Ja sapnī redzat sevi kā viltnieku, reālajā dzīvē centīsieties saglabāt ietekmīgu cilvēku labklājību. Ja sapņojat, ka saejaties ar viltīgiem cilvēkiem, nomodā jābūt gataviem, ka jūs mēģinās piekrāpt, lai izmantotu jūsu līdzekļus savam labumam.

viļņi

Skaidri viļņi sapnī nozīmē, ka tālu tiksiet kā sevis, tā arī apkārtējās pasaules izzināšanā. Tomēr duļķaini un bangojoši viļņi brīdina par risku pieļaut liktenīgu kļūdu.

viļņlauži

Ja sapnī stāvat uz viļņlauža - cenšoties nosargāt savas pozīcijas un labo slavu, jums izdosies gūt vispārēju cieņu. Nav izslēgts, ka izvirzīsieties darbā. Ja nesekmīgi raušaties viļņlauzī - pēc ilgām cerībām uz panākumiem jūs gaida vilšanās.

Vīna dārzs

Vīna dārzs nozīmē veiksmīgus darījumus, un to var uzskatīt par laimīgu zīmi. Ja apmeklējat nekoptu un smakojošu vīna dārzu, tas liecina, ka ilgi cerētie pasākumi nenotiks. Baudījums, vērojot skaistu vīna dārzu, sola laimi un panākumus. Stipra veselība gaida tos, kuri redz plaukstošu vīnogulāju. No sakaltuša vīnogulāja neceriet ne uz ko labu.

Vingrotājs

Vingrotājs nozīmē, ka gaidāmi sarežģījumi darbā. Šāds sapnis pareģo īpašas grūtības tirdzniecībā nodarbinātiem cilvēkiem.

vīnogas

Ja sapnī redzat, ka ēdat vīnogas, likteņa lemtās grūtības norūdīs raksturu. Sapnī redzēts vīnogulājs, kas līkst no vīnogu ķekaru smaguma, sola sabiedrības atzinību. Jaunai sievietei šāds sapnis nozīmē vēlmju piepildījumu un veiksmīgu laulību. Vīna dārzs, kuram braucat garām un plūcat nobriedušu vīnogu ķekarus, liecina, ka jūs gaida panākumi. Tomēr, ja vīnogas ir negatavas vai sapuvušas, jūs pārņems šaubas par savas rīcības pareizību.

Vīns

Vīna dzeršana sapnī sola patiesus priekus un uzticamu draudzību. Ja sadauzāt vīna pudeli - pārlieku spēcīgus iespaidus. Ja pārlējāt vīnu no trauka traukā - ceļojumus pa skaistām vietām un dažnedažādus priekus. Ja tirgojaties ar vīnu - ienesīgus darījumus. Ja jauna sieviete sapnī dzer vīnu - viņa apprecēsies ar bagātu un cēlsirdīgu cilvēku. Ja jums sapnī rādās vīna muca, gaidāma liela peļņa.

vīramāte

Sapnis, kurā redzat vīramāti, nozīmē, ka varēsiet panākt izlīgumu pēc nopietna strīda. Sievietei sapnis, kurā viņa strīdas ar vīramāti, liecina, ka viņu kaitinās diezgan nepatīkami cilvēki.

vīratēvs

Jaunai sievietei sapnis, kurā viņa redz vīratēvu, liecina par konfliktiem ar radiniekiem un tuviniekiem. Taču, ja vīratēvs ir jautrs, tas nozīmē, ka varēsiet radīt ģimenē jauku, sirsnīgu gaisotni.

vīrietis

Skaists vīrietis sapnī - veiksmes un turības simbols. Taču, ja vīrietim ir neglīta un diezgan nepatīkama āriene, tas nozīmē vilšanos un sarežģījumus. Ja sievietei sapnī rādās skaists vīrietis, iespējams, viņa kļūs populāra. Ja vīrietis ir neglīts, viņa var sagaidīt nepatikšanas no cilvēka, kuru uzskatījusi par draugu.

Vīrs

Ja sapnī redzat, ka jūs pametis vīrs, bet nekādi nespējat saprast iemeslus, nomodā jums draud nopietna ķilda, tomēr drīzumā viss nokārtosies. Ja sapņojat, ka vīrs ir dusmīgs un pārliecināts par jūsu neuzticību, reālajā dzīvē gluži pretēji - izpelnīsieties viņa uzticēšanos un cieņu. Neaiz- raujieties ar citu vīriešu uzmanības pierādījumiem. Ja sapnī redzat, ka vīrs ir iemīlējies citā sievietē, - viņam apnikusi tagadējā vide un nogurdinājušas neveiksmes. Ja sapnī esat iemīlējusies svešā vīrā, nomodā būsiet neapmierināta ar savu laulību. Taču, ja vēl neesat precējusies, šāds sapnis sola neveiksmīgu laulību. Ja neprecētai sievietei sapnī rādījies, ka viņai ir vīrs, nomodā par viņu jūsmos vīrieši. Ja sieviete kādā ballītē redz vīru divdomīgā situācijā - viņai draud nepatikšanas, kas saistītas ar draugu nekrietno izturēšanos. Jauna sieviete var arī nosapņot, ka vīru nogalina brīdī, kad viņš ir kopā ar citu. Šāds sapnis liecina par drīzu šķiršanos ar viru, kā arī norāda uz citām nelaimēm. Iespējams kāda īpašuma zaudējums. Ja sapnī redzat vīru mirušu, tas nozīmē bēdas un vilšanos, slimajiem un novārgušajiem - smagas ciešanas, līksmajiem un skaistajiem - laimi un panākumus. Ja sapnī vīrs liekas slims, iespējams, viņš kļūs neuzticīgs.

Viršu ziedi

Viršu ziedi sola veiksmīgu iznākumu savstarpēji saistītiem priecīgiem notikumiem.

Virtuve

Sapnis, kurā redzat virtuvi, norāda, ka daži nenozīmīgi un ne sevišķi patīkami notikumi var jūs pārlieku nomācoši ietekmēt. Ja sieviete sapnī redz sevi kā saimnieci glītā, spodrā virtuvē - reālajā dzīvē viņa būs sava likteņa noteicēja.

Virve

Ja sapnī redzat virvi, nomodā gaidāmi sarežģījumi darbā un ķildas ģimenē. Ja saplēšat virvi - jums būs pietiekami liela vara, lai izrīkotu cilvēkus pēc saviem ieskatiem. Ja staigājat pa virvi - varat iepīties šaubīgā lietā. Ja pārle- cat pāri virvei - paši brīnīsieties, ka esat ļāvušies muļķīgai avantūrai. Sapnis, kurā kāds jūs sasien ar virvi, norāda, ka pretēji saprāta balsij jums ir tieksme ļauties mīlestībai. Ja rāpjaties augšā pa uzkārtu virvi - pārvarēsiet visus nelabvēļu radītos šķēršļus. Ja nolaižaties lejā pa virvi - būsiet vīlušies tajā, ko līdz šim esat uzskatījuši par dzīves jēgu.

Viskijs

Ar viskiju pilnās pudeles sapnī nozīmē, ka reālajā dzīvē apmierināsiet savas intereses. Ja redzat, ka dzerat viskiju vientulībā, tas liecina, ka zaudēsiet draugu egoisma un izlaidības dēļ. Ja sadauzāt viskija pudeli - nomodā sastrīdēsieties ar draugiem kaitīgo ieradumu dēļ. Viskijs vienmēr sola nepatikšanas. Jūs vajās problēmas un konflikti. Tomēr, ja pacentīsieties, par spīti visam sasniegsiet izvirzīto mērķi. Ja sapnī vērojat, kā citi dzer viskiju, - neiegūsiet to, uz ko sen cerējāt.

vista

Vista sola ģimenes pieaugumu.

vistiņas

Ja sapnī spēlējat vistiņas - veltīgi piekritāt sadarboties ar neuzticamu partneri, kas centīsies jūs piekrāpt. Viņa dēļ cietīsiet lielus zaudējumus.

vītols

Ja sapnī redzat vītolu, gaidāms kāds brauciens, kas nesagādās prieku. Mierinājumu sniegs draugi.

vizīte

Ja esat nosapņojuši, ka ierodaties vizītē pie kāda, nomodā jūs gaida patīkamas tikšanās. Ja vizītes laikā jūta- tics neveikli, dzīvi var sabojāt nelabvēļi. Sapnis, kurā jūs apmeklē draugs, nozīmē, ka drīzumā gaidāms patīkams pārsteigums. Ja draugs liekas noguris, slims vai noskumis, vairieties no nopietnām problēmām un slimībām. Sargieties arī no sapņa, kurā draugs tērpies melnās vai baltās drānās.

Vulkāns

Ja sapnī redzat vulkānu, nomodā varat iesaistīties skaļā skandālā, kas krietni sabojās jūsu reputāciju. Ja jauna sieviete sapnī redz vulkānu - viņai jāapvalda mantkārība un egoisms, pretējā gadījumā viņa var nonākt nepatīkamā situācijā.

Z

Jo ikviens kas dara ļaunu nenāk pie gaismas, lai viņa darbi netiktu atklāti

Jāņa evaņģēlijs, 3:20

Zādzība

Ja sapnī redzat zādzību, būs jāsakopo visa griba un jāpārvar rakstura trūkums. Ja sapnī piedalāties tiesas sēdē, kurā tiesā zagļus, - nelabvēļi traucēs jums kādā lietā, un jūs to smagi pārdzīvosiet. Ja uzzināt, ka zādzībā apsūdz nevis jūs, bet kādu citu, tas norāda, ka pasteigsieties apsūdzēt nevainīgo.

Zaglis

Ja sapnī redzējāt, ka esat ko nozaguši un jums dzenas pakaļ, esiet gatavi pārmaiņām uz slikto pusi. Sapnis, kurā vajājat zagli, sola uzvaru pār nelabvēļiem.

Zāģis

Ja sapnī lietojat rokzāģi - esat enerģisks un lietišķs cilvēks, bet mājās valda mundrums un jautrība. Ja sapnī ieraudzījāt lielu mehānisko zāģi, tas nozīmē, ka vadīsiet milzīgu uzņēmumu, kas nesīs prāvus ienākumus. Ja sieviete redz šādu sapni, tas liecina, ka viņu cienīs un tās padomos ieklausīsies. Sarūsējis vai salauzts zāģis pareģo neveiksmes un nelaimes gadījumus. Ja sapnī pazaudējat zāģi - piedalīsieties pasākumos, kuriem lemta bēdīga nākotne. Ja sapnī dzirdat zāģa skaņas, tas pareģo pārticību un labklājību. Ja sapnī atrodat aprūsējušu zāģi, tas norāda, ka, iespējams, varēsiet atgūt veiksmi. Ja sapnī nesat uz muguras zāģi - jums uzticēs lielu, izdevīgu darījumu.

Zaķis

Ja sapnī no jums bēg zaķis - nomodā varat pazaudēt ko īpaši vērtīgu. Turklāt tas notiks dīvainos apstākļos. Sapnis, kurā esat pieradinājuši zaķi, liecina, ka reālajā dzīvē jums būs drošs, bet garlaicīgs pārinieks. Ja zaķi medībās vajā suņi, esiet gatavi ķildām un nesaskaņām kā ar draugiem, tā arī ģimenē. Ja paši esat nošāvuši zaķi, būs jāizmanto bargi līdzekļi, aizstāvot savu interešu un uzskatu taisnīgumu. Taču, ja izdodas noķert zaķi, jums noteikti uzsmaidīs laime. Beigts zaķis sapnī pareģo, ka zaudēsiet draugu un dzīve kļūs garlaicīga un bēdīga.

Zāle

Tas patiešām ir labvēlīgs sapnis, kas sola laimīgu un labi nodrošinātu dzīvi; tirgotājiem tas pareģo ātru mantas uzkrāšanu; literātiem un aktieriem - slavu; visiem mīlētājiem - drošu ceļojumu pa mīlestības bangaino jūru. Ja redzat kalnus, kas slienas pāri zaļām ielejām, - tā ir tuvojošos briesmu pazīme. Ja sapnī, ejot pa zaļu pļavu, nonākat vietā ar sausu zāli, tas pareģo slimību vai grūtības biznesā. Labvēlīgs ir tikai sapnis par zaļu un sulīgu zāli. Sažuvusi zāle sola sarūgtinājumu.

Zāļu tabletes

Ja sapnī dzerat garšīgas zāļu tabletes - nomodā nevarēsiet izvairīties no nepatikšanām, tomēr beigās viss nokārtosies un nonāksiet izdevīgā stāvoklī. Ja zāļu garša ir pretīga, problēmas tiešām būs nopietnas. Ja sapnī redzat, ka ārstējat slimniekus, - neviļus varat sāpināt tuvu cilvēku.

Zāliens

Staigāšana pa zālienu nozīmē, ka jūs gaida panākumi. Ja sapnī atpūšaties zālienā - piedalīsieties izpriecās, taču attīstīsiet arī biznesu. Ja jauna sieviete sapnī redz, ka, sēžot zālienā, gaida draugu vai mīļoto, - piepildīsies viņas kvēlākās vēlmes, kas saistītas ar naudu. Ja zālieni sapnī šķiet izkaltuši, jums draud ķildas un šķiršanās. Zālē rāpojoša čūska pareģo nodevību.

Zārks

Zārks nozīmē nelaimi. Darījumu cilvēku šāds sapnis brīdina, ka var nokļūt nopietnos parādos, kurus būs grūti atdot. Zemnieku sapnis brīdina, ka jāparūpējas par saimniecību. Ja sapnī redzat savu zārku - liktenis jums sagatavojis neveiksmi kā biznesā, tā arī mīlestībā. Ja paši guļat zārkā, jūsu iecerēm nav lemts īstenoties. Sapnis, kurā sēžat katafalkā uz zārka, nozīmē slimību. Vairieties no ķildām ar mīļoto. Sapnis, kurā redzat kustīgu katafalku un turklāt guļat zārkā, pareģo smagu slimību. Kustīgs zārks - slimības un neveiksmīgas laulības zīme. Jauniem cilvēkiem šāds sapnis sola nelaimīgu laulību.

Zarnas, barības vads

Zarnas ir slikta zīme, kas brīdina, ka varat zaudēt uzticamus draugus. Ja redzat savas zarnas, tas nozīmē ar slimību saistītu bīstamu situāciju, kas ierobežos tikšanos ar cilvēkiem. Šāds sapnis var ari sagādāt daudz nenozīmīgu problēmu. Ja sapnī redzat, ka sildāties, piespieduši vēderu radiatoram, veltīgi lūdzot palīdzību, - jūs gaida nāvējoša slimība vai daudz nenozīmīgu problēmu. Ja sapnī centīsieties sasildīties, reālajā dzīvē problēmas vairosies. Būs izmisīgi jācīnās ar dzīves grūtībām.

Zars

Ar augļiem un zaļām lapām klāts zars nozīmē materiālu labumu un līksmošanos ar draugiem. Sausi zari sola skumjas ziņas par kādu, kura pašlaik nav klāt.

zaudējums

Radinieku vai draugu zaudējums sapnī pareģo vilšanos labi pārdomātos plānos un ne visai labas izredzes nākotnē. Ja zaudējat bērnu, tas liecina, ka tur, kur cerējāt uz veiksmi, gaidāma pilnīga izgāšanās.

Ja sapnī nodarāt kādam zaudējumu - gaidāms bīstams darbs, kas apdraudēs dzīvību un veselību. Ja sapnī zaudējums nodarīts jums - būs nepatīkama sadursme ar pretiniekiem.

Zebra

Zebra sapnī liecina, ka jums ir nosliece izšķiest spēkus sīkumos. Ja redzat savvaļas zebru - jau iepriekš zināms - jūsu mērķi ir nesasniedzami. Ja redzat zebru zoodārzā - jums nekādi neizdodas padarīt savu dzīvi interesantāku.

Zeķes

Ja sapnī redzat zeķes, tas nozīmē, ka nomodā sadraudzēsieties ar vieglprātīgiem cilvēkiem. Jaunai sievietei sapnis, kurā viņa redz, ka zeķes ir saplēstas un novalkātas, liecina, ka viņu nosodīs par nepiedienīgu uzvedību. Taču, ja sapnī viņa valkā skaistas, dārgas zeķes vai zeķbikses, viņai pievērsīs uzmanību vīrieši, tomēr būs krietni jāpadomā, iekams izdarīt izvēli. Ja sieviete sapnī redz, ka viņai kājās ir baltas zeķes, šāds sapnis ir brīdinājums. Viņai draud rūgta vilšanās vai slimības.

Zelta zivtiņa

Zelta zivtiņa nozīmē daudz līksmu pārdzīvojumu. Jaunai sievietei šāds sapnis sola precības ar bagātu cilvēku. Redzot beigtu zivtiņu, sievietei jāgatavojas grūtībām, ar kurām būs ilgi jācīnās.

zelts

Ja ņemat rokās zeltu - jums nodrošināta veiksme biznesā. Sapnis, kurā atrodat zeltu, pareģo, ka ar savām spējām un pūliņiem jums izdosies uzlabot materiālo stāvokli. Pazaudēt zeltu ir slikta zīme. Varat palaist garām svarīgāko iespēju dzīvē. Ja sapnī izdevies atrast zelta dzīslu, nomodā jums uzgrūs slavas slogs. Ja strādājat zelta raktuvēs - centīsieties pakļaut citus cilvēkus savai gribai. Tomēr ģimenē nešaujiet pār strīpu, jo tas var beigties ar lieliem skandāliem. Ja sieviete sapnī redz, ka saņēmusi dāvanā zelta rotaslietas vai zelta naudu, - vīrs būs bagāts, bet negodīgs.

Zeme

Auglīga zeme ir veiksmes zīme, bet kaila augsne pareģo bēdas un neveiksmes. Sapnis, kurā, ceļojot pāri okeānam, beidzot redzat sauszemi, sola cerēto uzplaukumu.

zemestrīce

Ja sapnī esat zemestrīces liecinieks, nomodā jūs piemeklēs nopietni pārbaudījumi, kas saistīti ar globālām kataklizmām.

Zemošanās

Ja sapnī vērojat zemošanos - neatbilstat ieņemamajam amatam. Ja sapņojat, ka, dzenoties pēc labklājības, zemojaties, zaudēsiet daudz naudas.

zibens

Sapnis, kurā redzat zibens uzliesmojumus, nozīmē, ka labklājības posms ģimenē nebūs ilgs. Ja sapņojat, ka zibens trāpa kādā priekšmetā, kas atrodas jums blakus, nomodā jūs ļoti pārsteigs drauga veiksme. Ja sapnī redzat zibens uzliesmojumu uz melnu mākoņu fona, reālajā dzīvē jūs gaida daudz grūtību. Ja sapņojat, ka jums iespēris zibens, jāvairās no nepatikšanām. Sapnis, kurā redzat, ka zibens izlādējas virs galvas, bet jūs neskar, sola peļņu un labklājību. Daudz kas atkarīgs arī no tā, kurā pusē notiek zibens izlādēšanās. Ja šķiet, ka zibens uzliesmo dienvidos, veiksme jūs pagaidām nepametīs; ja dienvidrietumos - gaidāmas izdevīgas dienas; ja rietumos - ar laiku būs vairāk veiksmes iespēju; ja ziemeļos - mērķu sasniegšanā jānovērš šķēršļi; ja austrumos - gaidāmi panākumi.

zīdkoks

Ja sapnī redzat zīdkoka ogu, tas nozīmē, ka slimība traucēs sasniegt mērķus. Sapnis pareģo lielas ciešanas. Ja ēdat zīdkoka ogas - tā ir rūgtas vilšanās zīme.

Zīds

Ja sapnī redzat sevi zīda tērpā, tas nozīmē, ka varēsiet apmierināt godkāri. Iespējams arī, ka sadraudzēsieties ar cilvēku, ar kuru agrāk negribējāt sadarboties. Ja meitene sapnī redz senu zīda kleitu, tas nozīmē, ka viņa lepojas ar saviem ģimenes radurakstiem; iespējams arī, ka viņai drīzumā roku un sirdi piedāvās turīgs vīrietis vidējos gados. Taču, ja meitenei sapnī rādījusies netīra un saplēsta kleita, tas liecina, ka lepnuma izjūta liks viņai atteikties no piedāvājuma, kas vēlāk sagādātu nožēlojamu eksistenci.

zīdtauriņš

Ja sapnī redzat zīdtauriņa kāpuru, tas nozīmē, ka drīz varat ieņemt augstu sabiedrisko stāvokli. Ja redzat zīdtauriņa kokonu vai beigtu tauriņu, tas simbolizē, ka sākas grūts dzīves posms, tomēr, uztverot šādu sapni kā brīdinājumu, varat rīkoties tā, lai mazinātu neveiksmes sekas.

Ziede

Ja sapnī redzat ziedi, iepazīsieties ar ietekmīgiem cilvēkiem, kas turpmāk jums būs izdevīgi. Jaunai sievietei sapnis, kurā tā lieto ziedi, nozīmē, ka viņai pietiks spēka un prāta, lai pārvarētu visas grūtības kā personiskajā, tā sabiedriskajā dzīvē.

Ziedēšana

Ja sapnī redzat ziedošus kokus un krūmus, drīzumā gaidāms prieks un labpatika. Sapnī ziedošie krūmi un koki simbolizē laimes iestāšanos.

Ziedi

Ja sapnī redzat uzplaukušus ziedus - gaidāmas izpriecas un peļņa. Tomēr tikai tajā gadījumā, ja ziedi ir svaigi un koši. Ja ziedi sākuši vīst, jums draud vilšanās. Balti ziedi sapnī nozīmē skumjas. Ja jaunai sievietei sapnī rādījies, ka viņa saņēmusi dažādu ziedu pušķi, viņai būs daudz pielūdzēju. Sapnis, kurā ziedi uzplaukst neauglīgā augsnē, pareģo, ka ar enerģiju un prātu jums izdosies pārvarēt visas grūtības un gūt panākumus.

Ziedkāposti

Ja sapnī ēdat ziedkāpostus, nomodā gaidāms sods par bezatbildību. Dobē augoši ziedkāposti nozīmē, ka pēc neveiksmju posma pavērsies spožas iespējas. Meitenei šāds sapnis pareģo, ka viņu gaida laulība nevis aiz mīlestības, bet vecāku prasības dēļ.

ziema

Ja sapnī redzat ziemu, sargieties no veselības stāvokļa pasliktināšanās. Biznesā iespējams pieklusums, par spīti visiem pūliņiem.

ziemeļbriedis

Ja sapnī redzat ziemeļbriedi, tas nozīmē, ka būsiet apzinīgi darbā un saticīgi ar draugiem par spīti visām grūtībām. Ja sapnī vadāt briežu pajūgu, nomodā jūs gaida bēdas, taču draugi palīdzēs tās pārvarēt.

Ziepes

Ja sapnī redzat ziepes - nesen nodibinātās draudzības attiecības sagādās veiksmi. Jaunai sievietei sapnis, kurā viņa lieto ziepes, pareģo, ka būs jācieš trūkums.

Zīlēšana

Zīlēšana sapnī atgādina par sen aizmirstu darījumu. Nolēmuši to pabeigt, esiet uzmanīgi. Ja šo sapni redzēs jauna meitene - viņai būs jāizvēlas starp diviem pielūdzējiem. Taču šai izvēlē visur jāpaļaujas uz sevi - uz intuīciju un saprātīgumu. Ja meitene sapnī apprecējusies ar zīlnieku, viņai jābalstās tikai uz intuīciju, lai nākotnē nepaliktu pie sasistas siles.

Zilonis

Ja sapnī jājat uz ziloņa, tas nozīmē, ka sasniegsiet augstākā mērā stabilu stāvokli un izpelnīsieties pagodinājumu, kuru ar cieņu pieņemsiet. Visas uzņēmuma darbības jomas tiks pakļautas jums, un tikpat autoritatīvs kļūs jūsu stāvoklis mājās. Ja sapnī redzat ziloņu baru, tas sola sengaidītu, patiesu labklājību. Zilonis vienpatnis pareģo nelielu, bet ļoti drošu biznesu. Ja redzat ziloni ganāmies, tas nozīmē, ka izvirzīsieties sabiedrībā labsirdības un taisnīguma dēļ.

Ziloņkauls;

Ja sapni redzat ziloņkaula izstrādājumus, tas norāda uz mājas rūpēm, tomēr jums izdosies saglabāt patīkamu gaisotni.

Zīmulis

Zīmuļi ir labvēlīga zīme, kas pareģo patīkamas nodarbības. Jaunai sievietei sapnis, kurā viņa raksta ar zīmuli, nozīmē, ka nomodā gaidāma veiksmīga laulība. Taču, ja viņa uzrakstīto izdzēš ar dzēšamgumiju, tā vilsies mīļotajā.

zirgs

Ja sapnī jājat baltā zirgā - tā ir laba zīme: jūs iegūsiet uzticamus draugus. Melns zirgs simbolizē veiksmi, tomēr ceļā uz to varat pieļaut necienīgu rīcību. Ja vērojat bērus zirgus, tas sola labvēlīgus apstākļus, kuri negaidīti mainīsies uz slikto pusi. Šāds sapnis var arī pareģot ātri gaistošas un paviršas attiecības. Ja redzat ābolainus zirgus, būs izdevīgi darījumi nākotnē. Kārns un netīrs zirgs draud ar nodevību no skauģu puses. Ja redzat sevi bērā zirgā, tas simbolizē veiksmi. Šāds sapnis var arī liecināt par kaislības apmierināšanu. Sievietei tas var nozīmēt pārlieku piekāpību apmaiņā pret materiāliem labumiem. Ja redzat, ka zirgs aizbēg un pievienojas baram, tas norāda uz draugu slimību. Skaisti kumeļi sapnī pareģo veiksmi darījumos, ķēves - savstarpēju sapratni ģimenē. Visumā, ja sapnī redzat lieliskus zirgus, tas sola panākumus un labklājību. Ja sapnī pārjājat pāri dzidram strautam - jūs gaida panākumi, taču, ja raudzīsieties lejā melnā ūdenī, prieks tiks aptumšots. Daudzu sapņu piepildījumu un izdevīgus darījumus pareģo sapnis, kurā zirga mugurā pārpeldat skaidru upi. Taču, ja sapnī redzat ievainotu vai beigtu zirgu, - gaidāmas bēdīgas ziņas. Ja jājat ar zirgu, kas spārdās, - būs dažādas grūtības ceļā uz panākumiem. Ja zirgs jūs nomet vai spēcīgi iesper pa muguru, liktenis sūtīs pārbaudījumus nelabvēļu veidā vai arī gaidāma slimība. Ja saķerat zirgu pie iemauktiem un pakļaujat savai gribai, tas sola straujas, labvēlīgas pārmaiņas dzīvē. Ja sapnī tīksmināties par labi apkaltu zirgu, panākumi pārsteigs pat jūsu iztēli. Sievietei šāds sapnis sola uzticamu draugu visam mūžam. Ja piedalāties zirgu skriešanas sacīkstēs - būs laimīga dzīve. Ja paši apkaļat zirgu, apšaubāmā veidā iegādāsieties īpašumu. Ja sapņojat, ka veikli auļojat neapseglotā zirgā, - pie labklājības un komforta izdosies tikt: sīvā cīņā, iespējams arī uzticamu draugu atbalsts. Ja jājat ar zirgu sieviešu sabiedrībā, tas norāda uz nenoteiktību nākotnes plānos un jūsu nepatstāvību. Sapnis, kurā vērojat, kā sukā zirgu, vai paši to sukājat, draud ar lieliem pārbaudījumiem, ar smagu darbu ceļā uz atzinību un stabilu stāvokli sabiedrībā. Darījuma cilvēkiem, zemniekiem, literātiem ļoti labvēlīgs ir sapnis, kurā viņi izrotā zirga krēpes un asti. Ja sapnī rādās ratos iejūgti zirgi, tas pareģo šķēršļus ceļā uz laimi. Ja sapņojat, ka pa šauru taku uzjājat augstā kalnā, - nomodā gaidāmi jauni sasniegumi. Taču, ja zirgs neiztur un atlikušo ceļu mērojat kājām, stabilo stāvokli sasniegsiet ar milzu piepūli. Ja meitene redz sevi jājam melnā zirgā - gadījums viņai palīdzēs piepildīt savas vēlmes, kā arī sazināties ar cienījamiem cilvēkiem. Sapnis, kurā jājat ar zirgu lejā no pakalna, draud ar neveiksmēm. Ja sieviete redz, ka mīļotais jāj aiz muguras, tas sola panākumus pie interesantiem, veiksmīgiem cilvēkiem. Ja jātniece ir nobijusies, nomodā tas viņai pareģo tuva cilvēka uztraukumu un greizsirdību. Taču, ja meitenei sapnī rādās, ka viņa nolec no zirga un acumirklī pārvēršas par cūku, - tā neapdomīgi noraidīs izdevīgus rokas un sirds piedāvājumus, bet izvēlētā brīvība drīz vien šķitīs apnicīga. Ja meitene sapnī redz, ka jāj baltā zirgā pa kalnainu apvidu un atskatoties pastāvīgi redz aiz muguras jātnieku melnā zirgā, - tas pareģo, ka pārmaiņus būs kā veiksmes, tā neveiksmes, bet sirdī iezagsies bažas par svarīga darījuma likteni. Ja sapnī rādās no debesīm nokritis zirgs, kas pārvēršas par svešinieku un kaut ko jums met, - tas nozīmē nopietnu neveiksmi, nepiepildītas cerības un kādu laiku - jūsu nesekmīgos centienus pārvaldīt situāciju. Ja sapnī vērojat zirgus ganāmies pļavā - tas liecina par labi izveidotu uzņēmumu un saskaņotu partneru darbību. Neauglīgas ganības, izkaltusi zeme sola nabadzīgus, bet uzticamus draugus. Jauniem cilvēkiem - tas ir laimīgas laulības vēstnesis. Sapnis, kurā redzat zirgu mijēju, sola materiālus labumus, bet riskantus pasākumus. Ja paši pērkat zirgu un sapnī apzināties, ka mijējs jūs krāpj, - tas nozīmē zaudējumu. Ja pārdodat ne pārāk labu, bet sev atstājat šķirnes zirgu, - būs liela veiksme.

zirnekļi

Ja sapnī redzat zirnekli, tas nozīmē, ka būsiet uzmanīgi un aktīvi darbā un veiksme jūs par to gandarīs. Ja sapnī redzat zirnekli, kas auž savus tīklus, tas liecina, ka būsiet mierīgi un laimīgi savās mājās. Sapnis, kurā nositat zirnekli, pareģo, ka strīdēsieties ar mīļoto. Ja zirneklis sapnī jums iekož - kļūsiet par nodevības upuri, bet darbs cietīs nelabvēļu vainas dēļ. Ja sapnī redzat, ka jums apkārt ir daudz zirnekļu, kuri karājas savos tīklos, tas sola neparasti labvēlīgu apstākļu sakritību: stipru veselību, veiksmi, draugu atbalstu. Ja sapnī manāt, ka esat uzdūrušies zirnekļa tīklam ar milzīgu zirnekli, tas nozīmē - par spīti bīstamajiem sakariem, gūsiet straujus panākumus dzīvē. Sapnis, kurā jums vienlaikus tuvojas ļoti liels un gluži maziņš zirneklis, nozīmē, ka gūsiet peļņu biznesā un ne vienreiz vien priecāsieties par neizmērojamo veiksmi; Tomēr, ja milzīgs zirneklis sapnī jums iekož, - nelabvēļi noskaudīs jums veiksmi. Taču, ja iekodīs mazs zirneklis, jūs uztrauks nenozīmīgi uzbrukumi un skaudība. Ja sapnī redzat, ka bēgat no liels zirnekļa, tas nozīmē, ka veiksme jūs pametīs pazemojošos apstākļos. Ja nositat šo zirnekli, iespējams, ieņemsiet cienījamu stāvokli. Tomēr, ja zirneklis vēlāk atdzīvosies un atkal dzīsies pakaļ, jūs nomāks slimības un novērsīsies laime. Ja meitene sapņo, ka apkārt rāpo zelta zirnekļi, - viņas laime nav aiz kalniem, un drīzumā uzra- dīsies jauni draugi.

zirnekļa tīkls

Sapnī redzētais zirnekļa tīkls sola patīkamu sabiedrību un veiksmi biznesā.

Zirņi

Zirņi ir laba zīme. Ja sapnī ēdat zirņus — ilgus gadus jums lemta stipra veselība un finansiāla labklājība. Ja redzējāt zirņus dobēs vai uz lauka - visas ieceres būs veiksmīgas. Ja audzējat zirņus - cerībām ir stingrs pamats un tās drīz piepildīsies. Ja vācat zirņus - plāni īstenosies un būsiet apmierināti ar sava darba augļiem. Konservēti zirnīši liecina, ka zināmu laiku jūsu darījumi būs diezgan nenoteikti, tomēr stāvoklis drīz mainīsies un gaidāmi panākumi. Ja sapnī redzat kaltētus zirņus - pārlieku maz uzmanības veltāt savai veselībai. Ja sapnī ēdat sausus zirņus, esiet gatavi, ka gaišo dzīves posmu nomainīs tumšais posms.

zivis zveja

Sapnis, kurā redzat zivis tīrā ūdenī, pareģo, ka liktenis jūs dāsni atalgos. Beigtas zivis sapnī sola bēdas un pareģo zaudējumu. Ja jauna meitene redz sapnī dzīvas zivis - viņu gaida laimīga mīlestība. Ja makšķerējat un noķerat zivis, tas pareģo nopietnus pārbaudījumus, kurus izturēsiet, saglabājot gara stiprumu. Ja ejat ūdenī ar brideni, nomodā drīz vien sasniegsiet labklājību savas uzņēmības dēļ. Ja vērojat zivju zveju, tas sola enerģijas pieplūdumu un prasmi izmantot labvēlīgus apstākļus. Sapnis, kurā redzat, ka neko neesat noķēruši un aizejat no upes tukšām rokām, brīdina par jūsu vēlmju niecību. Ja dodaties uz zivju tirgu, nomodā jūs gaida pārticība un prieks. Sapnis, kurā redzat zvejas tīklu, sola ieguvumus, taču, ja tīkls ir caurs, iespējami sarūgtinājumi. Sapnis, kurā ņemat rokās zvejas āķus, atgādina, ka jums ir visas iespējas pašiem noteikt savu likteni.

zobens

Ja sapnī ņemat rokā zobenu, tas norāda, ka nomodā drīz varēsiet pāriet jaunā augstā amatā. Ja sapņojat, ka jums atņēmuši zobenu, - gūsiet virsroku pār nelabvēļiem. Sapnis, kurā jūs ielenkuši zobeniem bruņojušies cilvēki, brīdina, ka nav ikreiz jāiesaistās konfliktos. Salauzts zobens simbolizē izmisumu.

zobi

Sapnis, kurā redzat zobus, brīdina par nepatikšanām, kas saistītas ar slimiem vai ķildīgiem cilvēkiem. Ja sapņojat, ka jums izkrituši zobi, iespējams, gaidāma virkne uztraukumu un nepatikšanu. Ja zobu izrauj zobārsts - tā ir smagas, ilgstošas slimības zīme. Ja jums izsists zobs, gaidāmi neparedzēti sarežģījumi vai nu biznesā, vai veselības stāvoklī. Sapnis, kurā redzat, ka zobi ir kārtībā un savā vietā, nozīmē, ka dzīves tumšo posmu beidzot nomainīs gaišais posms. Ja sapnī redzat, ka tīrāt vai skalojat zobus, būs enerģiski jācīnās par savu interešu aizstāvību. Ja jums ieliek zobus vai lietojat zobu protēzi, iespējams, būs jāsaskaras ar smagiem pārbaudījumiem, kurus, pieliekot nepieciešamās pūles, izdosies pārvarēt. Sapnis, kurā pētāt zobus, brīdina: esiet piesardzīgi biznesā, jo nelabvēļi nesnauž. Taču, ja jūsmojat par saviem līdzenajiem, baltajiem zobiem, - tā ir zīme, ka esat apmierināti ar sasniegto. Ja sapnī redzat izpuvušus zobus - būs nepatikšanas biznesā vai veselības pasliktināšanās, kas saistīta ar pārlieku sasprindzinājumu. Ja izspļaujat zobu, jums un tuviniekiem draud saslimšana. Sapnis, kurā esat izārstējuši zobus, kā arī novērsuši zobakmeni un aplikumu, liecina, ka jums izdosies izvairīties no ilgstošas slimības. Uzlabosies arī stāvoklis darbā. Tomēr, ja sapnī redzat, ka, par spīti veiktajām procedūrām, uz zobiem atkal parādījies aplikums, jāsargājas no neuzticamiem cilvēkiem, kuri var krietni sabojāt dzīvi. Ja sapņojat, ka jums izrauts zobs, atteiksieties no iepriekš plānotā darījuma, bet vēlāk slepus no citiem pie tā atgriezīsieties, taču negūsiet gandrīz nekādu gandarījumu.

Zobu bakstāmais

Zobu bakstāmais nozīmē, ka rakstura dēļ sastrīdēsieties ar draugiem. Jums jāizrāda savaldīšanās. Sapnis, kurā lietojat zobu bakstāmo, sola domstarpības.

Zodiaka zīmes

Zodiaka zīmes pareģo bagātību, laimi un mieru. Ja ievērojāt, ka zīme nelīdzinās sev, - esat briesmās. Jūs glābt var tikai tuvu cilvēku palīdzība. Ja sapnī sākat sarunāties ar Zodiaka zīmi, jūsu iecerēm panākumi ir nodrošināti. Ja pētāt zīmes, drīz vien gūsiet popularitāti savās aprindās.

Ja sapnī rādās, ka zīmējat Zodiaka zīmes, gaidiet mantiskā stāvokļa uzlabošanos.

zoodārzs

Ja sapnī redzējāt, ka vedat bērnu uz zoodārzu, reālajā dzīvē būs jāpadomā, vai pietiekami daudz laika veltījat tuviniekiem. Ja sapnī klīstat pa zoodārzu, nomodā saskar- sieties ar grūti atrisināmām problēmām.

zosis

Ja sapnī dzirdat zosu gāgināšanu un tas jūs kaitina - nomodā jūsu mājai draud nepatikšanas, pat tuva cilvēka nāve. Ja redzat, ka zosis peld, gaidāmas labvēlīgas pārmaiņas. Ja sapnī redzat, ka zosis plūc zālīti, būs milzu panākumi. Sapnis, kurā sapulcināt zosis vienā vietā, pareģo, ka gaidāma izaugsme karjerā. Ja esat nosapņojuši, ka ēdat zosi, nomodā jābūt gataviem, ka darbā radīsies domstarpības ar kolēģiem. Mīlētāju pāris var cerēt uz laimi.

Zupa

Ja sapnī redzat zupu - gaidiet labas ziņas un mierīgu laiku. Ja sapnī redzat cilvēkus, kuri ēd zupu, - jums ir lieliskas iespējas apprecēties. Ja meitene sapnī vāra zupu, viņai mājās nebūs jāsaimnieko, tādēļ ka viņa apprecēsies ar turīgu cilvēku. Sapnī redzētā zupa liecina par sirsnīgiem draugiem, kuri nepieciešamības brīdī jūs atbalstīs. Ja sapnī ātri pagatavojat zupu, tas nozīmē, ka droši un veiksmīgi izlemsiet savu likteni.

Zutis

Ja sapnī esat noķēruši zuti - tā ir labvēlīga zīme, tādēļ ka stingri turat rokās laimes putnu. Ja sieviete redz, ka zutis plunčājas tīrā, dzidrā ūdenī, tas nozīmē, ka drīzumā viņai būs jāsamierinās ar īslaicīgiem priekiem. Beigts zutis simbolizē uzvaru pār niknākajiem ienaidniekiem. Jauniem cilvēkiem šāds sapnis nozīmē, ka drīz viņi savas attiecības nostiprinās ar laulības saitēm.

Zvaigznes

Sapnis, kurā redzat spožas zvaigznes, sola stipru veselību un uzplaukumu. Blāvas zvaigznes nozīmē, ka jūs gaida neveiksmes. Mirgojoša vai krītoša zvaigzne ir skumju un bēdu zīme. Taču, ja zvaigzne krīt tieši uz jums, šāds sapnis brīdina par iespējamu smagu zaudējumu ģimenē. Sapnis, kurā redzat, ka zvaigznes parādās un drīz vien izzūd, nozīmē, ka nākotnē gaidāmas dīvainas pārmaiņas, kā arī tāli braucieni. Zvaigžņotās debesis sapnī pareģo smagus pārbaudījumus.

Zvani, zvanu skaņas

Ja sapnī dzirdat zvanu skaņas, kādam paziņam draud nopietnas briesmas, bet jūsu dvēseli tirdīs nemiers. Ja šos zvanus dzird jauneklis, tas nozīmē viņa sapņu piepildījumu. Zvanu skaņas, kas priecē ar savu melodiskumu, paredz cīņu, kurā būsiet uzvarētāji. Svētsvinīgas zvanu skaņas pareģo uzvaru pār nelabvēļiem. Baznīcas Ziemsvētku zvanu skaņas sola labvēlīgas izredzes visiem lauksaimniecībā un biznesā nodarbinātajiem.

zvanu tornis

Ja sapnī redzat zvanu torni, nomodā jūs piemeklēs bēdas un slimības. Ja ieraudzījāt sagrautu zvanu torni, tuviniekiem draud nelaime. Sapnis, kurā uzkāpjat zvanu tornī, nozīmē, ka ceļā radušās grūtības ir īslaicīgas un jūs ar tām noteikti tiksiet galā. Ja nokrītat no zvanu torņa - būs jācieš zaudējumi tirdzniecībā. Ja būvējat zvanu torni - pārvarēsiet visas likstas.

Zvērudārzs

Ja sapnī apmeklējat zvērudārzu, nomodā jāgatavojas virknei dažādu bēdu un nelaimju.

Zvirbulis

Zvirbulis nozīmē negaidītus likteņa pavērsienus. Šāds sapnis var arī norādīt uz nepiemērotiem draugiem.

Ž

Vējš pūš kur gribēdams, Bet tu nezini no kurienes viņš nāk un kurp iet. Tāpat ir ar ikvienu kas piedzimis no gara Jāņa evaņģēlijs, 3:8

Žagari

Ja sapnī redzat biezus dūmus, kas ceļas no žagaru kaudzes, tas nozīmē, ka nelabvēļi ir nikni uz jums, taču, ja žagari deg ar gaišu liesmu, - izvairīsieties no nepatīkamiem sarežģījumiem un tiksiet pie mantas. Ja uzkāpjat virsū degošiem žagariem - jums nodarīs kaitējumu draugu aplamā rīcība. Ja izdodas neapdedzināties - šāds sapnis sola neparastus panākumus. Ja sapnī redzat, ka žagari jau salikti pie kauna staba, kur jūs grasās sadedzināt, tas nozīmē, ka draud zaudējums. Taču, ja izvairīsieties no nāvessoda, - gaidāma ilga un pārticīga dzīve.

Žagata

Žagata vienmēr brīdina par iespējamām ilgstošām nesaskaņām. Centieties rūpīgāk apdomāt savus vārdus un rīcību, lai no tām izvairītos.

žāvāties

Ja sapnī žāvājaties, reālajā dzīvē jūsu tieksme pēc izpriecām neīstenosies. Ja sapņojat, ka žāvājas citi, kāds tuvinieks nonāks nelaimē. Slimība neļaus viņam strādāt kā iepriekš.

žēlastības dāvanas

Ja sapnī pasniedzat žēlastības dāvanas, jūs satrauks nabadzīgo cilvēku lūgumi pēc palīdzības, lai gan pašu darījumi nenesīs peļņu un nevarēsiet atbalstīt lūdzējus. Sapnis, kurā lūdzat žēlastības dāvanas vai saņemat labdarības palīdzību, pareģo stabilus panākumus biznesā, kas jūs sagaida pēc gadiem ilga smaga darba un zaudējumiem. Vispār sapnis par žēlastības dāvanām sola labklājību, ja cilvēki tās labprāt dod un saņem. Ja sapnī redzat, ka palīdzat labdarības organizācijām, tiks apstrīdētas jūsu tiesības pārvaldīt kādu ienesīgu īpašumu. Jums draud nepatikšanas un slikta veselība. Ja jauni cilvēki sapnī redz, ka pasniedz žēlastības dāvanas, tas norāda, ka viņiem neliks mieru viltīgi sāncenši.

žņaudzējčūska

Sapnis, kurā redzat žņaudzējčūsku, ir nelabvēlīga zīme. Tas pareģo nopietnas problēmas. Ja nogalināt žņaudzējčūsku - spēsiet pārvarēt šķēršļus.

Žogs

Sapnis, kurā esat uzrāpušies uz žoga, nozīmē, ka visas ieceres būs veiksmīgas. Ja nokrītat no žoga - uzsāksiet darījumu, kuru nespējat īstenot, un praksē pārliecināsieties, ka visi pūliņi būs veltīgi. Ja izlienat cauri žoga spraugai - mērķu sasniegšanai izmantosiet nelikumīgus paņēmienus. Ja sapnī ceļā gadās žogs un jūs to salaužat, pārkāpjat tam pāri un ejat tālāk - nomodā spēsiet paveikt ko nozīmīgu. Sapnis, kurā pāri jūsu pagalma žogam pārkāpj mājlopu ganāmpulks, simbolizē negaidītu, bet jums tik nepieciešamu palīdzību. Tomēr, ja lopi aizbēg, gaidāmi zaudējumi tirdznieciskos un citos darījumos. Ja sapnī ceļat žogu, nomodā jūsu darba augļi pagaidām nav manāmi, taču droši zināt, ka liekat pamatus nākamajai labklājībai. Meitenei šāds sapnis sola panākumus mīlestībā.

Žokejs

Žokejs pareģo laimi, kas pārsteigs negaidīti. Ja esat redzējuši, ka žokejs nokritis no zirga, - nepazīstami cilvēki lūgs viņus atbalstīt. Ja jauna sieviete sapnī redz sevi uz zirga ar žokeju kā viņa mīļotā, tas nozīmē precības ar neinteresantu cilvēku.

žokļi

Ja sapnī redzat neglītus žokļus, jūsu attiecībās ar draugiem radīsies plaisa. Ja sapņojat, ka esat kļuvuši par meža zvēra upuri un tikāt tam žokļos, - jābūt gataviem, ka laimi var izpostīt nelabvēļu intrigas. Sapnis, kurā jūtat, ka žokļi savilkušies, brīdina par veselībai draudošajām briesmām.

Žūrija, zvērināto tiesa

Ja sapnī redzat sevi zvērināto tiesā - nomodā jums nepatiks sava darba rezultāti. Būsiet spiesti meklēt jaunu darbu materiālo apsvērumu pēc. Ja jūs notiesājusi zvērināto tiesa, sapnis brīdina par gaidāmo cīņu ar nelabvēļiem. Ja sapnī redzat, ka zvērināto tiesa jūs attaisnojusi, nomodā viss notiks pēc jūsu plāna.

Žurka

Žurka nozīmē ķildas ar draugiem, kolēģiem un kaimiņiem. Sapnis, kurā ķerat žurkas, pareģo, ka pieveiksiet nelabvēļus. Ja nositat žurku, jums izdosies pārvarēt visas grūtības.

žurku slazds

Sapnis, kurā redzat, ka ickrītat žurku slazdā, brīdina, ka jūs var aplaupīt vai nozagt jums dārglietas. Tukšs žurku slazds sapnī - stabils stāvoklis sabiedrībā, jauniem cilvēkiem šāds sapnis sola uzplaukumu. Ja redzat salauztu žurku slazdu - pārtrauksiet attiecības ar neuzticamiem paziņām un atradīsiet uzticamus draugus. Ja sapnī izliekat žurku slazdus - tā ir laba zīme: varēsiet noteikt savu rīcību un atmaskot nelabvēļu plānus.

žurnālists

Pērkams žurnālists sapnī pareģo tukšu laika izšķiešanu sarunām, iespējams, arī negaidītu strīdu. Ja sapnī paši nonākat žurnālista lomā, reālajā dzīvē dosieties ceļojumā, kas saistīts ar lielu risku un grūtībām. Atgriezušies no brauciena, gūsiet cieņu un saņemsiet lielu prēmiju.

Saturs

A, A…………………………………………………………………… 5

B……………………………………………………………………… 42

C……………………………………………………………………… 65

Č……………………………………………………………………… 77

D…………………………………………………………………….. 81

E, Ē……………………………………………………………….. 104

F……………………………………………………………………. 114

G…………………………………………………………………… 118

H…………………………………………………………………… 138

I,ī………………………………………………………………… 141

J…………………………………………………………………….. 153

K…………………………………………………………………… 159

Ķ…………………………………………………………………… 209

L……………………………………………………………………. 212

M………………………………………………………………….. 238

N…………………………………………………………………… 268

O…………………………………………………………………… 283

P…………………………………………………………………… 289

R…………………………………………………………………… 336

S……………………………………………………………………. 351

Š……………………………………………………………………. 403

T…………………………………………………………………… 410

U,Ū……………………………………………………………… 428

V…………………………………………………………………… 436

Z…………………………………………………………………… 464

Ž…………………………………………………………………… 484

Content

Millers Gustavs Hindmanis Sapņu grāmata

A

B

C

Č

D

E, Ē

F

G

Ģ

H

I

J

K

Ķ

L

M

N

O

P

R

S

Š

T

U

V

Z

Ž

Saturs